
ಮುನ್ನುಡಿ 


೦ 


ಜ್ಞಾನಾರ್ಜನೆಗೆ ಅಕ್ಷರ ಮಾಧ್ಯಮವೇ ಪ್ರಮುಖ ಸಾಧನ. ಆಧುನಿಕ ಕಾಲದಲ್ಲಿ 
ತಿಳುವಳಿಕೆಯನ್ನು ನೀಡಲು ಅನೇಕ ಮಾಧ್ಯಮಗಳು ಸಿದ್ಧವಾಗಿದ್ದರೂ ಸಾಹಿತ್ಯ ಕೃತಿಗಳಿಗೆ 
ಮಾತ್ರ ಅಪೂರ್ವವಾದ ಅನನ್ಯತೆ ಇದೆ. ಸಾಹಿತ್ಯ, ಸಂಗೀತ, ಕಲೆ ಮುಂತಾದ ಸಾಂಸ್ಕೃತಿಕ 
ಅನುಭವಜ್ಞಾನದಿಂದ ಮಾನವನ ಹೃದಯದಲ್ಲಿ ಆತಸೌಂದರ್ಯ.ವೃದಿಸುತ್ತದೆ. ಭವ್ಯವಾದ 
ಪರಂಪರೆಯನ್ನು ನಿರಂತರವಾಗಿ ಮುಂದುವರಿಸಲು ಭಾಷೆಯ ಮೂಲಕ ಅನುವಾಗುವ 
ಗ್ರಂಥಗಳು ಸಂಸ್ಕೃತಿಯ ಜೀವನಾಡಿಯಾಗಿ ಜೀವಂತವಾಗಿ : ಸಾಗಬೇಕಾಗುತ್ತದೆ.ಈ 
ಸಾಗುವಿಕೆಯಲ್ಲಿ ಮಾನವರು ತಂತಮ್ಮ ನಡುವಿನ ತಿಳುವಳಿಕೆಯನ್ನು ಪರಸ್ಪರ ಅರಿಯುತ್ತ 
ವಿಸ್ತರಿಸುತ್ತ ಸಾಮರಸ್ಕಕ್ಕೆ ದಾರಿ ಮಾಡಿಕೊಡಬೇಕಾಗುತ್ತದೆ. ಇಂತಹ ಮೌಲಿಕವಾದ 
ಗ್ರಂಥಗಳ ಪ್ರಕಟಣೆಗೆ ಪ್ರೋತ್ಸಾಹ ಅಪರೂಪದ ಜ್ಞಾನಶಕ್ತಿಯನ್ನು ಒಳಗೊಂಡ ಸಾಹಿತ್ಯವನ್ನು 
ವಾಚಕರಿಗೆ ತಲುಪಿಸುವ ಜವಾಬ್ದಾರಿಯನ್ನು "ಕನ್ನಡ ಪುಸ್ತಕ ಪ್ರಾಧಿಕಾರ' ಹೊತ್ತಿದೆ. 


ಕರ್ನಾಟಕ ಸರ್ಕಾರ ಬಹುದಿನಗಳಿಂದ ಇಂತಹ ಮೌಲಿಕವಾದ ಗ್ರಂಥಗಳ ಪ್ರಕಟಣೆಗೆ 
ಪ್ರೋತ್ಸಾಹ ನೀಡುತ್ತಾ ಬಂದಿದೆ. ಶ್ರೀ `ಕೆಂಗಲ್‌ ಹನುಮಂತಯ್ಯನವರು ಮುಖ್ಯ 
ಮಂತ್ರಿಯಾಗಿದ್ದ ಕಾಲದಲ್ಲಿ ಸಾಹಿತ್ಯ ಸಂಸ್ಕೃತಿಯ ಪ್ರಸರಣ ಕಾರ್ಯಕ್ಕೆ ಒತ್ತಾಸೆಯಾಗಿದ್ದರು. 
ಕುವೆಂಪು ಮತ್ತು ಮಾಸ್ತಿ ಅವರು ಸೇರಿ ಸಂಪಾದಿಸಿಕೊಟ್ಟ ಮತ್ತು ಅತ್ಯಂತ ಕಡಿಮೆ ಬೆಲೆಯಲ್ಲಿ 
ಈ ಇಲಾಖೆಯಿಂದ ಪ್ರಕಟವಾದ "ಕುಮಾರ ವ್ಯಾಸ ಭಾರತ' ಗ್ರಂಥ ಇಂದಿಗೂ ವಿದ್ವಾಂಸರ, 
ಜನಸಾಮಾನ್ಯರ ಮೆಚ್ಚಿಗೆಗೆ ಪಾತ್ರವಾಗಿದೆ. ಆನಂತರ "ವಿಶ್ವ ಕನ್ನಡ ಸಾಹಿತ್ಯ ಸಮ್ಮೇಳನ'ದ 
ಕಾಲಕ್ಕೆ ಕರ್ನಾಟಕ ಸರ್ಕಾರಪು ಇದೇ ಇಲಾಖೆಯ ಮೂಲಕ ಕನ್ನಡದ ಮೌಲಿಕವಾದ 
ಹಾಗೂ ಹಲವಾರು ವರ್ಷಗಳಿಂದ ಬೇಡಿಕೆಯಲ್ಲಿದ್ದೂ ಪುನರ್‌ ಮುದ್ರಣವಾಗದಿದ್ದ 
ನೂರಕ್ಕೂ ಹೆಬ್ಬನ ಗ್ರಂಥಗಳನ್ನು “ಜನಪ್ರಿಯ ಪುಸ್ತಕ ಮಾಲೆ'ಯ ಮೂಲಕ ಆಯ್ದು ಪ್ರಕಟಿಸಿ 
ಓದುಗರ ಮೆಚ್ಚಿಗೆ ಗಳಿಸಿತು. 


ಕರ್ನಾಟಕ ಸರ್ಕಾರ ಇದುವರೆಗೆ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆ ಮೂಲಕ 
ಪ್ರಕಟಿಸುತ್ತಿದ್ದ ಇಂತಹ ಅಪರೂಪದ ಕೃತಿಗಳನ್ನು ಕನ್ನಡ ಪುಸ್ತಕ ಪ್ರಾಧಿಕಾರ ಪ್ರಕಟಿಸುತ್ತಲಿದೆ. 
ಅಲಭ್ಯವಾದ ಕನ್ನಡ ಗ್ರಂಥಗಳನ್ನು ಜನಸಾಮಾನ್ಯರಿಗೆ ಎಟುಕುವ ಬೆಲೆಯಲ್ಲಿ ಮತ್ತೆ ಪ್ರಕಟಿಸಿ 
ತಲುಪಿಸುವುದೇ ಈ ಜನಪ್ರಿಯ ಪುಸ್ತಕ ಮಾಲೆಯ ಮುಖ್ಯ ಗುರಿ. ಹಿಂದಿನ ಪೀಳಿಗೆಗಳ 
ಅನೇಕ ಉತ್ತಮ ಕೃತಿಗಳು ಇಂದಿನ ಪೀಳಿಗೆಯ ಓದುಗರಿಗೆ ಲಭ್ಯಗೊಳಿಸುವುದೇ ಈ 
ಯೋಜನೆಯ ಆಶಯವಾಗಿದೆ. ಅಲಭ್ಯವಾಗಿರುವ ಇತ್ತೀಚಿನ ಉತ್ತಮ ಕೃತಿಗಳನ್ನೂ ಈ 
ಮಾಲೆಯಲ್ಲಿ ಪ್ರಕಟಿಸಲು ಉದ್ದೇಶಿಸಿದೆ. 


ಈ  ಮಾಲೆಯಲ್ಲಿನ ಪುಸ್ತಕಗಳನ್ನು ಪ್ರಕಟಿಸಲು ನೆರವಾದ ಜನಪ್ರಿಯ ಪುಸ್ತಕ 
ಮಾಲೆಯ ಉಪಸಮಿತಿಯ ಸದಸ್ಯರಿಗೆ ಪುಸ್ತಕ ಪ್ರಾಧಿಕಾರದ ಸದಸ್ಯರಿಗೆ ಭಗವಂತಂಡಪಾಟ 
ಪುಸಕ ಹೊರಬರಲು ಕಾರಣರಾದ ಕೊಡವ ಸಾಹಿತ್ಯ ಅಕಾಡೆಮಿಯ ಅಧ್ಯಕ್ಷರಾದ ಉಳ್ಳಿಯಡ 
ಎಂ. ಪೂವಯ್ಯ ಅವರಿಗೆ, ಅಂದವಾಗಿ ಮುದ್ರಿಸಿಕೊಟ್ಟ ಕೈಲಾಸ್‌ ಪ್ರಿಂಟರ್ಸ್‌ 


ಅಂಡ್‌ ಫಬ್ಬಿಷರ್ಸ್‌ ಅವರಿಗೆ ಕೃತಜ್ಞತೆಗಳು. 


ನೆಲಮನೆ ಕೆ. ದೇವೇಗೌಡ 
ಅಧ್ಯಕ್ಷರು 
ಕನ್ನಡ ಪುಸ್ತಕ ಪ್ರಾಧಿಕಾರ 


'ಆದ್ಕ ಮೊಳಿ ತಕ್ಕ್‌...... 


“ಭೆಗವಂತಂಡ ಪಾಟ್‌” ಎಣ್ಣುವ ಶ್ರೀಮದ್‌ ಭಗವದ್ಗೀತೆನ ಸೆರಿಕ್‌ 
ಓದುವಾನಗುಂಡ್‌, ಸುಮಾರೆಲ್ಲ ದುಃಖ ಪರಿಹಾರ ಆಪಾಂದೂ; ಸುಮಾರ್‌ಕ್‌ ನೆಮ್ಮದಿ 
ಕೆಟ್ಟ್‌ವಾಂದೂ ಅರಿಂಜವು ಎಣ್ಣುವಾನ ಕೇಟಿತ್‌ ನಾಕೂ ಅದ್‌ನ ಓದುವ ಆಸೆ ಪುಟ್‌ಚಿ. 
ಇನ್ನನಾಯಿತ್‌, ನಾಗರಸಕವಿ, ಭಾಮಿನೀ ಷಟ್ರ್ಟದಿಲ್‌ ಎಳ್‌ದಿತ್‌, ಮ. ಶ್ರೀನಿವಾಸ್‌ರಾವ್‌ 
ಅಯಿಂಗ ಅಚ್ಚ್‌ ಮಾಡಿಚಿಟ್ಟ ಗೀತೆನ ನಾನ್‌ ಓದ್‌ನ. ಇದ್‌ನ ಓದ್‌ನ ಪಿಂಇ ಪುನಾದಿಯ 
ಓಂದಂಡೂಂದಾನದು, ಶೆ. ಸುಬ್ಬರಾವ್‌, ಕೊರವಂಡ ಅಪ್ಪಯ್ಯ, ಡಾಕ್ಟರ್‌ ಅನ್ನಿಬೆಸೆಂಟ್‌, 
ಎಫ್‌.ಡಿ. ಬ್ರೂಕ್ಸ್‌.... ಇನ್ನತ ಅನುಭವಸ್ಥಂಗ ಕನ್ನಡತೂ, ಇಂಗ್ಲಿಷ್‌ಲೂ ಎಳ್‌ದ್‌ನ 
ಗೀತೆನ ಓದಿತ್‌ ಅರ್ಥ ಮಾಡಿಯಂಡೆ. ಅಲ್ಲಿಂಜಿ ಅದ್‌ನ ಕನ್ನಡ ಲಿಪಿ ಬಳಸಿತ್‌ ಕೊಡವ 
ತಕ್ಕ್‌ಲ್‌ ನಾನ್‌ ಎಳ್‌ದ್‌ನೆ. 


ಇದ್‌ನರಿಂಜ ಶ್ರೀ ದೇಶಿಕಾನಂದ ಸ್ಲಾಮಿ (ಪಟ್ಟಡ ಪೂವಯ್ಯ) ನಾನೆಳ್‌ದ್‌ನಾನ 
ಓದಿ ನೋಟಿತ್‌ ಈ ತರತ್‌ ಮೆಚ್ಚಿಗೆ ಕಾಟ್‌ಚಿ - 


"1 read the manuscript with great pleasure and interest. 
You have surety brought out the profound and sublime thoughts 
of the great Geetha in a most splendid and intelligent manner” 


ಏರ ಎಳ್ತ್‌ ಇಲ್ಲತ ನಾಡ ಪೊಣ್ಣ್‌, ನಾನೆಳ್‌ದ್‌ನ ಪಾಟ್‌ನ ಒದಿತ್‌ ಪೂರ್ತಿ 
ಅರ್ಥ ಆಪಾಂದ್‌ ಎಣ್ಣ್‌ಚಿ. ಆಯಾಯ ಭಾಷೆಕಾರಕ್‌ ಅಯಿಂಡಯಿಂಡದೇ ಭಾಷೆಲ್‌ 
ಸುಲಭತ್‌ ಅರ್ಥ ಅಪನೆಕೆ ಇಂಜಕ ಎಲ್ಲಾಂಗೂ ನಲ್ಲದ್‌ ಎಣ್ಣುವ ಅಭಿಪ್ರಾಯತ್‌ ನಾನ್‌ 
ಎಳ್‌ದ್‌ನ್‌ ಪುಸಕತ್‌ನ “ಭಗವಂತಂಡ ಪಾಟ್‌” ಎಣ್ಣುವ ಪೆದತ್‌ ಅಚ್ಚ್‌ 
ಮಾಡ್‌ಚಿಡುವಕ್‌ ಆಸೆಪಟ್ಟ. ಪೊಮಕ್ಷ್ಯ ಈ ಪಾಟ್‌ನ ಪಾಡುವಕಾಪಕ, ತಾಳ ಪೊಜ್ಜಂಡ್‌ 
“ಲೆಲ್ಲೋ ಲೆಲ್ಲೋ ಪಾಡಿತ್‌'' ಎಣ್ಣಿತ್‌ ಪಾಡುವ ರಾಗತ್‌ ಪಾಡಂಡೂಂದ್‌ ಕೇಟವಿ. 

ಇದ್‌ಂಗ್‌ ಮುಪ್ಪಡೆ ನಾನ್‌ ಕೂಟಿ ಎಳ್‌ದ್‌ನ “ಕೊಡವಡ ಪಟ್ಟೋಲೆ ಪಳಮೆ'' 
ಪುಸ್ತಕಕ್‌ ತಂದನೆಕೇ ಇದ್‌ಂಗೂ ಒತ್ತಾಸೆ ತಕ್ಕೂಂದ್‌ ನಂಬಿಯೆ. ಅಚ್ಚ್‌ಲ್‌ ತಪ್ಪ್‌ನ 
ತಿದ್ದುವಕ್‌ ಸಹಾಯ ಮಾಡ್‌ನ ಶ್ರೀ ಕುಲ್ಲಚಂಡ ಕರುಂಬಯ್ಕಂಗ್‌ ನಾಡ ವಂದನೆ 
ಒಪ್ಪ್‌ಚಿಡುವಿ. 
ಕರಡ ಗ್ರಾಮ ನಡಿಕೇರಿಯಂಡ ಚಿಣ್ಣಪ್ಪ 
೧.೧.೧೯೨೮ 


ನಂಗಡ ತಕ್ಕ್‌ 

“ಪಟ್ಟೋಲೆ ಪಳಮೆ”ನ ಎಳ್‌ದಿತ್‌ ಕೇಳಿಪಟ್ಟ ನಡಿಕೇರಿಯಂಡ ಚಿಣ್ಣಪ್ಪ ಅಯಿಂಗ 
೧೯೨೮ಲ್‌ ಶ್ರೀ ಮದ್‌ ಭಗವದ್ಗೀತೆನ ಕೊಡವತಕ್ಕ್‌ಲ್‌ “ಭಗವಂತಂಡ ಪಾಟ್‌” 
ಎಣ್ಣುವ ಪೆದತ್‌ ಎಳ್‌ದಿತ್‌ ಬೊಳಿ ಪಡ್‌ತ್‌ನ ಪುಸ್ತಕ ಇಕ್ಕ ಎಲ್ಲಿಯೂ ಕ್‌ ಟ್ಬತಾಯಿತ್‌. 
ಸುಮಾರ ೬೮ ಕಾಲಕ್‌ ಬಯ್ಯ ಎಳ್‌ದ್‌ನ ಈ ಅಪರೂಪತ್‌ರ ಪುಸ್ತಕಕ್‌ ಇಕ್ಕ ಬೋಡಿಕೆ 
, ಬಂದಾನಗುಂಡ್‌, ಇದ್‌ನ ಪುನಾದಿಯ ಅಚ್ಚ್‌ ಮಾಡ್‌ಚಿಡಂಡು ಎಣ್ಣುವ ಅಭಿಪ್ರಾಯ 
ಉದಿಚತ್‌. 

ಈ ಸಂದರ್ಭತ್‌, ಕರ್ನಾಟಕ ಸರಕಾರತ್‌ರ ಕನ್ನಡ ಪುಸ್ತಕ ಪ್ರಾಧಿಕಾರ, ಇದ್‌ನ 
ಅಯಿಂಡದೇ ಜವಾಬಾರಿಲ್‌ ಪುನರ್‌ ಮುದ್ರಣ ಮಾಡುವಕ್‌ ಒತ್ತಂಡ್‌ ಮಿಂಣಕ್‌ 
ಬಾತ್‌. ಇದ್‌ಂಗಾಯಿತ್‌ ಕನ್ನಡ ಪುಸ್ತಕ ಪ್ರಾಧಿಕಾರತ್‌ರ ಅಧ್ಯಕ್ಷ ಶ್ರೀ ನೆಲಮನೆ ಕೆ. 
ದೇವೇಗೌಡ ಅಯಿಂಗಕೂ, ಅಮಿಂಡ ಸಂಸ್ಥಕಾರಕೂ ನಂಗಡ ಆತ್ಮೀಯ ವಂದನೆ. 

ಧರ್ಮಕ್‌ ಮೊಳಿಯಾನ 
ಎಂಗಡಿಬ್ಬಡೀ ಪಾಟ್‌ 
ದಾರೊಬ್ಬನ್‌ ಓದುವೊ 
ಅವನ್‌ ಗ್ಯಾನ ಯಜ್ಜತ್‌ 
ನಾಕ್‌ ಯಜ್ಞ ಮಾಡ್‌ಚಿ 
ಎಂದ್‌ ನಾನರಿಂಜವ. 

- ಎಣ್ಣಿತ್‌ ಗೀತೆರ ೧೮ನೇ ಅಧ್ಯಾಯತ್‌ರ ೭೦ನೇ ಶ್ಲೋಕತ್‌ನ ನಡಿಕೇರಿಯಂಡ 
ಚಿಣ್ಣಪ್ಪ ಅಯಿಂಗ ಪುಸ್ತಕತ್‌ರ ಸುರೂಲ್‌ ಪೀಟಿಕೆ ಎಣ್ಣುವಲ್ಲಿ ಇಟ್ಟಿತ್‌. ಅನ್ನವೇ ಪುಸ್ತಕತ್‌ರ 
ಆದಿ ಭಾಗತ್‌ - ಈ ಪುಸ್ತಕತ್‌ನ ನಾಡ ಕೊದಿ ಪೊಣ್ಣ್‌ ನಡಿಕೇರಿಯಂಡ ನಂಜವ್ವಂಗ್‌ 
ಅರ್ಪಣೆ ಮಾಡುವೀಂದ್‌ ಇಟ್ಟಿತ್‌. 

ಮೂಲ ಎಳ್‌ಕಾರಂಡ .ಈ ಆಸೆ - ಅಭಿಮಾನತ್‌ನ ನಂಗಳೂ ನೆನತಿಯಂಡ್‌, 
ಅವು ಅಂದ್‌ ಕಾಲತ್‌ ಮಾಡ್‌ನ ಈ ವಿಶೇಷ ಸಾಹಿತ್ಯ ಸೇವೆನ ಮನಸ್ಸ್‌ಲ್‌ 


ಕೆ 
py 
ಕ 


ಕೊಂಡಾಡಿಯಂಡ್‌, ಅಯಿಂಡ ಆತಕ್‌ ಸಾಹಿತ್ಯಿಕ ಆನ ಶಾಂತಿ - ನೆಮ್ಮದಿಯೂ 
ಕಟ್ಟ್‌ಡ್‌ೇಂದ್‌ ಬೋಡುವ. 
ಉಳ್ಳಿಯಡಿ ಎಂ. ಪೂನ್‌ಕ್ಮು 
ಮಡಿಕೇರಿ ಅಧ್ಯಕ್ಷ 
೨.೯.೧೯೯೬ ಕರ್ನಾಟಕ ಕೊಡವ ಸಾಹಿತ್ಯ ಅಕಡಮ 
ಮಡಿಕೇರಿ 


ಭಗವಂತಂಡ ಪಾಟ್‌ 


ನಡಿಕೇರಿಯಂಡ ಚಿಣ್ಣಪ್ಪ 


ನಡಿಕೇರಿಯಂಡ ಚಿಣ್ಣಪ್ಪನವರು ಕೊಡಗಿನ ಬೇಂಗುನಾಡು ಪಟ್ಟಮಾಡ ಮನೆಯಲ್ಲಿ 
೧೮೭೫ರೆಲ್ಲ ಜನಿಸಿದರು. ಮಡಿಕೇರಿ ಸೆಂಟ್ರಲ್‌ ಹೈಸ್ಕೂಲಿನಲ್ಲಿ ಮೆಟ್ರಿಕ್ಕುಲೇಷನ್‌ ಪಾಸಾಗಿ, 
ಮಂಗಳೂರಿಗೆ ಹಚ್ಚಿನ ವಿದ್ಯಾಭ್ಯಾಸಕ್ಕಾಗಿ ತೆರಳಿದರು. ಅಲ್ಲಿನ ಗವರ್ನಮೆಂಟ್‌ ಕಾಲೇಜಿನಲ್ಲಿ 
ಎಫ್‌.ಎ.ಯಲ್ಲಿ ತೇರ್ಗಡೆ ಹೊಂದಿದರು. ಹಣದ ಅಭಾವದಿಂದ ವಿದ್ಕೆಯನ್ನು 
ಮುಂದುವರೆಸಲು ಸಾಧ್ಯವಾಗಲಿಲ್ಲ. ಹುಟ್ಟೂರಿಗೆ ಹಿಂತಿರುಗಿ, ಮೆಡಿಕೇರಿಯ 
ಪ್ರೌಢಶಾಲೆಯಲ್ಲಿ ಅಧ್ಯಾಪಕ ವೃಶ್ತಿಯನ್ನು ಕೈಕೊಂಡರು. ಅದರಲ್ಲಿ ತೃಪ್ತರಾಗದೆ, ೧೯೦೦ರಲ್ಲಿ 
ರೆವಿನ್ಯೂ ಇನ್ಸ್‌ಪೆಕ್ಟರ್‌ ಆದರು. ೧೯೦ ೨ರಲ್ಲಿ ಮಡಿಕೇರಿಯಲ್ಲಿದ್ದ ಕೊಡಗು ರೆಜಿಮೆಂಟಿನಲ್ಲಿ 
ಒಬ್ಬ ಜಮೇದಾರರಾಗಿ ಸೇರಿ, ೧೯೦೪ರಲ್ಲಿಕೊಡಗು ರೆಜಿಮೆಂಟನ್ನು ತೆಗೆದು ಹಾಕಿದಾಗ 
ಮಿಲಿಟರಿ ಸುಭೇದಾರರಾಗಿ ನಿವೃತ್ತಿ ಹೊಂದಿದರು. ಅದೇ ವರ್ಷ ಅವರು ಪೋಲೀಸ್‌ 
ಇಲಾಖೆಯನ್ನು ಸೇರಿ, ಮದರಾಸಿನ ವೆಲ್ಲೂರು ಪೋಲೀಸ್‌ ಸ್ಕೂಲಿನಲ್ಲಿ ಸಬ್‌ಇನ್ಸ್‌ಪೆಕ್ಟರಾಗಿ 
ತರಬೇತಾದರು. ಅಲ್ಲಿಂದ ' ಅವರು ಸಬ್‌ಣನ್ಸ್‌ಪೆಕ್ಟರಾಗಿಯೂ, ಪ್ರಾಸಿಕ್ಕೂಟಿಂಗ್‌ 
ಸಬ್‌ಇನ್ಸ್‌ಪೆಕ್ಟರಾಗಿಯೂ ಕೆಲಸ ಮಾಡಿದರು. 

ಈ ಸರಕಾರಿ ಕೆಲಸದ ಮುಧ್ಯೆ ಅವರು “ಪಟ್ಟೋಲೆ ಪಳಮೆ' ಮತ್ತು “ಭಗವಂತಂಡ 
ಪಾಟ್‌” (ಶ್ರೀಭಗವದ್ಗೀತೆ) ಎಂಬ ಎರಡು ಪುಸ್ತಕಗಳನ್ನು ಬರೆದರು. “ಪಟ್ಟೋಲೆ 
ಪಳಮೆ''ಯನ್ನು ಕನ್ನಡ ಭಾಷೆಯಲ್ಲಿಯೂ, “ಭಗವಂತಂಡ ಪಾಟ್‌''ನ್ನು ಕೊಡವ ಭಾಷೆ, 

ನ್ನಡ ಲಿಪಿಯಲ್ಲಿ “ಬಾಳೋಪಾಟಿ”ನ ಮಟ್ಟಿನಲ್ಲಿಯೂ ಬರೆದರು. 

ಚಿಣ್ಣಪ್ಪನವ ಸಹಕಾರ ಸಂಘದ ಕೆಲಸದಲ್ಲಿ ವಿಶೇಷವಾದ ಆಸಕ್ತಿಯನ್ನು 
ವ್ಯಕ್ತಪಡಿಸಿದರು. ಕೊಡಗಿನಲ್ಲಿ ಸಾರ್ವಜನಿಕ ಸಹಕಾರ ಸಂಘವನ್ನೂ, ಪೋಲೀಸು 
ಉದ್ಯೋಗಸ್ಥರ ಸಹಕಾರ ಸಂಘವನ್ನೂ, ಕೊಡಗು ಸಂಟ್ರಲ್‌ ಬೇಂಕನ್ನೂ ಸ್ಥಾಪಿಸುವುದರಲ್ಲಿ 
ಉದ್ಯುಕ್ತರಾಗಿದ್ದರು. ಅವರು ಕನ್ನಡ ಪದ್ಮಗಳನ್ನು ಬರೆಯುತ್ತಿದ್ದರು. ಅಲ್ಲದೆ, ಆಟೋಟಗಳಲ್ಲಿ 
ಬಹಳ ಶ್ರದ್ಧೆಯನ್ನು ವಹಿಸಿದ್ದರು. ಕ್ರಿಕೆಟ್‌ ಆಟದಲ್ಲಿ ಉತ್ತಮ ಮಟ್ಟದ ಬೌಲರ್‌ ಆಗಿದ್ದರು. 
೧೯೩೧ರ ಸೆಪ್ಟಂಬರ್‌ ೧೨ನೇ ತಾರೀಖಿನಲ್ಲಿ ತನ್ನ ೫೬ನೇ ವರ್ಷದಲ್ಲಿ ನಿಧನ 
ಹೊಂದಿದರು. 


ಭಗವಂತಂಡ ಪಾಟ್‌ 
ಕೊಂಬ್‌ - ೧ 


ಬಾಳೊ ಬಾಳೊ ನಂಗಡ 
ದೇವ ಬಾಳೊ ಮಾದೇವ, 
ಪಟ್ಟ ಬಾಳೂ ಸೂರಿಯ, 
ಕೂಡ ಬಾಳೊ ಚಣ್ಣೂರ, 
ಭೂಮಿ ಬಾಳೊ ಜಬ್ಬೂಮಿ, 
ಕನ್ನಿ ಬಾಳೊ ಕಾವೇರಿ, 
ಗಂಗೆ ಬಾಳೋ ತೀರ್‌ತ; 
ತೀರ್‌ ತ ಕುಳಿಚಕ 
ಈ ಚೆರ್‌ ಮನ್‌ಸಂಡ 
ಕೆಜ್ಜ ಪಾಪ ಪೋಕುಲ, 
ಮೇಲೆ ಪಾಪ ಪೊದ್ಧಲ; 
ಪೊದ್‌ನ ಶನಿಯೆಲ್ಲಾ 
ದೂರ ನೀಂಗಿ ನಿಕ್ಕುಲ 
ಕಾವೇರೃಮ್ಮೆ ದೇವಿರ 
ಸತ್ತಿಯ ಸ್ಥಳತ್‌ಲ್‌ 
ಸತಿಯ ನಡ್‌ ಪಕ 
ಅನ್ನತ ನೆಲೆಯಾಪ. 


ಕೇಳೊ ಕೇಳೊ ಚಂಜುದಿ, 


ಚಂಜದಿ ಮನವೇಂಗಿ, 


ಕೊಟ್ಟೊಂದ್‌ ಮರಿಕನ, 
ಪಾಡುವ ತಿರಿಕನ; 
ಕೊಟ್ಟೊಂದ್‌ ಮರಿಪಕ್‌ 
ಬಟ್ಟಿ ಕೂಟೆ ಬೋಂಡಲ, 
ಕತ್ತಿ ಮತ್ತ್‌ ತಾಂಬೋಂಡ; 
ಮುಲ್ಲೆ ಪೂವಳೆ ಪೊಂಗ 
ಕೂಬಾಕಿ ಮರಿಚೋಲೆ 
ಎಲ್‌ಂಬಿಲ್ಲತ ನಾವುನ 
ನ್‌ೇಟಿತೂ ಮಡಕಿತೂ 
ಪಾಟೊಂದ್‌ ತಿರಿಕನ 
ಕೊಟ್ಟೊಂದ್‌ ಮರಿಕಣೆ 
ಪಾಡುವ ತರ ಬೋರೆ. 
ಎನ್ನ್‌ ಮೊಳಿ ಪಾಡನ? 
ಏದ್‌ ದಿಕ್ಕ್‌ ಪೋಕನ? 
ಅಲ್ಲತೇದೂ ಅಲ್ಲಲ್ಲ 
ಕುಟ್ಟಪ್ಪ ಭಗವಂತ 
ಅರ್ಜುನಂಗ್‌ ಪಾಡ್‌ನ 
ಪಾಟ್‌ ಪಾಡಿ ಕೊವ್ವನ. 
ಅಕ್ಕು ಕೇಳ್‌ ಚಂಜಣದಿ, 


೨ / ಭಗವಂತಂಡ ಪಾಟ್‌ 


ಭಗವಂತಂಡ ಪಾಟ್‌ನ 
ಪಾಡಿನೊ ಕೊದಿ ಪೋಗ. 


ಕೇಳೂ ಕೇಳೊ ಚಂಜಾದಿ, 


ಧೃತರಾಷ್ಟ್ರ ಮಹಾರಾಯ 
ತನ್ನಡ ಪರದಾನಿ 
ಸಂಜಯನ ಕಾಕಿತ್‌ 

ಈ ಬಾಕ್‌ನ ಕೇಟತ್‌:- 


“ಕೇಳೊ ಕೇಳೊ, ಸಂಜಯ, 


ಕುರುಕ್ಷೇತ್ರ ಪರಂಬ್‌ 
ಧರ್ಮ ಕ್ಷೇತ್ರ ಭೂಮಿಯೊ; 
ಅಲ್ಲಿ ನಾಡ ಮಕ್ಕಳೂ 
ಪಾಂಡವಳೂ ಕೂಡಿತ್‌ 
ಪೊಪ್ಪಕ್‌ ಪೊರಟವು 
ಎನ್ನೆನ್ನತ ಮಾಡ್‌ಚಿ ಕ 
ಎಂದೆಣ್ಣತ್‌ ಕೇಟತ್‌. 
ಅದ್‌ ಕೇಟ ಸಂಜಯ 
ತಾನೆನ್ನ ಪರೆಂದತ್‌:- 


ಶತೇಳೊ ಕೇಳೊ ಮಾದೊರೆ 


ನೇಡ ಮೋಂವೊ ಕೌರವ 
ಪಾಂಡವಡ ಸೇನೆನ 
ಕಣ್ಣೊಡನೆ ಕಂಡಿತ್‌ 
ದ್ರೋಣಾಚಾರ್ಯ ಗುರುಡ 
ಪಕ್ಕ ಪೋಯಿ ತೊತ್ತಿತ್‌ 
ಈ ಬಾಕ್‌ ಪರೆಂದತ್‌:- 
"ಕೇಳೆನ್ನಡ ಗುರುವೆ, 
ಬುದ್ದಿಕಾರನಾಯಿತ್‌ 
ನೇಡ ಶಿಷ್ಠನಾಯಿತ್‌ 


೧೫ ನ್‌್‌ 
ಇಂಜ ಧೃಷ್ಟದ್ಯುಮ್ನನ್‌ 


ಪಾಂಡವಡ ಸೇನೆನ 
ಪೊಪ್ಪಕ್‌ ನಿರ್‌ತ್‌ನ 
ಚಿಪ್ಪಾರೊಮ್ಮ ನೋಟಿಕ್ಕ. 
ಆ ಸೇನೆಲ್‌ ಶೂರಂಗ 
ಅಂಬ್‌ ಬಿಲ್ಲ್‌ ಕಾರಂಗ 
ಅರ್ಜುನಂಗೂ ಬೀಮಂಗೂ 
ಜೋಡೊತ್ತ ಪಡಿಯಾಳಿ 
ಯುಯುಧಾನ, ವಿರಾಟ, 
ದ್ರುಪದ ಮಹರಾಯನೂ, 
ಧೃಷ್ಟಕೇತು ರಾಜನೂ, 
ಚೇಕಿತಾನ ದೊರೆಯೂ, 
ಶೂರ ಕಾಶಿ ರಾಜನೂ, 


 ಪುರುಜಿತ್ತು ರಾಯನೂ, 


ಕುಂತಿಭೋಜ, ಶೈಬ್ಯನೂ 
ಯುಧಾಮನ್ಮು ಶೂರನೂ, 
ವೀರ ಉತ್ತಮೌಜಸ್ಸೂ, 
ಸುಭದ್ರೆಡ ಮೋಂವನ್‌ 
ಬೀರ್ಯಕಾರಭಿಮನ್ಯೂ, 
ದ್ರೌಪದಿರ ಮಕ್ಕಳೂ. 
ನಂಬ್‌ಡ್ಕಪ್ಪ ಬೈಂಬನೇ, 
ಎಂಗಡ ಸ್ಫನ್ಯತ್‌ಲೂ 
ಪಡೆಯಾಳಿಯ ದಾರ್‌ಂದ್‌ 
ನಿಂಗರಿಂಜಿಕೊವ್ಹಕ್‌ 
ನಾನೆಣ್ಣಿತ್‌ ತಪ್ಪಿನೊಃ 
ಗುರುವಾನ ತಂಗಳೂ, 
ಭೀಷ್ಮಾಚಾರ್ಯ ಅಜ್ಕೆಯ್ಯ, 


(> 


ಕೃಪಾಚಾರ್ಯ, ಕರ್ಣನೂ, 
ಅಶ್ವತ್ಥಾಮ, ವಿಕರ್ಣ, 
ಸೋಮದತ್ತ ರಾಜಂಡ 
ಮೋಂವೊ ಭೂರಿಶ್ರವಸ್ಸೂ. ೮ 
ಇಗೂ ಪೆರ್ತ್‌ ಶೂರಂಗ 
ನಾಕಾಯಿತ್‌ ಬಂದಿತ್‌ 
ಪೊರಟಿತ್‌ ನಿಂದಿತ್‌- 
ಅಂಬ್‌ ಬಿಲ್‌ಕಾರಂಗ 
ಪೊಪ್ಪಾಲ್‌ ನಿಪುಣಂಗ. ೯ 
ಇಂದಿಯ ದಿನತ್‌ಲ್‌ 
ಎಂಗಡ ಪಡೆಯಾಳಿ 
ಭೀಷ್ಮಾಚಾರಿ ಅಜ್ಜೆಯ್ಯ 
ಬಾವುಚುವ ಸೇನೆಯೊ 
ಪೋರತನ್ನನುಂಡ್‌ಲ; 
ಭೀಮ ರಾಜ ಸೇನೆಯೊ 
ಪೋರುವನ್ನನುಂಡ್‌ಲ! ೧೦ 
ಪೊಪ್ಪಳ ಪರಂಬ್‌ಲ್‌ 
ಅದದ್‌ ಜಾಗತ್‌ಲ್‌ 
ಭೀಷ್ಮಾಚಾರ್ಯ ಗುರುನ 
ಕಾತಳತ್‌ ನೋಟಂಡು' 
ಎಂದೆಣ್ಣಿ ಪರೆಯಣೆ 
ಬಲ್ಲಿಯ ಪಡೆಯಾಳಿ 
ಭೀಷ್ಮಾಚಾರಿ ಅಚ್ಛೆಯ್ಯ 
ದುರ್ಯೋಧನ ರಾಯಂಗ್‌ 
ಆನೆ ಧೈರ್ಯಡಾಪೋಲೆ 
ಸಿಂಹ ಧನಿ ಮಾಡಿತ್‌ 
ಪೊಂಜಂಗ್‌ನುರ್‌ಪ್‌ಚಿ. 


೧೧ 


೧೨ 


ಭಗವಂತಂಡ ಪಾಟ್‌ / ೩ 


ಅಕ್ಕಣೆಕ್‌ ಮಹಾರಾಯ, 
ಪೊಪ್ಪಳ ಪರಂಬೆಲ್ಲಾ 
ಚಂಗ್‌ ಸದ್‌ ಜೋರಾನ; 
ಕೊಂಬೂ ಕೊಟ್ಟೂ ಸದ್ದಾನ; 
ಆನೆ ಚೆಂಡೆ ಕೋಲ್‌ಟ್ಟ. ೧೩ 
ಅಕ್ಕಣೆಕ್‌ ರಾಜನೆ, 
ಕುಟ್ಟೆಯ್ಯನೂ ಅರ್ಜುನ 
ಬೊಳಿ ಕುದ್ರೆ ಕೆಟ್ಟ್‌ನ 
ಬಲ್ಲಿಯ ತೇರ್‌ಲಿಂಜಿ 
ಬೋಜಿ ಚಂಗುರ್‌ಪ್‌ಚಿ. ೧೪ 
ಕುಟ್ಟೆಯ್ಯ ಭಗವಂತ 
ಪಾಂಃ ಜನ್ಮುರ್‌ ಪ್‌ಚಿ; 
ಚೀಲ ನಲ್ಲ ಅರ್ಜುನ 
ದೇವದುತುರ್‌ಪ್‌ಚಿ; 
ಭೀಮಯ್ಯ ಬಯಿಂಬನ್‌ 
ಕೌರವಡ ಸೇನೆಯೊ 
ನೆಟ್ಟಿ ನೆಟ್ಟಿ ಬೂವೋಲೆ 
ಪೌಂಡ್ರವನುರ್‌ಪ್‌ಚಿ. ೧೫ 
ಧರ್ಮರಾಯ ಮಾದೊರೆ. 


ಅನಂತವಿಜಯನೊ 
ನಕುಲ ಸುಘೋಷನೊ, 
ಸಹದೇವ ಬೈಂಬನ್‌ 


ಮಣಿಪುಷಕ ಚಂಗ್‌ 
ಚಂದೋಳತುರ್‌ಪ್‌ಚಿ ೧೬ 
ಈನಂಗುಂಡ್‌ ಪೋರಾಂದ್‌ 


ಕೇಳಿ ಪಟ್ಟ ಬಲ್ಲುಳ್ಳ 
ಕಾಶಿ ರಾಜ ಶೂರನೂ, 


೪ / ಭಗವಂತಂಡ ಪಾಟ್‌ 


ಬಲ್ಲಿಯ ತೇರ್‌ಕಾರ 

ಶಿಖಂಡಿ ಬಯಿಂಬನೂ 

ಧೃಷ್ಟದ್ಯುಮ್ನ, ವಿರಾಟ, 

ಸಾತೃಕಿ ಬಯಿಂಬನೂ, ೧೭ 

ದ್ರುಪದ ಮಹಾರಾಯನೂ, 

ದ್ರೌಪದಿರ ಮಕ್ಕಳೂ, 

ಅಭಿಮನ್ಯು ಬಂಬನೂ, 

ಇಇಣೂ ಉಳ್ಳ ಶೂರಂಗೊ 

ಅಯಂಡಯಿಂಡ ಚಂಗ್‌ನ 

ಚಂದೋಳತುರ್‌ಪ್‌ಚೆ. ೧೮ 
ಬಾಣ ಭೂಮಿವೊಂದಾಯಿ 

ಚಂಗ್‌ ಸದ್ದ್‌ ಆಕಣೆ 

ಕೌರವಂಗೆಡೆದೆಯೊ 

ಬೊತ್ತಿತೆ ಒಡ್‌ಂದತ್‌. ೧೯ 
ಅಕ್ಕಣೆಕ್‌ ಮಹಾರಾಯ 

ಇದೋರ್‌ ಕದೆ ಕೇಛ್‌:- 

ಬಾಬಟ್ಟ್‌ಲಾಂಜನೇಯ 

ಕೂಡಿತುಳ್ಳ ಅರ್ಜುನ 

ಪೊಪಕ್‌ ಪೂರಟಂಜಿ 

ಕೌರವಳ ನೋಟಿತ್‌ 

ಗಾಂಡೀವ .ಎಡ್‌ತಿತ್‌ ಬಿದಿ 

ಕುಟ್ಟಪ್ಪನ್‌ ನೋಟಿತ್‌ 

ಈ ಬಾಕ್‌ ಪರೆಂದತ್‌ :- 

"ಕೀಳೊ ಕೇಳೊ, ಕುಟ್ಟಪ್ಪ, 

ಏಡ ತೇರ್‌ನಾಟಿತ್‌ 

ದಂಡ್‌ ಕಡೆ ಸೇನೆರ 

ನಡೂಲ್‌ ಕೊಂಡಾಕೊಮ್ಟ್ಚ ೨೧ 


ಎನ್ನ್‌ಂಗ್‌ಂದ್‌ ಎಣ್ಣಿನೊ 

ಪೊಪ್ಪಕ್‌ ಪೊರಟಿಯ 

ಕೌರವಳ ನೋಟಿತ್‌ 

ದಾಡ ಕೂಡ ಪೂಪ್ಪಂದ್‌ 

ಬೇರಿಚಿತ್‌ ನೋಟುವಿ; ೨೨ 

ದುರ್ಕೋಧನ ರಾಯಂಡ 

ಕುಮಕ್‌ಕ್‌ ಬಂದವು 

ಆರಾರ್‌ಂದರಿಯಂಡು' 

ಎಂದಣ್ಣಿ ಪರೆಂದತ್‌. 
ಕೇಳ್‌ ಧೃತರಾಷ್ಟ್ರನೇ,' 


lo 
೫ 


ಣಿ fe 4 
ಭೀಷ್ಮ ದ್ರೋಣಾಚಾರ್ಯಡೊ 


| ರಾಜಂಗಡೊ ಮಿಂಇಲ್‌ 


ತೇರ್‌ ಆಟಿ ಪೋಯಿತ್‌ 

ಅಲ್ಲ ನಿಪ್ಪಿಚಿಟ್ಟಿತ್‌ 

"ಇಲ್ಲಿಯುಳ್ಳ ಕೌರವ 

ಸೇನೆ ನೋಟ್‌ ಅರ್ಜುನ' 

ಎಂದೆಣ್ಣತ್‌ ಕಾಟ್‌ಚಿ. 
ಆ ಬಾಕ್‌ನ ಕೇಟಿತ್‌ 


೨೪-೨೫ 


ಅರ್ಜುನ. ಬಯಿಂಬನ್‌ 


ನಾಲ್‌ ದಿಕ್ಕೂ ನೋಟಿತ್‌ 
ಪೊಪ್ಪಳ ಪರಂಬ್‌ಲ್‌ 


. ಪೂಪ್ರಕಾಯಿ ನಿಂದಿಂಜ 


ಅಪ್ಪನಜ್ಜ, ಗುರುನೊ 
ತಮ್ಮಾವಂಗೊ ಬಾವಂಗೊ 
ಅಣ ತಮ, ಮಕಳೊ 

ಣು ೬ ಸೆ 


ಮೈಮಕ್ಕೊ ಕ್‌ರ್‌ಮಕ್ಕೊ 
ಮಿತ್ರನೊ ಚಂಜಾದಿನೊ 
ಕಣ್ಣೊಡನೆ ಕಂಡಿತ್‌ 
ತಾನೂ ದುಃಖ ಮಾಡಿತ್‌ 
ಕುಟ್ಟೆಯ್ಯನ ನೋಟಿತ್‌ 
ತಾನೆನ್ನ ಪರೆಂದತ್‌:- 
"ಕೇಳೊ ಕೇಳೊ, ಕುಟ್ಟಪ್ಪ, 
ಚಂಜಾದಿಯೂ ಬೆಂದುವೂ 
ಈ ಪಡೆನ ಪೊಪ್ಪಕ್‌ 
ಬಂದದಿಕ್ಕ ನೋಟಿತ್‌ 
ಕೈಕೌಲ್‌ ಗ್‌ಡ್‌ಪಳ; 
ಮೇಲೆಲ್ಲಾ ಬೊರೆಪಳ; 
ನಾವುಲ್‌ ನೀರಾರ್‌ಚಿ; 
ಕುಳ್‌ರ್‌ಪೊರಿ ಪೊಟ್ಟ್‌ಚಿ. 
ನಾಪುಡಿಚ ಗಾಂಡೀವ 
ಕೈತಪ್ಪಿ ನೆಲ ತಾಂದ; 
ನಾಡ, ಮೇಲ್‌ ಕತ್ತುವ, 
ನಾಕ್‌ ನಿಪ್ಪ ಕಯ್ಯುಲೆ 
ಪೋಡಿ ಪೋಡಿಯಾಪಲ!' ೨೬-೩೦ 
ಕೇಳೆನ್ನಡ ಕುಟ್ಟೆಯ್ಯ 
ನಲ್ಲದೊಂದೂ ಕಾಂಬ್‌ಲೆ; 
ಈ ಪಡೆನ ಪೊತ್ತಿತ್‌ 
ಕೊಲ್ಲ್‌ "ಕೊಲೆ ಕಜ್ಮಿತ್‌ 


ನಲ್ಲದೊಂದೂ ಕ್‌ಟ್ಟುಲೆ, ೩೧ 


ಸುತ್‌ನ ಮರ್‌ದಲೆ 
ನೀಕುವ ಮನವಿಲ್ಲೆ 
ರಾಜ್ಯಾಡ್‌ ಸುಖವಾಡ್‌ 


ಭಗವಂತಂಡ ಪಾಟ್‌ / ೫ 


ಒಂದಾನೊ ಕೊದಿಪ್‌ಲೆ; 
ರಾಜ್ಯತ್‌ಲೂ ಭೋಗತೂ 
ಆಸ್ತಿ ಪಾಸ್ಮಿಲೇದ್‌ಲೂ 
ಎಂಗಕೆನ್ನತಾಂಡಿಯೆ? 
ಆಕಾಯಿತ್‌ ರಾಜ್ಯವ 
ದಾಕಾಯಿತ್‌ ಭೋಗವೂ 
ದಾಕಾಯಿತ್‌ ಸುಖವೂ 
ಬೋಂಡುಂದೆಂಗ ಎಣ್ಣುವೋ 
ಅಂಥವೆಲ್‌ಳಿಂಜಿ 

ಆಸ್ತಿ ಪಾಸ್ತಿ ಬುಟ್ಟಿತ್‌ 
ಚಾವಕ್‌ ಪೊರ್‌ಟಿತ್‌ 
ಅಪ್ಪನಜ್ಜ ಗುರುವೂ 
ತಮ್ಮಾವಂಗೊ ಬಾವಂಗೊ 
ಅಣ್ಣ ತಮ್ಮ ಮಕ್ಕವೂ 
ಮೈಮಕ್ಕ ಕ್‌ರ್‌ ಮಕ್ಕ 


ಎಲ್ಲಾ ಬೆಂದು ಚಂಜಾದಿ 


ಇಲ್ಲಿ ಬಂದ್‌ ಸೇರಿತ್‌. 


ಮೂಂದ್‌ ಲೋಕಕೆಲ್ಲಾಂಗೂ 


ನಾನೇ ರಾಜನಾಪೇಂಗ್ಕೂ 
ಎನ್ನಿಂದಿಲ್ಲಿ' ಕೊಲ್ಪೇಂಗ್ಯೂ 
ನಾನಯನ ಕೊಲ್ಲುಲೆ; 
ಈ ಭೂಮಿಕ್‌ಡಾಯಿತ್‌ 
ನಾನೆನ್ನತ `ಎಣ್ಣಡ್‌ ?. 

. ಧೃತರಾಷ್ಟ್ರ ರಾಜಂಡ 
ಮಕ್ಕಳೆಲ್ಲಾ ಕೊಂದಕ 
ಎಂಗಕೆನ್ನ್‌ ಚಂದೋಳ ? 
ಅವೆಲ್ಲರೂ ಕೆಟ್ಟವು 


೩.೨ 


೩೩ 


೩೪ 


೩.೫ 


೬ / ಭಗವಂತಂಡ ಪಾಟ್‌ 


ಪಾಪ ಮಾಡಿಕೊವ್ದೇಂಗ್ಕೂ 
ಎಂಗಯನ ಕೊಂದಕ 
ಪಾಪೆಂಗಕೇ ಪೊದ್ದುಲ 
ಧೃತರಾಷ್ಟಂಡ ಮಕ್ಕಳೊ 
ಕಂದ್‌ ಕರ್‌ ಎಂಗಡ; 
ಅಂಥಯನ ಕೊಲ್ಪದ್‌ 
ಎಂಗಕ್‌ ತರವಲ್ಲ; 
ಎಂಗಡ ಜನಳೆಲ್ಲಾ 
ಕೊಂದಿತೆನ್ನ್‌ ನಂದಾಪ? 
ನೀನೊಮ್ಮೆಣ್ಕ್‌ ಕುಟ್ಟೆಯ್ಯ. 
ದುರ್ಯೋಧನಂಗೆಲ್ಲಾರೂ 
ಕೆಟ್ಟ ಆಸೆ ಮಾಡಿತ್‌ 
ಬುದ್ಧಿ ಕೆಟ್ಟ್‌ ಪೋಯಿತ್‌; 


೦ಜಣದಿ ಚದಿಚಕೊ 
ಆಪ ಪಾಪರಿಯುಲೆ. 
ಒಕ್ಕಳ ಮುಡಿಚಕ 
ಪೊದ್ದುವಳ ಪಾಪೆಲ್ಲಾ 
ನಲ್ಲೋಣೆ ಅರಿಂಜಂಡ್‌ 
ಈ ಪಾಪೊಂದೂ ಕೆಯ್ಯತೆ 
ಇಪ್ಪಕೆನ್ನ್‌ಂಗಾಪ್‌ಲೆ? 
ಒಕ್ಕ ಮುಡಿಕಾಲತ್‌ 
ಒಕ್ಕಕಿಂಜ ಆಚಾರ 
ಕಾಣ ಕಾಣ ಪೋಕುಲ; 
ಪಿಂಇ್‌ ಒಕ್ಕಡಾಚಾರ 
ಕೆಟ್ಟ ಕೆಟ್ಟದಾಕುಲ. 
ಆಚಾರೆಲ್ಲಾ ಕೆಟ್ಟಕ 


LL 


೩೬ 


$೨ 
(ಸ 


೩೯ 


೪೦ 


ಸ್ಥಾನ ಮೇನಿ ಪೊಮಕ್ಕ 

ಕೆಟ್ಟ ಚಾಲೆಡ್‌ತಂಡ್‌ 

ಜಾತಿ ಮೇಂಗಿ ಪೋಕುಲ. ೪೧ 
ಜಾತಿ ಮೇಂಗಿ ಪೋಯಿನೊ 

ಒಕ್ಕಳ ಮುಡಿಚವಂಡ 

ಒಕ್ಕಕ್‌ ನರಕಾಕು 

ಈನಂಗುಂಡ್‌ ಪೋರಾಂದ್‌ 

ಕಾರಣವಕ್ಕೊಬ್ಬಕೂ 

ಪಿಂಡೋದಕ ಇಲ್ಲತೆ 

ಕಾರಣವರೆಲ್ಲಾರೂ 

ಪಾತಾಳಕ್‌ ಪೋಕುಲ ೪೨ 
ಜಾತಿ ಮೇಂಗಿ ಪೋನಂಥ 

ಪಾಪಕ್‌ ಮೊಳಿಯಾನ 

ಒಕ್ಕಳ ಮುಡಿಚವಂಡ 

ಎಕ್ಕಲೆಕ್ಕಲಿಂಜಂಥ 

ಆಚಾರೆಲ್ಲ ಪಾಳಾಕು. ೪೩ 

ಜಾತಿಡ ಮರಿಯಾದಿ 

ಬುಟ್ಟಿತ್‌ ಕಳಿಚಕ 

ನರಕ ಲೋಕ ಸೇರುವ. 


'ಎಂದುಳ್ಳ ಪಳಂಜೊಲ್ಸ್‌ 


ಮಿಂಇ ನನ್ನ ಕೇಟಿಯೆ ೪೪ 
ಉಯಿ! ಇದೆನ್ನ್‌ ಕಷ್ಟವೊ!! 


ಎಂಥ ಪಾಪ -ಕೆಯ್ದಕ್‌ 


ಒರಪ್‌ಚಿತ್‌ ಬಂದಿಯ !!! 
ರಾಜ್ಯ ಸುಖ ಬಾವಳ 
ಅಸೆಕ್‌ ಮೋಹಿಚಿತ್‌ 
ಬೆಂದೂ ಚಾಚೆ ಕೊಲ್ತಕ್‌. 


ಎಂಗಿಕ್ಕ ಪೊರ್‌ಟಿತ್‌ ! 
ಕೈಯೆಡ್‌ಕತಿಪ್ಪೆನ್ನ 
ಅಂಬ್‌ ಬಿಲ್ಲೆಡ್‌ಕತೆ 
ಇಪ್ಪ ಎನ್ನ ನೋಟಿತ್‌ 
ದುರ್ಕೋಧನನೆಲ್ಲಾರೂ 
ಅಂಬ್‌ ಬಿಲ್ಲೆಡ್‌ತಿತ್‌ 
ಈ ಪಡೆಲ್‌ ಕೊಂದಿನೊ, 
ಏಡ ಬಾಳ್‌ ಚೆಮಾಕು, 
ಎಂದೆಣ್ಣಿ ಪರ್‌ಂದಿತ್‌ 
ಅರ್ಜುನನ್‌ ದುಃಖತ್‌ 


೪೫ 


ಅ 


ಭಗವಂತಂಡ ಪಾಟ್‌ / ೭ 


ಮನಸೆಲ್ಲಾ ಕೆಟ್ಟಿತ್‌ 

ಪೊಪಳ ಪರಂಬ್‌ಲ್‌ 

ತೇರ್‌ಲ್‌ ಅಳತಿತ್‌ 

ಅಂಬ್‌ ಬಿಲ್ಲೆಡ್‌ತಿತ್‌ 

ಭೂಮಿಕ್‌ ಎರಿಂಜತ್‌'' 

ಎಂದೆಣ್ಣಿ ಪರೆಂದತ್‌. ೪೭ 
ಕೇಳೊ ಕೇಳೊ, ಚಂಬಾದಿ, 

ಅರ್ಜುನಂಡ ದುಃಖತ್‌ 

ಜೋಗತ್‌ನ ಪಾಡ್‌ಚಿ; 

ಈ ಪಾಡುವ ಬೆಚ್ಚಿತ್‌ 

ಸಾಂಖ್ಯ ಜೋಗ ಪಾಡನ. 


ಭಗವಂತಂಡ ಪಾಟ್‌ 


ಕೊಂಬ್‌ - ೨ 


ಬಾಳೆನ್ನಡ ಚಂಜಾದಿ, 
“ಕರಕರೆಯೊ ಪುಟ್ಟಿತ್‌ 
ಕಣ್ಣ್‌ನೀರ್‌ ಇಟ್ಟಂಡ್‌ 
ದುಃಖತ್‌ಲಳ್‌ತಿಂಜ 
ಅರ್ಜುನನ ಕಂಡಿತ್‌ 
ಬುದ್ದಿನಲ್ಲ ಕುಟ್ಟೆಯ್ಯ 
ತಾನೆನ್ನ ಪರೆಂದತ್‌:- ೧ 
ಕೇಳೊ ಕೇಳೊ, ಅರ್ಜುನ, 
ನೇರಲ್ಲತ ನೇರತ್‌ 
ಪ್ರ ಬುದ್ದಿ ನೀಕೆನ್ನ್‌ಂಗ್‌? 
ಪಂಡಿಯವು ಎಣ್ಣ್‌ನ 
ಬುದ್ದಿ ಬಟ್ಟಿ ಇದಲ್ಲ; 
ಸ್ವರ್ಗ ಲೋಕ ಕ್‌ಟ್ಟುವ 
ಬಟ್ಟೆಯೊಂದೂ ಇದಲ್ಲ 


ಮಾನ ಕೇಡ್‌ ನೀಕಾಕು; ೨ 


ಬಗ್ಗಿತ್‌ ನಡ್‌ ಪದ್‌ 
ನೀಕೆಂದೂ ತರವಲ್ಲ; 
ಮಾನ ಪೋಪ ಬಟ್ಟೆನ 
ಬುಟ್ಟಿತೇಳ್‌ ಅರ್ಜುನ' 


ಎಂದೆಣ್ಣ ಪರೆಯಣೆ 
ಚೀಲ ನಲ್ಲ ಅರ್ಜುನ 
ತಾನೆನ್ನ ಪರೆಂದತ್‌:- 
"ಕೇಳೊ ಕೇಳೊ, ಕುಟ್ಟಪ್ಪ, 
ಭೀಷ್ಮ ದ್ರೋಣಾಚಾರ್ಕಳ 
ಪೂಜುವದ್‌ ಬುಟ್ಟಿತ್‌ 
ಅಂಬ್‌ ಬಿಲ್ಲ್‌ ಕೈಲಾಯಿ 
ಅಯಂಡ ಕೂಡ ಎನ್ನ 
ಇಂದ್‌ ನಾನ್‌ ಪೊಪ್ಪದೊ? 
ಮಹಾತ್ಮರೂ ಪೆರಿಯವೂ 
ಆಯಿತುಳ್ಳಯನೆಲ್ಲಾ 
ನಾನ್‌ ಕೊಲ್ಲುವಾಂಗ್‌೦ಜೀ 
ಯೆರಂದ್‌ ಪೋಯಿತ್‌ 
ಕೂಳುಂಡ್‌ ಬುದ್ದಿನೊ 
| ನಲ್ಲದೆತ್ತುಲ; 
ದಲ್ಲತೆ ಪೋಯಿನೊ 
ನಲ್ಲದೇ ನೆನಪಳ 
ಪೆರಿಯಯನ ಕೊಂದಿತ್‌ 
ಈ ಭೂಮಿರ ಮೀದಲ್‌ 


(b 


ಇ ಬ್ಬ 


ಚೋರೆ ಕೂಳ್‌ ಉಂಬಂಜಿ 
ಬಾಳುವ ಬವುಸಾಕು 
ಎಂಗಯನ ಗೆಲ್ಲುವೊ, 
ಅವು ಎಂಗಳ ಗೆಲ್ಲುವೊ 
ಚೋಲ್‌ ಗೆಲ್ಸ್‌ ದಾಡದೊ 
ನಾನರಿಂಜಿ ಕೊಂಡ್‌ಲೆ. 
ದಾರ ಕೊಂದ್‌ ಬಾವಕ್‌ 
ಎಂಗಕ್‌ ಮನವಿಲ್ಕೊ 
ಅಂಥ ಕೌರವಂಗಳೇ 
ನಾಕೆದ್‌ಪ್‌ ನಿಂದಿತ್‌. 
ಕರಕರೆಯೊ ಪುಟ್ಟಿತ್‌ 
ಏಡ ಬುದ್ದಿ ಪಾಳಾಚಿ; 
ಧರ್ಮ ಏದ್‌ ೦ದೆಣ್ಣಿತ್‌ 
ನಿನ್ನ ನಾನ್‌ ಕೇಪಿನೊ 
ನಲ್ಲದೇದ್‌ ಎಣ್ಣೊಮ್ಮ 
ನಾನ್‌ ನ್‌ಡ ಶಿಷ್ಕನ್‌ 
ಬೆಮ್ಮರೆಯೊ ಬುದ್ಧಿಯ 
ಮುತ್ತಪ್ಪಣೆ ಮಾಡೊಮ್ಮ 


ಈ ಭೂಮಿಡ ಮೀದಲ್‌ 


ಶತ್ತುರುನಡಕಿತ್‌ 

ಎಲ್ಲಾ ಭಾಗ್ಯ ಇಂಜಿತ್‌ 

ರಾಜ್ಯ ಪಟ್ಟ ಬದ್ಧಿಮೊ 

ಇಂದ್ರ ಪಟ್ಟ ಕ್‌ಟ್ಟಿನೊ 

ಇಂದ್ರಿಯೆಲ್ಲರಿವಂಜಿ 

ಈ ಶೋಕ ಕಳೆಯುವ 

ಕೊಯಲೇದೂ ಕಾಂಬ್‌ಲೆ. 
ಈ ಪಡೆನ ಪೊಪ್ಪಕ್‌ 


a 
Ge 


ಈ ಬಾಕ್‌ ಪರ್‌ಂದತ್‌:- 


ಭಗವಂತಂಡ ಪಾಟ್‌ / ೯ 


ನಾಕ್‌ ಕಯ್ಯ ಕುಟ್ಟೆಯ್ಯ 

ಎಂದೆಣ್ಣಿ ಪರೆಂದಿತ್‌ 

ಬೇರಕಾರ ಅರ್ಜುನ 

ದುಃಖಗುಂಡಳ್‌ತತ್‌. ೯ 
ಕೇಳೊ ಧೃತರಾಷ್ಟ್ರನೇ, 

ದಂಡ್‌ ಕಡೆ ಸೇನೆರ 

ನಡು ಮಧ್ಯ ನಿಂದಿತ್‌ 

ದುಃಖ ಮಾಡ್ತ ಪಾರ್ಥನ 

ಕುಟ್ಟಪ್ಪನ್‌ ಕಂಡಿತ್‌ 

ಪೊಂದೆಳಿ ತೆಳಿಪೋಲೆ 

೧೦ 

"ದಾರ್‌ನ ನೆನತಿತ್‌ 

ದುಃಖ ಮಾಡ್ದಕಾಗವೊ 

ಅಯನೇ ನೀ ನೆನತಂಡ್‌ 

ಶಿವ ಶೋಕ ಮಾಡುವಿಯ; 

ಬುದ್ಧಿಕಾರನನ್ನಕೆ 

ತಕ್ಕ್‌ ನೀ ಪರೆವಿಯ; 

ಚಾವಕ್‌ ಪೊರ್‌ಟವನೊ 

ಪೊಪ್ಪಕ್‌ ಪೊರ್‌ಟವನೊ 

ಗ್ಯಾನಿಯ ನೆನಪ್‌ಲೆ; 

ದುಃಖವೆಂದೂ ಮಾಡುಲೆ. 
ಕೇಳೊ ಕೇಳೊ ಅರ್ಜುನ, 

ಪಂಡಿಯ ಕಾಲತ್‌ಲೂ 

ಇಂದಿಯ ದಿನತ್‌ಲೂ 

ಇಂ” ಬಪ್ಪ ಕಾಲತೂ 

ಎಂಗೆಲ್ಲಾರೂ ಇಪ್ಪುವೆ; 

ಇಂಜ್‌ಲೇಂದೂ ಇಪ್‌ಲೆ 


೧೧ 


೧೦ / ಭಗವಂತಂಡ ಪಾಟ್‌ 


ಎಂದೆಣ್ಣುವ ತಕ್ಕಿಲ್ಲೆ. ೧೨ 
ಜೀವ ಉಳ್ಳ ಈ ಮೇಲ್‌ 

ಕುಣ್‌”ಕುಣ್‌'ಂದೆಣ್ಣತ್‌ 

ಆಳ್‌ ಕಾಳ್‌ ತೇಂದಿತ್‌ 

ಬಾಲ್ಯವು ಬಯತಾಯಿ 

ಜೀವ ಮೇಲ್‌ ಬುಟ್ಟಕ 

ಬೋರೆಯೋರ್‌ ಮೇಲ್‌ನ 

ಈ ಜೀವೇ ಪುಡಿಚವ; 

ಆನಂಗುಂಡ್‌ ಅರ್ಜುನ 

ಬುದ್ದಿಯುಳ್ಳ ಮಾಲವ 

ಪೂಜೀವ ಕೊದಿಪ್‌ಲೆ ೧೩ 
ರೂಪಾಡ್‌ ರಸವಾಡ್‌ 

ಆ ವಿಷಯ ಸಮಂಧ 

ಎನ್ನತೇಂಗಿ ಆಯೋಡ್‌ 

ಇಂದ್ರಿಯಕ್‌ ಸೋಕಿನೊ 

ಉಟ್ಟಣವೂ ಸೀತವೂ 

ಸೂಖೊ ದುಃಖೊ ಅಪಳ. 

ಆನಕಲೂ ಅವೆಲ್ಲಾ 

ಬಪ್ಪ ಪೋಪದಲ್ಲತೆ 

ನೆಲೆಯಾಯಿ ನಿಪ್ಟ್‌ಲೆ; 

ಅದ್‌ಂಗೆಲ್ಲಾ ಬೊತಂಡ; 

ಆನೆ ಧೈರ್ಯ ಮಾಡಿಯ. ೧೪ 

ಅನ್ನತಾಂಡ ಸಮಂಧ 

ಆರ ಬಾದ್‌ಚಿರುಲ್ಕೊ, 

ಏದ್‌ ಗ್ಯಾನ ಕಾರಂಗ್‌ 

ಸುಖ ದುಃಖ ಸಮವೊ, 

ಅನ್ನತ ಮನ್‌ ಸಂಗ್‌ 


ಸ್ವರ್ಗ ಲೋಕ ತಪ್ಪುಲೆ. ೧೫ 
ಇಲ್ಲತದ್‌ ಇಪ್ಸ್‌ಲೆ 

ಇಪ್ಪದೆಕ್ಕಲಿಪ್ಪಳ; 

ನಲ್ಲ ಗ್ಯಾನರಿಂಜವು 

ಇಲ್ಲತಾಂಡೊ ಇಪ್ಪಾಂಡೊ 

ನೇರ್‌ ನೆಲೆ ನಲ್ಲೋಣೆ 

ಕಂಡರಿಂಜಿ ಕಂಡಿತ್‌ ೧೬ 
ಏದ್‌ಂಡ ಬಲಂಗುಂಡ್‌ 

ಲೋಕೆಲ್ಲಾ ನಡ್‌ಪದೊ 

ಆ ಬಲಕ್‌ ಒಮ್ಮಲೂ 

ಮುದಿಕಾಲ ಬಪ್ಪ್‌ಲೆ; 

ಅದ್‌ನ ಮುಡಿಪಕ್‌ 

ಆರಂಗುಂಡೂ ತ್‌ೇರುಲೆ. ೧೭ 
ಕಾಯತುಳ್ಳ ಪೂಜೀವ 

ನಾಶವಾತೆ ಇಪ್ಪದ್‌; 

ಅವನೆಡ್‌ಪ ಕಾಯೆಲ್ಲಾ 

ನಾಶವಾಯಂಡಿಪುದೆ; 

ಜೀವಾತನ್‌ ಚಾವುಲೆ; 

ಅವನರಿವ ಕಯ್ಯಲೆ; 

ಆನಂಗುಂಡ್‌ ಅರ್ಜುನ, 

ಪೊಪ್ರಕ್‌ ಪೊರಡೇಳ್‌, ೧೮ 
ಜೇವಾತನ ಕೊಲ್ಲುವ 

ಶಕ್ತಿ ತಾಂಗ್‌ ಉಂಡ್‌ಂದೂ 

ಜೀವಾತನ ಕೊಲ್ಲಲೂ 

ಎಂದರಿಂಜಿ ಕೊಂಡಂವೊ 

ನೇರರಿಂಜಿ ಕೊಂಡ್‌ಲೆ; 

ಜೀವಾತನ ಕೊಲ್ಲುಲೆ; 


ಕೊಲ್ಲುವಕೂ ಕಯ್ಕಲೆ. 
ಏದೊರೂ ಕಾಲತ್‌ಲ್‌ 
ಜೀವಾತ್ಮ ಪರಪ್‌ಲೆ; 
ಜೀವಾತ್ತುಗ್‌ ಚಾವಿಲ್ಲೆ; 
ಪಂಡದ್‌ ಪರಂದ್‌ಲೆ; 
ಇಂಇದ್‌ ಪರಪಾಂದ್‌ 
ಎಣ್ಣುವಳ ತಕ್ಕಿಲ್ಲೆ; 
ಎಕ್ಕಲೆಕ್ಕಲಿಪ್ಪಂವೊ; 
ನಾಶ ಆಗತವನ್‌, 
ಪಂಡ್‌ಂಜಿಯೇ ಉಳ್ಳಂವೊ 
ಕಾಯತ್‌ನ ಕೊಂದಿನೊ 
ಜೀವಾತನ್‌ ಚಾವುಲೆ. ೨೦ 
ಜೀವಾತಂಗೆ ನಾಶಿಲ್ಲೆ; 
ಎಕ್ಕಲಿಂಜಿತಪ್ರಂವೊ 
ಪುಟ್ಟಿದ್‌ ಇಲ್ಲತೆ 
ಅದ್‌ಲ್‌ ಬದ್‌ಲ್‌ ಆಗತೆ 
ಉಳ್ಳಂವಂದರಿಂಜಿತೊ 
ಆನ ದಾರ್‌ ಕೊಲ್ಲುವ? 
ದಾರ್‌ ಕೊಲ್ಲಿಚಿರುವ? 
ಮಾಲವ ಮನ್‌ಸನ್‌ 
ಕೀತ್‌ ಬಟ್ಟೆ ಚಾಡಿತ್‌ 
ನಲ್ಲ ಬಟ್ಟೆ ಪಾಂದೋಲೆ 
ಜೀವಾತ್ಮನ್‌ ಎಕ್ಕಲೂ 
ಜತ್ತ ಮೇಲ್‌ ಬಟ್ಟಿತ್‌ 
ಬೋರೆ ಮೇಲೆಡ್‌ ತವ. ೨೨ 
ಕತ್ತಿವನ ಕೆತ್ತುಲೆ; 
ತಿತಿವನ ಚುಡುಲೆ; 


೧೯ 


ವಿ೧ 


ಭಗವಂತಂಡ ಪಾಟ್‌ / ೧೧ 


ನೀರಿವನೆನುತುಲೆ; 
ಕಾತಿವನ ಆತುಲೆ; 
ಎನ್ನ್‌ಂಗ್‌ಂದ್‌ ಎಣ್ಣಿನೊ 
ಕೆತ್ತುವಕೂ ಕಯ್ಯಲೆ; 
ಚುಡುವಕೂ ಕಯ್ಕುಲೆ; 
ನೆನತುವಕೂ ಕಯ್ಯುಲೆ; 
ಆತುವಕೂ ಕಯ್ಯಲೆ; 
ಎಲ್ಲೆಲ್ಲಿಯೂ ಇಪ್ಪಂವೊ, 
ಸ್ಥಿರವಾಯಿತುಳ್ಳಂವೊ 
ಅಲ್ಲಾಡತೆ ಇಪ್ಪಂವೊ 
ಏದೇದೋ ಕಾಲತ್‌ಂಜೆ 
ಎಕ್ಕಲೆಕ್ಕಲುಳ್ಳಂವೊ 

ಕಣ್‌ ಕೊಂದೂ ಕಾಂಬ್‌ಲೆ; 
ಗೇನ ಮಾಡ್ತಕಯ್ಯುಲೆ; 
ಮನತ್‌ ನೆನಪಕೇ 
ಆಪದಿಲ್ಲೆ ಆರ್ಜುನ. 
ಬದ್‌ಲ್‌ ಆಪದಿಲ್ಲೇಂದ್‌ 
ಗ್ಯಾನಿಯೆಲ್ಲಾ ಎಣ್ಣುವ 
ಆನಂಗುಂಡ್‌ ಇನ್ನನೆ 
ಜೀವಾತ್ಮನರಿಂಜಿತೂ 

ಖ ಮಾಡಿ ಕೊಂಡಿನೊ 
ಏದೊರೂ ಫಲವಿಲ್ಲೆ 

ಜೀವಾತ್ಮನ್‌ ಅರ್ಜುನ, 
ಚಾವೇಂಗ್ಯೂ ಪರಪೇಂಗ್ಕೂ 
ದುಃಖಕ್‌ ಮೊಳಿಯಿಲ್ಲೆ. ೨೬ 
ಪುಟ್ಟ್‌ನಂವೊ ಚಾವಂಡು, 
ಆನಂಗುಂಡ್‌ , ಅರ್ಜುನ, 


೨೩ 


೨೪ 


೨೫ 


೧೨ / ಭಗವಂತಂಡ ಪಾಟ್‌ 


ಕೈಲಾತ ಪಣಿಕೆಲ್ಲಾ 
ದುಃಖ ಮಾಡಿಕೊಂಡಿನೊ 
ಏದೊರೂ ಗುಣವಿಲ್ಲೆ. ೨೭ 
ಈ ಭೂಮಿರ ಮೀದಲ್‌ 
ಜೀವ ಉಳ್ಳ ಮೊದಕ್‌ 
ಜೀವ ಬಪ್ಪ ಮಿಂಇ”ಲೇ 
ಏದ್‌ ತರ ಇಂಜಿತೊ 
ಅದ್‌ ದಾಕೂ ಗೊತ್ತಿಲ್ಲ 
ಪುಟ್ಟಿತಾನ ಪಿಂಇಿದ್‌ 
ಕಾಯತ್‌ಲ್‌ ಗೊತ್ತಾಪ; 
ಚತ್ರ ಪಿಂಇ ಎನ್ನಾಪೊ? 
ಕಣ್ಸ್‌ಕೆಲ್ಯೂ ಕಾಂಬ್‌ಲೆ; 
ಅನ್ನನಿಪ್ರ ಕಾಲತ್‌ 
ಎಂಥ ಗೇನ ಮಾಡುವ? 
ಪೂಜೀವ ಪುಡಿಚಿತ್‌ 
ಎನ್ನಿದ್‌ ಪುದ್‌ಮಂದ್‌ 
ಓರೋರಬ ನೋಟುವ; 
ಓರೋರಬ ಚೋದ್ಯತ್‌ 
ಆಂಡ ಸುದ್ದಿ ಎಣ್ಣುವ; 
ಓರೋರಬ ಚೋದ್ಯತ್‌ 
ಎಣ್ಣ್‌ನಾನ ಕೇಟವ; 
ಓರೋರಬ ಕೇಟಿತೂ 
ಅರಿಯತೆಯೇ ಇಪ್ಪಳ. ೨೯ 
ಎಲ್ಲ ಜೀವ ಜಂತುಡ 
ಕಾಯತ್‌ಲಡಂಗ್‌ನ 
ಪೂಜೀವಕ್‌ ಒಮ್ಮಲೂ 
ಗಾಯ ಮುರಿ ಆಪ್‌ಲೆ; 


ಆನಂಗುಂಡ್‌ ಅರ್ಜುನ, 
ಜೀವವುಳ್ಳ ಮೊದಕ್‌ 
ದುಃಖ ಮಾಡಿಕೊವ್ಹಂಡ. 
ಕ್ಷತ್ರಿಯ ನೀನರ್ಜುನ 
ನ್‌ೇಷಡಾಚಾರ ನೋಟಿನೋ 
ಅಲ್ಲಾಡುವಕಾಪ್‌ಲೆ.. 
ಧರ್ಮತ್‌ ಪಡೆಕಿಂಜೂ 
ಕ್ಷತ್ರಿಯಂಗ್‌ ಬಲ್ಲಿಯ 
ಪೊನ್ನೂ ಪಣೋ ಬೋರಿಲ್ಲೆ. ೩೧ 
ಮಾದೇವ ದಯಗುಂಡ್‌ 
ಧರ್ಮ ಪಡೆ 'ಪೂಪ್ಪಕ್‌ 
ನೀಕ್‌ ಕಾಲ ಬಂದಿತ್‌; 
ಸ್ಪರ್ಗತ್‌ರ ಪಡಿಯೆ 
ಉತ್ತಾರ ತೊರ್‌ಂದಿತ್‌; 
ಇಂಥ ಪಡೆ ಕ್‌ಟ್ಸ್‌ನ 
ಕೃತ್ರಿಯನೇ ಪುಣ್ಯಾತ್ಮ 
ಧರ್ಮ ಕ್‌ಟ್ರುವನ್ನತ 
ಈ ಪಡೆನ ಪೊಪ್‌ಲ್‌ 
ಎಂದೆಣ್ಣಿ ಪರೆಂದಿನೋ 
ನಡ ಜಾತಿ ಆಚಾರೊ 
ಕೇಳಿ ಕೇಟ ಪೆದವೂ 
ಪಾಳ್‌ ಆಯಿ ಕೊಂಡಿತ್‌ 
ನೀಕ್‌ ಪಾಪ ಪೊದ್ದುವ 
ನೇಡ ಮಾನಕೇಡ್‌ನ 
ಲೋಕತ್‌ ಜನವೆಲ್ಲಾ 
ಎಕ್ಕಲೆಕ್ಕಲೆಣ್ಣುಲ; 
ಕೇಳಿ ಪೋನ ಬಾಲಂಗ್‌ 


೩೦ 


೩.೨ 


ಹಿದಿ 


ಮಾನೇಡ್‌ಕಿಂಜಿಯೂ 
ಚಾವರೆ ಮರಿಯಾದಿ 
ಪಡೆಯಾಳಿಯೆಲ್ಲಾರೂ 
ಬೊಹ್‌ ನೀ ಪೊಪ್ಪ್‌ಲೆ 
ಎಂದೆಳ್ಲಿ ನೆನತಲ. 
ಆರ್‌ ನೀಕ್‌ ತಕ್ಕಾರ 
ಮಾಕಿಯಂಡ್‌ ಇಂಜತೋ 
ಅನ್ನವು ಮಿಂಇಾಕ್‌ 
*ಕ್ಕಾರತೆ ಕಾಂಗುಲ. 
ನೇಡ ಶತುರೆಲ್ಲಾರೂ 
ಏಜರ ಪರೆಯುಲ; 
ಬೈಲ ಕೇಳಿ ಕೇಟಾನ 
ಏಜ್‌ ಪಳಿಯುಲ; 
ಇಕೆಂಗ್‌೦ಜಿ ಬಲ್ಲಿಯ 
ದಖ ನೀಕ್‌ ಎನ್ನತ? 
ಪೊತ್ತಿತ್‌ ನೀ ಚತ್ತಕ 
ವರ ಸ್ವರ್ಗ ಕ್‌ಟ್ರುವ; 
ಕ ಕೈಯ್‌ ಗೆದ್ದಿನೊ 
4 ಭೂಮಿರ ಮೀದಲ್‌ 
ುಜ ಪಟ್ಟಿ ಬಾವಲು; 
ನಗುಂಡ್‌ ಅರ್ಜುನ 
ಹಪ್ಪಳ ಮನ ಮಾಡ್‌ 
ಸುಖತ್‌ಲೂ ದುಃಖತೂ 
ರಾಭತ್‌ಲೂ ನಷ್ಟತೂ 
ಚೋಲ್‌ ಗೆಲ್ಸ್‌ ಏದ್‌ಲೂ 
ಭೇದ ವೀ ನೆನೆಯತೆ 
ಈ ಪಡೆನ ಪೊತ್ತಿನೊ 


೩೫ 


೩೬ 


ಭಗವಂತಂಡ ಪಾಟ್‌ / ೧೩ 


ನೀಕ್‌ ಪಾಪ ಪೊದ್ದುಲೆ. 
ಇಕ್ಕಾಕಣೆ ಎಣ್ಣ್‌ನ 
ಸಾಂಖ್ಯ ಬುದ್ಧಿ ಕೇಟೆಯ, 
ಇಂಣ್‌” ನಾನ್‌ ಎಣ್ಣುವ 
ಜೋಗ ಬುದ್ಧಿ ಕೇಳೊಮ್ಮ 
ಆ ಬುದ್ಧಿನ ಕೇಟಿತ್‌ 
ಗ್ಯಾನ ನೀಕ್‌ ಬಾತೇಂಗಿ 
ಕೆಜ್ಜ ಪಣಿ ಕೆಟ್ಟ್‌ಂಜಿ 
ತಪ್ಪ್‌ಚೆಟ್ಟ್‌ ಕೊವ್ಹಿಯ. ೩೯ 
ಇಂದಿಯ ದಿನತ್‌ಲ್‌ 
ಕೈಯ್‌ಟ್ಟ ಕಾರಿಯತ್‌ 
ಸ್ವರ್ಗ ಲೋಕ ಪೋಪಕ್‌ 
ಏದೊರೂ ಕೊರುವಿಲ್ಲೆ; 
ಈ ಧರ್ಮತ್‌ ಕಾರಿಯ 
ಚೆನ್ನಂಗೇಂಗಿ ಮಾಡಿನೊ 
ಎನ್ನ ಕಷ್ಠ ಬಂದಕೊ 
ಅದ್‌ನೆಲ್ಲಾ ನೀಕುವ. ೪೦ 
ಸತ್ಯತ್‌ಲೊರ್‌ಪಾಯಿ 
ಮನ ಬೆಚ್ಚಿತುಂಡೇಂಗಿ 
ಆ ಮನಸ್‌ ಎಕ್ಕಲೂ 
ಒರೇ ಪೋಲೇ ಇಪ್ಪಳ; 
ಗಟ್ಟಿಯಾಯಿತಿಲ್ಲತ 
ಮಾಲವಡ ಮನಸ್‌ 
ಬೊಮರತ್‌ ಕೊಂಬೋೊೋಲ 
ಎಚ್ಚಕೋ ತರವಾಪ. 
ಬುದ್ಧಿಲತ ಮಾಲವ 
ಪೂಪೋಲೆ ಎಲಂಗುವ 


೩೮ 


೪೧ 


೧೪ / ಭಗವಂತಂಡ ಪಾಟ್‌ 


ಎಲಂಗೆ ಪರ್‌ಂದಂಡ್‌ 
ವೇದತಿನ್ನನೆಣ್ಣುವ 
ಇದಲ್ಲತೆ ಏದಿಲ್ಲೆ 
ಎಂದೆಣ್ಣಿ ಪರೆಯುವ ೪೨ 
ಆಸೆಲ್‌ ಮನ ಬೆಚ್ಚಿ 
ಭಾಗ್ಯಕ್‌ ಕೊದ್‌ಚಿತ್‌ 
ಸ್ವರ್ಗಲೋಕ ಬೋಡುವ 
ಬುದ್ಧಿಲ್ಲತ ಮಾಲೋಕ್‌ 
ಚತ್ತಲ್ಲಿ ಪರ್‌ಪಂಜಿ 
ಕ್‌ಟ್ಟುವಳ ಭಾಗ್ಯತ್‌ 
ಏದೇದೋ ಪಣಿಯೆಲ್ಲಾ 
ಕೆಯ್ಯುವಕ್‌ ವೇದತ್‌ 
ಎಣ್ಣಿತ್‌ೇಂದ್‌ ಎಣ್ಣುವ; 
ಅನ್ನತ ಮನ್‌ಸ್‌ಕ್‌ 
ಗಟ್ಟಿಯಾನ ಮನವೂ 
ಸತ್ಯವಾನ ಬುದ್ದಿಯೂ 
ಪುಟ್ಟ್‌ವದೇ ಇಲ್ಲೆಲ್ಲ ೪೩-೪೪ 
ವೇದ ಕೇಳ್‌ ಅರ್ಜುನ, 
"ಸತ್ವ' "ರಜಸ್‌' “ತಮಸ್‌' 
ಈ ಗುಣ ಪುಡಿಚಿತ್‌ 
ಎಣ್ಣುವೋಲೆ ಕಾಂಬಳ; 
ಈ ಮೂಂದ್‌ ಗುಣತ್‌ನೊ 
ದೂರ ಬುಟ್ಟ್‌ ನಿಂದೋಳೊ; 
ಸುಖ ದುಃಖಂದೆಣ್ಣುವ 
ಭೇದ ನೀ ನೆನಕತೆ, 
ಆನೆ ಧೈರ್ಯ ಮಾಡಿಯ. 
ಅದೆನ್ನನೆ ಕ್‌ಟ್ಟುವ 


ಇದೆನ್ನನೆ ಚಾಕುವ 

ಎಂದೆಣ್ಣುವ ಗೇನೆಲ್ಲಾ 

ನೀ ಬುಟ್ಟ್‌ ನಡ್‌ಂದೋಳೊ ೪೫ 
ಚೆರಿಯ ಜಲ ಕಣ್ಗ್‌ಲ್‌ 

ಕಾಲ ಪೋಯಿ ಕ್‌ಟ್ಟುವ 

ಬೋಂಡಿಯಾನ ನೀರೆಲ್ಲಾ | 

ದುಂಬ್‌ನ ಕೆರೆಯಿಂಜಿ, 

ಕಾಲತೋಡೆ ಕ್‌ಟ್ಸುವ; 

ಆದ್‌ ಪೋಲೆ ಅರ್ಜುನ 

ಬ್ರಹ್ಮ ಗ್ಯಾನರಿಂಜಿನೊ 

ಎಲ್ಲಾ ವೇದತೆಣ್ಣುವ 

ನಲ್ಲದೆಲ್ಲಾ ಒಮ್ಮಲೇ 

ಕ್‌ಟ್ಟುವಂದರಿಂಜೋಳೊ. ಲ 
ನೇಡ ಪಣಿ ಕೆಯ್ಯುವ 

ಕೊರುವೇ ನೀಕ್‌ ಉಳ್ಳದ್‌, 

ಫಲಕ್‌ ನಿರೀಚುವ 

ಕೊರುವೇದೂ `ನೀಕಿಲ್ಲೆ 

ಫಲಕ್‌ ಕೊದಿಚಿತ್‌ 

ಪಣಿ ನೀನ್‌ ಕೆಯ್ಯಂಡ; 

ಪಣಿ ಕೆಯ್ಯತಿಪ್ಪಳ 

ಮನ ನೀನ್‌ ಮಾಡಂಡ. ೪೭ 
ಜೋಗ ನೇಮ ಮಾಡಿತ್‌ 

"ನಾನ್‌' "ನಾಡ'ಂದೆಣ್ಣುವ 

ಗೇನತ್‌ನ ಬುಟ್ಟತ್‌ 

ನೀಡ ಪಣಿ ನೀ ಕೆಯ್ದ್‌; 

ಜೋಗ ಕ್ಷೇತ್ರಡಾಚೇಂಗ್ಳೂ 

ನಲ್ಲ ಬುದ್ಧಿಲಿಕ್ಕಂಡು; 


ಒಬ್ಬುದ್ದಿಲ್ಲೇ ಇಪ್ಪದ್‌ 
ಜೋಗ ನೇಮಂದೆಣ್ಣುವ 
ಗ್ಯಾನಿಲ್ಲತೆ ಕೆಜ್ಜದ್‌ 
ಗ್ಯಾನಗುಂಡ್‌ ಕೆಯ್ಯುವ 
ಪಣಿಕ್‌ಂಜಿ ಕ್‌ೇಳಾಪ; 
ಆನಗುಂಡ್‌ ಪಣಿಕ್‌ 
ಗ್ಯಾನ ನೇಮ ಮಾಡಂಡು; 
ಫಲಕ್‌ ಕೊದಿಚಿತ್‌ 
ಪಣಿ ಕೆಜ್ಜಿ ಕೊಂಬವು 
ಬುದ್ಧಿಲ್ಲತ ಮಾಲವ. 

ಈ ಭೂಮಿರ ಮೀದಲ್‌ 
ಪಾಪ ಪುಣ್ಯ ದಂಡಾಂಗೂ 
ಗ್ಯಾನಕಾರ ಮಾಲವ 
ದೂರ ನೀಂಗಿ ನಿಪ್ಪಳ 
ಎಲ್ಲಾ ಪಣಿ ಕೆಯ್ವಕ 
ಗ್ಯಾನಗುಂಡ್‌ ಕೆಜ್ಜಿನೋ 
ಕೆಜ್ಜ ಪಣಿ ನಂದಾಪ. 
ಜೋಗ ನೇಮ ಅನ್ನನೆ 
ಮಾಡುವಕ್‌ ನೈಕಂಡು. 

ನಲ್ಲ ಬುದ್ಧಿ ಉಳ್ಳಂಥ 
ಗ್ಯಾನಕಾರ ಮಾಲವ 
ಕೆಜ್ಜ ಫಲ ಬೋಂಡೂಂದ್‌ 
ಮನತ್‌ ನೆನಪ್‌ಲೆ; 
ಆನಗುಂಡ್‌ ಅಂಥವು 
ಜನ್ಮತ್‌ರ ಕೆಟ್ಸ್‌ಂಜಿ 
ತಪ್ಪಿಗುಂಡ್‌ ಪೋಯಿತ್‌ 
ನಲ್ಲ ನೆಲೆ ಸೇರುವ. 


೪೮ 


೪೯ 


೫೦ 


೫೧ 


ಭಗವಂತಂಡ ಪಾಟ್‌ / ೧೫ 


ಮೋಹಂದೆಣ್ವ ಕಾಡ್‌ನ 
ನೀ ಕಡಂದ್‌ ದಾಟಿನೊ 
ಇಕ್ಕಾಕಣೆ ಕೇಟಾಂಗೂ 
ಇಂಇ”” ಮಿಂಇ” ಕೇಪಾಂಗೂ 
ಬೇಜಾರ ಬರುತುವ 

ವೇದತ್‌ ತುದಿಪಳ 
ಬಾಕ್‌ನೆಲ್ಲಾ ಕೇಟಿತ್‌ 
ಅತ್ತಲಾಟಿ ಪತ್ತ್‌ನ : 
ನೇಡ ಗ್ಯಾನೊ ಬುದ್ಧಿಯೂ 
ಎಕ್ಕೊರಪ್‌ ಆಯಿತ್‌ 
ಸಮಾದಾನವಾಯಿತ್‌ 
ಸ್ಥಿರವಾಯಿತಾನಕ 
ಅಂದ್‌ ಜೋಗ ಕ್‌ಟ್ರ್‌ಚಿ. 
ಎಂದರಿಂಜಿ ಕೊಂಡೊಳೊ' 
ಎಂದೆಣ್ಣಿ ಪರೆಯಣೆ. 

ಚೀಲ ನಲ್ಲ ಅರ್ಜುನ 
ತಾನೆನ್ನ ಪರೆಂದತ್‌:- 
“ಕೇಳೊ ಕೇಳೊ, ಅಚ್ಛೆಯ್ಯ, 
ಬುದ್ಧಿಸ್ತಿರ ಇಂಜಿತ್‌ 
ಸಮಾದಾನ ಕ್‌ಟ್ಟಿನೊ 
ಅನ್ನತ ಮಾಲವನ್‌ 
ಎನ್ನನಿಪ್ಪ ಎಣ್ಣೊಮ್ಮೃ 
ತಕ್ಕ್‌ ಬಾಕ್‌ ಎನ್ನನೆ? 
ಕೂಡುವ ಪಿರಿಯುವ 
ನಿಪ್ಪ ಪೋಪ ಎನ್ನನೆ? 
ಎಂದೆಣ್ಣಿತ್‌ ಕೇಕಣೆ 
ಅಚ್ಛೆಯ್ಯ ಭಗವಂತ 


೫.೨ 


೫೩ 


ಖಲ 


೧೬ / ಭಗವಂತಂಡ ಪಾಟ್‌ 


ಈ ಬಾಕ್‌ ಪರ್‌ಂದತ್‌:- 
"ಕೀಳೊ ಕೇಳೊ, ಅರ್ಜುನ, 
ಏದೊರ್‌ ಮನ್‌ಸನ್‌ 
ಮನಸ್‌ಲ್‌ ಉಳ್ಳಂಥ 
ಆಸೆನೆಲ್ಲಾ ಬುಟ್ಟಿತ್‌ 
ತಾಂಡೊಳ್‌ಲ್‌. ತಾನಾಯಿ 
ಚಂದೋಳತ್‌ ಇಪ್ಪನೊ 
ಗಟ್ಟಿ ಮನಕಾರನ್‌, 
ದುಃಖಕ್‌ ದಾರಂಜುಲೆ 
ಸುಖಕ್‌ ಕೊದಿಪ್‌ಲೆ 
ಆಸನೆಲ್ಲಡ್‌ಕಿತ್‌ 
ಮದಿಚಂಡೂ ಚೊಡಿಂಜಂಃ 
ಮೋಹಿಚಂಡೂ ಇಪ್ಟ್‌ಲೆ 
ಅನ್ನತ ಮನ್‌ಸನ್‌ 
ಸ್ಥಿರ .ಬುದ್ಧಿಯುಳ್ಳಂಥ 
ಮುನೀಂದೆಣ್ಣಿ ಕೊಂಬುವ. 
ನಂದೇ 'ಆಡ್‌ ಕೇಡಾಡ್‌ 
ಏದೊರ್‌ ವಿಷಯತೂ 
ಏರ ಸ್ನೇಹ ಮಾಡತೆ 
ಚಂದೋಳವೂ ಚೊಡಿಯೂ 
ಇಲ್ಲತಿಪ್ರ ಮಾಲೋಂಗ್‌ 
ಬುದ್ದಿ ಸಿರ ಆಯಿತ್‌. 
ಬೊಳ್ಳಾಮೆರ ಕುಂಇ'ಯೊ 
ತಾಂಡ ಕಯ್‌ ಕಾಲ್‌ನ 
ಬೈಬಲಿಚಿ ಕೊಂಡಿತ್‌ 
ಒಗ್ಗಿ ಒಗ್ಗಿ ಪೋಪೋಲೆ 


1, 


೫೫ 


೫೬ 


೫ಎ 


ವಿಷಯತ್‌ಡ ಕೆಟ್ಸ್‌ಂಜಿ 
ಇಂದ್ರಿಯ ಬಲಿಚಿತ್‌ 
ಪೋಪಕಯ್ಯ ಮಾಲೋಂಗ್‌ 
ಬುದ್ದಿ ಸ್ಥಿರ ಆಯಿತ್‌ 
ಕೂಳೂ ನೀರೂ ಬುಟ್ಟಕ 
ವಿಷಯ ದೂರ ಓಡುವ, 
ಆನಕಲೂ ಅರ್ಜುನ | 
ವಿಷಯತಾಸೆ ಪೋಪ್‌ಲೆ; 
ದೇವಯ್ಯನ ಕಂಡಿನೊ * 
ಅದೂ ಕೂಡ ಪೋಯೋಪ. ೫೯ 
ಕುಂತಿ ದೇವಿ ಮೋವನೆ, 
ಗ್ಯಾನಕಾರ ಮಾಲವ 
ಜಪ ತಪ ನೇಮತೆ 
ಮಾಡಿಯಂಡ್‌ ಇಂಜಕೊ 
ಬುದ್ಧಿನ ಕೆಡ್‌ತುವ 
ಶಕ್ತಿಯುಳ್ಳ ಇಂದ್ರಿಯ 
ಅನ್ನತ ಮನ್‌ಸಂಡೊ 
ಮನಸ್‌ನ ಬಲಿಪಳ. 
ಅಂಥ ಇಂದ್ರಿಯೆಲ್ಲಾನೊ 
ನೀನ್‌ ಗೆದ್ದ್‌ ಕೊವ್ಪಂಜಿ 
ನಾಡಲ್ಲಿ ಮನ ಬೆಚ್ಚಿ 
ಜೋಗ ನೇಮ ಮಾಡಂಡು; 
ಇಂದ್ರಿಯನ ಗೆದ್ದಂವೂ 
ಬುದ್ದಿ ಸ್ಥಿರ ಉಳ್ಳಂವೊ 
ಆರಾರ್‌ ವಿಷಯನ 
ೇನ ಮಾಡಿ ಕೊವ್ವನೊ 
ಅನ್ನತ ಮನ್‌ಸಂಗ್‌ 


೫೮ 


೬೦ 


೬೧ 


ಅನ್ನತ ವಿಷಯತ್‌ 

ಆಸೆ ಕೂಡೆ ಪುಟ್ಟುವ; 
ಆಸೆ ಪುಟ್ಟಿ ಕೊಂಡಿನೊ 
ಕೊದಿ ಕೂಡೆ ಪುಟ್ಟುವ; 
ಕೊದಿ ಪುಟ್ಟಿ ಕೊಂಡಿನೊ 


ಜೊಡಿ ಕೂಡೆ ಪುಟ್ಟುವ; ೬.೨ 


ಚೊಡಿ ಬಂದ್‌ ಕೊಂಡಿನೊ 
ನಲ್ಲ ಪಣಿ ಏದ್‌ಂದೂ 
ಕೆಟ್ಟ ಪಣಿ ಏದ್‌ಂದೂ 
ತಿರಿಪಕ್‌ ಆಪ್‌ಲೆ; 
ಅನ್ನತ ಪಿರಾಂದ್‌ಲ್‌ 
ಬುದ್ದಿ ಕೆಟ್ಟ್‌ ಪೋಪಳ; 
ಬುದ್ಧಿ ಕೆಟ್ಟ್‌ ಪೋಯಿನೊ 
ಆಳ್‌ ಕೆಟ್‌ ಪೋಪಲ 
ಇಂದ್ರಿಯನ ಎಲ್ಲಾನೊ 
ಚೊಡಿಂಜೂ ಮದಿಪ್‌ಂ೦ಂಜೂ 
ತಪ್ಪ್‌ಚಿಟ್ಟ್‌ ಕೊಂಡಿತ್‌ 
ಅಂಥ ಇಂದ್ರಿಯತ್‌ನ 
ಅಡಕ್‌ನ ಮನಗುಂಡ್‌ 
ವಿಷಯತ್‌ನ ನೋಟುವ 
ಮಾಲವ ಮನ್‌ಸಂಗ್‌ 
ಶಾಂತಿ ಮನಸಾಪಳ; 
ಶಾಂತಿ ಮನ ಆನಕ 
ಎಲ್ಲಾ ದುಃಖ ಪೋಪಳ; 
ಅದೆನ್ನ್‌ 0ಗ್‌ಂದೆಣ್ಣಿನೊ 
ಶಾಂತಿ ಮನವುಂಡೇಂಗಿ 
ಬುದಿ ಸಿರ ಆಪಳ 


ಸಾ 
ಧು ಈ 


೬೩ 


೬೪ 


ಓಜ 


ಭಗವಂತಂಡ ಪಾಟ್‌ / ೧೭ 


ಆಕ್‌ ಜೋಗ ಇಲ್ಲೆಯೋ 
ಅವಂಗ್‌ ಬುದ್ಧಿ ಇಪ್‌ಲೆ; 
ಜೋಗ ನೇಮ ಇಲ್ಲೇಂಗಿ 
ಗ್ಯಾನ ಶಕ್ತಿ ಇಪ್‌ಲೆ; 
ಗ್ಯಾನ ಶಕ್ತಿ ಇಲ್ಲೇಂಗಿ 
ಶಾಂತಿ ಇಪದಿಲ್ಲೆಲ್ಲ 


[3 


ಶಾಂತಿ ಇಲ್ಲತಾಚೇಂಗಿ 
ಸುಖ ಎಲ್ಲಿ ಕ್‌ಟ್ಟುವ? 
ನಿಂದಲ್ಲಿಯೇ ನಿಲ್ಲತ 
ಇಂದ್ರಿಯ ವಿಷಯತ್‌ 
ಮನ ಬುಟ್ಸ್‌ ಕೊಂಡಕ 
ಕಾತ್‌ ಮಿಂಇ ಕಪ್ಪಲ್‌ 
ಕಡತೋಡಿ ಪೋಪೋಲೆ 
ಅನ್ನತ ಮನ್‌ಸಂಡ 
ಮನ ಓಡಿ ಪೋಯಿತ್‌ 
ಗ್ಯಾನ ಇಲ್ಲತಾಕುವ ೬೭ 
ಕೈಮುಡುಕ, ಅರ್ಜುನ, 
ಏದೊರ್‌ ಮನ್‌ಸನ್‌ 
ಕೈಲಾಪ ತರತೆಲ್ಲಾ 
ವಿಷಯತಾಸೆ ಬುಟ್ಟಿತ್‌ 
ಇಂದ್ರಿಯೆಲ್ಲಡುಕವೊ 
ಅನ್ನತ ಮನ್‌ಸಂಡ 
ಗ್ಯಾನ ಸ್ಥಿರ ಇಪ್ಪಳ 
ಮುಟ್ಟಿರ್‌ಟ್‌ ನೇರತ್‌ 
ಎಲ್ಲಾ ಜೀವ ಜಂತುವು 
ಬುದ್ದಂಡ್‌ ಒರ್‌ವಕ 
ಕಪ್ಪ ಕಳ್ಳ ಬಪ್ಪೋಲೆ 


೬೬ 


೬೮ 


೧೮ / ಭಗವಂತಂಡ ಪಾಟ್‌ 


ಇಂದ್ರಿಯೆಲ್ಲಾ ಬಕ್ಕೂಂದ್‌ 
ಇಂದ್ರಿಯನ ಗೆದ್ದಂವೊ 
ಎಚ್ಚರತೇ ಇಪ್ಪಳ; 
ಎಲ್ಲಾ ಜೀವ 'ಜಂತುವು 
ಎಚ್ಚರಿಕೆಲಿಪ್ಪಕ 
ಇಂದ್ರಿಯನ ಗೆದಂವೊ 
ಮೈಮರ್‌ಂದೊರವಳ ೬೯ 
ಎಲ್ಲಾ ದಿಕ್ಕ್‌ಂಜಿಕ್ಕಲೂ 
ಉಕ್ಕಿ ಒಕ್ಕಿ ಕೂಡುವ 
ನೂರಾರ್‌ ಪೊಳೆ ನೀರ್‌ 
ಸಮುದ್ರಕ್‌ ಸೇರಿನೊ 
ಆ ಕಡತ್‌ ನೀರೆಂದೂ 
ಉಕ್ಕುಲೆ ಮುರಿಯುಲೆ; 
ಅದ್‌ ಪೋಲೆ, ಅರ್ಜುನ, 
ಎಲ್ಲಾ ಆಸೆ ಕೊದಿನ 
ಏದೇದ್‌ ಮನ್‌ಸನ್‌ 
ಚವಂತೆರ್‌ಕಿ ಕೊಂಬುವೂ 
ಅನ್ನತ ಮನ್‌ ಸನ್‌ 
ಶಾಂತಿನ ಪಡೆಯುವ; 
ಬೋಗಕಾಸ ಮಾಡ್‌ನ 


ಮಾಲವ ಮನ್‌ಸಂಗ್‌ 
ಶಾಂತಿ ಎಂದೂ ಕ್‌ಟ್ಬುಲೆ 
ಆಸೆನ ಅಡ್‌ಕಿತ್‌ 
"ನಾನ್‌' "ನಾಡ' ಂದೆಣ್ಣತೆ 
ಆರಾರ್‌ ನಡಪಾನೊ 
ಅನ್ನತ ಮನ್‌ಸಂಗ್‌ 
ಶಾಂತಿ ಎಕ್ಕಲಿಪ್ಪಳ 
ಈ ತರತ್‌ ನೆಲೆಕ್‌ 
ಬ್ರಹ್ಮ ಸಿತಿಂದೆಣ್ಣುವ; 


ಈ ಸ್ಥಿಶಿಲ್‌ ಉಳ್ಳಂವೊ 


ಮೋಹಕ್‌ ಮರ್‌ಳಾಗ; 

ಜೀವ ಪೋಪ ಕಾಲೋಳ 

ಆ ಸ್ಥಿತಿಲೇ ಇಂಜಕ 

ಚತ್ತಲ್ಲಿ ಪರೆಯತ 

ಬ್ರಹ್ಮ ಲೋಕ ಸೇರುವ. 

ಎಂದೆಣ್ಣಿ ಪರ್‌ಂದತ್‌ ig 
ಕೇಳೆನ್ನಡ ಚಂಜುಇದಿ 

ಸಾಂಖ್ಯ ಚೋಗ ಪಾಡ್‌ಚಿ; 

ಈ ಪಾಡುವ ಬೆಕ್ಕನ 

ಪಣಿ ಜೋಗ ಪಾಡನ. 


2೧ 


ಭಗವಂತಂಡೆ ಪಾಟ್‌ 


ಬಾಳೆನ್ನಡ ಚಂಜಾದಿ, 
“ಚೀಲ ನಲ್ಲ ಅರ್ಜುನ 
ಕುಟ್ಟಪ್ಪನ ನೋಟಿತ್‌ 
ಈ ಬಾಕ್‌ ಪರ್‌ಂದತ್‌:- 
"ನೀನಕ್ಕ ಪರಂದೋಲೆ 
ಬುದ್ಧಿಯೇ ಪಣಿಕಿಂಜೂ 
ಬಲ್ಯದಾಯಿತುಂಡೇಂಗಿ 
ಪಿಂಣಾ'ನ್ನ್‌ಂಗ್‌ ನೀನೆನ್ನ 
ಪೋಡಿಯಾಪ ಪಣಿಕ್‌ 
ಕೈಯ್‌ ಡುವಕೆಣ್ಣುವೊ? 
ಮುತ್ತಪ್ಪಣೆ ತಾರೊಮ್ಮ 


ಇದೂ ನಂದೆಂಣ್ಣುವಿಯ, 


ಅದೂ ನಂದ್‌ಂದೆಣ್ಣುವಿಯ, 
ದಂಡೂ ಕೇಟಿತಾಕಣೆ 
ಬುದ್ಧಿಕೇ ಕೆಳಪಾಚಿ; 
ಆನಗುಂಡ್‌ ಕುಟ್ಟೆಯ್ಯ, 
ನಾಕ್‌ ನಲ್ಲದೇದ್‌ಂದ್‌ 
ಆಂಜಿ ನೋಟಿತೆಣ್ಣೊಮ್ಮ 
ಎಂದೆಣ್ಣಿತ್‌ ಕೇಟತ್‌. 


ಕೊಂಬ್‌ '- ೩ 


ಅದ್‌ ಕೇಟ ಅಚ್ಚೆಯ್ಯ 
ತಾನೆನ್ನ ಪರ್‌ಂದತ್‌:- 
“ಕೇಳೊ ಕೇಳೊ, ಅರ್ಜುನ, 
ಗ್ಯಾನ ಜೋಗ ಸಾಂಖ್ಯಕೂ 
ಪಣೆ ಜೋಗ ಜೋಯಕೂ 
ದಂಡ್‌ ನೇಮೊ ಲೋಕತ್‌ 
ಮಾಲವಕ್‌ ಉಂಡ್‌ಂದ್‌ 
ಮಿಂಇಲೇ ನಾನೆಣ್ಣಿಯೆ 

ಮಾಲವ ಮನ್‌ಸನ್‌ 
ಕೆಯ್ಯತಿಂಜ ಮಾತ್ರಕ್‌ 
ಪಣಿ ಕೆಟ್ಟ ಕೆಟ್ಸ್‌ಂಜಿ 
ತಪ್ಪುವ ಕೊಯಲಿಲ್ಲೆ, 
ಕೆಯ್ದ ಪಣಿ ಬುಟ್ಟಿತ್‌ 
ಸನ್ಮಾಸ್ಕಾನ ಮಾತ್ರಕ್‌ 
ಕೇತ್ರ ಎಂದೂ ಆಪ್‌ಲೆ. 
ಎನ್ನ್‌ಂಗ್‌ಂದ್‌ ಎಣ್ಣಿನೊ 
ಚೆನ್ನ ನೇರಡಾಚೇಂಗ್ಕೂ 
ಏದೊಂದಾನೊ ಮಾಡತೆ 


೨ ಮುಂಡತಿಪ್ಪ ಕಯ್ಮುಲೆ, 


೨೦ / ಭಗವಂತಂಡ ಪಾಟ್‌ 


ಪುಟ್ಟ್‌ನ ಗುಣವಾನ 
"ಸತ್ತ' "ರಜಸ್‌' “ತಮ'ವು 
ಏದೆಂಗೋರ್‌ ಪಣಿನ 
ಕೆಯಿಚಿರತೆ ಬುಡುಲೆ. % 
ಕರ್ಮೇಂದ್ರಿಯ ಕೆಯ್ಕಂಡ್ಮ 
ಪಣಿಯೊಂದೂ ಕೆಯ್ಯತೆ 
ವಿಷಯತ್‌ನ ಎಲ್ಲಾನೊ 
ಮನತ್‌ ನೆನಪಂವೊ 
ಪೆರ್ತ್‌ ಬಲ್ಯ ಪೊಟ್ಟನೊ 
ಬಲ್ಲಿಯ ಕಪಟಿಯೂ, ೬ 
ಇಂದ್ರಿಯತ್‌ನೆಲ್ಲಾನೊ 
ಮನಸ್‌ ಲಡಕಿತ್‌ 
ಆಸಯೊಂದೂ ಮಾಡತೆ 
ಕರ್ಮೇಂದ್ರಿಯ ಕಯ್ಕೆಂಡ್ಕ 
ಪಣಿನಾ ಇಂದ್ರಿಯತೆ 
ಕೆಯ್ಕಿಚಿರುವ ಮಾಲವ 
ನಲ್ಲಂವಂದರಿಂಜೋಳೊ. 
ಕೆಯ್ಯಂಡಿಯ ಪಣನ 
ಕೆಜ್ಜಿತೇ ನೀ ತೇಕಂಡು; 
ಕೆಯ್ಯತಿಪ್ಪಾಂಗಿಂಜಿಯೂ 
ಕೆಯ್ಯುವದೇ ನಂದಾಪ. 
ಏದೂ ಪಣ ಕೆಯ್ಯತೆ 
ಮುಂಡತಿಂಜಿ ಕೊಂಡಿನೊ 
ಕಾಯತ್‌ನ ಚಾಕುವ 
ಬಟ್ಟೆಯೊಂದೂ ಇಪ್ಪ್‌ಲೆ. ೮ 
ಜ್ಲಕ್ಷಾಯಿ ಕೆಯ್ಯುವ 
ಪಣಿಯೊಂದ್‌ ಅಲ್ಲತೆ 


[3 


ಇ 


ಬೋರೆ ಕೆಯ್ದ ಪಣಿಯೆ 
ಭೂಲೋಕಕ್‌ ಕೆಟ್ಟುವ 
ಆನಗುಂಡ್‌, ಅರ್ಜುನ, 
ಆಸನೆಲ್ಲಾ ಬುಟ್ಟಿತ್‌ 
ಜ್ನಕುಳ್ಳ ಪಣನ 
ಎಕ್ಕಲೂ ನೀ ಕೆಯ್ಕಂಡು. ೯ 
ಪಂಡಿಯ ದಿನತ್‌ಲ್‌ 
ಈ ಭೂಮಿರ ಮೀದಲ್‌ 
ಮಾಲವ ಮನ್‌ಸನ . 
ಉಂಡಾಕ್‌ ಕಾಲತ್‌ 
ಯಜ್ಞತ್‌ನ ಕಾಟಿತ್‌ 
ಈ ಬಟ್ಟೆಲ್‌ ಪೋನಕ 
ನಿಂಗ ಕೊಡಿ ಕೂಡುವ, 
ಕಾಮಧೇನು ಮಾತಾಯಿ 
ಕೇಟದ್‌ ಕೊಡ್‌ಪೋಲೆ 
ಯಜ್ಞ ಮಾಡಿ ಕೊಂಡಿನೊ 
ದಿಂಗಕ್‌ ನಿನತದ್‌ 
ಕ್‌ಟ್ಟಡ್‌ೇಂದ್‌ ಎಣ್ಣಿತ್‌ 
ದೇವೈಯ್ಯಂಡನುವಾಚಿ. 
ಯಜ್ಞ ಮಾಡಿ ಕೊಂಡಿತ್‌ 
ದೇಬುವಳ ಎಲ್ಲಾರೊ 
ಚಂದೋಳ ಪಡ್‌ತಂಡು; 
ಆ ದೇಬುವ ನಿಂಗಳೊ 
ಚಂದೋಳ ಪಡ್‌ ತಡ್‌; 
ಒಬ್ಬಂಗೊಬ್ಬನಿನ್ನನೆ 
ಚಂದೋಳ ಪಡ್‌ತಿನೊ 
ನಲ್ಲ ನೆಲೆ ಕ್‌ಟ್ಟುವ 


೧೦ 


೧ 


ಯಜ್ಞ ಪೂಜೆ ಕ್‌ಟ್ಸ್‌ನ 
ದೇವತೆಯ ನಿಂಗಕ್‌ 
ಬೋಂಡಿಯದ್‌ ತಪ್ಪಳ; 
ದೇವತೆಯ ತಂದದ್‌ 
ದೇಬುವ ಕೊಡ್‌ಕತೆ 
ಉಂಬವನೆ ಕಳ್ಳನ್‌ 

ದೇವ ಪೂಜೆ ಮಾಡಿತ್‌ 
ದೇವಕೆಡೆ ಬೆಚ್ಚಿತ್‌ 
ಮಿಕ್ಕ್‌ನಾನ ಉಂಬಂಥ 
ನಲ್ಲವನ್‌, ಅರ್ಜುನ, 
ಪಾಪತ್‌ಂಜಿ ತಪ್ಪುವ 
ತಾಂಗಾಯಿತ್‌ ಆಟ್ರಿತ್‌ 
ತಾನೇ ಉಂಬ ಮಾಲವ 
ಪಾಪತ್‌ನೇ ಉಂಬಂವೊ 

ಕೆಜ್ಜ ಪಣಿಲೆಜ್ಞವೂ, 

ಜ್ಲತ್‌೦ಜಿ ಮಳೆಯೂ, 
ಮಳೆಂಜೆಲ್ಲಾ ಬೊಳೆಯೂ, 
ಬೊಳೆಂಜೆಲ್ಲಾ ಪ್ರಾಣಿಯೂ 
ಪುಟ್ಟುವ - ಬೊಳೆಯುವ. 

ಬ್ರಹ್ಮಂಡ ದೆಸೆಯಿಂಜಿ 
ಪಣಿಯೆಲ್ಲ ಪುಟ್ಟುವ; 
ಅದ್‌ಲ್‌ ಬದ್‌ಲ್‌ ಆಗತೆ 
ನಾಶವಿಲ್ಲತಲ್ಲಿಯೇ 
ಬ್ರಹನೆಕ್ಕಲಿಪ್ಪಳ; 
ಆನಗುಂಡ್‌ ಬ್ರಹ್ಮನ್‌ 
ಯಜ್ಞತೆಕ್ಕಲಿಪ್ಪಳ, 
ಈ ಗುಟ್ಟ್‌ನರಿಂಜೋಳೊ. 


೧೨ 


೧೩ 


೧೪ 


೧೫ 


ಭಗವಂತಂಡ ಪಾಟ್‌ / ೨೧ 


ಇನ್ನನೆ ತಿರುವಳ 
ಭೂಚಕ್ರಕ್‌ ಮೀರಿತ್‌ 
ಆರಾರ್‌ ನಡ್‌ಪನೊ 
ಪಾಪವನ ಪೊದ್ದುವ; 
ಅನ್ನತ ಮನ್‌ಸನ್‌ 
ಇಂದ್ರಿಯ ಸುಖತ್‌ನ 
ಚಂದೋಳಂದ್‌ ಬಾಳುವ; 
ಅಂಥ ಬಾಳ್‌ ಮುಂಡತೆ. 
ಆತ್ಮನೇ ಕೊದಿಚಿತ್‌ 
ಆತ್ಮವೇ ಮದಿಯಿಂದ್‌ 
ಚಂದೋಳತ್‌ ಇಂಜಿನೊ 
ಅವಂಗೊರೂ ಪಣಿಯಿಲ್ಲೆ ೧೭ 
ಆತ್ಮ ಮದಿಯಾನವಂಗ್‌ 
ಪಣಿ ಕೆಜ್ಜಿಕೊಂಡಕೊ 
ಪಣಿ ಕೆಯ್ಯಂತಿಂಜಕೋ 
ಏದೊರೂ ಗುಣವಿಲ್ಲೆ; 
ಎನ್ನ್‌ಂಗ್‌ಂದ್‌ ಎಣ್ಣನೊ 
ಅನ್ನತ ಮನ್‌ಸುಂಗ್‌ 
ಎದ್‌ ಜೀವ ಜಂತುಲೂ 
ನಲ್ಲದೊಂದೂ ಕಾಂಬ್‌ಲೆ. 
ಅನ್ನತಂವೊ ನೀನಲ್ಲ; 
ಆನಗುಂಡ್‌ ಎಕ್ಕಲೂ 
ಕೆಯ್ಕಂಡಿಯ ಪಣಿನ 
ನೀ ಕೆಜ್ಜಂಡ್‌ ಇಕ್ಕಂಡು; 
ಫಲಕ್ಕಾಸ ಇಲ್ಲತೆ 
ಪಣಿ ಕೆಜ್ಜಿ ಕೊಂಡಿನೊ 
ಬ್ರಹಲೋಕ ಕ್‌ಟ್ಟುವ 


೧೬ 


೧೮ 


೧೯ 


೨೨ / ಭಗವಂತಂಡ ಪಾಟ್‌ 


ತಾಂಡ ಪಣಿ ತಪ್ಪತೆ 

ಕೆಜ್ಜಂಡೆಕ್ಕಲಿಂಜಂಥ 

ಜನಕ ರಾಜಂಗೆಲ್ಲಾಕೂ 

ನಲ್ಲನೆಲೆ ಕ್‌ಟ್ಸ್‌ಚಿ. 

ಮಾಲವಕ್‌ ನಲ್ಲೋರ್‌ 

ಬಟ್ಟೆ ಕಾಟ್ಟಕಾಚೇಂಗ್ಯೂ 

ನೇಡ ಪಣಿ ಕೆಯ್ಯಂಡು. 6 
ನಲ್ಲ ನಲ್ಲ ಮಾಲವ 

ದ್‌ ಬಟೆ, ಪೋಪದೊ 

ಟ್ಟ ಕೆಟ್ಟ ಜನರೂ 

ಬಟ್ಟೆಲೇ ಪೋಪಳ; 

ನಲ್ಲ ಜನ ಸತ್ಕಾಂದ್‌ 

ಏದ್‌ನ ಅರಿವಳೊ 

ಬೋರೆ ಜನೋ ಅದ್‌ಸ 

ಅನ್ನೇ ಅರಿಂಜವ. ಮಿ) 
ಈ ಮೂಂದ್‌ ಲೋಕತ್‌ ಲೂ 

ಮಾಡಂಡಿಯ ಕಾರಿಯ 

ನಾಕೇದೊಂದೂ ಇಲ್ಲೆಲ್ಲ 

ಇಂದಾಕಣೆ ಕ್‌ಟ್ಟತ 

ಇಂಇ” ಮಿಂಇ ಬೋಂಡಿಯ 

ಏದ್‌ ಮೊದೋ ನಾಕಿಲ್ಲೆ. 

ಆನಕಲೂ, ಅರ್ಜುನ, 

ನಾಡ ಪಣ ಎಕ್ಕಲೂ 

ಕೆಜ್ಜಂಡೇ ನಾನಿಪ್ಟಿನೊ. ಗು 
ನಾಡ ಪಣಿಯೆಲ್ಲಾನೊ 

ಬೇಜಾರಿಲ್ಲತೆಕ್ಕಲೂ 

ಕೆಯೃತೆ ನಾ ಪೋಯಿನೊ 


ನ 
ಟೆ 


ಟಿ 


Se 


ಸ 


G 
Rd 


ಈ ಲೋಕ ಜನವೆಲ್ಲಾ 
ಆ ಬಟ್ಟೆಲೆ ಬಕ್ಕುಲ. ೨೩ 
ನ್‌ ಪಣಿ ಕೆಯ್ಯತೆ 

ಮುಂಡತಿಂಜಿ ಕೊಂಡಿನೊ 

ಲೋಕತ್‌ ಜನವೆಲ್ಲಾ 

ಕಷ್ಟ ಪಟ್ಟ್‌ ಪೋಯಿತ್‌ 

ಕೆಟ್ಟು ಪೋಕು, ಅರ್ಜುನ, 

ನಾನೇ ಜಾತಿ ಮೇಕಿತ್‌ 

ಈ ಲೋಕ ಜನಳೆಲ್ಲಾ 

ಕೊಂದನ್ನಕೆ ಅಕುಲ ೨೪ 
ಬುದ್ದಿ ಕೆಟ್ಟ ಮಾಲವ 

ಫಲಕ್‌ ಕೊದಿಚಿತ್‌ 

ಪಣಿ ಕೆಜ್ಜಿ ಕೊವ್ವಕ 

ಗ್ಯಾನಕಾರ ಮಾಲವ 

ಆಸನೆಲ್ಲಾ ಬುಟ್ಟಿತ್‌ 

ಭೂಲೋಕಕ್‌ ನಲ್ಲಾಂಗ್‌ 

ಪಿ ಕಜ್ಜ ಕೊವ್ಪಂಡು ೨೫ 
ತಾಂಡ ಪಣ ಕೆಯ್ಯುವ 

ಬುದ್ದಿಲ್ಲತ ಮಾಲೋಂಗ್‌ 

ಗ್ಯಾನಕಾರ ಮಾಲೋನ್‌ 

ಅಂಥ ಪಣ ಕೆಯ್ಯಂಡ 

ಇಂಥ ಪಣ ಕೆಯ್ಯಂಡ 

ಎಂದೆಣ್ಣುವಕಾಗಲ. 
ತಾನ್‌ ಜೋಗ ನೇಮತ್‌ 

ಮಾಲವ ಮನ್‌ಸಕ್‌ 

ಪ್ರೀತಿಯಾಪಡನ್ನಕೆ 

ತಾಂಡ ಪಣ ಕೆಯ್ಯಂಡು ೨೬ 


ಪುಟ್ಟ್‌ ಗುಣ ಮೊಳಿಲ್‌ 

ಎಲ್ಲಾ ಪಣ ಆಪದ; 

ತಾನ್‌ ಕೆಜ್ಜ ಪಣಿಯೆಲ್ಲಾ 

ತಾಂಡ ಕೊರೂಲಾಪಾಂದ್‌ 

ಬುದ್ಧಿಲ್ಲತ ಮಾಲವ 

ಬಲ್ಕರಿಕೆ ಎಣ್ಣುವ. ೨೭ 
ಗುಣತ್‌ರ ಪಣಿಕೂ 

ತಾನ್‌ ಕೆಯ್ದ ಪಣಿಕೂ 

ಭೇದರಿಂಜಿ ಕೊಂಡಂವೊ 

ಗುಣತ್‌ರ ಪಣಿಯೊ 

ಗುಣತ್‌ಲ್‌ ಉಂಡ್‌ಂದ್‌ 

ಆಸೆಯೊಂದೂ ಮಾಡುಲೆ. ೨೮ 
ಪುಟ್ಟ್‌ ಗುಣರಿಯತ 

ಬುದ್ಧಿ ಕೆಟ್ಟ ಮಾಲವ 

ಗುಣತ್‌ರ ಪಣಿಕ್‌ 

ಆಸೆ ಮಾಡಿ ಕೊಂಬುವ 

ಒಂದಾನೊ ಅರಿಯತ 

ಅಂಥ ಪೊಟ್ಟ ಜನಕ್‌ 

ಬೋರೆ ಬಟ್ಟೆ ಪೋಂಡೂಂದ್‌ 

ಎಲ್ಲರಿಂಜ ಗ್ಯಾನಿಯ 

ಎಣ್ಣುವಕೆ ಆಗಲ ೨೯ 
ದೇವರ ನೆನತಂಡ್‌ 

ನೀ ಕೆಯ್ಯುವ ಪಣಿನ 

ನಾಕೊಪ್ಸ್‌ಚಿ ಕೊಂಡಿತ್‌ 

"ನಾನ್‌' "ನಾಡ'ಂದೆಣ್ಣತೆ 

ಆಸೆಯೆಲ್ಲಾ ಕೂಡ್‌ನ 

ಪನಿ ಮಾರಿತುಂಡೇಂಗಿ 


ಭಗವಂತಂಡ ಪಾಟ್‌ / ೨೩ 


ಪೊಪ್ಪ ಕೇಳ್‌, ಅರ್ಜುನ. ೩೦ 
ಏದೊರ್‌ ಮನ್‌ಸನ್‌ 

ತಾನ್‌ ಪಡಿಚ ಬುದ್ಧಿಯೇ 

ನಂದ್‌ಂದ್‌ ನೆನಕತೆ 

ನಾಡ ತಕ್ಕ್‌ ನಂಬಿತ್‌ 

ನಂದುಳ್ಳ ಪುರ್‌ಡ್‌ಲ್‌ 

ಈ ಬಟ್ಟೆಲ್‌ ಪೋಯಿನೊ 

ಅನ್ನತ ಮನ್‌ಸನ್‌ 

ಪಣಿ ಕೆಜ್ಜಂಡುಂಡೇಂಗ್ಯೂ 

ಕೆಜ್ಜ ಪಣಿ ಕೆಟ್ಟ್‌ನ 

ತಾನುತ್ತಿ ಕಡ್‌ಂದವ. ೩೧ 
ನಾನೆಣ್ಣ್‌ನ ತಕ್ಕ್‌ನ 

ಕೆಟ್ಟದ್‌ಂದ್‌ ಗೇನತ್‌ 

ಆ ಬಟ್ಟೆಲ್‌ ಪೋಗತೆ 

ಇಪ್ಪವಂಗ್‌ ಗ್ಯಾನತ್‌ 

ಬಟ್ಟೆಯೊಂದೂ ಗೊತಿಲ್ಲೆ; 

ಬುದ್ಧಿಲ್ಲತ ಅಂಥಂವೊ 

ನಷ್ಟಕ್‌ ಗುರಿಯಾಪ. ೩೨ 
ಗ್ಯಾನಕಾರನಾಚೇಂಗ್ಳೂ 

ಪುಟ್ಟ್‌ಗುಣರಿಂಜಂಡ್‌ 

ಆ ಬಟ್ಟೆಲೇ ಪೋಪಳ. 

ಎಲ್ಲಾ ಜೀವ ಜಂತುವೂ 

ಪುಟ್ಟ್‌ಗುಣ ಪೋಲೆಯೇ 

ಎಲ್ಲಾ ಪಣಿ ಕೆಯ್ಯುವ; 

ಇದೋರ್‌ ವಿಷಯತ್‌ 

ಮನಸ್‌ನ ಗೆದ್ದಕೋ 

ಏದೋರೂ ಫಲವಿಲ್ಲೆ, ೩೩ 


೨೪ / ಭಗವಂತಂಡ ಪಾಟ್‌ 


ಪಂಚೇಂದ್ರಿಯಕೆಲ್ಲಾಂಗೂ 
ಕೊದಿ ಚೊಡಿ ದಂಡಾನೊ 
ಮಿಂಇ ಲೇ ಕೊಡ್‌ತಿತ್‌; 
ಆನಕಲೂ ಮಾಲವ 
ಆಂಗಡಂಗ್ಲಕಾಗಲ್ಲ; 
ಎನ್ನ್‌ಂಗ್‌ಂದ್‌ ಎಣ್ಣಿನೊ 
ಅವು ಆವಂಗ್‌ ಶತ್ರುವ ೩೪ 
ಬೋರೆ ಜಾತಿ ಆಚಾರ 
ನಲ್ಲದೆಚ್ಚಕಾಚೇಂಗ್ಕೂ 
ತಾಂಡ ಜಾತಿ ಆಚಾರ 
ಎನ್ನ್‌ ಕೊರು ಉಂಡೇಂಗ್ಯೂ 
ತಾಂಗೆಕ್ಕಲೂ ನಲ್ಲದ್‌ 
ತಾಂಡಾಚಾರ ಮಾಡಿತ್‌ 
ಕೇಡಾಚೇಂಗ್ಕೂ ನಲ್ಲದೆ; 
ಬೋರೆ ಜಾತಿ ಆಚಾರ 
ಪೋಡಿಕ್‌ ಮೊಳಿಯಾಪ 
ಎಂದೆಣ್ಣ ಪರ್‌ಂದತ್‌. ೩೫ 
ಆದ್‌ ಕೇಟ ಅರ್ಜುನ 
ಈ ಬಾಕ್‌ ಪರ್‌ಂದತ್‌:- 
“ಕೇಳೊ ಕೇಳೊ, ಕುಟ್ಟೆಯ್ಯ 
ತನ್ನಡ ಮನಸ್‌ಲ್‌ 
ಪಾಪ ಪಣ ಕೆಯ್ಯುವ 
ಆಸೆ ಇಲ್ಲೆಂದಾಚೇಂಗ್ಳೂ 
ಎನ್ನಾಂಡ ಮೊಳಿಗುಂಡ್‌ 
ಉಬ್ಬ್‌ಚಿಟ್ಟ್‌ ಕೊಂಡೋಲೆ 
ಪಾಪ ಎಂಗ ಮಾಡುವ? 
ಎಂದೆಣ್ಣಿತ್‌ ಕೇಕಣೆ ೩೬ 


ಕುಟ್ಟೆಯ್ಯ ಭಗವಂತ 

ತಾನೆನ್ನ ಪರ್‌ಂದತ್‌:- 

"ಕೇಳೊ, ಕೇಳೊ, ಅರ್ಜುನ, 

"ರಜಸ್‌' ಗುಣತ್‌ಂಜಿ 

ಕೊದಿ ಚೊಡಿಂದೆಣ್ಣಿತ್‌ 

ದಂಡ್‌ ಗುಣ ಪುಟ್ಟಿತ್‌; 

ಎಲ್ಲಾನಿವು ಮುಗ್ಗುವ, 

ಪಾಪಕ್‌ ಗುರಿ ಮಾಡ್ದ, 

ಶತ್ರು ಇವು, ಅರ್ಜುನ, ೩೭ 
ಶಿತ್‌ಕ್‌ ಪೊಗೆಯೋಲೆ 

ಕನ್ನಡಿಕ್‌ ಧೂಳೋಲೆ 

ಕೆಲತುಳ್ಳ ಕುಂಣ್‌"ಕ್‌ 

ಗರ್ಭಕೋಶ ಇಪೋಲೆ 

ಲೋಕತ್‌ನ ಆಸೆಯೇ 

ಮುಚ್ಚಿತಿಪ್ಪ ಅರ್ಜುನ ೩೮ 
ಆಸೆಂದಣ್ಣ ತಿತ್‌ಕ್‌ 

ಎಚ್ಚಕ್‌ ಕೊಡ್‌ತಿನೊ 

ಇಂಇಗೂ ಬೋಂಡೂಂದೆಣ್ಣುವ. 

ಎಕ್ಕಲುಳ್ಳ ಈ ಶತ್ರು 

ಗ್ಯಾನಿಯಾನ ಬಾಲಂಡೊ 

ಬುದ್ಧಿನ ಕೆಡ್‌ತುವ ೩೯ 
ಅಂಥ ಆಸಿಕಿಂದ್ರಿಯೊ 

ಮನೋ ಬುದ್ಧಿ ತಾಮನೆ. 

ಇನ್ನತ ನೆಲೆಯಿಂಜಿ 

ಮಾನವಡ ಗ್ಯಾನಕ್‌ 

ಸುತ್ತ ಮುತ್ತ ಮುತ್ತಿತ್‌ 

ಮೋಹಕ್‌ ಮರ್‌ಳಾಕ್ವ. ೪೦ 


ಆನಗುಂಡ್‌ ಮಿಂಇಲೇ 
ಇಂದ್ರಿಯತ್‌ನೆಲ್ಲಾನೊ 
ಕೈಲಡ್‌ಕ ಕೊಂಡಿತ್‌ 
ಗ್ಯಾನತ್‌ನೊ ಬುದ್ದಿನೊ 
ದಂಡಾನೊ ಕೆಡ್‌ತುವ 
ಪಾಪಕ್‌ ಮೊಳಿಯಾನ 
ಆಸೆಂದೆಣ್ವ ಶತ್ರುನ 
ಮಿಂಇ ನೀನ್‌ ಗೆಲ್ಲಂಡು 

ಇಂದಿರಿಯ ಬಲ್ಯದ್‌ಂದೂ 
ಆಂಗ್‌ಂ೦ಜಿ ಮನಸ್‌ಂದೂ 
ಅದ್‌ಂಗ್‌ಂ೦ಜಿ ಬುದ್ಧಿಂದೂ 


೪೧ 


ಭಗವಂತಂಡ ಪಾಟ್‌ / ೨೫ 


ಅದ್‌ಂಗ್‌ಂ೦ಜಿ ಆತ್ಮಂದೂ 

ಎಣ್ಣುವಳ ತಕ್ಕುಂಡ್‌. 
ಬುದ್ದಿಕ್‌ ೦ಜಿ ಬಲ್ಲಿಯ 

ಆತ್ಮತ್‌ಲೊರಪಾಯಿ 


೪.೨ 


ಕೈಕೆಲ್ಸಿಯೂ ಕ್‌ಟ್ಪತ 


ಆಸೆಂದೆಣ್ಣ ಶತ್ರುವ 

ಕೈಲಡ್‌ಕಿ ಕೊವ್ಪಂಡು' 

ಎಂದೆಣ್ಣಿ ಪರ್‌ಂದತ್‌. 
ಕೇಳೂ ಕೇಳೊ ಚಂಜಾದಿ 

ಪಣಿ ಜೋಗ ಪಾಡ್‌ಚಿ, 

ಈ ಪಾಡುವ ಬೆಚ್ಚಿತ್‌ 

ಗ್ಯಾನ ಜೋಗೆಡ್‌ಕನ. 


೪೩ 


ಭಗವಂತಂಡ ಪಾಟ್‌ 


ಕೊಂಬ್‌ - ೪ 


ಬಾಳೆನ್ನಡ ಚಂಜಣದಿ, 
“ಕುಟ್ಟೆಯ್ಯ ಭಗವಂತ 
ಅರ್ಜುನನ ನೋಟಿತ್‌ 
ಈ ಬಾಕ್‌ ಪರ್‌ಂದತ್‌:- 
"ಕೇಳೊ ಕೇಳೊ ಅರ್ಜುನ 
ಎಕ್ಕಲೆಕ್ಕಲಿಪ್ಪಂಥ 
ಈ ಜೋಗತ್‌ ಬಟ್ಟೆನೆ 


ಪಂಡ್‌ ವಾನ್‌ ಸೂರ್ಯಂಗ್‌; 


ಎಣ್ಣಿತ್‌ ಕೊಡ್‌ತಿಂಜ; 
ವೈವಸ್ತತ ಮನುಕ್‌ 
ಸೂರ್ಯ ನೆಣ್ಣಿತಿಂಜತ್‌; 
ಇಕ್ಷಾಕು ಮಹರಾಜಂಗ್‌ 

ಆ ಮನುವು ಎಣ್ಣ್‌ಚಿ. 

ಬಾಯಿ ಬಾಯಿ ಎಣ್ಣಿತ್‌ 

ಈ ತರತ್‌ ಬಂದಿಂಜ 
ಜೋಗ ಬಟ್ಟೆ ನಲ್ಲಾನ 

ರಾಜ ಯಷಿಯೆಲ್ಲಾರೂ 
ನಲ್ಲರಿವು ಕೊಂಡಿಂಜ 


ಕಾಲನ್ನನೆ ಪೋಪಕ. 
ಆ ಜೋಗತ್‌ ಬಟ್ಟೆಲ್ಲಾ 
ಕಾಡ್‌ ಕೂಡಿ ಪೋಚಿಲ. 
ನೀನ್‌ ಏಡ ಭಕ್ತನೂ 
ಚಂಜಹಾದಿಯೂ ಆನಾಂಗ್‌ 
ಪಂಡೇ ಇಂಜ ಜೋಗೆಲ್ಲಾ 
ನೀಕ್‌ ನಾನ್‌ ಎಣ್ಣುವಿ. 
ಇದ್‌ ಪೆರ್ತ್‌ ನಲ್ಲದ್‌, 
ಪೆರ್ತ್‌ ಗುಟ್ಟ್‌ ಉಳ್ಳದ್‌' 
ಎಂದೆಣ್ಣ ಪರೆಯಣೆ 
ಅರ್ಜುನ ಬಯಿಂಬನ್‌ 
ಈ ಬಾಕ್‌ನ ಕೇಟತ್‌:- 
"ಕೇಳೆನ್ನಡ ಕುಟ್ಟೆಯ್ಯ 
ನೀ ಪುಟ್ಟ್‌ನ ಇಪ್ಪರ 
ಪಂಡೇ ಉಳ್ಳ ಸೂರ್ಯನ್‌ 
ನಿನ್ನಗುಂಡರಿಂಜದ್‌ 
ಎನ್ನನೆಂದರಿಯಡ್‌ 
ಎಂದೆಣ್ಣಿತ್‌ ಕೇಕಣೆ 


ದೇವಕಿರ ಮೋವನ್‌ 
ಈ ಬಾಕ್‌ ಪರ್‌ಂದತ್‌:- 
"ಓಂದ್‌ ಕೇಳ್‌, ಅರ್ಜುನ, 
ನಾಕೂ ನೀಕೂ ಪಂಡ್‌ಂಜೀ 
ಜನ್ಮ ಎಚ್ಚಕಾಯಿತೊ, 

೫5 
ಅದೆಲ್ಲಾ ನಾನರಿಯು; 


ನೀನದೊಂದರಿಯಲ. ಶಂ 


ಪುಟ್ಟುವದ್‌ ಇಲ್ಲತ 
ಆದ್‌ಲ್‌ ಬದ್‌ಲ್‌ ಆಗತ 
ಸ್ಪರೂಪುಳ್ಳೋನಾಚೇಂಗ್ಕೂ 
ಎಲ್ಲಾ ಜೀವ ಜಂತುಕ್‌ 
ನಾವೇ ದೇವನಾಚೇಂಗ್ಯೂ, 
ಏಡ ಕೈಲಡಂಗ್‌ನ 
ಪುಟ್ಟ್‌ಗುಣ ಬಲತೂ 
ನಾಡ ಮಾಯ ಶಕ್ತಿಲೂ 
ಜನತ್‌ನೆಡ್‌ತವಿ. ೬ 
ಏದೇದೂ ಕಾಲತ್‌ಲ್‌ 
ಧರ್ಮ ಕೆಟ್ಟ್‌ ಪೋಯಿತ್‌ 
ಪಾಪವೇ ಪೆರ್‌ಪದೋ 
ಅಕ್ಕ ನಾಡವತಾರ 
ಭೂಲೋಕತೆಡ್‌ಪಿನೊ. ೬ 
ನಲ್ಲಯಂಗ್‌ ಇಂಬಾಯಿ 
ಕೆಟ್ಟಯಂಗ್‌ ಅಂಬಾಯಿ 
ಧರ್ಮ ಕಾಪಾಡುವಕ್‌ 
ಬೋಂಡಿಯ ಕಾಲತೆಲ್ಲಾ 
ಮಮ್ಮಾಯತವತಾರ 
ನಾನೆಡ್‌ತ್‌ ಬಪ್ಪಿನೊ. ೮ 


ಭಗವಂತಂಡ ಪಾಟ್‌ / ೨೭ 


ಆದಿಯಾನೇಡವತಾರೊ 
ನಾಕೆಯ್ಯುವ ಪಣಿನೊ 
ಗುಟ್ಟರಿಂಜಿ ಕೊಂಡಂವೊ 
ಚತ್ತಲ್ಲಿ ಪರ್‌ಪ್‌ಲೆ- 
ಎನ್ನ ಬಂದ್‌ ಸೇರುವ ೯ 
ಮದ ಪೋಡಿ ಚೊಡಿನ 
ಬುಟ್ಟಿತೆನ್ನ ನಂಬಿತ್‌ 
ಜಪ ತಪ ಕೆಜ್ಜಿತ್‌ 
ನಾಡ ಮರೆ ಬದ್ದವು 
ಅದ್ಧ ಶುದ್ಧಚಾಯಿತ್‌ 
ಎನ್ನ ಬಂದ್‌ ಸೇರುವ. 
ನನ್ನ ದಾರ್‌ ಎನ್ನನೆ 
ಪೂಜೆ ಮಾಡ್ತೊ ಅನ್ನನೆ 
ಚಂದೋಳ ಪಡ್‌ತುವಿ. 
ಮಾಲವ ಮನ್‌ಸೆಲ್ಲ 
ನಾ ಪೋಪಳ ಬಟ್ಟೆಲ್‌ 
ಏಡ ಬಯ್ಯ ಬಪ್ಪಳ. 
ಕೆಜ್ಜ ಪಣಿ ಕ್ಷೇತ್ರಕ್‌ 
ಆಶೆಯುಳ್ಳ ಮಾಲವ 
ದೇಬುವಳ ಪೂಜುವ. 
ಮಾಲಪ ಕೀಕಾಯತ್‌ 
ಕೆಜ್ಜ ಪಣಿಕೆಲ್ಲಾಂಗೂ 
ಚೆರ್ಕ ಫಲ ಕ್‌ಟ್ರುವ 
ಅದದ್‌ ಜನತ್‌ಡ 
ಗುಣೊ ಪಣಿ ನೋಟಿತ್‌ 
ಪಟ್ಟಮಂದೂ ಕ್ಷತ್ರಿಯ 
ವೈಶ್ಯ ಶೂದ್ರಂದೆಣ್ಣಿತ್‌ 


೧೦ 


೧೧ 


೧೨ 


೨೮ / ಭಗವಂತಂಡ ಪಾಟ್‌ 


ನಾಲ್‌ ಜಾತಿ ಮಾಡ್‌ನ. 

ನಾನೆಕ್ಕಲೂ ಉಂಡೇಂಗ್ಕೂ 

ಪಣಕ್‌ ಮೊಳಿಯಾಯಿ 

ನಾನ್‌ ಇಪ್ಪದಿಲ್ಲೇಂಗ್ಕೂ 

ಜಾತಿ ನಾಲ್‌ ಮಾಡಿಯ 

ನಾನೇಂದ್‌ ಅರಿಂಜೋಳೊ ೧೩ 
ಜ್ಞ ಪಣಿ ಸಮಂಧ 

ನಾಕೇದೊಂದೂ ಇಲ್ಲೆಲ್ಲ; 

ಎನ್ನ್‌ಂಗ್‌ಂದ್‌ ಎಣ್ಣನೊ 

ಕೆಜ್ಜಪಣಿಕೇದೋರೂ 


ಕೆಜ್ಜ ಪಣಿ ಕೆಟ್ಟೊಂಡೂ 

ಆರೊ ಬಾದಿಚಿರುಲೆ. ೧೪ 
ಇನ್ನನೆ ಅರಿಂಜಿತ್‌ 

ಸ್ವರ್ಗಕಾಸ ಮಾಡ್‌ನ 

ಪಂಡಿಯ ಪಣಿ ಕಜ್ಜತ್‌ 

ಆನಗುಂಡ್‌ ಅರ್ಜುನ 

ಪಂಡಿಯವು ಸುರುಲ್‌ 

ಕಜ್ಜ ಪೋಲೆ ನೀ ಕೆಯ್ಕ್‌. ೧೫ 
ಏದ್‌ ಪಣ ಕೆಯ್ಯಂಡು, 

ಏದ್‌ ಪಣ ಕೆಯ್ಯಂಡ 

ಎಂದರಿಂಜಿ ಕೊವ್ಪಕ್‌ 

ಗ್ಯಾನಕಾರ ಮಾಲವೇ 

ಗೊತ್ತಿಲ್ಲತೆ ಚೋತಿತ್‌, 

ಅನ್ನತ ಪಣಿಯೆಲ್ಲಾ 

ನೀಕ್‌ ಎಣ್ಣ ತಪ್ಪಿನೊ. 


ಅದರಿಂಜಿ ಕೊಂಡಕ 
ನೀಕ್‌ ಕೇಡ್‌ ತಪ್ಪುವ. 
ಕೆಯ್ಯಂಡಿಯ ಪಣಿನ 
ಇಂಥದೇಂದರಿವದೂ 
ಕೆಯದೇಂದರಿವದೂ 
ಕೆಯ್ಯಕಾಗತಂಥದ್‌ 
ಇಂಥದೇಂದರಿವದೂ, 
ಕೆಯೃತೇ ಇರಂಡ್ಕದ್‌ 
ಇಂಥದೇಂದರಿವದೂ, 


ನಲ್ಲರಿವು ಕೊವ್ಪಂಡು. 


ಪಣಿರ ವಿಷಯತ್‌ 
ಅರಿವು ನೇಡಿ ಕೊಪ್ಪದ್‌ 
ಪೆರ್ತ್‌ ಬಲ್ಯ ನೈಪಾಪ 
ಕೆಯ್ಕಂಡಿಯ ಪಣಿನ 
ಕಜ್ಜಿ ತೇತ್‌ ಕೊಂಡಲ್ಲಿ 
ಕೆಯ್ಯತೋಲೆ ತೋಂದಿತ್‌, 
ಕೆಯ್ಕಂಡಿಯ ಪಣಿನ 
ಕೆಯ್ಯತೆಯೇ ಇಂಜಿತ್‌ 
ಕೆಟ್ಟುಂಡ್‌ಂದ್‌ ಕಂಡಂವೊ 
ಪೆರ್ತ್‌ ಬುದ್ದಿಕಾರನ್‌- 
ಜೋಗ ನೇಮಕಾರನ್‌, 
ಎಲ್ಲಾ ಪಣ ಕೆಜ್ಜಂವೊ 


ಎಂದರಿಂಜಿ ಕೊಂಡೋಲು. 


ಏದೊರ್‌ ಮನ್‌ಸನ್‌ 
ಆಸನೆಲ್ಲಾ ಬುಟ್ಟಿತ್‌ 
ತಾಂಡ ಪಣ ಕೆಯ್ಯುವೊ, 
ಏದೊರ್‌ ಮನ್‌ಸಂಡ 


೧೭ 


೧೮ 


ಗ್ಯಾನಂದೆಣ್ಣ ತಿತ್ನ್‌ಲ್‌ 

ಕೆಜ್ಜ ಪಣಿ ಬೆಂಜೋಪೊ, 

ಅನ್ನತಂವೊ ಪಂಡಿತ. ೧೯ 
ಕೆಜ್ಜ ಪಣಿ ಫಲಕ್‌ 

ಆಸೆಯೊಂದೂ ಮಾಡತೆ 

ಕ್‌ಟ್ಟ್‌ನದ್‌ ಮದೀಂದ್‌ 

ದಾಡಾದನೆಲಿಕ್ಕತೆ 

ಪಣಿ ಕೆಜ್ಮಂಡುಂಡೇಂಗ್ಯೂ 

ಪಣಿ ಕೆಜ್ಜಂದಾಪ್‌ಲೆ. ೨೦ 
ದಾಕ್‌ ಕೆಟ್ಟಾತಿಲ್ಲೆಯೊ 

ತಾಂಡ ಮನೊ ಕಾಯವೂ 

ಆಡ ಸ್ನಾಧೀನಿಪ್ಪದೋ 

ಅನ್ನತ ಮನ್‌ಸನ್‌ 

ಏದೊರ್‌ ಮೊದತ್‌ಲೂ 

ಕೊದಿಯೊಂದ್‌ ಬೆಕ್ಕತೆ 

ಕಾಯತ್‌ಡ ಸಮಂಧೇ 

ಎನ್ನ್‌ ಪಣಿ ಕೆಜ್ಜಿನೊ 

ಪಾಪವನ ಪೊದ್ದುಲೆ ೨೧ 
ದೇವಡ ದಯಗುಂಡ್‌ 

ಕ್‌ಟ್ಟ್‌ನದ್‌ ಮದೀಂದ್‌ 

ಉಟ್ಟಣೆ ಕುಳ್‌ರ್‌ನೊ 
ಸುಖ ದುಃಖ ಏದ್‌ನೊ 

ಒಂದೂ ಲೆಕ್ಕ ಮಾಡತೆ 

ಮಚ್ಚರೊಂದೂ ಬೆಕ್ಕತೆ 

ಕೆಜ್ಜದ್‌ ಕೇತ್ರಾನಕೊ 

ಕೇತ್ರಾಗತೆ ಪೋನಕೊ 

ಒರೇ ಪೋಲೆ ಇಂಜಿತ್‌ 


ಎನ್ನ್‌ ಪಣಿ ಕೆಜ್ಜಿನೊ 

ಕೆಟ್ಟದೆಂದೂ ಇಪ್‌ಲೆ ೨೨ 
ಆಸೆನೆಲ್ಲಾ ಬುಟ್ಟಿತ್‌ 

ಮದ ಚೊಡಿ ಇಲ್ಲತೆ 

ಗ್ಯಾನತ್‌ಡ ಬಲತ್‌ 

ಗಟ್ಟಿ ಮನ ಮಾಡಿತ್‌ 

ದೇಬುವಕ್‌ ಡಾಯಿತ್‌ 

ಎನ್ನ್‌ ಪಣಿ ಕೆಜ್ಜಿನೊ 

ಅನ್ನತ ಮನ್‌ಸನ್‌ 

ಕೆಜ್ಜ ಪಣಿ ಕೆಟ್ಟ್‌ಂಜಿ 

ಉತ್ತಿತ್‌ ಕಡ್‌ಂದವ. ೨೩ 
ಪಾತ್ರ ನೆಯ್ಕ್‌ತಿತ್ತ್‌ನ 

ಬ್ರಹ್ಮಂದ್‌ ನೆನತಂಡ್‌ 

ಕೆಯಿಚಿರುವ ಬ್ರಹ್ಮಂದೂ 

ಕೆಯ್ಯುವದೂ ಬ್ರಹಂದೂ 

ಒಬ್ಬುದ್ದಿ ಮನತ್‌ಲ್‌ 

ಬ್ರಹ್ಮನ ನೆನತಕ 

ಬ್ರಹ್ಮಲೋಕ ಸೇರುವ ೨೪ 
ಚೆನ್ನಂಗಾಳ್‌ ಜೋಯಿಯ 

ಯಜ್ಞ ಮಾಡಿ ಕೊವ್ವಕ 

ಬಲಿನ ಕೊಡ್‌ಪಳ; 

ಬೋರೆ ಚೆನ್ನ ಜೋಯಿಯ 

ಬ್ರಹ್ಮಂದೆಣ್ಣ ತಿತ್ತ್‌ಲ್‌ 

ಬ್ರಹ್ಮಂದೆಣ್ಣ ನೆಯ್ಕ್‌ನ 

ಬೂಕಿ ಹೋಮ ಮಾಡುವ ೨೫ 
ಇಂಇಗೂ ಚೆನ್ನ ಜೋಯಿಯ 

ಇಂದ್ರಿಯೆಲ್ಲಾ ಗೆಲ್ಲುವ 


೩೦ / ಭಗವಂತಂಡ ಪಾಟ್‌ 


ಅಗ್ಗಿ ಬಾಯಿ ತಿತ್‌ಲ್‌ 
ಕೆಮಿ ಕೇಪ ಆಲಿನ 
ಹೋಮ ಮಾಡಿ ಕೊಂಬುವ 
ಇಂಇಗೂ ಚೆನ್ನ ಜೋಯಿಯ 
ಸದ್‌ನೊ ತೊಡುವಾನೊ 
ರೂಪೊ ಚೋದೂ ಗಮನೊ 
ಇಂದ್ರಿಯಡ ತಿತ್‌ಲ್‌ 
ಹೋಮ ಮಾಡಿ ಚುಡುವ 
ಇಂಇ ಚೆನ್ನ ಮಾಲವ 
ಇಂದ್ರಿಯತ್‌ನೆಲ್ಲಾನೊ 
ಜೀವತ್‌ನುಸ್‌ರ್‌ನೊ 
ಜೀವತ್‌ಡ ಪಣಿನೊ 
ಗ್ಯಾನತ್‌ಲ್‌ ಕತ್ತುವ 
ಗ್ಯಾನತ್‌ಲಡಂಗ್‌ನ 
ಮನಂದೆಣ್ಣ ತಿತ್ಕ್‌ಲ್‌ 
ಹೋಮ ಮಾಡಿ ಚುಡುವ 
ಚೆನ್ನ ಜನ ಯಜ್ಞತ್‌ 
ಪಣ ದಾನ ಮಡುವ, 
ಯಜ್ಞ ಮಾಡಿ ಕೊಂಬುವ; 
ಚೆನ್ನ ಜನ ಜೋಗತ್‌ 
ಯಜ್ಞ ಮಾಡಿ ಕೊಂಬುವ; 
ಇಂಇಣೂ ಚೆನ್ನ ಮಾಲವ 
ಪೆರ್ತ್‌ ಪೆರ್ತ್‌ ನೈಚಿತ್‌ 
ಕಷ್ಟ ವ್ರತ ಮಾಡಿತ್‌ 
ವೇದವೆಲ್ಲಾ ಒದಿತ್‌ 
ಗ್ಯಾನ ಯಜ್ಞ ಮಾಡುವ. 


ಜಾ 


ಎವ 


ಇಂಇೂ ಚೆನ್ನ ಮಾಲವ 
ಜೀವತ್‌ನುಸ್‌ರ್‌ನೊ 
ಒಂದಾಯಿತ್‌ ಕೆಟ್ಟಿತ್‌ 
ಜೀವತ್‌ಲುಸ್‌ರ್‌ನೊ 
ಉಸ್‌ರ್‌ಲ್‌ ಜೀವತ್‌ನೊ 
ಹೋಮ ಮಾಡಿ ಕೊಂಬುವ ೨೯ 

ಇಂಇಗೂ ಚೆನ್ನ ಮಾಲವ 
ತಿಂಬಾಲ್‌ ನಿರ್‌ಕಾಯಿ 
ಪ್ರಾಣತ್‌ನ ಪ್ರಾಣತೇ 
ಹೋಮ ಮಾಡಿ ಕೊಂಬುವ; 
ಇನ್ನತವು ಎಲ್ಲಾರೂ 


| ಯಜ್ಲರಿಂಜಿ ಕೊಂಡವು; 


ಪಾಪತ್‌ನ ಯಜ್ಞತ್‌ 
ತ್‌ೇಪವುಂದರಿಯಲು ೩೦ 
ಜ್ಞತ್‌ನ ಮಾಡಿತ್‌ 
ಮಿಕ್ಕ್‌ನಾನ ಉಂಬವು- 
ಪಾಲ್‌ಕೂಳ್‌ ಉಂಬವು- 
ಬ್ರಹ್ಮ ಲೋಕ ಸೇರುವ; 
ಯಜ್ಞ ಮಾಡತವಂಗ್‌ 
ಭೂಮಿಲ್‌ ನೆಲೆಯಿಲ್ಲೆ. 
ಅನ್ನಿಪ್ಪ ಕಾಲತ್‌ 
ಸ್ವರ್ಗ ಲೋಕ ಕ್‌ಟ್ಟುವ 
ಎನ್ನ್‌ಂದ್‌ ಎಣ್ಣೊಮ್ಮ 
ಇನ್ನನೆ ಪಲತರ 
ಯಜ್ಞತ್‌ಡ ಬಟ್ಟೆನ 
ವೇದತ್‌ಲ್‌ ಎಣ್ಣುವ; 
ಎಲ್ಲ ತರ ಯಜ್ಲವೂ 


೩೧ 


ಕೆಜ್ಮಕ್ಕಲೇ ಆಪಂದ್‌ 
ನೀನರಿಂಜಿ ಕೊಂಡಿನೊ 
ನೀಕ್‌ ನಲ್ಲದೆತ್ತುವ 
ಪಣಗುಂಡ್‌ ಮಾಡುವ 
ಯಜ್ಞಕಿಂಜಿ ಮೂತದ್‌ 
ನಲ್ಲರಿವು ಕೊಂಡಿತ್‌ 
ಮಾಡುವಳ ಯಜ್ಞವೆ; 
ಎಲ್ಲಾ ಕೆಜ್ಜ ಪಣಿಯೂ 
ಇಚ್ಚಕೂ ಉಳಿಯತೆ 
ನಲ್ಲ ಗ್ಯಾನಡೊಳ್‌ಲ್‌ 
ಅಲ್ಲಿಯೇ ಅಡಂಗುವ 
ನಲ್ಲರಿವ ಗ್ಯಾನಿಯ 
ಬುದ್ಧಿ ಎಣ್ಣಿ ತಕ್ಕುಲ; 
ಆನಗುಂಡಯಂಗಡ 
ಕಾಲ್‌ ಕಡ್ಡ ಬುದ್ಧಿತ್‌ 
ಪಾದ ಸೇವೆ ಮಾಡಿತ್‌ 
ಭಕ್ತಿಗುಂಡ್‌ ಕೇಟೋಳೊ. 
ಐದ್‌ ಗ್ಯಾನ ಬಂದಕ 
ಮೋಹ ಆಪದಿಲ್ಲೆಯೊ, 
ಅಂಥ ಗ್ಯಾನ ಬಂದಕ 
ಎಲ್ಲಾ ಜೀವ ಜಂತುವೂ 
ನೇಡೊ ನಾಡೊ ಒಳ್‌ಲೇ 
ಉಂಡ್‌ಂದೆಣ್ಣಿ ಕಾಂಬಳ 
ಎಲ್ಲಾ ಜೀವ ಜಂತುಲ್‌ 
ನೀನ್‌ ಬಲ್ಕ ಪಾಪಿಯೇ 
ಆಯಿತುಂಡ್‌ಂದಾಂಚೇಂಗ್ಳೂ 
ಪಾಪತ್‌ ಕಡಲ್‌ನ 


೩.೨ 


೩೩ 


೩೮೪ 


೩೨೫ 


ಭಗವಂತಂಡ ಪಾಟ್‌ 1/೩೧ 


ಗ್ಯಾನತ್‌ ಕಪ್ಪಲ್‌ಲೆ 
ದಾಟಿತ್‌ ಕಡ್‌ಪಿಯ. 
ಕೇಳೊ ಕೇಳೊ ಅರ್ಜುನ, 
ಮಾರ್‌ಟ್ಟಿತ್‌ ಕತ್ತುವ 
ಅಗ್ಲಿ ಬಾಯಿ ತಿತ್ತ್‌ಕ್‌ 
ಪುಳ್ಳಿ ಎಚ್ಚಕ್‌ಟ್ಟಿನೊ 
ಬೂದಿ ಮಾಡಿ ಕೊವ್ರ್ಬೋಲೆ 
ಗ್ಯಾನಂದೆಣ್ಣ ತಿತ್ಸ್‌ಲ್‌ 
ಕೆಜ್ಜ ಪಣಿ ಬೆಂಜಿತ್‌ 
ಡೂಂಡ್‌ ಪೋಪ, ಅರ್ಜುನ. ೩೭ 
ಗ್ಯಾನಕ್‌ ಸರಿಯಾನ 
ಶುದ್ಧವುಳ್ಳ ಮೊದಲ್‌ 
ಈ ಲೋಕತ್‌ ಇಲ್ಲೆಲ್ಲ 
ಜೋಗ ಕೇತ್ರಡಾಯಿನೊ 
ಬೋಂಡಿಯಾನ ಕಾಲತ್‌ 
ತನ್ನಗುಂಡೇ ತಾನಾಯಿ 
ಆ ಗ್ಯಾನ ಪಡೆಯುವ ೩೮ 
ಏದೋರ್‌ ಮನ್‌ಸಂಗ್‌ 
ನಂದುಳ್ಳ ಪುರ್‌ಡುಂಡೋ, 
ಗ್ಯಾನತ್‌ಡ ಬಲತ್‌ 
ನಂಬಿಕೆಯು ಬೆಚ್ಚಿತೊ 
ಇಂದ್ರಿಯೆಲ್ಲಡ್‌ಕಿತೊ 
ಅನ್ನತ ಮನ್‌ಸಂಗ್‌ 
ಗ್ಯಾನ ಬೆರ್ಕ ಬಪ್ಪಳ 
ಗಾನ ಕ್‌ಟ್ಸ್‌ನನ್ನಕೆ 
ಕಾಂತಿ ಕೂಡೆ ಕ್‌ಟ್ರುವ 
ಗ್ಯಾನ ಇಲ್ಲೆ; ಮಿಂಇಕ್‌ 


೩ 


೩೯ 


೩.೨ / ಭಗವಂತಂಡ ಪಾಟ್‌ 


ಗ್ಯಾನರಿಂಜಿ ಕೊವ್ಹ್ಚಕ್‌ 

ಪಕ್ಕಲ್‌ ಪುರ್‌ಡಿಲ್ಲೆ; 

ಎಲ್ಲಾಂಗಿಂಜೂ ಮಿಂಇಲ್‌ 

ನಂಬಿಕೆಯೇ ಇಲ್ಲೇಂಗಿ 

ಇಲ್ಲಿ ಸುಖ ಇಪ್ಟ್‌ಲೆ 

ಸ್ವರ್ಗ ಲೋಕ ಕ್‌ಟ್ಟುಲೆ ೪೦ 
ಜೋಗ ನೇಮ ಮಾಡಿತ್‌ 

ಪಣಯೊಂದೂ ಕೆಯ್ಯತೆ 

ಗ್ಯಾನತ್‌ಡ ಬಲತ್‌ 

ಸಂಶಯ ಕಳ್ಳಿನೊ 

ಅಂಥ ಗ್ಯಾನಕಾರಳ 

ಏದೊರ್‌ ಪಣಿಯೊಂದೂ 

ಎಂದೂ ಬಾದಿಚಿರುಲೆ ೪೧ 


ಆ ನಗುಂಡ್‌, ಅರ್ಜುನ 
ಆ ಗ್ಯಾನತ್‌ ಪುಟ್ಟ್‌ನ 
ಮನತ್‌ ಸಂಶಯೆಲ್ಲಾ 
ಗ್ಯಾನಂದೆಣ್ವ ಕತ್ತಿಲ್‌ 
ಕೆತ್ತಿ ಚೂರೆ ಇಟ್ಟಿತ್‌ 
ಜೋಗ ನೇಮ ಮಾಡಂಡು' 
ಎಂದೆಣ್ಣಿ ಪರ್‌ಂದತ್‌' ೪.೨ 
ಕೇಳೊ ಕೇಳೊ ಚಂಜುದಿ 
ಗ್ಯಾನ ಚೋಗ ಪಾಡ್‌ಚಿ; 
ಈ ಪಾಡುವ ಬೆಚ್ಚಿತ್‌ 
ಸನ್ಯಾಸಿ ಜೋಗತ್‌ನ 


ಕೃಕೆಡ್‌ತ್‌ ಕೊವ್ಪನ. ೪೩ 


ಭಗವಂತಂಡ ಪಾಟ್‌ 


ಕೇಳೆನ್ನಡ ಚಂಜಾದಿ, 
“ಅರ್ಜುನ ಬಯಿಂಬನ್‌ 
ಕುಟ್ಟೆಯ್ಯನ ನೋಟಿತ್‌ 
ಈ ಬಾಕ್‌ ಪರ್‌ಂದತ್‌:- 
"ಕೇಳೊ ಕೇಳೊ ಕುಟ್ಟೆಯ್ಯ, 
ಪಣಿ ಕೆಜ್ಜಂಡಿಪ್ಪಾನೊ 
ದಂಡಾನೊ ಪರ್‌ಂದಿಯ. 
ಈ ದಂಡಾಂಡ ಕೂಟ್‌ಲ್‌ 
ಏದ್‌ ಪೆರ್ತ್‌ ನಲ್ಲದ್‌? 
ಆಂಜಿ ನೋಟಿತೆಣ್ಕೊಮ್ಸ 
ಎಂದೆಣ್ಣಿತ್‌ ಕೇಕಣೆ 
ಕುಟ್ಟಪ್ಪ ಭಗವಂತ 
ಈ ಬಾಕ್‌ ಪರ್‌ಂದತ್‌:- 
"ಕೇಳೊ ಕೇಳೊ, ಅರ್ಜುನ, 
ಪಣಿ ಕೆಯ್ಯತಿಪ್ಪಾಲೂ 
ಪಣಿ ಕೆಜ್ಜಂಡಿಪ್ಪಾಲೂ 
ನಲ್ಲದುಡ್‌ ದಂಡಾಲೂ; 


ಕೊಂಬ್‌ - ೫ 


ಆನಕಲೂ, ಅರ್ಜುನ, 
ಕೆಯ್ಯತಿಪ್ಪಾಂಗಿಂಜಿಯೂ 
ಕೆಯ್ಯುವದೇ ನಂದಾಪ 
ಆರ್‌ಕ್‌ ಚೊಡಿಯಿಲ್ಲೆ 
ದಾರ್‌ಕ್‌ ಕೊಡಿಯಿಲ್ಲೆ 
ಅಂಥವನೇ ಸನ್ಯಾಸಿ; 


ಬೊಡಿಂಜೂ ಮದಿಪ್‌ಂಜೂ 


ತಪ್ಪಿತುಳ್ಳ ಮಾಲವ 
ಪಣಿಕಟ್ಟ ಕೆಟ್ಸ್‌ಂಜಿ 
ನೈಪಿಲ್ಲತೆ ತಪ್ಪಿತ್‌ 
ಸ್ವರ್ಗ ಲೋಕ ಸೇರುವ. 


ಸಾಂಖ್ಕೊ, ಜೋಗೊ ದಂಡಾನ 


ಬೋರೆ ಬೋರೆಂದೆಣ್ಣತ್‌ 
ಅರಿಯತ ತಿರಿಯತ 
ಮಾಲವರೆ ಎಣ್ಣುವ; 
ಅರಿಂಜವನ್‌ ಎಣ್ಣುಲೆ. 
ಏದಾಂಚೇಂಗ್ಯೂ ಒಂದಾನ 


೩ 


೩೪ / ಭಗವಂತಂಡ ಪಾಟ್‌ 


ಚಾಯೋಡತೆ ಮಾಡಿನೊ 

ದಂಡಾಂಡೊ ಫಲತ್‌ನ 

ತಪ್ಪತೆ ಪಡೆಯಲು ೪ 
ಸಾಂಖ್ಯ ಬಟ್ಟೆ ಪೋಯಿನೊ 

ಕ್‌ಟ್ಟುವಳ ನಲ್ಲದ್‌ 

ಜೋಗ ಬಟ್ಟೆ ಪೋಯಿನೊ 

ತಪ್ಪತೆ ಪಡೆಯಲು; 

ಸಾಂಖ್ಯೊ, ಜೋಗೊ ದಂಡಾನೊ 

ಒಂದೇಂದ್‌ ಆರಿಂಜಂವೊ 

ನಲ್ಲರಿವು ಉಳ್ಳಂವೊ ೫ 
ಕೆಯ್ತ ಜೋಗ ಬುಟ್ಟಿತ್‌ 


ಬ್ರಹ್ಮ ಲೋಕ ಸೇರುವ. ಹ 
ಜೋಗ ನೇಮ ಮಾಡಿತ್‌ 

ಮನ ಶುದ್ಧ ಇಂಜಿತ್‌ 

ತಾಂಡ ಕಾಯ ಸ್ವಾಧೀನ 

ತಾನೆಡ್‌ತ್‌ ಕೊಂಡಿತ್‌ 

ಇಂದ್ರಿಯೆಲ್ಲಾ ಗೆದ್ದಿತ್‌ 

ಎಲ್ಲಾ ಜೀವ ಜಂತುನ 

ತನ್ನ ಪೋಲೆ ಕಂಡಿತ್‌ 

ಎನ್ನ ಪಣಿ ಕೆಜ್ಜಿನೊ 


ಪಾಪವಂಗ್‌ ತಟ್ಟುಲೆ. ೭ 


ಗ್ಯಾನ ಗುಟ್ಟರಿಂಜ ೦ವೊ 
ಜೋಗ ನೇಮತಿಪ್ಪಕ 


ತಾನೊಂದಾನೊ ಮಾಡುಲೆ 
ಎಂದೆಣ್ಣಿ ನೆನಕಂಡು 
ನೋಟಿಯಂಡೂ, ಕೇಟಂಡೂ 
ತೇಂಡಿಯಂಡೂ, ತೊಟ್ಟಂಡೂ, 
ನಾತ್‌ ಚಂಡೂ, ಉಂಡಂಡೂ, 
ನಡ್‌ಂದಂಡೂ, ಒರಿಯಂಡೂ, 
ಉಸ್‌ರ್‌ ಬುಟ್ಟ್‌ ಕೊಂಡಂಡೂ. ೮ 
ತಕ್ಕ್‌ನ ಪರ್‌ಂದಂಡೂ 

ತಟ ಉಚ್ಚೆ ಆಟ್ಕಂಡೂ, 
ಮನ್‌ಸ್‌ಕೆಲ್ಲಡ್‌ತಂಡೂ, 
ಕಣ್‌ನ ತೊರ್‌ಂದಂಡೂ, 


'ಮುಚ್ಚಿ[ ಯಂಡೂ ಉಂಡೇಂಗ್ಳೂ 


ಆಪ ಪಣಿಯೆಲ್ಲಾಲೂ 

ಇಂದ್ರಿಯೆಲ್ಲಾ ಅಂಡಾಂಡ 

ಪಣಿ ಕೆಯ್ದಂದೆಣ್ಣಿತ್‌ 

ಗೇನ ಮಾಡಿ ಕೊಂಬುವ ೯ 

ಆಸೆನೆಲ್ಲಾ ಬುಟ್ಟಿತ್‌ 

ಬ್ರಹಂಗೊಪ್ಪ್‌ಚಿಟ್ಟತ್‌ 

ತಾಂಡ ಪಣಿ ಕೆಜ್ಜಕ, 

ನೀರ್‌ಲೇ ಬೊಳಂದಂಥ 

ಕೆಂದಾವರೆ ಪೂವ್‌ಕ್‌ 

ನೀರ್‌ ಕೆಂದತನ್ನಕೆ 

ಪಾಪವನ ಪೊದ್ದುಲೆ. ೧೦ 
ಜೋಯಿಯಾಯಿತುಳ್ಳಂವೊ 

ಮನ ಶುದ್ಧಕಾಯಿತ್‌ 

ಆಸೆನೆಲ್ಲಾ ಬುಟ್ಟಿತ್‌ 

ಕಾಯತೂ ಮನಸ್‌ಲೂ 


ಬುದ್ದಿಲೂ ಇಂದ್ರಿಯತೂ 

ತಾಂಡ ಪಣಿ ಕೆಯ್ಯುವ ೧೧ 
ಜೋಯಿಯಾನ ಮಾಲವ 

ಪಣ ಕೆಜ್ಜ ಫಲಕ್‌ 

ಆಸೆ ಮಾಡಿ ಕೊಪ್ಹ್ಚತೆ 

ಮಾದೇವಂಡ ಮೀದಲ್‌ 

ಗಟ್ಟಿ ಮನ ಬೆಚ್ಚಿತ್‌ 

ಶಾಂತಿನ ಪಡೆಯುವ 

ಜೋಗ ಮಾಡತವನ್‌ 

ಎಲ್ಲಾ ತಾಂಗೆ ಬೋಂಡೂಂದ್‌ 

ಕೆಟ್ಟ ಆಸೆ ಬೆಚ್ಚಿತ್‌ 

ಫಲಕ್‌ ಕೊದಿಚಿತ್‌ 

ಕೆಟ್ಟ್‌ ಪೋಪ, ಅರ್ಜುನ. ೧೨ 
ಮನ ಸ್ವಾಧೀನುಳ್ಳಂವೊ 

ಪಣಿಯೆಂದೂ ಮನತ್‌ 

ಗೇನ ಮಾಡಿ ಕೊವ್ರತೆ 

ಒಯಿಂಬ ಕಣ್ಣ್‌ ಕಾಯತ್‌ 

ತಾನೊಂದಾನೊ ಮಾಡತೆ 

ಮಾಡಿಚಿತ್ತೂ ಕೊವ್ಪತ್‌ 

ಚಂದೋಳತೆ ಇಪ್ಪಳ. ೧೩ 
ಮಾದೇವನ್‌ ಜನಕ್‌ 

ಕೆಯ್ಕುವಳ ಬುದ್ಧಿನೊ 

ಕೆಯುವಳ ಪಣಿನೊ 

ಪುಟ್ಟ್‌ಚಿಟ್ಸ್‌ ತಪ್ಪ್‌ಲೆ; 

ಕೆಜ್ಜ ಪಣಿ ಫಲಕ್‌ 

ಸಮಂಧವೂ ತಪ್ಪ್‌ಲೆ; 

ಪುಟ್ಸ್‌ನ ಗುಣತ್‌ಲೇ 


ಭಗವಂತಂಡ ಪಾಟ್‌ / ೩೭ 


ಎಲ್ಲಾ ಪಣಿ ಆಪಳ. ೧೪ 
ಎಲ್ಲೆಲ್ಲಿಯೂ ಇಪ್ಪಳ 

ಮಾದೇವಪ್ಪ ದೇವೈಯ್ಯ. 

ಮಾಲವ ಮನ್‌ಸಡ 

ಪಾಪೊ ಪುಣ್ಕೊ ಒಂದಾನೊ 

ತಾನೆಡ್‌ತ್‌ ಕೊವ್ಪುಲೆ. 

ನಲ್ಲ ಗ್ಯಾನ ಕೆಟ್ಟಾಲ್‌ 

ಮುಚ್ಚಿತಿಪ್ಲಾಂಗಾಯಿತ್‌ 

ಜೀವ ಜಂತು ಎಲ್ಲಾಂಡೊ 

ಬುದ್ಧಿಕೆ ಕೆಳಪಾಪ. ೧೫ 
ಏದೊರ್‌ ಮನ್‌ಸಂಗ್‌ 

ಆಗ್ಯಾನೆಲ್ಲಾ ಪೋಯಿತ್‌ 

ಗ್ಯಾನ ಬಂದ್‌ ಕೊಂಡಿತೊ 

ಅನ್ನತ ಮನ್‌ಸಂಗ್‌ 

ನಲ್ಲ ಗ್ಯಾನ ಬಂದಕ 

ಸೂರಿಯನ ಕಾಂಬೋಲೆ 

ದೇವೈಯ್ಯನ ಕಾಂಬಳ. ೧೬ 
ಆಲೇ ಬುದ್ಧಿ ಬೆಚ್ಚಿತ್‌ 

ಆದ್‌ಲೇ ಮನಸ್‌ಟ್ಟ್‌ 

ಆದ್‌ಲೇ ಪುರ್‌ಡ್‌ಲ್‌ 

ಅದೇ ಗತಿಂದೆಣ್ಣಿತ್‌ 

ನಂಬಿಯಂಡ್‌ ಇಂಜಿನೊ 

ಅಂಥಯಂಗ್‌ ಗ್ಯಾನತ್‌ 

ಪಾಪತ್‌ಂಜಿ ತಪ್ಪಿತ್‌ 

ಚತ್ತಕ ಪರೆಯತ 

ನಲ್ಲ ನೆಲೆ ಕ್‌ಟ್ಟುವ. ೧೭ 
ಎಳ್ತ್‌ ಶಾಸ್ತರಿಂಜಿತ್‌ 


೩೬ / ಭಗವಂತಂಡ ಪಾಟ್‌ 


ಸಾಧುವಾಯಿತುಳ್ಳಂಥ 

ಪಟ್ಟಮನೊ ಪಾರ್ರನೊ, 

ಗೋವು, ಆನೆ, ನಾಯಿನೊ 

ಚಾಂಡಾಳ ಪೊಲೆಯನೊ 

ಬುದ್ದಿಯುಳ್ಳ ಮಾಲವ 

ಓರೇ ಪೋಲೆ ಕಾಂಬಳ. ೧೮ 
ಆಡ ಮನ ಅನ್ನನೆ 

ಇನ್ನತ ಮೊದಲ್‌ಲ್‌ 

ಸಮವಾಯಿತಿಪ್ರದೊ 

ಅನ್ನತ ಮಾಲವನ್‌ 

ಈ ಭೂಮಿಲೇ ಇಂಜಂಡ್‌ 

ಸ್ವರ್ಗತ್‌ನ ಗೆದ್ದಂವೊ 

ಬ್ರಹ್ಮ ದೇವನೆಕ್ಕಲೂ 

ದೋಷವಿಲ್ಲತಂಥಂವ, 

ಎಲ್ಲಾ ಸಮ ಕಾಂಬಂವೊ; 

ಆನಗುಂಡ್‌ ಇಂಥಂವೊ 

ಆ ದೇವಡ ಮೀದಲ್‌ 

ಮನ ಬೆಚ್ಚಂವಾಚಿಲ. ೧೯ 
ಮೋಹಿಚತೆ ಇಂಜಂಡ್‌ 

ಬುದ್ದಿ ಸಿರ ಇಂಜಿತ್‌ 

ಬ್ರಹ್ಮನ ಅರಿಂಜಂಡ್‌ 

ಆ ದೇವಂಡ ಮೀದಲ್‌ 

ಮನ ಬೆಚ್ಚಿ ಕೊಂಡಕ. 

ನಲ್ಲದಾನ ಕಾಲತ್‌ 

ಚಂದೋಳತ್‌ ಹಿಗ್ಗುಲೆ; 

ಕೆಟ್ಟದಾನ ಕಾಲತ್‌ 

ಕಣ್ಣ್‌ ಕಾಣತಿಪ್ಸ್‌ಲೆ. ೨೦ 


ಪೊರಮೆಯುಳ್ಳಾನೇದೊಂದೂ 

ಆಸೆ ಮಾಡಿ ಕೊವ್ಹತ 

ಆತ್ಮ ಸುಖ ಉಳ್ಳಂವೊ 

ಬ್ರಹ್ಮ ಜೋಯಿಂದೆಣ್ಣಿತ್‌ 

ತಪ್ಪತ ಸುಖತ್‌ನ 

ಎಕ್ಕಲೂ ಪಡೆಯುವ ೨೧ 
ವಿಷಯತ್‌ಡ ಸಮಂಧ 

ಕ್‌ಟ್ಟುವ ಸುಖವೆಲ್ಲಾ 

ಪಿಂ? ದುಃಖ ತಪ್ಪಳ; 

ಅಂಥ ಸುಖಕೆಕ್ಕಲೂ 

ತಲೆ ಮೂಲ ಇಪುಳ; 

ಗ್ಯಾನಕಾರ ಮಾಲವ 

ಆಂಗ್‌ ಕೊದಿ ಮಾಡುಲೆ. ಜು 
ಪೂವ್‌ ಜೀವಡಂಗಣೆ 

ಆಸಡೋ ಚೊಡಿಯಿಡೊ -: 

ತಿತ್ತ್‌ನ ತಡ್‌ಪಕ್‌ 

ಕಯ್ಯುವಳ ಮಾಲವ 

ಆವನೇ ಜೋಯಿ-ಸುಖಿಯು. ೨೩ 
ಆರಾರ್‌ ತಾಂಡಾತಶೇ 

ಸುಖತ್‌ನೊ ಚಂದೋಳೂ 

ಬೊಳಿಯೆಲ್ಲಾ ಕಂಡವೊ 

ಅಂಥ ಜೋಯಿಯೆಲ್ಲಾರೂ 

ಬ್ರಹ್ಮ ಸ್ತರೂಪಾಯಿತ್‌ 

ಬ್ರಹ್ಮ ಲೋಕ ಸೇರುವ. ೨೪ 
ಸಂಶಯೆಲ್ಲಾ ನೀಕಿತ್‌ 

ಮನಸ್‌ನ ಗೆದ್ದಿತ್‌ 

ಎಲ್ಲಾ ಜೀವ ಜಂತುಡ 


ನಲ್ಲಾನೇ ನೆನತಂಡ್‌ 

ಎಲ್ಲಾ ಪಾಪ ನೀಕ್‌ನ 

ಗ್ಯಾನಿಯಾನ ಯಷಿಯ 

ಬ್ರಹ್ಮ ಲೋಕ ಸೇರುವ. ೨೫ 
ಕೊದಿ ಚೊಡಿ ಇಲ್ಲತೆ 

ಮನಸ್‌ನಡ್‌ಕಿತ್‌ 

ನಲ್ಲ ನೇಮತುಳ್ಳಂಥ 

ತನ್ನ ತಾನರಿಂಜಂಥ 

ಮಾಲವಡ ಪಕ್ಕಲ್‌ 

ಶುದ್ಧ ಬ್ರಹನಿಪ್ಪಳ. ೨೬ 
ಪೊರ್‌ಮೆ ಉಳ್ಳ ಸಮೃಂಧ 

ಪೊರ್‌ಮೇ ಬುಟ್‌ ಕೊಂಡಿತ್‌, 

ಕುಯಿಬ್‌ಡ ನಡುವುನ 

ಕಣ್ಣೊಡನೆ ನೋಟ್ಕಂಡ್‌ 

ಮೂಕ್‌ಲುಳ್ಳ ಸೂಳ್ಳೆಲ್‌ 

ಕಾತ್‌ ಸಮ ಬುಟ್ಟಿತ್‌ ೨ 

ಇಂದ್ರಿಯ, ಮನ, ಬುದ್ಧಿ 

ಕೈಲಡ್‌ಕಿ ಕೊಂಡಿತ್‌ 


ಭಗವಂತಂಡ ಪಾಟ್‌ / ೩೭ 


ಸ್ವರ್ಗಕ್‌ ಕೊದಿಚಿತ್‌ 

ಆಸೆ, ಪೋಡಿ, ಚೊಡಿನ 

ಬುಟ್ಟಿತುಳ್ಳ ಮಾಲವ 

ಸ್ವರ್ಗ ಲೋಕ ಸೇರುವ. ೨೮ 
ಪದಿನಾಲ್‌ ಲೋಕಕ್ಕೂ 

ನಾನೇ ದೇವಂದೆಣ್ಣಿತ್‌ 

ಯಜ್ಞ ತಪಯೆಲ್ಲಾನೊ 

ನಾನೇ ಕೊವ್ವಂದೆಣ್ಣಿತ್‌ 

ಎಲ್ಲಾ ಜೀವ ಜಂತುಕೂ 

ನಾನೇ ಮಿತ್ರಂದೆಣ್ಣಿತ್‌ 

ಲೋಕತ್‌ನ ಮಾಡ್‌ನ 

ದೇವಂದೆನ್ನರಿಂಜಿತ್‌ 

ಆರಾರ್‌ ನಡ್‌ಪನೊ 

ಆಯಂಗ್‌ ಶಾಂತಿ ಕ್‌ಟ್ಟುವ 

ಎಂದೆಣ್ಣಿ ಪರ್‌ಂದತ್‌ ಶಿ ೨೯ 
ಕೇಳೊ ಕೇಳೊ ಚಂಜಾದಿ, 

ಸನ್ಯಾಸಿ ಜೋಗತ್‌ನ 

ಎಂಗ ಪಾಡಿ ಬೆಕ್ಕನ; 

ಆತ್ಮ ಜೋಗೆಡ್‌ಕನ. 


ಭಗವಂತಂಡ ಪಾಟ್‌ 


ಕೊಂಬ್‌ - ೬ 


ಕೇಳೆನ್ನಡ ಚಂಜಣದಿ, 
ಕುಟ್ಟಪ್ಪ ಮಹಾತನ್‌ 
ಅರ್ಜುನನ ನೋಟಿತ್‌ 
ಈ ಬಾಕ್‌ ಪರ್‌ಂದತೆ:- 
"ಕೇಳೊ ಕೇಳೊ, ಅರ್ಜುನ, 


ಮಿಇಕುಳ್ಳಂದೆಣ್ಣುವ 

ಆಸೆ ಬುಡತಿಂಜಕ 

ಎಂದೂ ಜೋಯಿಯಾಪ್‌ಲೆ! ೨ 
ಜೋಗ ನೇಮ ಮಾಡುವ 

ಬುದ್ಧಿಕಾರ ಮಾಲೋಂಗ್‌ 


ಕೆಜ್ಜ ಪಣ ಫಲಕ್‌ 

ಆಸೆ ಮಾಡಿ ಕೊಪವ್ರತೆ 
ಆರ್‌ ಪಣಿ ಕೆಯ್ಕುವೋ 
ಆಂಥವನೇ ಸನ್ಶ್ಕಾಸಿ- 
ಅಂಥವನೇ ಜೋಯಿಯು; 
ಮನೆ ಮಾರ್‌ ಬುಟ್ಟಿತ್‌ 
ಯಾಗ ಯಜ್ಞ ಬುಟ್ಟಿತ್‌ 
ತಾಂಡ ಪಣಿ ಕೆಯ್ಯತೆ 
ಮುಂಡತಿಪ್ರ ಮಾಲವ 
ಸನ್ಮಾಸಿಯೂ ಅಲ್ಲಲ್ಲ - 
ಜೋಯಿಯಾಪದಿಲ್ಲೆಲ್ಲ 
ಸನ್ಮಾಸವೂ ಜೋಗವೂ 


ದಂಡೂ ಒಂದೇ ಅರ್ಜುನ; 


ಕೆಯ್ಯುವದೇ ಬಟ್ಟೆಂದೂ, 
ಜೋಗ ಪೂರ ಮಾಡ್‌ನ 
ಮಾಲವ ಮನ್‌ಸಂಗ್‌ 
ಗ್ಯಾನ ಪೂರ ಬಪ್ಪಕ್‌ 
ಶಾಂತಿ ಮನ ಬಟ್ಟೆಂದೂ 
ನೀನರಿಂಜಿ ಕೊಂಡೋಳೆ. 
ಏದೂರ್‌ ಮನ್‌ಸನ್‌ 
ಇಂದ್ರಿಯತ್‌ ಆಪಳ 
ವಿಷಯತ್‌ಲೂ ಪಣಿಲೂ 
ಆಸೆಲ್ಲತಿಪ್ಪನೋ 
ಮಿಂಇಕುಳ್ಳ ಏದೊಂದೂ 
ಮನತ್‌ ನೆನಪ್‌ಲ್ಕೋ 
ಅನ್ನತ ಮನ್‌ಸಂಗ್‌ 


ಜೋಗ ಆಚಿಂದೆಣ್ಣಲು 
ಮಾಲವ ಮನ್‌ಸನ್‌ 
ತನ್ನಗುಂಡ್‌ ತಾನಾಯಿ 
ಉದ್ದಾರಾಯಿ ಕೊವ್ಪಂಡು; 
ತನ್ನ ಪಾಳ್‌ ಮಾಡುವ 
ಪಣಿ ಕೆಯ್ತಕಾಗಲ್ಲ; 
ಎನ್‌ಂಗ್‌ೇಂದ್‌ ಎಣ್ಣಿನೊ 
ತಾಂಗ್‌ ತಾನೇ ಬೆಂದುವು; 
ತಾಂಗ್‌ ತಾನೆ ಶತುರು. 
ಬುದ್ಧಿಗುಂಡ್‌ ದಾರೊಬ್ಬೊ 
ತಾಂಡಮನ ಗೆಲ್ಲುವೊ 
ಅವನ್‌ ತಾಂಗೆ ಬೆಂದುವು; 
ಬುದ್ಧಿ ಕೆಟ್ಟ ಮಾಲವ 
ತನ್ನ ತಾಂಗೇ ಶತ್ತುರು 
ಮಾಡಿಕೊವ್ವ, ಅರ್ಜುನ. 
ಮನಸ್‌ನ ಗೆದ್ದಿತ್‌ 
ಶಾಂತಿಯುಳ್ಳ ಮಾಲೋನ್‌ 
ಉಟ್ಟಣ ಕುಳ್‌ರ್‌ಲೂ 
ಸುಖತ್‌ಲೂ ದುಃಖತೂ 
ಮನ, ಮಾನಕೇಡ್‌ಲೂ 
ಆತ್ಮ ಗಟ್ಟಿಯಾಯಿತ್‌ 
ಅಲ್ಲಾಡತೆ ಇಪ್ಪಳ. 
ಶಾಸ್ತರಿಂಜ ಗ್ಯಾನತೂ 
ತಾನರಿಂಜ ಗ್ಯಾನತೂ 
ಕ್‌ಟ್‌ನದ್‌ ಮದೀಂದ್‌ 
ಪಾರೆ ಕಲ್ಲ್‌ ತಾಂಬೋಲೆ 
ಒರಪಾಯಿತ್‌ ಇಂಜಂಡ್‌ 


fs 


ಭಗವಂತಂಡ ಪಾಟ್‌ / ೩೯ 


ಇಂದ್ರಿಯೆಲ್ಲ ಗೆದ್ದಿತ್‌ 

ಮಣ್ಣ್‌ ಕಲ್ಲ್‌ ಪೊನ್ನೆಲ್ಲಾ 

ಒರೇ ಪೋಲೆ ಕಂಡಂಥ 

ಜೋಗ ನೇಮಕಾರನ 

ಜೋಯಿಂವೆಲ್ಲಾರೆಣ್ಣುವ. ೮ 
ಇಲ್ಲದಾಂಡ್‌ಂದೆಣ್ಣಿತ್‌ 

ಗೇನ ಮಡುವವನ್‌, 

ಮಿತ್ಪ್‌ರನ್‌, ಶತ್ರುವೂ, 

ಬೋರೆ ದಾಡೊ ನಲ್ಲಾನೊ 

ಗೇನ ಮಾಡತವನ್‌, 

ದಾರೇಂಗೆನ್ಯೇಂಗಾಡ್‌ಂದ್‌ 

ಗೇನ ಮಾಡುವವನ್‌. 

ಚೊಡಿಕಾರ, ಬೆಂದುವೂ 

ನಲ್ಲವನೊ, ಪಾಪಿಯೂ, 

ಇಂಥ ಎಲ್ಲಾಡಲ್ಲಿಯೂ 

ಒರೇ ಬುದ್ದಿಲಿಪ್ಪಂವೊ 

ಬಲ್ಲಿಯ ಮನ್‌ಸನ್‌. ೯ 
ಜೋಗ ನೇಮಕಾರನ್‌ 

ಒಬ್ಬರಿಲ್ಲತಲ್ಲಿಯೇ 

ತಾನೊಬ್ಬನೇ ಇಂಜಂಡ್‌ 

ಕಾಯ ಮನ ದಂಡಾನೊ 

ಕೈಲಡ್‌ಕಿಕೊಂಡಿತ್‌ 

ಎಲ್ಲಾ ಆಸೆ ಬುಟ್ಟಿತ್‌ 

ಎಲ್ಲಾ ಕಾಲ ನೇರತೂ 

ಮನ ಜೋಗ ಮಾಡಂಡು. 
ಅದ್ಧ ಶುದ್ಧ ಉಳ್ಳಲ್ಲಿ 

ಎಕ್ಕಲೂ ಅಳ್‌ಪಕ್‌ 


೧೦ 


೪೦ / ಭಗವಂತಂಡ ಪಾಟ್‌ 


ಜಾಗ ಮಾಡಿ ಕೊಂಡಿತ್‌ 
ಅಲ್ಲಿಯೇ ಅಳ್‌ಕಂಡು; 
ಬಯಂದದಾಡ್‌ ತಾಪಾಡ್‌ 
ದಂಡೂ ಪೆರ್ತ್‌ ಆಗಲ; 
ಅಂಥ ಜಾಗ ನೋಟಿತ್‌ 
ದರ್ಬೆನ ಬಿರಿಚಿತ್‌ 
ಆದ್‌ಂಗೊಂದ್‌ ಮೀದಲ್‌ 
ಕೆಂಗಡಮ ತೋಲಾಯಿ 
ಆಂಡ ಮೀದ ವೈತ್ರವೂ 
ಬಿರಿಚೆತಳ್‌ಕಂಡು. 

ಆ ಜಾಗತಳ್‌ತೆತ್‌ 
ಇಂದ್ರಿಯತೂ ಮನತೂ 
ಆಪಳ ಪಣಿಯೆಲ್ಲಾ 
ನಿಪ್ಟ್‌ಚಿಟ್ಟ್‌ ಕೊಂಡಿತ್‌ 
ಒಂದಾಲೆ ಮನ ಬೆಚ್ಚಿ 
ತಾಂಡ ಆತ್ಮ ಶುದ್ಧಕ್‌ 
ಜೋಗ ನೇಮ ಮಾಡಂಡು. 

ಮೇಲ್‌ ಮಂಡೆ ಬೋಳೆನ 
ಒರೇ ಪೋಲೆ ಬೆಚ್ಚಿತ್‌ 
ಆಲ್ಲಾಡತಳ್‌ತಂಡ್‌ 
ದಿಕ್ಕೊಂದಾನೊ ನೋಟತೆ 
ತಾಂಡ ಮೂಕ್‌ ತುದಿನ 
ನೋಟಿಯಂಡ್‌ ಇಂಜಿತ್‌ ೧೩ 
ಶಾಂತಿ ಮನಡಾಯಿತ್‌ | 
ಪೋಡಿಯೆಲ್ಲಾ ಬುಟ್ಟಿತ್‌ 
ಬ್ರಹ್ಮಾಚಾರಿ ನೇಮತ್‌ 
ಮನಸ್‌ನ ಗೆದ್ದಿತ್‌ 


೧೧ 


೧೨ 


ಬುದ್ದಿನೆಲ್ಲಾ ಏಡಲ್ಲಿ 
ಬೆಚ್ಚಿ ಜೋಯಿಯಾನಂವೊ 
ಏಡ ಮೀದ ಗೇನತ್‌ 
ಎಕ್ಕಲೆಕ್ಕಲಿಕ್ಕಂಡು.. 
ಮನಸ್‌ನ ಗೆದ್ದಿತ್‌ 
ಜೋಮಯಿಯಾನ ಮಾಲವ , 
ಎಕ್ಕಲೂ ಮನಸ್‌ನ 
ಈತರ ಜೋಗತ್‌ಲ್‌ 
ಬೆಚ್ಚಂಡಿಂಜದಾಚೇಂಗಿ 
ನಲ್ಲ ನೆಲೆ ತಪ್ಪಳ 
ಏಡ ಶಾಂತಿ ಕ್‌ಟ್ಟುವ 
ಪೆರ್ತ್‌ ಕೂಳ್‌ ಉಂಡಿನೊ 
ಉಣ್ಣತೆಯೇ ಇಂಜಿನೊ 
ಪೆರ್ತ್‌ ನೇರ ಒರಿನೊ 
ಒರಕಿಲ್ಲತೆ ಇಂಜಿನೊ 
ಜೋಗ ಎಂದೂ ಕ್‌ಟ್ಟುಲೆ. 
ನಲ್ಲ ತಿಂಡಿ ತಿಂದಂಡ್‌ 
ಚಂದೋಳತ್‌ ಇಂಜಂಡ್‌ 
ಕೈಲಾಷದ್‌ ಕೆಜ್ಜಂಡ್‌ 
ಕಾಲ ನೇರರಿಂಜಂಡ್‌ 
ಬುದ್ಧಂಡೆದ್ದಂಡಿಂಜಿನೊ 
ದುಃಖ ತಪ ಜೋಗವು 
ಕ್‌ಟ್ಟುವಳ ಅರ್ಜುನ. 
ಎಕ್ಕ ಗೆದ್ದ ಮನಸ್‌ 
ಆತ್ಮತ್‌ಲೇ ನಿಪ್ಪದೊ, 
ಅಕ್ಕ ಏದ್‌ ಮೊದತೂ 
ಆಸ ಇಲ್ಲತಾಯಿತ್‌ 


೧೪ 


೧೫ 


೧೬ 


ಜೋಯಿಂದೆಣ್ಣಿ ಕೊಂಬುವ. ೧೮ 
ಕಾತ್‌ ಬೀಜತನ್ನತ 

ಜಾಗತ್‌ಲ್‌ ಬೆಚ್ಚಂಥ 

ಕತ್ತುವಳ ಬೊಳಕ್‌ 

ಅಲ್ಲಾಡತೆ ಇಷಪ್ಟೋಲೆ, 

ಮನಸ್‌ನಡ್‌ಕಿತ್‌ 
ಆತ್ಮ ಜೋಗ ಮಾಡುವ 

ಜೋಗ ನೇಮಕಾರಳ 

ಕಂಡಕ ಅರಿಯುಲ. ೧೯ 
ಏದ್‌ ನೆಲೆಲಿಪ್ಪಕ 

ಮನಸ್‌ಡ ಜೋರ್‌ನ 

ಜೋಗ ನೇಮ ಬಲತ್‌ 

ತಡೆ ಮಾಡಿ ಕೊವ್ವದೊ . 

ವಿಷಯತ್‌ಡ ದೆಸೆಂಜಿ 

ಬೆಮ್ಮದಿಂಜಿ ನಿಪ್ಪದೊ, 

ಏದ್‌ ನೆಲೆಲಿಪ್ಪಕ 

ಶುದ್ಧ ಮನತಿಂಜಿತ್‌ 

ತಾಂಡೊಳ್‌ಲೇ ಆತ್ಮನ 

ಕಣ್ಣೊಡನೆ ಕಂಡಿತ್‌ 

ಚಂದೋಳ ನಲಿವದೊ, ೨೦ 

ಇಂದ್ರಿಯಕ್‌ ಕಾಣತೆ | 

ಬುದ್ಧಿ ಮಾತ್ರ ನೋಟುವ 

ಬಲ್ಲಿಯ ಸುಖವುಂಡೊ, 

ಏದ್‌ ನೆಲೆಲಿಪ್ಪಕ 

ಆ ಸುಖನರಿವದೋ, 

ಏದ್‌ ನೆಲೆಲಿಪ್ಪಕ 

ಆತ್ಮತ್‌ಡ ನೇರಾನ 


ಭಗವಂತಂಡ ಪಾಟ್‌ / ೪೧ 


ರೂಪತ್‌ನ ನೋಟಿತೊ 
ಅಲ್ಲಾಡತೆ ಇಪ್ಪದೋ, 
ಏದ್‌ ನೆಲೆಲಿಪ್ಪಕ 
ಅದಲ್ಲತೆ ಇಇಗೊಂದೂ 
ಬಲ್ಲಿಯದ್‌ಂದೆಣ್ಣಿತ್‌ 
ಗೇನ ಮಾಡತಿಪ್ರದೊ, 


'ಏದ್‌ ನೆಲೆಲಿಪ್ಪಕ 


ಎನ್ನ್‌ ದುಃಖೊ ಬಂದಕ 


. ಅಲ್ಲಾಡತೆ ಇಪದೋ, 
ಡಾ Cd 


ದುಖತ್‌ಡ ದೆಸಿಂಜಿ 
ತಪ್ಸ್‌ಚುವ ಆ ನೆಲೆ 


ಜೋಗತ್‌ ನೆಲೆಯಾಪ. 


ಅಂಥ ಜೋಗ ನೇಮವೇ 
ಬೇಜಾರೊಂದೂ ಇಲ್ಲತೆ 


ಮಾಡಿಯಂಡೇ ಇಕ್ಕಂಡು. 


ಮಿಂಇ್‌ಕುಳ್ಳಂದೆಣ್ಣಿತ್‌ 
ಪುಟ್ಟುವಂಥ ಆಸೆನ 
ಮನಸ್‌ಡ ಬಲತ್‌ 
ಬೇರೋಡೆ ಬಲಿಚಿತ್‌ 
ಇಂಧ್ರಿಯಡ ಕೂಟ್‌ನ 
ಎಲ್ಲಾ ತರ ಗೆದ್ದಿತ್‌. 
ಆನೆ ಧೈರ್ಯ ಮಾಡಿತೂ 
ಒರಪಾನ ಬುದ್ಧಿಲೂ 
ಚೆನ್ನ ಚೆನ್ನಂಗಾಯಿತ್‌ 
ವಿಷಯತ್‌ಂಜಿ ತಪ್ಪಿತ್‌ 
ಮನಸ್‌ನ ಆತ್ಮತ್‌ 
ಒರ್‌ಪಾಯಿ ಬೆಚ್ಚಿತ್‌ 


೨೧ 


೨೩ 


೨೪ 


೪೨ / ಭಗವಂತಂಡ ಪಾಟ್‌ 


ಏದೊರ್‌ ಮೊದಲ್‌ಕೂ 
ಆಸೆ ಮಾಡತಿಕ್ಕಂಡು. 
ಸ್ಥಿರವಿಲ್ಲತನ್ನನೆ 
ಅಲ್ಲಾಡುವ ಮನಸ್‌ 
ಏದೇದ್‌ ವಿಷಯತ್‌ 
ಅಲ್ಲಾಡಿಯಂಡಿಪ್ಪದೋ 
ಅದದ್‌ ವಿಷಯಂಜಿ 
ಕೆಟ್ಟುವಂಜಿ ಕೋಂದಿತ್‌ 
ಆತ್ಮತ್‌ಲಡ್‌ಕಂಡು. 
ಕೊದಿ ಚೊಡಿ ತಪ್ರಂಥ 
ರಜೋಗುಣ ಪೋಯಿತ್‌ 
ಆಕ್‌ ಮನ ನಲ್ಲೋಣೆ 
ಕೈಲಡಂಗಿತಿಪ್ಪದೊ, 
ಪಾಪ ಪೊದ್ದಿತಿಲ್ಲತ 
ಬ್ರಹ್ಮ ಪೂದ್ದಿತುಳ್ಳಂಥ 
ಅನ್ನತೋರ್‌ ಜೋಯಿಕ್‌ 
ನಲ್ಲ ಸುಖ ಕ್‌ಟ್ಟುವ. 
ಈ ತರತ್‌ ಎಕ್ಕಲೂ 
ಮನಸ್‌ನ ಜೋಗತ್‌ 
ಕೈಲಡ್‌ಕಿಪ್ಪಂಥ 
ಪಾಪ ಮಾಡತನ್ನತ 
ಜೋಗ ನೇಮಕಾರನ್‌ 
ನೈಪ್‌ ನೇಮಕಾರನ್‌ 
ಸಾಕ್ಷಾತ್‌ ಬ್ರಹ್ಮಂದೆಣ್ಣುವ 
ಬಲ್ಲಿಯ ಸುಖತ್‌ನ 
ನಲ್ಲೋಣೆ ಪಡೆಯುವ. 
ಈ ಜೋಗ ಫಲತ್‌ಲ್‌ 


೨೫ 


೨೬ 


lo 
[3 


೨೮ 


ಗಟ್ಟಿ ಮನ ಆನಂವೊ 
ಎಕ್ಕಲೊರೇ ಲೆಕ್ಕತ್‌ 
ನೋಟಿಯಂಡ್‌ ಇಪ್ಪಂಜಿ 
ಎಲ್ಲಾ ಜೀವ ಜಂತುಲ್‌ 
ಆತತ್‌ನ ಕಂಡಂಡೂ 
ಆತ್ಮತ್‌ಲ್‌ ಕಂಡಂಡೂ 
ನೋಟಿಯಂಡೆ ಇಪುಳ. 

ಎಲ್ಲೆಲ್ಲಿಯೂ ದಾರೆನ್ನ 
ಕಂಡ್‌ಂಗುಂಡ್‌ ಇಪ್ಪನೋ, 
ನಾಡಲ್ಲಿಯೇ ಎಲ್ಲಾನೊ 
ಕಂಡ್‌ಂಗುಂಡ್‌ ಇಪ್ಪನೊ 
ಅನ್ನತಂವಂಗೆಕ್ಕಲೂ 
ನಾನಿಲ್ಲತೆ ಆಪ್‌ಲೆ; 
ನಾಕೂ ಎಕ್ಕಲವನ 
ಇಲ್ಲತೆಯೇ ಆಪ್‌ಲೆ. 

ಎಲ್ಲಾ ಜೀವ ಜಂತುಲೂ 
ಇಪ್ಪ ನಾನೇಂದೆಣ್ಣಿತ್‌ 
ಎನ್ನ ಪೂಜೆ ಮಾಡುವ 
ಜೋಯಿ ಎನ್ನನುಂಡೇಂಗ್ಕೂ 
ನಾಡಲ್ಲಿಯೇ ಇಪ್ಪಳ. 

ಆರ್‌ ತಾಂಡ ಕಣ್ಣ್‌ಲೇ 
ಸುಖ ದುಃಖ ದಂಡಾನೊ 
ಒರೇ ಪೋಲೆ ಕಾಂಬನೊ 
ಅಂಥವನೇ ಬಲ್ಲಿಯ 
ಜೋಯಿಂದ್‌ ನಾನೆಣ್ಣುವಿ.' 
ಎಂದೆಣ್ಣಿ ಪರೆಂದತ್‌. 

ಆ ಬಾಕ್‌ನ ಕೇಟಿತ್‌ 


೨೯ 


೩೦ 


೩೧ 


೩೨ 


ಚೀಲ ನಲ್ಲ ಅರ್ಜುನ 
ತಾನೆನ್ನ ಪರೆಂದತ್‌:- 


"ಒಂದ್‌ ಕೇಳೊ, ಕುಟ್ಟೆಯ್ಯ, 


ಒರೇ ರೀತಿ ನೋಟುವ 
ಜೋಗ ನೀನ್‌ ಎಣ್ಣಿಯ; 
ಆನಕಿಕ್ಕ ದೇವೈಯ್ಯ, 
ಮಾಲವಡ ಮನಸ್‌ 
ಅಲ್ಲಾಡಿಯಂಡಿಪ್ಪಳ; 
ಆನಗುಂಡ್‌, ಕುಟ್ಟಪ್ಪ, 
ಆ ಜೋಗ ನೆಲೆಯಾಯಿ 
ಕ್‌ಟ್ರುವ ಕೊಯವಿಲ್ಲೆ. 
ಅಲ್ಲಾಡುವ ಮನಸ್‌ 
ಕೆಟ್ಟ ಬಟ್ಟೆ ಪೋಪದೆ 
ಆಂಡ ಪಣಿ ಕಾಂಬಳ; 
ಮನಸ್‌ನರಿವಕ್‌ 
ಆಪದಿಲ್ಲೆ, ಕುಟ್ಟೆಯ್ಯ; 
ಕಾತ್‌ ಪೋಲೆ ಉಳ್ಳಂಥ 
ಮನಸ್‌ನ ಗೆಲ್ಲುವ 
ಬಟ್ಟೆ ನಾಕ್‌ ಕಾಂಬ್‌ಲೆ' 
ಎಂದೆಣ್ಣಿ ಪರೆಯಣೆ 
ಕುಟ್ಟೆಯ್ಯ ಭಗವಂತ 
ಈ ಬಾಕ್‌ ಪರ್‌ಂದತ್‌:- 
"ಅಕ್ಕು ಕೇಳ್‌ ಬಂಬನೆ, 
ನಿಂದಲ್ಲಿಯೇ ನಿಲ್ಲತ 
ಮನಸ್‌ನ ಗೆಲ್ವದ್‌ 
ನೈಪ್‌ ೦ದ್‌ ನಾನರಿಯು; 
ಆನಕಲೂ ಅರ್ಜುನ 


ಮ 


೩೮೪ 


ಭಗವಂತಂಡ ಪಾಟ್‌ / ೪೩ 


ನೇಮ ನೀನ್‌ ಮಾಡಿತ್‌ 

ಆಸೆನೆಲ್ಲಡ್‌ಕಿನೊ 

ಗೆಲ್ಲಲು ಮನಸ್‌ನ. ೩೫ 
ದಾಕ್‌ ಮನ ಜೋತ್‌ಲ್ಕೋ 

ಜೋಗವಂಗ್‌ ಆಪ್‌ಲೆ 

ಎಂದರಂಜಿತುಂಡೇಂಗ್ಯೂ 

ದಾಕ್‌ ಮನಡಂಗುವೋ 

ಅವನುಪಾಯ ಮಾಡಿನೊ 

ಜೋಗವಂಗ್‌ ಕ್‌ಟ್ಟುವ 

ಎಂದೆಣ್ಣಿ ಪರೆಯಣೆ ೩೬ 
ಬುದ್ಧಿಕಾರ ಅರ್ಜುನ 

ತಾನೆನ್ನ ಪರೆಂದತ್‌:- 

"ಪುರ್‌ಡ್‌ ನಲೊಣಿಂಜಿತೂ 

ಮನಸ್‌ನಡ್‌ಕತೆ 

ಜೋಗ ಮಾಡಿ ಕೊವ್ವಕ 

ಮನಲ್ಲಾಡಿ ಪೋಚೇಂಗಿ 

ಜೋಗ ನೇಮ ಮಾಡ್‌ನ 

ಪೂರ ಫಲ ಕ್‌ಟ್ಟತೆ 

ಏದ್‌ ನೆಲೆ ಆಪದೊ? ೩೭ 
ಅನ್ನತ ಮನ್‌ಸನ್‌ 

ಬ್ರಹ್ಮ ಲೋಕ ಕ್‌ಟ್ಟುವ 

ಬಟ್ಟೆನ ಅರಿಯತೆ 

ಏದುಪಾಯ ಮಾಡಿನೊ 

ಗಟ್ಟಿ ಮನ ಆಗತೆ 

ದಂಡ್‌ ಕಡೆ ನಷ್ಟಕ್‌ 

ಗುರಿಯಾಯಿ ಕೊಂಡಿತ್‌ 

ಬೀಜುವಳ ಕಾತ್‌ಕ್‌ 


ಅಳ / ಭಗವಂತಂಡ ಪಾಟ್‌ 


ಮೋಡ ಚೂರ್‌ ಆನೋಲೆ 
ಆಯಿ ಪೋಪೂ ಎಣ್ಣೊಮ್ಮ ೩೮ 
ನಾಡ ಮನ ಸಂಶಯ 
ಪೂರ ನೀ ಬುಡ್‌ತಂಡು 
ನೀನಲ್ಲತೆ ಪೋಚೇಂಗಿ 
ಬದುಕುವ ಆ ಛಿಲ್ಲೆ' 
ಎಂದೆಣ್ಣ ಪರೆಯಣೆ 
ಕುಟ್ಟಿಯ್ಯ ಭಗವಂತ 
ತಾನೆನ್ನ್‌ ಪರ್‌ಂದತ್‌:- 
"ಕೇಳೊ ಕೇಳೊ, ಅರ್ಜುನ, 
ಅನ್ನತ ಮನ್‌ಸಂಗ್‌ 
ಈ ಲೋಕತ್‌ಲಾಯೋಡ್‌ 
ಮೇಲ್‌ ಲೋಕತಾಯೋಡ್‌ 
ಕೇಡೇದೊಂದೂ ಆಪ್‌ಲೆ; 
ಅದೆನ್ನ್‌ಂಗ್‌ಂದೆಣ್ಣಿನೊ 
ನಲ್ಲ ಪಣ ಕೆಜ್ಜಕ 
ಪುಣ್ಯ ಮಾಡಿ ಕ್‌ಟ್ಟುವ 
ಸ್ವರ್ಗಕಂವೊ ಪೋಪಂಜಿ 
ಪರ್ತ್‌ ಕಾಲ 
ಜೋಗ ತಪ್ಪಿ ಪೋನಾಂಗ್‌ 
ಸ್ಥಾನ ಮೇನಿ ನಲ್ಲಲ್ಲಿ 
ಬಲ್ಲಿಯ ಮನ್‌ಸಂಡ 
ಕೆಲತಂವೂ ಪುಟ್ಟುವ. 
ಅದಲ್ಲತೆ ಪೋಂಚೇಂಗಿ 
ಬುದ್ಧಿಕಾರ ಜೋಯಿಡ 
ಕಂದ್‌ಲಂವೊ ಪುಟ್ಟುವ; 


೩೯ 


೪೦ 


೧೨ 
ಇರಬ: 


೪೧) 


ನಲ್ಲ ನೆಲೆಡ್‌ತವ 


ಅನ್ನನೆ ಪರಪದೂ 
ಪರ್ತ್‌ ನೈಪ್‌ ಲೋಕತ್‌. 
ಅನ್ನತಲ್ಲಿ ಪುಟ್ಟಿತ್‌ 
ಪಂಡಿಯ ಜನ್‌ಮತ್‌ 
ತಪ್ಪಿ ಪೋನ ಬಟ್ಟೆನ 
ಬುದ್ದಿಲೇ ಅರಿಂಜಿತ್‌ 
ಬುಟ್ಟ ಜೋಗೆಡ್‌ಪಂಜಿ 
ಆದ್‌ನ ನಡ್‌ತುವ; 
ಜೋಗ ಕ್‌ಟ್ಟಿ ಕೊಂಬಕ್‌ ' 
ಪಂಡ್‌ಕ್‌ಂ೦ಜಿ ಮೂಲಾಯಿ 
ಕಷ್ಟ ಪಟ್ಟ್‌ ಕೊಂಬುವ. ೪೩ 
ಮಿಂಇತ ಜನ್‌ಮತ್‌ 
ಜೋಗ ಮಾಡಿ ಕೊಂಡಿಂಜ 
ನೇಮತ್‌ ಫಲವೆಲ್ಲಾ 
ಆ ಬಟ್ಟಕೇ ಬಲಿಪ. 
ಜೋಗತ್‌ನರಿವಕ್‌ 
ಇ ಚೆಯುಳ ಮಾಲೋಂಗ್‌ 


ಶಬ ಟ್ರ ದೆಣ್ಣಿತ್‌ 
ವೇದ ತೆಣ್ವ ಫಲವು 
ತಪ್ಪತೆ ಪಡೆಯಲು. 

ಪರ್ತ್‌ ಪರ್ತ್‌ ನೈಚಿತ್‌ 
ಜೋಗ ನೇಮ ಮಾಡುವ 
ಬುದ್ದಿಕಾರ ಜೋಯಿಯ 
ಎಚ್ಚಕೋ ಜನ್‌ಮತ್‌ 
ಕೆಜ್ಜ ಪಾಪ ಬೂಡಿತ್‌ 
ನಲ್ಲ ಗ್ಯಾನ ಕ್‌ಟ್ಟಿತ್‌ 


೪೨ 


) 


Ks 


ಅ 


೪೫% 


ತಪ ಮಾಡುವಾಂಗಿಂಜೂ 
ಗ್ಯಾನಕಾರಂಗಿಂಜಿಯೂ 
ಪಣಿಕಾರಂಗಿಂಜಿಯೂ 
ಜೊಯಿಯೇ ಬಲ್ಲಿಯಂವೊ 
ಆನಂಗುಂಡ್‌, ಅರ್ಜುನ, 
ನೀನ್‌ ಜೋಯಿಡಾಯೊಳೊ. ೪೬ 

ಜೋಯಿಯಡ ಕೂಟ್‌ಲೂ 
ದಾರ್‌ ಎನ್ನ ಪ್ರೀತಿಲ್‌ 


ಭಗವಂತಂಡ ಪಾಟ್‌ / ೪೫ 


ಪುರ್‌ಡ್‌ಂಗುಂಡ್‌ ಪೂಜುವೊ 

ಅವನೇ ಬಲ್ಕ ಜೋಯಿಂದ್‌ 

ನಾನರಿಂಜಿ ಕೊವ್ವಿನೊ' 

ಎಂದೆಣ್ಣಿ ಪರೆಂದತ್‌.'' ಲ೭ 
ಕೇಳೊ ಕೇಳೊ ಚಂಜಣದಿ, 

ಆತ್ಮ ಜೋಗ ಪಾಡ್‌ಚಿ; 

ಈ ಪಾಡುವ ಬೆಚ್ಚಿತ್‌ 

ಗ್ಯಾನ ವಿಜ್ಞಾನತ್‌ಡ 

ಜೋಗೆಡೆತ್‌ ಪಾಡಂಗ. 


ಭಗವಂತಂಡ ಪಾಟ್‌ 


ಬಾಳೆನ್ನಡ ಚಂಜಾದಿ, 
“ಕುಟ್ಟಪ್ಪ ಭಗವಂತ 
ಅರ್ಜುನನ ನೋಟಿತ್‌ 
ಈ ಬಾಕ್‌ ಪರ್‌ಂದತ್‌ :- 
"ನಾಡಲ್ಲಿ ಮನಸ್‌ಟ್ಟ್‌ 
ಜೋಗ ನೇಮತಿಂಜಂಡ್‌ 
ಸಂಶಯೊಂದೂ ಬೆಕ್ಕತೆ 
ನಾಡಾದನೆಲಿಂಜಕ 
ಎನ್ನರಿವ, ಬಟ್ಟೆನ 
ನಾನೆಣ್ಣಿತ್‌ ತಪ್ಪಿನೊ. 

ಪೆರ್ತ್‌ ಗ್ಯಾನ ಕೂಡ್‌ನ 
ಈ ಗ್ಯಾನತ್‌ನೆಲ್ಲಾನೊ 
ಆದಿ ಮೂಲ ಎಣ್ಣುವಿ; 
ಅದರಿಂಜಿ ಕೊಂಡಿನೊ' 
ಇಂಇ ನೀಕರಿವಕ್‌ 


ಬೋರೆಯೊಂದೂ ಇಷಪ್ಸ್‌ಲೆ. 


ಆಯಿರ ಜನತ್‌ಲ್‌ 
ಗ್ಯಾನ ಕೇತ್ರಕಾಯಿತ್‌ 
ಎಲ್ಲಿಯೇಂಗಿ ಒಬ್ಬನೇ 


ಕಷ್ಟ ಪಟ್ಟ್‌ ಕೊಂಬುವ, 


ಲ 


ಅನ್ನತ ಜನಡಲಿ 


ಲ್‌ಿ 


ಆಯಿರಾಂಗ್‌ ಒಬ್ಬಂಗೇ 
ನಲ್ಲೋಣೆನ್ನರಿವದೊ. 


೩ 


`ಭೂಮಿ, ನೀರ್‌, ತಿತ್ತ್‌ಂದೂ, 


ಕಾತ್‌, ಬಾಣ, ಮನಂದೂ, 
ಬುದ್ಧಿ ನಾನ್‌ ಂದೆಣ್ಣಿತೂ 
ವಾಕ್‌ ಪುಟ್ಟ್‌ಗುಣಾಯಿ 
ಎಟ್ಟ್‌ ಪಾಲ್‌ ಮಾಡಿಯ. 
ನಾನಿಕ್ಕುಳ್ಳವತಾರ 
ಪೆರ್ತ್‌ ಕಮ್ಮಿ ಗುಣವೊ; 
ಈ ಗುಣತ್‌ ಭೂಮಿನ 
ನಾನೆಡ್‌ತಿತುಳ್ಳನೊ 


ಆ ಗುಣವೇ ಬೋರೆಂದೂ 


ಪೆರ್ತ್‌ ಬಲ್ಯ ಗುಣಾಂದೂ 
ಜೀವಾತಂಡ ರೂಪಾಂದೂ 
ನೀನರಿಂಜಿ ಕೊಂಡೊಳೊ. 
ಎಲ್ಲಾ ಜೀವ ಜಂತುವೂ 
ಎಲ್ಲಾ ಮರ ಮಂಡಿಯೂ 


ಅ 


ಈ ದಂಡ್‌ ಗುಣತ್‌ಲೇ 
ಉಂಡಾಯಂದರಿಂಜೊಳೊ; 
ಎಲ್ಲಾ ಲೋಕತಾಪಂಥ 
ಚಾವಾಂಗೂ ಪರ್‌ಪಾಂಗೂ 
ನಾನೇ ಮೊಳಿ, ಅರ್ಜುನ. 
ನಾಕಿಂಜೇದೂ ನಲ್ಲೋರ್‌ 
ಮೊದಲೆಲ್ಕೂ ಇಲ್ಲೆಲ್ಲ; 
ಮಾಲೆಲ್‌ ಮಣಿ ಪೋಲೆ 
ಲೋಕತೆಲ್ಲಾ ಮೊದಲೂ 
ನಾಡಲ್ಲಿ ಕೊಯಂದಿತ್‌. 
ನೀರ್‌ಕ್‌ ರಸ ನಾನೆ, 
"ನೇರಕೂ ನೆಲಚಿಕೂ 
ಬೊಳಿ ನಾನೇ, ಅರ್ಜುನ, 
ವೇದತ್‌ಲ್‌ ಓಂಕಾರ 
ನಾನ್‌ನ್ನೆಂದರಿಜೋಳೊ; 
ಬಾಣತ್‌ ಧನಿಯಾಯಿ 
ಆಣ್‌ಕ್‌ ಆಣ್‌ತ್ಪಾಯಿ 
ನಾನೇ ಉಳ್ಳ ಅರ್ಜುನ; 
ಈ ಭೂಮಿರ ಮೀದಲ್‌ 
ನಾನೇ ನಲ್ಲ ಗಮನ; 
ಅಗ್ಲಿ ಬಾಯಿ ತಿತ್ತ್‌ಕ್‌ 
ಬೊಳಿ ನಾ ಕೊಡ್‌ಪದೊ; 
ಎಲ್ಲಾ ಜೀವ ಜಂತುಡ 
ಜೀವವಾಯಿತುಳ್ಳಿಯ; 
ತಪ ಮಾಡುವಯಂಡ 
ತಪಸೆಲ್ಲಾ ನಾನನ್ನೆ; 
ಎಲ್ಲಾ ಜೀವ ಜಂತುಕ್‌ 


೬ 


ಭಗವಂತಂಡ ಪಾಟ್‌ / ೪೭ 


ಎಕ್ಕಲೆಕ್ಕಲುಳ್ಳಂಥ 

ಮೂಲ ಮೊಳಿ ನಾನನ್ನೆ; 

ಬುದ್ಧಿಕಾರಡಲ್ಲಿಯೂ 

ಬುದ್ದಿಯಾಯಿತಿಪ್ಪಿನೊ; 

ಎಲಂಗುವಯಂಡಲ್ಲಿ 

ಎಲಂಗುವ ನಾನನ್ನೆ; ೧೦ . 
ಬಲವುಳ್ಳಯಂಡಲ್ಲಿ 

ಆಸೆ ಮದ ಇಲ್ಲತ 

ಬಲ ಆಯಿತುಳ್ಳಿಯ 

ಜೀವ ಜಂತುಲೆಲ್ಲಾಲು 

ಧರ್ಮ ಬಟ್ಟೆ ಬುಡತ 

ಕಾಮ ನಾನೇ, ಅರ್ಜುನ ೧೧ 
ಸತ್ವ ರಜಸ್‌ ತಮಸ್‌ 

ಈ ಮೂಂದುಳ್ಳ ಗುಣವೂ 

ಎನ್ನಂಗುಂಡೇ ಪುಟ್ಟಿಯೆ; 

ಅವು ಉಂಡ್‌ ನಾಡಲ್ಲಿ; 

ಆನಕಲೂ, ಅರ್ಜುನ, 


, ಆಯಂಡಲ್ಲಿ ನಾನಿಲ್ಲೆ. ೧೨ 


ಈ ಮೂಂದ್‌ ಗುಣತ್‌ಂಜಿ 
ಪುಟ್ಟ್‌ನ ಮೊದತ್‌ಂಜಿ 
ಲೋಕ ಮೋಹಿಚಂಡಿಪ್ಪ 
ಅಲ್ಲಿಂಜಿ ತಿರಿಂಜಿತ್‌ 
ನಲ್ಲವನ್‌ ಆಯಿತ್‌ 
ಮುಡಿಗಾಲ ಇಲ್ಲತ 
ಎನ್ನರಿವ ಕಯ್ಯಲೆ. ೧೩ 
ಪೆರ್ತ್‌ ಚಾಯಿಯಾಯಿತೂ 
ಮೂಂದ್‌ ಗುಣ ಕೂಡಿತೂ 


ಅಲೆ / ಭಗವಂತಂಡ ಪಾಟ್‌ 


ಉಳ್ಳ ಏಡ ಮಾಯೆನ 

ದಾಟುವದ್‌ ನೈಪನ್ನೆ; 

ಏದೊರ್‌ ಮನ್‌ಸನ್‌ 

ನಾಡ ಮರೆ ಬುದ್ಧಕ 

ಈ ಮಾಯೆನ ದಾಟುವ. ೧೪ 
ಪಾಪಿಯಳೂ ಪೊಟ್ಟರೂ 

ಆಯಿತುಳ್ಳ ಕೆಟ್ಟವು 

ಏಡ ಮರೆ ಬೂವುಲೆ, 

ಮಾಯೆಕ್‌ ಮರ್‌ಳಾಯಿ 

ನಲ್ಲ ಗ್ಯಾನ ಇಲ್ಲತ 

ರಾಕ್ರಾಸ್ಕಹಡ ಪಾಡ್‌ನ 

ಕೃಕೊಂಡ್‌ ನಡ್‌ ಪಳ. ೧೫ 


ದುಃಖೊ ರೋಗೋ ಉಳ್ಳಂವೊ, 


ಆತ್ಮ ಗ್ಯಾನರಿವಕ್‌ 

ಕಷ್ಟ ಪಟ್ಟಂಡುಳ್ಳಂವೂ, 

ಪೊಣ್ಮೂ ಪಣೋ ಬೋಂಡೂಂದ್‌ 

ಆಸ ಮಾಡಿ ಕೊಂಬಂವೊ 

ನಲ್ಲ ಗ್ಯಾನವುಳ್ಳಂವೊ, 

ಈ ತರತ್‌ ನಾಲಾಳ್‌ 

ಎನ್ನ ಪೂಜೆ ಮಾಡುವ. ' ೧೬ 
ನಾಲಾಳ್‌ಡ ಕೂಟ್‌ಲ್‌ 

ಎಕ್ಕಲೂ ಮನಸ್‌ನ 

ಏಡ ಮೀದ ಬೆಚ್ಚಿತ್‌ 

ಭಕ್ತಿಲಿಪ್ಪ ಗ್ಯಾನಿಯೇ 

ಎಲ್ಲಾಕಿಂಜೂ ನಲ್ಲಂವೂ; 

ಅಂಥ ಗ್ಯಾನಿಯಕೆನ್ನ 

ಪೆರ್ತ್‌ ಕೊದಿ ಇಪ್ಪಳ; 


ಅಂಥ ಗ್ಯಾನಿಕಾರಡ 

ಮೀದ ನಾಕೂ ಕೊದಿಯೇ. ೧೭ 
ಅವೆಲ್ಲಾರೂ ನಲ್ಲವೆ; 

ಆನಕಲೂ, ಅರ್ಜುನ, 

ಗ್ಯಾನಿಯಾನ ಮಾಲೋನ 

ನಾನೇಂದ್‌ ಆರಿಂಜೋಳೊ; 

ಆದೆನ್ನ್‌ಂಗ್‌ಂದೆಣ್ಣಿನೊ 

ಅವನ್‌ ನಾಡ ಮೀದಲ್‌ 

ಮನಸ್‌ನ ಬೆಚ್ಚಿತ್‌ 

ನಾನೇ ಗತಿಯೆಲ್ಲಾಂಗೂ 

ಎಂದೆಣ್ಣಿ ನ್‌ನತಂಡ್‌ 

ನಾಡಾದನೆಲಿಪ್ಪಳ. ೧೮ 
ಮಾಲವ ಮನ್‌ಸನ್‌ 

ಪೆರ್ತ್‌ ಜನ್ಮ ಬೂಡಿತ್‌ 

ಪಿ೦ಇಗ ಗ್ಯಾನ ಬಂದಿತ್‌ 

ನಾಡ ಮರೆ ಬೂವಳ; 

ಕುಟ್ಟಪ್ಪನೇ ಎಲ್ಲವು 

ಎಂದೆಣ್ಣತರಿಯುವ 

ಮಹಾತ್ಸಂಗ ಚೆನ್ನಂಗೆ. ೧೯ 
ಏದೇದೆಲ್ಲೊ ಆಸೆಲ್‌ 

ಬುದ್ಧಿ ಕೆಟ್ಟ ಮಾಲವ 

ಪುಟ್ಟ್‌ಗುಣ ಮೊಳಿಲ್‌ 

ಏದೇದೊ ಪಣ ಕೆಜ್ಜಿ 

ಏದೇದೆಲ್ಲೊ ದೇವಡ 

ಆದನೆಲ್‌ ಇಪ್ಪಳ. ೨೦ 
'ಏದೊರ್‌ ಮನ್‌ಸನ್‌ 

ಭಕ್ತಿಲೂ ಪುರ್‌ಡ್‌ಲೂ 


ಏದೇದ್‌ ದೇಬುವಳ 
ಪೂಜೆ ಮಾಡಿ ಬೋಡುವೋ 
ಅನ್ನತ ಮನ್‌ಸಂಗ್‌ 
ಅದದ್‌ ಪುರ್‌ಡ್‌ನ 
ನಾನೊರ್‌ಪ್‌ ಮಾಡುವಿ. 
ಈ ತರ ಪುರ್‌ಡ್‌ಲ್‌ 
ದೇಬುವಳ ಪೂಜುವ 
ಮಾಲವ ಮನ್‌ಸೆಲ್ಲಾ 
ನಾಕೊಡ್‌ಪ ಪ್ರಸಾದ 
ಆ ದೇವಡ ಕೈಯೊಂಡ್‌ 
ಅವವು ಪಡ್‌ಂದವ. ಈ 
ಚೆರ್ಕ ಬುದ್ಧಿಕಾರಕ್‌ 
ಚೆರ್ಕ ಫಲ ಕ್‌ಟ್ಟುವ; 
ಏದೇದ್‌ ದೇಬುವಳ 
ಏದೇದ್‌ ಜನವೆಲ್ಲಾ 
ಪೂಜೆ ಮಾಡಿ ಕೊಂಬುವೊ 
ಆ ದೇವಡ ಪಕ್ಕಕೆ 
ಅನ್ನತವು ಪೋಪಳ; 
'ಆನಕೇಡ ಭಕ್ತರೊ 
ಏಡ ಪಕ್ಕೇ ಬಪ್ಪಳ 
ಗ್ಯಾನ ಕಮ್ಮಿಯಾನವು 
ಕಣ್ಣ್‌ಕೇದೂ ಕಾಣತೆ 
ಕಾಯೆಡ್‌ತಿತುಳ್ಳೆನ್ನ 
ಮಾಲವಂದ್‌ ನಂಬುವ; 
ಚಾವತ ಪರೆಯತ 
ಕಣ್ಣ್‌ ಕಾಣತೆನ್ನಡ 
ಪೂರ ರೂಪರಿಯುಲೆ. 


ವಿ೧ 


lo 


lo 
$3 


ವಿ೪ 


ಭಗವಂತಂಡ ಪಾಟ್‌ / ೪೯ 


ಜೋಗತ್‌ಡ ಮಾಯತ್‌ 
ನಾನ್‌ ಮರೆಲಿಪ್ಪಕ 
ನಲ್ಲೋಣೆನ್ನ ಎಲ್ಲಾಕೂ 
ಕಾಂಬಿಚಿಟ್ಟವದಿಲ್ಲೆ; 
ಪುಟ್ಟತೆ ಬದ್‌ಲಾತೆ 
ಉಳ್ಳ ಎನ್ನ ಭೂಮಿಲ್‌ 
ಪೊಟ್ಟಂಗ ಅರಿಯುಲೆ 
ಕೇಳೊ ಕೇಳೊ, ಅರ್ಜುನ 
ಎಲ್ಲಾ ಜೀವ ಜಂತುಡ 
ಆನ ಪೋನದೆಲ್ಲಾನೊ 
ಆಪಕುಳ್ಳದೆಲ್ಲಾನೊ 
ನಾನೆಕ್ಕಲರಿಯುಲ; 
ಆನಕಲೂ, ಅರ್ಜುನ, 
ಆರೂ ಎನ್ನರಿಯುಲೆ. ೨೬ 
ಮದಿಚಿತೂ ಬೊಡಿಂಜಿತೂ 
ಬಪ್ಪ ಸುಖ ದುಃಖಕ್‌ 
ಸಮ್ಮಂದುಳ್ಳ ಮೋಹತ್‌ 
ಎಲ್ಲಾ ಜೀವ ಜಂತುವೂ 
ಭೂಮಿಲ್‌ ಮರ್‌ಲಾಪ. ೨೭ 
ಪಾಪಯೆಲ್ಲಾ ಬೂಡ್‌ನ 
ಪುಣ್ಯವಂಥ ಮಾಲೋಳೊ 
ಈ ದಂಡ್‌ ಮೋಹತ್‌ಂಜಿ 
ತಪ್ಪಿತ್‌ ಕಡ್‌ಂದಿತ್‌ 
ಗಟ್ಟಿ ಮನ ಮಾಡಿತ್‌ 
ತಾಂಡ ತಾಂಡ ಆಚಾರ 
ನೇಮತೆಯೇ ಕೆಜ್ಜತ್‌ 
ಏಡ ಪಕ್ಕ ಬಪ್ಪಳ. 


೨೫ 


ವಿಲ 


೫೦ / ಭಗವಂತಂಡ ಪಾಟ್‌ 


ಬಯತಾಪಾನೊ ಚಾವಾನೊ 
ತಪ್ಪ್‌ಚಿಟ್ಟ್‌ ಕೊವ್ವಕ್‌ 
ಏಡಾದನೆಲಿಂಜಿತ್‌ 
ಎನ್ನ ಪೂಜಿ ಕೊಂಬವು 
ಬ್ರಹ್ಮನೊ ಆತ್ಮನೊ 
ತಾಂಡ ತಾಂಡ ಪಣಿನೊ 
ನಲ್ಲೋಣೆ ಅರಿಂಜವು ೨೯ 
ಭೂಮಿಲೆಲ್ಲಾ ಭೂತತೂ 
ದೇಬುವಡ ಕೂಟ್‌ಲೂ 


ಯಜ್ಞತ್‌ಲೂ ಉಳ್ಳೆನ್ನ 

ದಾರರಿಂಜಿ ಕೊಂಡಿತೊ 

ಅನ್ನತವು ಚಾವಕೊ 

ಜೋಗ ನೇಮತಿಂಜಂಡ್‌ 

ಎನ್ನರಿಂಜಿ ಕೊಂಬುವ. 

ಎಂದೆಣ್ಣಿ ಪರ್‌ಂದತ್‌ ii ೩೦ 
ಕೇಳೆನ್ನಡ ಚಂಜಾದಿ, 

ಗ್ಯಾನ ವಿಜ್ಞಾನತ್‌ಡ 

ಜೋಗ ಪಾಡಿ ಬೆಕ್ಕನ 

ಬ್ರಹ್ಮ ಜೋಗ ಪಾಡನ. . 


ಭಗವಂತಂಡ ಪಾಟ್‌ 


ಬಾಳೆನ್ನಡ ಚಂಜದಿ, 
“ತೀರಕಾರ ಅರ್ಜುನ 
ಅಚ್ಛೆಯ್ಯನ ನೋಟಿತ್‌ 
ಈ ಬಾಕ್‌ನ ಕೇಟತ್‌ -- 
"ಕೀಳೊ ಕೇಳೊ, ಅಚ್ಚಪ್ಪ, 
ಬ್ರಹ್ಮಂದಣ್ಣದೆನ್ನತ? 
ಆತೃಂದೆಣ್ವದೆನ್ನತ? 
ಭೂತಂದೆಣ್ಣದೆನ್ನತ? 
ದೇವಂದೆಣ್ಣದೆನ್ನತ? 

ಮಾಲವಡ ಕಾಯತ್‌ 
, ಯಜ್ಗಂದ್‌ ದಾರಿಪ್ಪದೊ? 
ಅವನೆನ್ನನೆ ಇಪ್ಪದೊ?' 
ಜೀವ ಪೋಪ ಕಾಲತ್‌ 
ಮನಸ್‌ನ ಗೆದ್ದಂವೊ 
ನಿನ್ನೆನ್ನನರಿವದೊ?' 
ಎಂದೆಣ್ಣಿತ್‌ ಕೇಕಣೆ 

ಕುಟ್ಟಪ್ಪ ಭಗವಂತ 
ತಾನೆನ್ನ್‌ ಪರೆಂದನೊ :- 


ಕೊಂಬ್‌ - ೮ 


"ಬ್ರಹ್ಮಂದೆಣ್ಣಿ ಕೊಂಡಕ 
ಮುದಿಕಾಲ ಇಲ್ಲತ 
ಪೆರ್ತ್‌ ಬಲ್ಕ ಮೊದಲ್‌; 
ಆತ್ಮಂದೆಣ್ಣಿ ಕೊಂಡಕ 
ಪುಟ್ಸ್‌ನ ಗುಣವಾಪ; 
ಎಲ್ಲಾ ಜೀವ ಜಂತುಕ್‌ 
ಪುಟ್ಟುವಕ್‌ ಮೂಲವೇ 
ಪಣಿ ಂದೆಣ್ಣಿ ಕೊಂಬುವ; 

ಭೂತಂದೆಣ್ಣಿ ಕೊಂಡಕ 
ಮುದಿಕಾಲ ಉಳ್ಳದ್‌; 
ಜೀವಾಯಿತ್‌ ಇಪ್ಪದೆ 
ದೇವಂದ್‌ ಆರಿಂಜೋಳೊ; 
ಕಾಯತ್‌ಲ್‌ ಇಪ್ಪಳ 
ಯಜ್ಞವೆಲ್ಲಾ ನಾನಾಪ. 

ಜೀವ ಪೋಪ ಕಾಲತ್‌ 
ದಾರೆನ್ನ ನೆನತಂಡ್‌ 
ಪೂಜೀವ ಬುಡುವನೊ 
ಅನ್ನತ ಮನ್‌ಸನ್‌ 


೫೨ / ಭಗವಂತಂಡ ಪಾಟ್‌ 


ಏಡ ಪಕ್ಕೇ ಬಪ್ಪಳ; 
ಸಂಶಯೊಂದೂ ಮಾಡಂಡ. 
ಏದೊರ್‌ ಮೊದಲ್‌ನ 
ಅಕ್ಕಲೂ ನೆನತಂಡ್‌ 
ಚಾವ ಕಾಲ ಬಪ್ಪಕ 
ಆ ರೂಪ ನೆನತಿತ್‌ 
ಪ್ರಾಣ ಬುಟ್ಟ್‌ ಕೊಂಡಕ 
ಆ ನೆಲೆಯೇ ಕ್‌ಟ್ಟುವ 
ಆನಗುಂಡ್‌ ಎಕ್ಕಲೂ 
ಎನ್ನ ಗೇನ ಬೆಚ್ಚಂಡ್‌ 
ಬಂದ ಪಡೆ ನೀಕಿಕ್ಕ; 
ಮನಸ್‌ನೊ ಬುದ್ದಿನೊ 
ಏಡ ಮೀದ ಬೆಚ್ಚಕ 
ಏಡ ಪಕ್ಕೇ ಬಪ್ಪಿಯ, 
ಸಂಶಯೊಂದೂ ಬೆಕ್ಕಂಡ. 
ನೇಮತ್‌ಲೂ ನೈಪ್‌ಲೂ 
ಒರೇ ಗೇನ ಮಾಡಿತ್‌ 
ಬೋರೆ ಗೇನ ಮಾಡತೆ 
ಪುರುಷೋತ್ತಮ ದೇವನ 
ಮನ ಬೆಚ್ಚಿ ಬೋಡಿನೊ 
ಅವನ ಪೋಯಿ ಸೇರುವ. 
ದಾರ್‌ ಪ್ರಾಣ ಪೋಪಕ 
ಗಟ್ಟಿ ಮನ ಭಕ್ತಿಲ್‌ 
ಜೋಗತ್‌ಡ ಬಲತ್‌ 
ಕುಯಿಬ್‌ಡ ನಡುವುಲ್‌ 
ಪ್ರಾಣತ್‌ರ ಕಾತ್‌ನ 


(೧” 


[3 


(ಸ್ಕಿ 


ಚಾಯೋಡತೆ ಬೆಚ್ಚಿತ್‌ 
ಎಲ್ಲಾನರಿಂಜವನ, 

ಆದಿ ಇಲ್ಲತವನ 
ಎಲ್ಲಾನೊ ನಡುತುವವನ, 
ಕಣ್ಣ್‌ ಕಾಣತಚ್ಚಕ್‌ 
ಸೂಕ್ಷ್ಮ ರೂಪಕಾರನ, 
ಎಲ್ಲಾರೊ ಚಾಕುವವನ, : 
ಗೇನ ಮಾಡ್ದ ಕಯ್ಯತ 
ರೂಪ ಉಳ್ಳಂಥವನ, 
ಸೂರ್ಯನನ್ನಕೆಕ್ಕಲೂ 


ಎಲಂಗಿಯಂಡಿಪ್ರವನ, 


ತಮ ಗುಣಕೆಲ್ಲಾಂಗೂ. 
ದೂರ ನಿಂದಿತುಳ್ಳವನ, 
ಅಂಥ ಬಲ್ಯ ದೇವನ 
ಆರ್‌ ಗೇನ ಮಾಡುವೊ 
ಅನ್ನತ ಮನ್‌ಸನ್‌ 
ಆ ದೇವಳೇ ಸೇರುವ. 
ವೇದತ್‌ಡ  ಆರ್ಥೆಲ್ಲಾ 
ಅರಿಂಜಿತುಳ್ಳ ಗ್ಯಾನಿಯ 
ಏ ಮೊದ ಮುಡಿಯುಲೆ 
ಎಂದೆಣ್ಣಿ ಪರೆಯುವೋ, 
ಬೈರಾಗಿಯ ಎಲ್ಲಿಕ್‌ 
ಪೋಂಡೂಂದ್‌ ನೆನಪದೋ, 
ಏದ್‌ ಬೋಂಡೂಂದೆಣ್ಣತ್‌ 
ಬ್ರಹ್ಮಚಾರಿಯಾಪದೋ, 
ಅನ್ನತ ಮೊದಲ್‌ನ 
ಚುರುಕಿ ಪರೆಯುವಿ. 


೯-೧೦ 


೧೧ 


ಇಂದ್ರಿಯಡ ಬಟ್ಟೆನ 
ಎಲ್ಲಾ ದಾರ್‌ ಕೆಟ್ಟಿತ್‌ 
ಮನಸ್‌ನ ನೆಣ'ಲೆ 
ನಿಪ್ಟ್‌ಚಿಟ್ಟ್‌ ಕೊವ್ಹಂಜಿ 
ಪ್ರಾಣತ್‌ರ ಕಾತ್‌ನ 
ಮಂಡೆಲ್‌ ಅಡ್‌ಕಿತ್‌ 
ಜೋಗ ನೇಮ ಮಾಡುವೋ ೧೨ 
ಬ್ರಹ್ಮ ಬಾಕ್‌ ಆನಂಥ 
ಒಂದೇ ಆಯಿತುಳ್ಳಂಥ 
ಓಂದೆಣ್ಣುವ ತಕ್ಕ್‌ನ 
ದಾರ್‌ ಬಾಯಿಲೆಣ್ಯಂಡ್‌ 
ನನ್ನ ಗೇನ ಮಾಡ್ಕಂಡ್‌ 
ಕಾಯತ್‌ನ ಬುಟ್ಟಿತ್‌ 
ಜಾತ್ರೆಕ್‌ ಪೊರಡುವೋ, 
ಅನ್ನತ ಮನ್‌ಸಂಗ್‌ 
ನಲ್ಲ ನೆಲೆ ಕ್‌ಟ್ಟುವ 

ಬೋರೇದ್‌ಲೂ ಮನಸ್‌ 
ಬೆಯ್ಕತಿಪ್ಪ ಜೋಯಿಯ 
ಎಲ್ಲಾ ಕಾಲೊ ನೇರತೂ 
ಎನ್ನ ಗೇನ ಬೆಚ್ಚಿತ್‌ _ 
ಜೋಗ ಮಾಡಿ ಕೊಂಡಿನೊ 
ಬೆರ್ಕ ಎನ್ನ ಕ್‌ಟ್ಟುವ. 

ದಾಕ್‌ ಎನ್ನ ಕ್‌ಟ್ಟಿತ್‌ 
ಮಹಾತನ್‌ ಆಯಿತ್‌ 
ನಲ್ಲ ಗ್ಯಾನ ಬಪ್ಪದೊ, 
ಅನ್ನತ ಮನ್‌ಸಂಗ 
ದುಃಖತ್‌ ಮೊಳಿಯಾಪ 


೧೩ 


೧೪ 


ಭಗವಂತಂಡ ಪಾಟ್‌ / ೫೩ 


ಜನ್ಮತ್‌ ಪರ್‌ಪ್‌ಲೆ. 
ನಾಲ್‌ ಮಂಡೆ ಬ್ರಹ್ಮಂಡ 
ಲೋಕತೊಟ್ಸ್‌ ಲೋಕೆಲ್ಲಾ 
ಸಂಸಾರಕ್‌ ಬಪ್ಪಕ್‌ 
ಮಾಡುವಳ ಲೋಕವೆ; 
ಎನ್ನ ಸೇರಿ ಕೊಂಡಿನೊ 
ಸಂಸಾರಾಯಿ ಬಾವಕ್‌ 
ಜನ್ಮೆತ್‌ತ್‌ ಕೊವ್ಪಂಡ. 
ನಾಲ್‌ ಯುಗ ಆಯಿರ 
ಕುರಿ ಮರಿಂಜತೇಂಗಿ 
ಬ್ರಹಂಗೋರ್‌ ಪೊವುಲ್‌, 
ನಾಲ್‌ ಯುಗ ಅನ್ನನೆ 
ಇಇ'ೂಮ್ಮ ಮರಿಂಜಕ 
ಬ್ರಹಂಗೋರ್‌ ಇರ್‌ಲ್‌; 
ಇದರಿಂಜ ಮಾಲವ 
ಇರ್‌ ಪಗರಿಂಜವು. ೧೭ 
ಅಂಥ ಬ್ರಹ್ಮ ದೇವಂಗ್‌ 
ಪೊಂಬೋಲ್‌ ಪೊಲ್‌ವಕ 
ಎಲ್ಲಾ ಜೀವ ಜಂತುವೂ 
ಎಲ್ಲಾ ಮರ ಮಂಡಿಯೂ 
ಕಣ್ಣ್‌ ಕಾಣತನ್ನತ 
ಮಾಯತ್‌ ಮೊಳಿಗುಂಡ್‌ 
ಜನ್ಮತ್‌ನೆಡ್‌ ತವ. 
ಇರ್‌ಲಾಪಳ ಕಾಲತ್‌ 
ಮಾಯತ್‌ ಮೊಳಿಗುಂಡೆ: 
ನಾಶವಾಯಿ ಫೋಯೋಪ. 
ಇರ್‌ಲಾಪಳ ಕಾಲತ್‌ 


೧೫ 


೧೬ 


೧೮ 


೫೪ / ಭಗವಂತಂಡ ಪಾಟ್‌ 


ಜೀವ ಜಂತುಯೆಲ್ಲವೊ 
ಮರ ಮಂಡಿಯೆಲ್ಲವೂ 
ಪಿಂಣಾಗೊ ಪಿಂಇ"ೂ ಸುತ್ತಿತ್‌ 
ಮುಡಿಂಜಿತೇ ಪೋಯೋಪ; 
ಅನ್ನನೆ ಪೂವುಲಾಪಕ 
ಅವು ಎಲ್ಲಾ ಪುಟ್ಟುವ 
ಕಣ್ಣ್‌ ಕಂಡಂಡಿಪುಳ 
ಈ ಮೊದಲ್‌ಕೆಲ್ಲಾಂಗೂ 
ಇಂಇಗೂ ನಲ್ಲ ಮೊದಲ್‌- 
ಅವನೆಲ್ಲಿಯೂ ಕಾಂಬ್‌ಲೆ. 
ಎಕ್ಕಲೊಕ್ಕಲಿಂಪುಂವೊ- 
ಎಲ್ಲಾ ಜೀವ ಜಂತುಕೂ 
ಎಲ್ಲಾ ಮರ ಮಂಡಿಕೂ 
ಮುದಿಕಾಲ ಬಂದಿನೊ 
ಅವಂಗ್‌ ಮುದಿಕಾಲಿಲ್ಲೆ. ಜಿ 
ಕಣ್ಣ್‌ ಕಾಣತಿಂಜಂಡ್‌ 
ನಾಶವಾತೆ ಇಪ್ಪದ್‌ 
ಅದೇ ನಲ್ಲ ನೆಲೆಯೊ. 
ದಾಕದ್‌ನ ಕ್‌ಟ್ಪತ್‌ 
ಸಂಸಾರಕ್‌ ಬಪ್ಪ್‌ಲ್ಕೋ 
ಅದೇ ಪೆರ್ತ್‌ ಬಲ್ಲಿಯ 
ಏಡ ನೆಲೆಂದೆಣ್ಣುವಿ. 
ಇಂಇಗೊಬ್ಬಂಡ ಆದನೆ 
ಕೊಂಡಂಡ್‌ ನಡೆಯತೆ 
ನಲ್ಲ ಭಕಿಲಿಂಜಿನೊ 
ಆ ನಲ್ಲ ದೇವೈಯ್ಯನ 
ಚಾಯೋಡತೆ ಕ್‌ಟ್ರುವ; 


೧೯ 


೨೧ 


ಅಂಥ ದೇವಡಲ್ಲಿಯೇ 
ಎಲ್ಲಾ ಜೀವ ಜಂತುವೂ 
ಎಲ್ಲಾ ಮರ ಮಂಡಿಯೂ 
ನೆಲೆಯಾಯಿ ಕೊಂಡಿತ್‌; 
ಲೋಕವೆಲ್ಲಾ ದೇವೈಯ್ಯ 
ಪಬ್ಬಿಯಂಡೇ ಉಂಡ್‌ಲ 
ಏದೇದ್‌ ಕಾಲತ್‌ಲ್‌ ' 
ಕಾಯ ಬುಟ್ಟ್‌ ಪೋನವು 
ಪಿಂಇಲೂ ಪರ್‌ಪ್‌ಲೆ, 
ಏದೇದ್‌ ಕಾಲತ್‌ಲ್‌ 
ಕಾಯ ಬುಟ್ಟ್‌ ಪೋನವು 
ಪಿಇಲೂ ಪರ್‌ಪಾಂದ್‌ 
ನೀಕೆಣ್ಣತ್‌ ತಪ್ಪಿನೊ. ೨೩ 
ತಿತ್ತ್‌, ಬೊಳಿ, ಪೊವುಲೂ, 
ನೆಲಚಿಪುಳ ಕಾಲತೂ, 
ಕೇಕ್‌೦ಜಿ ಬಡಕಾಲೆ 
ಸೂರಿಯನ್‌ ಪೋಪಕ್ಕ 
ಈ ಆರ್‌ ತಿಂಗತ್‌ಲ್‌ 
ಕಾಯತ್‌ನ ಬುಟ್ಟಂವೂ - 
ಬ್ರಹ್ಮನ ಅರಿಂಜವೋ - 
ಬ್ರಹ್ಮ ಲೋಕ ಸೇರುವ 
ಪೊಗೆಲೂ, ಇರ್‌ಟ್‌ಲೂ, 
ಮುಟ್ಟಿರ್‌ಟ್‌ ಕಾಲತೂ, 
ಕೇಕ್‌ಲಿಂಜಿ ತೆಕ್ಕಾಲೆ 
ಸೂರಿಯನ್‌ ಪೋಪಕ್ಕ 
ಈ ಆರ್‌ ತಿಂಗತ್‌ಲ್‌ 
ಕಾಯ ಬುಟ್ಟ ಜೋಯಿಯೊ 


ಎ 


೨೪ 


ನೆಲ್‌ಚಿಡ ಬೊಳಿನ 

ತಾನೆಡ್‌ತ್‌ ಕೊಂಡಿತ್‌ 

ಸಂಸಾರತ್‌ ಪುಟ್ಟುವ. 
ಈಂಡ ಒರ್‌ರೇ ಬಟ್ಟೆಕ್‌ 

ಬೊಳ್ತ ಬಟ್ಟೆಂದೆಣ್ಣುವ; 

ಪಿಂಇಣ ಒರ್‌ ಬಟ್ಟೆಕ್‌ 

ಕರ್ತ ಬಟ್ಟೆಂದೆಣ್ಣುವ 

ಉಳ್ಳ ದಂಡ್‌ ಬಟ್ಟೆಯೂ 

ಎಕ್ಕಲೆಕ್ಕಲುಳ್ಳದೆ; 

ಬೊಳ್ತ ಬಟ್ಟೆ ಪೋಯಿನೊ 

ಸಂಸಾರತ್‌ ಪುಟ್ಟುಲೆ; 

ಕರ್ತೆ ಬಟ್ಟೆ ಪೋಯಿನೊ 

ಸಂಸಾರತ್‌ ಪುಟ್ಟುವ. ೨೬ 
ಜೋಯಿಯಾಯಿತುಳ್ಳಂವೊ 

ಬಟ್ಟೆ ದಂಡೂ ಗೊತ್ತಾಯಿ 


೨೫ 


ಭಗವಂತಂಡ ಪಾಟ್‌ / ೫೫ 


ಮೋಹಿಚಿಟ್ಟ್‌ ಕೊವ್ಪುಲೆ; 
ಆನಗುಂಡ್‌, ಅರ್ಜುನ, 
ಜೋಗ ನೇಮ ಎಕ್ಕಲೂ 
ಮಾಡಿಯಂಡೇ ನೀದಿರ್‌. 
ಇದರಿಂಜ ಜೋಯಿಕ್‌ 
ವೇದತ್‌ಲೂ ಯಜ್ಗತೂ 
ತಪಸ್‌ಲೂ ದಾನತೂ 
ಕ್‌ಟ್ರುವಳ ಪುಣ್ಯಕ್‌ 
ಮೂತ ಪುಣ್ಯ ಕ್‌ಟ್ರುವ; 
ಪೆರ್ತ್‌ ನಲ್ಲ ನೆಲ್‌ಕ್‌ 
ಚಾಯೋಡತೆ ಪೋಯೋಲು 
ಎಂದೆಣ್ಣಿ ಪರ್‌ಂದತ್‌” ೨೮ 
ಕೇಳೊ ಕೇಳೊ ಚಂಜುಇದಿ, 
ಬ್ರಹ್ಮ ಜೋಗ ಪಾಡ್‌ಚಿ; 
ಈ ಪಾಡುವ ಬೆಚ್ಚಿತ್‌ 
ರಾಜ ವಿದ್ಮೆಡ್‌ಕನ. 


೨೭ 


ಭಗವಂತಂಡ ಪಾಟ್‌ 


ಕೇಳೆನ್ನಡ ಚಂಜಾದಿ, 


“ಕುಟ್ಟೆಯ್ಯ ಭಗವಂತ 
ಅರ್ಜುನನ ನೋಟಿತ್‌ 


ಈ ಬಾಕ್‌ ಪರ್‌ಂದತ್‌ :;- 


“ಮಚ್ಚರ ನೀಕಿಲ್ಲೆಂದ್‌ 
ಗುಟ್ಟಾಯಿತ್‌ ಉಳ್ಳಂಥ 
ಶಾಸ್ತ್ರರಿಂಜ ಗ್ಯಾನವೂ 
ನಾನರಿಂಜ ಗ್ಯಾನವೂ, 


ಈ ದಂಡಾನೊ ಎಣ್ಣುವಿ; 


ಅಂಥ ಗ್ಯಾನರಿಂಜಕ 
ನಲ್ಲ ನೆಲೆ ಕ್‌ಟ್ರುವ 
ಇಕ್ಕ ನಾನ್‌ ಎಣ್ಣುವ 
ಗ್ಯಾನತ್‌ಡ ಬಟ್ಟೆಯೊ 
ಎಲ್ಲಾ ವಿದ್ಯ ಬುದ್ದಿಲೂ 
ಗುಟ್ಟ್‌ಂದೆಣ್ವ ಗುಟ್ಟ್‌ಲೂ 
ಪೆರ್ತ್‌ ಬಲ್ಯದಾನದ್‌; 
ನಲ್ಲ ಶುದ್ಧ ಆಪಳ 


ಕೊಂಬ್‌ - ೯ 


ಆಂಡ ಫಲ ಕೇಟಿನೊ 
ನೋಟಿ ಕಾಂಬ ಧರ್ಮಕ್‌ 
ಪೆರ್ತ್‌ ನಲ್ಲದಾಪಳ; 
ಎಕ್ಕ ಲೆಕ್ಕಲಿಪುದ್‌ 
ಚಾಯೋಡೆ ನಡ್‌ತಲು. 

ಈ ಧರ್ಮತ್‌ ನಂಬತೆ 
ಇಪ್ಪಂಥೆಲ್ಲಾ 'ಮಾಲವ 
ಎನ್ನೆಲ್ಲಿಯೂ ಕ್‌ಟ್ಟತೆ 
ಚತ್ತಲ್ಲಿಂಜಿ ಪಿಂಣಲೂ 
ಪೋಡಿ ಭಯ ಆಪಂಥ 
ಸಂಸಾರತಲೆಪಳ. 

ಕಣ್ಣ್‌ ಕೆಲ್ಕೂ ಕಾಣತೆ 
ಎಲ್ಲಾ ಲೋಕ ಪಬ್ಬಿಯ; 
ಎಲ್ಲಾ ಜೀವ ಜಂತುಡ 
ಎಲ್ಲಾ ಮರ ಮಂಡಿಡ 
ಬೇರೇಡಲ್ಲಿ ಉಂಡ್‌ಲ; 
ಏಡ ಬೇರಯಂಡಲ್ಲಿ 

. ಇಪದಿಲ್ಲೆ, ಅರ್ಜುನ. 


ಜೀವ ಜಂತು ಏದೊಂದೂ 
ಮರ ಮಂಡಿ ಏದೊಂದೂ 
ಏಡ ಮೇಲೆ ಪಬ್ಬುಲೆ;. 
ಮಾಲವಕ್‌ ಇಲ್ಲತ 
ಮಾದೇವಂಡ ಸಾಮರ್ಥ್ಯ 
ನೀನ್‌ ನೋಟ್‌, ಅರ್ಜುನ. 
ಎಲ್ಲಾ ಜೀವ ಜಂತುಕೂ 
ಎಲ್ಲಾ ಮರ ಮಂಡಿಕೂ 
ಬೇರಾಯಿತ್‌ ನಾನುಳ್ಳೊ 
ಎಲ್ಲಾ ಜೀವ ಜಂತುನೊ 
ಎಲ್ಲಾ ಮರ ಮಂಡಿನೊ 
ನಾನ್‌ ಚಾಕಿ ಕೊವ್ಪಿನೊ; 
ಜೀವ ಜಂತುಲೇದ್‌ಲೂ 
ನಾಡ ಸ್ವರೂಪಿಲ್ಲೆಲ. 

' ಎಲ್ಲೆಲ್ಲಿಯೂ ಬೀಜುವ 
ಆವಿಜತ್‌ ಕಾತೋಲೆ 
ಎಲ್ಲಾ ಜೀವ ಜಂತುವೂ 
ಎಲ್ಲಾ ಮರ ಮಂಡಿಯೂ 
ಏಡಲ್ಲಿಯೇ ಊರಿತ್‌ 

ಯುಗೆಲ್ಲಾ ಮರಿವೆಕ 
ಎಲ್ಲಾ ಜೀವ ಜಂತುವೂ 
ಎಲ್ಲಾ ಮರ ಮಂಡಿಯೂ 
ಎನ್ನ ಬಂದ್‌ ಸೇರುವ; 
ಯುಗತ್‌ಡ ಸುರೂಲ್‌ 
ಲೋಕತ್‌ಲ್‌ ಎಲ್ಲಾನೊ 
ನಾನೇ ಉಂಡ್‌ ಆಕುವಿ. 


f> 


ಭಗವಂತಂಡ ಪಾಟ್‌ 1 ೫೭ 


ಉಂಡಾಕುವ ಗುಣತ್‌ 

ಎಲ್ಲಾ ಜೀವ ಜಂತುನೊ 

ಎಲ್ಲಾ ಮರ ಮಂಡಿನೊ 

ಬೋರೆ ಬೋರೆ ಮಾಡುವಿ. ೮ 
ಸಮ್ಮಂಧಿಲ್ಲತನ್ನನೆ 

ಫಲಕಾಸೆ ಇಲ್ತತೆ 

ನಾನ್‌ ಇಪ್ಪಾನಂಗುಂಡ್‌ 

ನಾನ್‌ ಕೆಜ್ಜ ಏದೊರೂ 

ಪಣಿ ಎನ್ನ ಕೆಟ್ಟುಲೆ. ೯ 
ಕೊರುಕಾರನಾಯಿತ್‌ 

ನಾನಳತಿತಿಪ್ಪಕ 

ಆದಿ ಮಾಯೆ ತಾಯಿಯೊ 

ಎಲ್ಲಾ ಜೀವ ಜಂತುವೂ 

ಎಲ್ಲಾ ಮರ ಮಂಡಿಯೂ 

ಕೂಡ್‌ನಂಥ ಭೂಮಿನ 

ಮಾಡುವಳ, ಅರ್ಜುನ 

ಆನಂಗುಂಡ್‌ ಭೂವೀಯೆ 

ಪಿಂಇಗೂ ಪಿಂ ಆಪೋಲೆ 

ಸುತ್ತಿ ಸುತ್ತಿ ಪೋಪಳ. ೧೦ 
ಪೊಟ್ಟಂಗಾನ ಮಾಲವ 

ಎಲ್ಲಾ ಜೀವ ಜಂತುಕೂ 

ಎಲ್ಲಾ ಮರ ಮಂಡಿಕೂ. 

ದೇವನಾನ ಎನ್ನಡ 

ನಲ್ಲ ಗುಣರಿಯತೆ 

ಮಾಲವ ಮನ್‌ಸಂಡ 

ಕಾಯ ನಾನೆಡ್‌ತಾಂಗ್‌ 


೫೮ / ಭಗವಂತಂಡ ಪಾಟ್‌ 


ಅನ್ನತ ಮನ್‌ಸಡ 
ಕೊದಿ, ಪಣಿ, ಗ್ಯಾನವೂ 
ಏದೊರೂ ಫಲವಿಲ್ಲೆ; 
ಅನ್ನತ ಮನ್‌ಸಂಗ 
ನಲ್ಲ ಗ್ಯಾನ ಇಲ್ಲತೆ 
ರಾಕ್ರಾಸಿಯಳನ್ನನೆ 
ಮೋಹತ್‌ ಮರ್‌ಲಾಪ. 
ಮಹಾತೃಂಗ ಅನವು 
ದೇವ ಗುಣ ಇಂಜಿತ್‌ 
ಎಲ್ಲಾ ಜೀವ ಜಂತುಕೂ 
ಎಲ್ಲಾ ಮರ ಮಂಡಿಕೂ 
ಆದಿ ಮೂಲಡಾಯಿತ್‌ 
ನಾಶವಾತೆ ಇಪ್ರೆನ್ನ 
ನಲ್ಲರಿಂಜಿ ಕೊಂಡಿತ್‌ 
ಬೋರೆ ಗೇನ ಮಾಡತೆ 
ಎನ್ನ ಪೂಜಿಕೊವ್ವಳ. 
ಅವು ಎನ್ನ ಎಕ್ಕಲೂ 
ತುದಿಚಂಡ್‌ ಪಾಡುವ; 
ಪೆರ್ತ್‌ ಪೆರ್ತ್‌ ನೈಚಂಡ್‌ 
ಗಟ್ಟಿಯಾನ ನೇಮತ್‌ 
ಏಡ ಮೀದ ಭಕ್ತಿಲ್‌ 
ಪೂಜೆ ಮಾಡಿ ಕೊಂಡಿತ್‌ 
ಜೋಗ ನೇಮತೆಕ್ಕಲೂ 
ಅಡ್ಡ ಬುದ್ದ್‌ ಕೊಂಬುವ. 
ಚೆನ್ನಂಗಾಳ್‌ ಮಾಲವ 
ಗ್ಯಾನಂದೆಣ್ವ ಯಜ್ಞತ್‌ 
ಏಡ ಪಣಿ ಕೆಜ್ಜಂಡ್‌ 


೧೩ 


೧೪ 


ಬೋಡಿಯಂಡೇ ಇಪ್ಪಳ 

ಎಲ್ಲಾ ರೂಪ ಉಳ್ಳೆನ್ನ 

ಒಬ್ಬ ದೇವಂದೆಣ್ಣಿತೂ 

ಬೋರೆ ಬೋರೆಂದೆಣ್ಣಿಶೂ 

ಬ್ರಹ್ಮ ರೂಪಂದೆಣ್ಣತೂ 

ಪೂಜಿಯಂಡ್‌ ಇಪ್ಪಳ. . 
ಕೇಳೊ ಕೇಳೊ, ಅರ್ಜುನ, 

ನಾನೇ ಯಜ್ಞ, ಗುರುವು, 

ನಾನೇ ಯಜ್ಞ ಬಲಿಯು, 

ನಾನೇ ಪಿತ್ತ ಯಜ್ಞವು, 

ನಾನೇ ಮದ್‌ ಮರವು, 

ನಾನೇ ಮಂತ್ರ, ಹೋಮವು 

ನಾನೇ ನೆಯ್ಕ್‌ ಅಗ್ನಿಯು, ೧೬ 
ಈ ಲೋಕತ್‌ ಎಲ್ಲಾಂಗೂ 

ನಾನೇ ಅಪ್ಪನವ್ಹನು, 

ನಾನೇ ಲೋಕವೆಲ್ಲಾನೊ 

ಮಂಡೆಲ್‌ ಪೊರ್‌ತಿಯೆ, 

ಆಪುಂಗಪ್ಪ ನಾನನ್ನೆ, 

ನಲ್ಲರಿಯಂಡಿಯಂಥ 

ಶುದ್ಧ ಮೊದ ನಾನನ್ನೆ; 

ಓಂಕಾರನ್‌ ನಾನನ್ನೆ; 

ಯಗ್ವೇದ ಸಾಮವೇದ 

ಯಜುರ್ವೇದ ನಾನನ್ನೆ; ೧೭ 
ಭೂಲೋಕತ್‌ ಎಲ್ಲಾಂಗೂ 

ನಾನೇ ಗತಿ, ಸಾಕ್ಷಿಯು, 

ಚಾಕುವಳ ಸ್ವಾಮಿಯು; 


೧೫ 


ಇಪ್ಪಕ್‌ ನೆಲೆ ನಾನೇ, 
ಕಾಪಾಡುವ ನಾನನ್ನೆ, 
ಕಷ್ಟ ಸುಖ ಎಕ್ಕಲೂ 
ನೋಟುವದೂ ನಾನನ್ನೆ, 
ಪುಟ್ಟುವಾಂಗೂ ಚಾವಾಂಗೂ 
ಭೂಲೋಕತ್‌ ಇಪ್ಪಾಂಗೂ 
ಮೊಳಿಯುಳ್ಳ ನಾನನ್ನೆ, 
ಪಾಳಾತಂಥ ಬಿತ್ತೆಲ್ಲಾ, 
ನಾನೇಂದ್‌ ಅರಿಂಜೋಳೊ ೧೮ 
ಕಾಯುವಿ ಬೊದಾಯಿತ್‌ 
ಮಳೆನ ಬರ್‌ತುವಿ, 
ಮಳೆನ ನಿರ್‌ತುವಿ, 
ಅಮೃತವು ನಾನನ್ನೆ, 
ಮೃತ್ಯುವಾಯಿತಿಪ್ಪಿನೊ, 
ಇಪ್ಪದೂ ಇಲ್ಲತದೂ 
ದಂಡೂ ನಾನೇ ಅರ್ಜುನ. ೧೯ 
`` ಮೂಂದ್‌ ವೇದತೆಣ್ಣ್‌ನ 
ಪಣಿಯಲ್ಲಾ ಕೆಜ್ಜಿತ್‌ 
ಸೋಮ ರಸೆಡ್‌ತಿತ್‌ 
ಪಾಪತ್‌ನ ಬೂಡಿತ್‌ 
ಏದೇದ್‌ ಮಾಲವಂಗ 
ಯುಗ ತೌರ ಪೂಜತ್‌ 
ಸ್ವರ್ಗತ್‌ನ ಬೋಡುವೋ 


ಅನ್ನತ ಜನವೆಲ್ಲಾ 


ಪುಣ್ಯತ್‌ಲ್‌ ಕ್‌ಟ್ಟುವ 
ಚಂದೋಳತ್‌ ಬಾಳುವ 


ಇಂದ್ರ ಲೋಕ ಕ್‌ಟ್ಟಿತ್‌ 


ಭಗವಂತಂಡ ಪಾಟ್‌ / ೫೯ 


ಎಲಂಗುವಳಾ ಲೋಕತ್‌ 

ಆದಿಯಾಯಿತುಳ್ಳಂಥ 

ಭೋಗೆಲ್ಲಾ ಪಡೆಯುವ ೨೦ 
ಅಂಥ ಇಂದ್ರ ಲೋಕತ್‌ 

ಕಾಲ ಚೆನ್ನಂಗಿಂಜಿತ್‌ 

ಪುಣ್ಯ ಫಲ ತ್‌ೇವದು 

ಭೂಲೋಕಕ್ಕೆ ಬಪ್ಪಳ. 

ಈ ತರತ್‌ ಅರ್ಜುನ, 

ಮೂಂದ್‌ ವೇದತೆಣ್ಣುವ 

ಧರ್ಮತ್‌ನ ಎಲ್ಲಾನೊ 

ಯುಗ ತೇರ ಮಾಡಿತ್‌ 

ಫಲತ್ರಾಸೆ ಬೆಚ್ಚಾಂಗ್‌ 

ಸ್ವರ್ಗಕೊಮ್ಮ ಪೋಪದೂ 

ಭೂಲೋಕಕ್‌ ಬಪ್ಪದೂ 

ಈ ಬದಕ್‌ಲಿಪ್ಪಳ. ೨೧ 
ಏದೇದ್‌ ಜನವೆಲ್ಲಾ 

ಬೋರೆ ಗೇನ ಬೆಕ್ಕತೆ 

ನನ್ನ ಗೇನ ಬೆಚ್ಚಿತ್‌ 

ಪುರ್‌ಡ್‌ಲ್‌ ಪೂಜುವಳೊ 

ಅನ್ನನೆಂದೂ ದೇವಡ 

ಪಣಿ ಕೆಯ್ವಕಾಯಿತ್‌ 

ನೈಪೆಚ್ಚಕೆಡ್‌ತಿನೊ 

ಅನ್ನತ ಜನಡೆಲ್ಲಾ 

ಸುಖ ದುಃಖಯೆಲ್ಲಾನೊ 


“- ನಾನೆಡ್‌ತ್‌ ಕೊಂಡವಿ. ೨೨ 


ಬೋರೆ ಬೋರೆ ದೇವಳ 
ಭಕ್ತಿಲೂ ಪುರ್‌ಡ್‌ಲೂ 


೬೦ / ಭಗವಂತಂಡ ಪಾಟ್‌ 


ಪೂಜೆ ಮಾಡಿ ಕೊಂಡಿನೊ 

ಆ ಪೂಜೆಯು ನಾಕನ್ನೆ; 

ಆನಕಲೂ ಆ ಪೂಜೆ 

ಪಂಡಿಯ ಬಿದಿ ಪೋಲೆ 

ಆಂಡಿಯ ಪೂಜೆಯಲ್ಲ ೨೩ 
ಎಲ್ಲಾ ಯುಗ ಯಜ್ಗತ್‌ 

ಮೀದಿ ನಾನೇ ಕೊವ್ಪದ್‌, 

ಕೊರು ನಾನೇ ಮಾಡುವ, 

ಅವು ಎನ್ನರಿಯುಲೆ; 

ಆನಂಗುಂಡಯಂಗೆಲ್ಲಾ 

ಚಾವದೂ ಪರ್‌ಪದೂ 

ತಪ್ಪುವದೇ ಇಲ್ಲೆಲ್ಲ ೨೪ 
ದೇಬುವಳ ಪೂಜಿನೊ 

ದೇಬುವಳ ಸೇರುವ; 

ಕಾರಣೋರ ಪೂಜಿನೊ 

ಕಾರಣೋರ ಸೇರುವ, 

ಕೂಳಿಯಳ ಪೂಜಿನೊ 

ಕೂಳಿಯಳ ಸೇರುವ; 

ನನ್ನ ಪೂಜೆ ಮಾಡಿನೊ 

ನನ್ನ ಬಂದ್‌ ಸೇರುವ. ೨೫ 
ದಾರೇ ಆಡ್‌ ಭಕ್ತಿಲ್‌ 

ಪೂವ್‌ಎಲೆ ಕೂಟಿತ್‌ 

ಪಣ್ಣೂ ನೀರೂ ಮೇಲಾಯಿ 

ಶುದ್ಧತ್‌ ಮನಸ್‌ಲ್‌ 

ನಾಕರ್‌ಪಿ ಕೊಂಡಕ 

ಚಂದೋಳತೆಡ್‌ತವಿ. ೨೬ 
ಏದ್‌ ಪಣಿ ಕೆಯ್ಯುವೋ, 


ನೀನೇದ್‌ನ ತಿಂಬದೋ, 

ಉಂಬದೋ , ಕುಡಿಪದೋ 

ಏದ್‌ ಹೋಮ ಮಾಡುವೋ, 

ಏದ್‌ ದಾನ ಮಾಡುವೋ, 

ಏದ್‌ ತಪ ಕೆಯ್ಯುವೋ, 

ಅದೆಲ್ಲವೂ ನಾಕ್‌ಂದೇ 

ಅರ್ಪಿತ ನೀ ಮಾಡಪ್ಪ. ೨೭ 
ಅನ್ನನೆ ನೀನರ್ಪಿನೊ 

ಕೆಜ್ಜ ಪಣಿ ಕೆಟ್ಟುವ 

ನಲ್ಲ ಕೆಟ್ಟದೆಲ್ಲವೂ 


ನೀನ್‌ ತಪ್ಪಿ ಕೊವ್ಪ್ವಿಯ. 


ಸವ್ಯಾಸಿಡ ಜೋಗಂದ್‌ 

ಇದ್‌ಂಗೆನ್ನೆ ಎಣ್ಣುವ; 

ಈ ಜೋಗ ನೀ ಮಾಡಿನೊ 

ಎನ್ನ ನೀ ಸೇರುವಿಯ. ಲಿ 
ಎಲ್ಲಾ ಜೀವ ಜಂತುನ 

ಒರೇ ಪೋಲೆ ನೋಟುವಿ; 

ನಾಕ್‌ ಚೊಡಿ ಇಲ್ಲೆಲ್ಲ; 

ನಾಕ್‌ ಕೊದಿ ಇಲ್ಲೆಲ್ಲ; 

ಆರ್‌ ಎನ್ನ ಭಕ್ತಿಲ್‌ 

ಪೂಜೆ ಮಾಡಿ ಕೊಂಬುವೋ 

ಅನ್ನತ ಜನವೆಲ್ಲಾ 

ನಾಡಲ್ಲಿಯೇ ಇಪ್ಪಳ; 

ಅಯಂಡಲ್ಲಿಯೇ ನಾನಿಪ್ಪಿ. ೨೯ 
ಬೋರೆ ಏದೂ ದೇವಳ 

ಪೂಜಿಯಂಡ್‌ ಇರತೆ 

ನನ್ನ ಪೂಜೆ ಮಾಡಿನೊ 


ಕೆಟ್ಟ ಚಾಲ್‌ ಉಂಡೇಂಗ್ಯೂ 
ನಲ್ಲಂವಂದರಿಂಜೋಂಡು; 
ನಲ್ಲೊರಪ್‌ ಗೇನತ್‌ 
ಅವನುಂಡ್‌ಂದರಿಂಜವಿ. 
ಅಂಥವಂಗ್‌ ಬೆರ್ಕನ್ನೆ 
ಧರ್ಮ ಬುದ್ಧಿ ಬಪ್ಪಳ; 
ಎಕ್ಕಲಿಪ್ರ ಶಾಂತಿಯೂ 
ಬೆರ್ಕವಂಗ್‌ ಕ್‌ಟ್ಟುವ; 
ನಲ್ಲೋಣೆ ಅರಿಂಜೋಳೊ 
ನಾಡ ಭಕ್ತ ಪಾಳಾಗ. 
ಪೊಮಕ್ಷಳೂ ವೈಶ್ಯರೂ 
ಶೂದ್ರರೂ ಪಾಪಿಯಾಯಿ 
ಜನ್ಮೆಡ್‌ತಿತುಂಡೇಂಗ್ಳ್ಕೂ 
ಎನ್ನ ಪೂಜಿ ಕೊಂಡಿನೊ 
ಅಯಂಗೊ ಕೂಡ ನಲ್ಲದೆ 
ಕ್‌ಟ್ರುವಂದರಿಂಜೋಡ್‌. 
ಆಂಥ ಬಿದಿ ಇಪ್ಪಕ 
ಪುಣ್ಯ ಮಾಡಿ ಕೊವ್ವಳ 
ಭಕ್ತಿಯುಳ್ಳ ಪಟ್ಟಡೊ 
ರಾಜ ಯಷಿಯೆಲ್ಲಾಡೊ 


೩.೨ 


ಭಗವಂತಂಡ ಪಾಟ್‌ / ೬೧ 


ಸುದ್ದಿನ ಪರ್‌ಂದಿನೊ 
ಏದೊರೂ ಫಲವಿಲ್ಲೆ. 
ಎಕ್ಕಲೆಕ್ಕಲಿಲ್ಲತ 
ಸುಖವೇದೂ ಇಲ್ಲತ 
ಕಾಯತ್‌ನೆಡ್‌ತಿತ್‌ 
ಈ ಭೂಮಿರ ಮೀದಲ್‌ 
ಇಪ್ಪಚ್ಚಕ್‌ ಕಾಲೋಳ 
ನನ್ನ ಪೂಜೆ ಮಾಡಂಡು. 
ಮನ ನಾಡ ಮೀದ್‌ಡ್‌, 
ನಾಡ ಮೀದ ಭಕ್ತಿಲ್‌ 
ಎನ್ನ ಪೂಜೆ ಮಾಡಿಯ; 
ಕೈ ಮಲಂಗಿ ತೊತ್ತೋಳೊ, 
ಇಂಥ ನೇಮ ಮಾಡಿನೊ 
ಎನ್ನ ನೀ ಸೇರುವಿಯ. 
ಎಂದೆಣ್ಣಿ ಪರ್‌ಂದತ್‌''. 
ಕೇಳೆನ್ನಡ ಚಂಜಇದಿ 
ರಾಜ ವಿದ್ಯ ಪಾಡ್‌ಚಿ 
ಈ ಪಾಡುವ ಬೆಚ್ಚಿತ್‌ 
ವಿಭೂತಿ ಜೋಗತ್‌ನ 
ಕೈಕೆಡ್‌ತ್‌ ಕೊವ್ವನ. 


೩೩ 


೩೪ 


ಭಗವಂತಂಡ ಪಾಟ್‌ 


ಕೊಂಬ್‌ - ೧೦ 


ಬಾಳನ್ನಡ ಚಂಜಾದಿ, ನಾನ್‌ ಲೋಕಕೆಲ್ಲಾಂಗೂ 
ಕುಟ್ಟಪ್ಪ ಭಗವಂತ ಮಾದೇವಂದರಿಂಜಂವೊ 
ಅರ್ಜುನನ ನೋಟಿತ್‌ ಮಾಲವಡ ಕೂಟ್‌ಲ್‌ 
ಷ್ಟ ಬಾಕ್‌ ಪರ್‌ಂದತ್‌ ;- ಪೊಟ್ಟನಲ್ಲ, ಅರ್ಜುನ; 
ಏಡ ನಲ್ಲ ತಕ್ಕ್‌ನ ಅನ್ನತ ಮನ್‌ಸಂಡ 
ಇಂಇೂ ಚೆನ್ನ ಕೇಟೋಳೊ; ಎಲ್ಲಾ ಪಾಪ ನೀಂಗುವ. ೩ 
ನನ್ನ ನೀ, ಕೊದಿಚಾಂಗ್‌ ಬುದ್ಧಿ ಗ್ಯಾನ, ಸತ್ಯವೂ, 
ನೀಕ್‌ ನಂದ್‌ ಮಾಡುವ ಮೋಹಿಚತೆ ಇಪ್ಪದೂ 
ಆಸೆಲ್‌ ಪರೆಯುವಿ. ೧ ತಪ್‌ ಕೊಪ್‌ ಮಾಡುವ 

| ಲ ಬ 
ದೇವಾನ್‌ ದೇವತೆಯಕೂ ನಲ ಮನತಿಪದೂ 
ತ ಥೈ ಲ > 

ಯಷಿಂದೆಣ್ಣ ಮಷಿಕೂ ಮನಸ್‌ನಡ್‌ಕುವ 
ಏಡ ಜನ್ಮರಿಯುಲೆ; ನಲ್ಲ ಬುದ್ಧಿ ಶಕ್ತಿಯೂ, 
ಎನ್ನ್‌ಂಗ್‌ಂದ್‌ ಎಣ್ಣಿನೊ ಕಾಂತಿಯಾಯಿತಿಪ್ಪದೂ, 
ಯಷಿಯಕೂ ದೇವಕೂ ಸುಖೊ, ದುಃಖೊ, ಜನನೊ, 
ಆದಿ ಮೂಲ ನಾನನ್ನೆ. ೨ ನಾಶೊ, ಪೋಡಿ, ಧೈರ್ಯವೂ, ೪ 

ಚಾವತೆ ಪರಯತೆ ಕೇಡ್‌ ಮಾಡತಿಪ್ಪದೂ, 


ಆದಿ ಮೂಲ ಇಲ್ಲತೆ ಭೂಲೋಕತ್‌ ಎಲ್ಲಾನ 


ಒರೇ ಪೋಲೆ ಕಾಂಬದೂ, 
ದಾನ, ತಪ, ಚಂದೋಳ, 
ಮಾನ, ಮಾನಕೇಡೆಲ್ಲಾ 
ಜೀವ ಜಂತುಕೆಲ್ಲಾಂಗೂ 
ಎನ್ನಂಗುಂಡೇ ಬಪ್ಪದ್‌. 
ಪಂಡ್‌ ಪಂಡ್‌ ಕಾಲತ್‌ 
ಮಹಾ ಯಖಷಿ ಏಳಾಳೂ 
ನಾಲಾಳಿಂಜ ಮನುವೂ 
ಎನ್ನಡ ಮನಸ್‌ಂಜಿ 
ಭೂಲೋಕತ್‌ ಪುಟ್ಟಯ; 
ಈ ಲೋಕ ಜನವೆಲ್ಲಾ 
ಅಯಿಂಡ ಕಂದ್‌ಂ೦ಜಾನವು. 
ಏಡ ವಿಭೂತಿ ಜೋಗೊ 
ಸಾಮರ್ಥ್ಯವು ಬುದ್ದಿನೊ 
ನೇರಾಯಿತರ್‌ಂಜಿನೊ 
ಅವಂಡ ಬುದ್ದಿ ಕೊರವೂ 
ಗ್ಯಾನ ಕೇತ್ರೊ ಆಪಳ. 
ಸಂಶಯೊಂದೂ ಬೆಕ್ಕಂಡ. 
ಎಲ್ಲಾ ಜೀವ ಜಂತುವೂ 
ಎಲ್ಲಾ ಮರ ಮಂಡಿಯೂ 
ಪುಟ್ಟುವಕ್‌ ಮೂಲವೂ 
ಬೊಳೆವಕ್‌ ಮೂಲವೂ 
ನಾನೇಂದ್‌ ಆರಿಂಜಂಥ 
ಗ್ಯಾನಕಾರ ಭಕ್ತಿಲ್‌ 
ಎನ್ನ ಪೂಜೆ ಮಾಡುವ. 
ನಾಡಲ್ಲಿ ಮನ ಬೆಚ್ಚಿ 
ಜೀವ ಬೆಚ್ಚಿ ಏಡಲ್ಲಿ 


[3 


ಭಗವಂತಂಡ ಪಾಟ್‌ / ೬೩ 


ಒಬ್ಬಂಗೊಬ್ಬ ನಲ್ಲದ್‌ 

ಎಣ್ಣಿತ್‌ ಕೊಡ್‌ ತಂಡ್‌ 

ಎಕ್ಕಲೇಡ ಸುದ್ದಿನೇ 

ಗ್ಯಾನಿಯಾನ ಮಾಲವ 

ಪರ್‌ಂದಂಡ್‌ ತೃಪ್ತಿಲೂ 

ಸುಖತ್‌ಲೂ ಇಪುಳ. ೯ 
ಇಂಥ ನೇಮತಿಂಜಂಡ್‌ 

ಎಕ್ಕಲೂ ಕೊದಿಚಿತ್‌ 

ಪೂಜುವ ಜನಕೆಲ್ಲಾ 

ಎನ್ನ ಸೇರಿ ಕೊಂಬಕ 

ಬುದ್ಧಿ ನಾ ಕೊಡ್‌ಪಿನೊ. 
ಅಂಥ ಭಕ್ತಕೆಲ್ಲಾಕೂ 

ದಯ ಕಾಟಿ ಕೊಂಬಕ್‌ 

ಅಯಂಡ ಬುದ್ಧಿಲಿಂಜಂಡ್‌ 

ಎಲಂಗುವ ಬೊಳಕೋಲೆ 

ಕೆಟ್ಟ ಬುದ್ದಿಲಾಪಳ. 

ಇರ್‌ಟ್‌ನ ಕಳೆಯುವಿ 

ಎಂದೆಣ್ಣಿ ಪರೆಯಣೆ 

ಬುದ್ಧಿ ನಲ್ಲ ಅರ್ಜುನ 

ಈ ಬಾಕ್‌ ಪರ್‌ಂದತ್‌ ;- 

"ಕೇಳೊ ಕೇಳೊ ದೇವೈಯ್ಯ' 

ನೀನೇ ಪರ ಬ್ರಹ್ಮನ್‌, 

ಕತ್ತುವ ನೆಲೆ ನೀನೇ! 

ಅದ್ದ ಶುದ್ಧ ಉಳ್ಳಂವೊ, 

ಎಕ್ಕಲೆಕ್ಕಲುಳ್ಳಂವೊ, 

ದೇವ ರೂಪ ಉಳ್ಳಂವೊ, 

ಆದಿ ದೇವನಾಯಿತೂ 


೧೦ 


೧೧ 


೬೪'/ ಭಗವಂತಂಡ ಪಾಟ್‌ 


ಪುಟ್ಟತೆಯೂ ಉಳ್ಳಂವೊ, 
ಎಲ್ಲೆಲ್ಲಿಯೂ ಇಪ್ಪಂವೊ; 
ದೇವ ಖುಷಿ ನಾರದ, 
ಅಸಿತನೂ, ದೇವಲ, 
ಮಹ ಮುನಿ ವ್ಯಾಸನೂ 
ಇನ್ನನೆ ತುದಿಪಾಂದ್‌ 
ನೀನೇ ಎಣ್ಣಿ ತಂದಿಯ. 
ನೀ ಪರೆಂದದೆಲ್ಲವೂ 
ನೇರ್‌ಂದೇ ಅರಿಂಜಿಯ; 
ಕೇಳೆನ್ನಡ ದೇವಯ್ಯ 
ದೇವಾನ್‌ ದೇವತೆಯಕೂ 
ರಾಕ್ರಾಸಿಯಕೊಬ್ಬಕೂ 
ನೇಡ ಸಾಮರ್ಥಿಯೊಂದೂ 
ಅರಿಯುವಕ್‌ ಕಯ್ಯಲ. 
ನೇಡ ಸಾಮರ್ಥ್ಯಂಗುಂಡ್‌ 
ನೀವೇ ನೀನನರಿಂಜಿಯ; 
ಎಲ್ಲಾ ಜೀವ ಜಂತುನ 
ಉಂಡಾಕ್‌ನ ದೇವೈಯ್ಯ, 
ಎಲ್ಲೆಲ್ಲಿಯೂ ಪಬ್ಬ್‌ನ 
ದೇವಕೆಲ್ಲಾ ದೇವೈಯ್ಯ; 
ಅದಿಯಾಯಿತುಳ್ಳಂಥ 
ಎಚ್ಚಕೋ ತರವುಳ್ಳ 
ಮಾದೇವಂಡ ಸಾಮರ್ಥ್ಯ 
ಕೂಡಿತುಳ್ಳ ರೂಪೆಲ್ಲಾ 
ಮುತ್ತಪ್ಪಣೆ ಮಡೊಮ್ಮ 
ಮಾದೇವ ಸ್ವರೂಪತ್‌ 
ಎಲ್ಲಾ ಲೋಕ ಪಬ್ಬಿಯ. 


೧೨ 


೧೩ 


೧೪ 


೧೫ 


೧೬ 


ಜೋಗ ಸಾಮರ್ಥನಾನ 
ಕುಟ್ಟೆಯ್ಯ ಭಗವಂತ, 
ನಿನ್ನ ಎಕ್ಕಲೆಕ್ಕಲೂ 
ಗೇನ ಮಾಡಿ ಕೊವ್ವಕ್‌ 
ಎನ್ನನೆ ನೆನಪದೊ? 
ಏದ್‌ ಮೊದ ರೂಪತ್‌ 
ನಿನ್ನ ಗೇನ ಮಾಡಂಡು? ೧೭ 
ನೇಡ ಜೋಗ ಸಾಮರ್ಥ್ಯೂ 
ಬಲ್ಮೆರಿಕೆ ಎಲ್ಲಾನೊ 
ಚಂದೋಳತ್‌ ಚಾಯೋಡೆ 
ಉದ್ದಂಗೆಟ್ಟಿತೆಣ್ಣೊಮ್ಮ 
ಪಾಲ್‌ ಪೋಲೆ ಉಕ್ಕುವ 
ನೇಡ ತಕ್ಕ್‌ ಕೇಟಿತ್‌ 


ಏಡ ಕೊದಿ ಪೋಪ್‌ಲೆ'. 


ಎಂದೆಣ್ಣ ಪರೆಂದತ್‌. 
ಆ ಬಾಕ್‌ನ ಕೇಟಿತ್‌ 
ಅಚ್ಚಪ್ಪ ಭಗವಂತ 
ತಾನೆನ್ನ ಪರ್‌ಂದತ್‌ :- 
"ಕೇಳೊ ಕೇಳೊ, ಅರ್ಜುನ, 
ಏಡ ಮಹಿಮೆ ಕೇಟಕ್ಕ 
ಆಂಗ್‌ ತುದಿ ಇಲ್ಲೆಲ್ಲ; 
ಆನಂಗುಂಡ್‌ ಅರ್ಜುನ, 
ಬಲ್ಯದಾಯಿತುಳ್ಳಂಥ 
ಬೋಜಿ ವಿಭೂತ್ಯೆಣ್ಣುವಿ. 
ಎಲ್ಲಾ ಜೀವ ಜಂತುಡ 
ನೆಂಇ”ಲೆಕ್ಕಲಿಪ್ಪಂಥ 
ಪರಮಾತನ್‌ ನಾನನ್ನೆ; 


೧೮ 


೧೯ 


ಭಗವಂತಂಡ ಪಾಟ್‌ / ೬೫ 


ಲೋಕತುಳ್ಳ ಭೂತಕ್‌ ನಾನೇ ಸೋಯ ರೂಪವೂ. ೨೨ 

ನಾನೇ ಆದಿ ಮೂಲವು; ಪನ್ನಂದಾಳ್‌ ರುದ್ರಡ 

ನಾನೇ ನಡು ತುದಿಯು; ಕೂಟ್‌ಲ್‌ ನಾ ಚಂಗಪ್ಪ; 

ನಾನೇ ಆತ್ಮ ಎಲ್ಲಾಕೂ; ಯಕ್ಷಂಗ ರಾಕ್ರಾಸ್ಯಡ 

ಎಲ್ಲಾ ಜೀವ ಜಂತುಕೂ ನಡೂಲ್‌ ನಾ ಕುಬೇರ; 

ನಾನೇ ಆದಿ ಮೂಲವು; ಎಟ್ಟ್‌ ವಸು ಕೂಟ್‌ಲ್‌ 

ನಾನೇ ನಡು ತುದಿಯು. ಪಾವಕನ್‌ ನಾನನ್ನೆ; 

ಭೂತಂದೆಣ್ಣ ಭೂತಕ್‌ ಕುಂದ್‌ಡೆಲ್ಲಾ ಕೂಟ್‌ಲ್‌ 

ನೆಂಇ್‌"ಲುಳ್ಳ ನಾನನ್ನೆ; ೨೦ ಮೇರು ಕುಂದ್‌ ನಾನನ್ನೆ; ೨೩ 
ಪನ್ನೆರಂಡ್‌ ಸೂರ್ಯಂಡ ಅರುವಂಗಡ ಕೂಟ್‌ಲ್‌ 

ನಡುಲ್‌ ನಾವಿಷ್ಣುಂದ್‌ ಬಲ್ಲಿಯ ಪೆದ ಪೋನ 

ಪೆದಂಗೊಂಡ್‌ ಉಳ್ಳನೊ; ಬೃಹಸ್ಪತಿ ನಾನನ್ನೆ; 

ಬಾಣತ್‌ ಗ್ರಹತ್‌ರ ಪಡೆಯಾಳಿ ಕೂಟ್‌ಲ್‌ 

ನಡುಲೆಕ್ಕಲುಳ್ಳಂಥ ನಾನೇ ಸ್ಕಂದ, ಅರ್ಜುನ, 

ಆಯಿರ ರವಿಯುಳ್ಳ ನೀರ್‌ಡ ನಡುವುಲ್‌ 

ಸೂರ್ಯ ದೇವ ನಾನನ್ನೆ; ಕಡವಾಯಿತುಳ್ಳಿನೊ. ೨೪ 

ಮರುತ್ತಡ ಕೂಟ್‌ಲ್‌ ಯಷಿಯಡ ಕೂಟ್‌ಲ್‌ 

ಮರೀಚಿ ಪೆದ ನಾಕೆ; ನಾನೇ ಭ್ಭುಗ ಬಷಿಯು; 

ಬಾಣತುಳ್ಳ ಮೀನ್‌ಡ ಸದ್‌ಡ ನಡುವುಲ್‌ 

ನಡೂಲ್‌ ನಾ ಚಣ್ಣೂರ; ೨೧ ಒರೇ ಧನಿ ನಾನಾಪ; 

ವೇದತ್‌ಡ ಕೂಟ್‌ಲ್‌ ಯಜ್ಞತ್‌ಡ ಕೂಟ್‌ಲ್‌ 

ಸಾಮ ವೇದ ನಾನನ್ನೆ; ನಾನೇ ಜಪ ಯಜ್ಞಾಪ; 

ದೇಬುವಡ ಕೂಟ್‌ಲ್‌ ಅಲ್ಲಾಡತ ಮೊದತ್‌ 

ದೇವೇಂದ್ರನ್‌ ನಾನನ್ನೆ; ಹಿಮಾಲಯ ಕುಂದಾಪ; ೨೫ 

ಇಂದ್ರಿಯಡ ಕೂಟ್‌ಲ್‌ ಮರ ಕಾಡ್‌ ನಡುಲ್‌ 

ಮನ ರೂಪ ನಾನನ್ನೆ; ಆಲ್‌ ಮರ ನಾನನ್ನೆ; 


ಜೀವ ಜಂತುಕೆಲ್ಲಾಂಗೂ ದೇವ ಖಷಿ ಕೂಟ್‌ಲ್‌ 


೬೬ / ಭಗವಂತಂಡ ಪಾಟ್‌ 


ನಾರದನ್‌ ನಾನನ್ನೆ; 

ಗಂಧರ್ವಡ ಕೂಟ್‌ಲ್‌ 
ಚಿತ್ರರಥ ನಾನನ್ನೆ; 

ತಪಸ್ಯಡ ಕೂಟ್‌ಲ್‌ 

ಕಪಿಲ ಮುನಿ ನಾನನ್ನೆ; ಪಿಕ 
ಕುದುರೆಯಡ ಕೂಟ್‌ಲ್‌ 
ಅಮೃತತ್‌ ಪುಟ್ಟ್‌ನ 
ಉಚ್ಛೆಃಶ್ರವಸ್ಸು ನಾನೆ; 
ಆನೆಯಡ ಕೂಟ್‌ಲ್‌ 
ಐರಾವತ ನಾನನ್ನೆ; 
ಮಾಲವಡ ಕೂಟ್‌ಲ್‌ 
ರಾಜ ನಾನೇ, ಅರ್ಜುನ; 
ಆಯುಧಕ್‌ ಎಲ್ಲಾಂಗೂ 
ವಜ್ರಾಯುಧ ನಾನನ್ನೆ; 
ಅತ್ತಡೆಲ್ಲಾ ಕೂಟ್‌ಲ್‌ 
ಕಾಮಧೇನು ನಾನನ್ನೆ; 
ಸಂತಾನ ಪಡೆವಕ್‌ 
ಮನಃಹನ್‌ ನಾನನ್ನೆ; 
ಸರ್ಪಂಗಡ ಕೂಟ್‌ಲ್‌ 
ವಾಸುಕಿಯು ನಾನನ್ನೆ; 
ನಾಗಂಗಡ ಕೂಟ್‌ಲ್‌ 
ಆನಂತನ್‌ ನಾನನ್ನೆ; 
ನೀರ್‌ಲಿಪ್ಪ ಜಂತುಲ್‌ 
ವರುಣ ನಾನೇ, ಅರ್ಜುನ, 
ಕಾರಣೋಡ ಕೂಟ್‌ಲ್‌ 
ಅರ್ಯಮನ್‌ ನಾನನ್ನೆ; 
ತಪ್ಪ್‌ಕ್‌ ಬಿದಿಪಾಲ್‌ 


೨೩ 


೨೮ 


ನಾ 


ಯಮರಾಯ ನಾನನ್ನೆ; 
ರಾಕ್ರಾಸ್ಕಡ ಕೂಟ್‌ಲ್‌ 
ಪ್ರಹ್ಲಾದನ್‌ ನಾನನ್ನೆ; 
ಕಾಲ ನೇರರಿವಳ 

ಕಾಲ ರೂಪ ನಾನನ್ನೆ; 
ನಾಕಾಲ್‌ಡ ಕೂಟ್‌ಲ್‌ 
ಸಿಂಹ ರಾಜ ನಾನನ್ನೆ; 
ಪಕ್ಷಿಯಡ ಕೂಟ್‌ಲ್‌ 
ಕೆಂಬಕ್ಕಿ ಕ್‌ರ್‌ಕೊಟ್ಟ 
ಅದ್ದ ಶುದ್ಧಡಾಪಲ್ಲಿ 
ಕಾತಾಯಿತ್‌ ಇಪ್ಪಿನೊ; 
ಅಂಬೆಡ್‌ಪಯಂಡಲ್ಲಿ 
ರಾಮ ದೇವ ನಾನನ್ನೆ; 
ಮೀನ್‌ ಜಾತಿಕೆಲ್ಲಾಂಗೂ 
ಮಕರಾಖ್ಯನ್‌ ನಾನನ್ನೆ; 
ಒಕ್ಕುವಳ ಪೊಳೆಲ್‌ 
ಗಂಗೆ ದೇವಿ ನಾನನ್ನೆ; 
ಪುಟ್ಟವಾಂಗ್‌ ಎಲ್ಲಾಂಗೂ 
ಆದಿ ನಡು ತುದಿಯೂ 
ಎಲ್ಲಾ ವಿದ್ಯ ಕೂಟ್‌ಲ್‌ 
ಆತ್ಮ ವಿದ್ಯ ನಾನನ್ನೆ; 
ತಕ್ಕ್‌ ಬಾಕ್‌ ಕೂಟತ್‌ 
ನ್ಕಾಯ ತಕ್ಕ್‌ ನಾನನ್ನೆ; 
ಅಕ್ಬರಕ್‌ ಎಲ್ಲಾಂಗೂ 
ಆದಿಯಾನ ಆ ನಾನ್‌; 
ಕೂಟಿತ್‌ ಪರೆವಲ್ಲಿ 
ದಂಡ್‌ ಕೂಟ್ವ ನಾನನ್ನೆ; 


೨೯ 


೩೧೦ 


೩೧ 


೩೨ 


ಆದಿ ತುದಿ ಇಲ್ಲತ 
ಎಕ್ಕಲೆಕ್ಕಲುಳ್ಳಂಥ 

ಕಾಲ ರೂಪಿ ನಾನನ್ನೆ; 
ಚಾಕುವಂವೊ ನಾನನ್ನೆ; 
ಎಲ್ಲಾ ದಿಕ್ಕೂ ನೋಟುವ 
ಮೂಡುಳ್ಳಂವೊ ನಾನನ್ನೆ; 
ಭೂಮಿಲುಳ್ಳ ಎಲ್ಲಾನೊ 
ಕೊಲ್ಲುವಂವೊ ನಾನನ್ನೆ; 
ಛೂಮಿಲ್‌ ಪರ್‌ಪಾನ 
ಪುಟ್ಟ್‌ಚಿರುವ ನಾನನ್ನೆ; 
ಪೊಮಕ್ಕಡ ಕೂಟ್‌ಲ್‌ 
ಕೇಳಿ ಕೀರ್ತಿ ನಾನನ್ನೆ; 
ಲಕ್ಷ್ಮೀದೇವಿ ನಾನನ್ನೆ; 
ಬಾಕ್‌, ಗೇನ, ಬುದ್ಧಿಯೂ, 
ಒರಪಾಯಿತ್‌ ಇಪ್ಪದೂ, 
ತಪ್ಪ್‌ಕೊಪ್ಸ್‌ ಮಾಡುವ 
ಎಲ್ಲಾ ರೂಪ ನಾನನ್ನೆ; 
ದೇವಕೊತ್ತ ಆಜಾರ 
ಪಾಡುವಳ ಪಾಟ್‌ಲ್‌ 
ಬ್ರಹತ್ಸಾಮ ನಾನನ್ನೆ; 
ಪಾಟ್‌ಡ ಪಾದತ್‌ಲ್‌ 
ಗಾಯತ್ರಿಯು ನಾನನ್ನೆ; 
ಪನ್ನೆರಂಡ್‌ ತಿಂಗತ್‌ 
ದೇಬುವ ಬಿರಿಚ್ಕಾರ್‌ 
ನಾನನ್ನೆಂದರಿಜೋಳೊ; 
ಆರ್‌ ಖುತು ಕೂಟ್‌ಲ್‌ 
ವಸಂತ ಯತು ನಾನೆ; 


೩೦್ಚ, 


೩೮೪ 


೩೫% 


ಭಗವಂತಂಡ ಪಾಟ್‌ / ೬೭ 


ಚದಿಕಾರಕೆಲ್ಲಾಕೂ 
ಜೂಜ್‌ ರೂಪ ನಾನನ್ನೆ 
ಮಿನ್ನುವಳ ಮಾಲ್‌ಲ್‌ 
ಎಲಂಗುವದ್‌ ನಾನನ್ನೆ; 
ವರಪ್‌ಲ್‌ ನಯಿಪಯನ 
ಗೆಲ್ಸ್‌ಚಿರುವ ನಾನನ್ನೆ; 
ಬಲ ರೂಪ ನಾನನ್ನೆ; 
ಯಾದವಡ ಕೂಟ್‌ಲ್‌ ' 
ಕುಟ್ಟಪ್ಪನ್‌ ನಾನನ್ನೆ; 
ಪಾಂಡವಡ ಕೂಟ್‌ಲ್‌ 
ಅರ್ಜುನನ್‌ ನಾನನ್ನೆ; 
ಮುನಿಯಡ ಕೂಟ್‌ಲ್‌ 
ವೇದವ್ಯಾಸ ನಾನನ್ನೆ; 
ಕವಿಯಡ ಕೂಟ್‌ಲ್‌ 
ಶುಕ್ರಾಚಾರ್ಯ ನಾನನ್ನೆ; ೩೭ 
ಕೆಟ್ಟಯನಡ್‌ಕುವ 
ಬೊಳ್ಳಿ ಕೋಲ್‌ ನಾನನ್ನೆ; 
ಗೆಲ್ಲುವ ಕೊದಿಪಲ್ಲಿ 
ನ್ಯಾಯ ನೀತಿ ನಾನನ್ನೆ; 
ಗುಟ್ಟುಳ್ಳಲ್ಲಿ ಮುಂಡತೆ 
ಇಪ್ಪವನ್‌ ನಾನನ್ನೆ; 
ಗ್ಯಾನಕಾರ ಉಳ್ಳಲ್ಲಿ 
ಗ್ಯಾನಕಾರ ನಾನನ್ನೆ; 
ಎಲ್ಲಾ ಜೀವ ಜಂತುಲ್‌ 
ಬಿತ್ತ್‌ ರೂಪ ನಾನನ್ನೆ; 
ಕೇಳೊ ಕೇಳೊ, ಅರ್ಜುನ, 
ಜೀವ ಜುಂತುಲೆಲ್ಲಾಲೂ 


೩೬ 


೩೮ 


೬೮ / ಭಗವಂತಂಡ ಪಾಟ್‌ 


ಮರ ಮಂಡಿಲೆಲ್ಲಾಲೂ 

ನನ್ನ ಬುಟ್ಟು ಮೊದಲ್‌ 

ಏದೊಂದಿಲ್ಲೆ ಅರ್ಜುನ ೩೯ 
ಏಚ್ಛಕೋ ಆದಿಯುಳ್ಳ 

ಮಮ್ಮಾಯತವತಾರ 

ನಾಕುಳ್ಳಾಂಗ್‌ ಲೆಕ್ಕಿಲ್ಲೆ; 

ನಾಲ್‌ ದಿಕ್ಕೂ ನೋಟಿತ್‌ 

ವಿಭೂತಿ ಜೋಗವೆಲ್ಲಾ 


ಚುರ್‌ಕಿ ಪರೆಂದನೊ. ೪೦ 
ಏದೇದೆಲ್ಲಾ ಚಾಯುಂಡೋ 

ಏದೇದೆಲ್ಲೆಲಂಗುವೋ 

ಏದೇದೆಲ್ಲೊರಪುಂಡೋ 


ಅದೆಲ್ಲೇಡ ಬೊಳಿಂಜೇ 
ಪುಟ್ಟಿಯಂದರಿಂಜೋಳೊ. ೪೧ 


ಈ ವಿಷಯ ಇಂಇ"ಯೂ 
ಎಚ್ಚಕೆಲ್ಲೊ 'ಉಳ್ಳದ್‌ . 
ನೀನರಿಂಜಿ ಕೊಂಡಿತೂ 
ಏದೊರೂ ಫಲವಿಲ್ಲೆ 
ಲೋಕಂದೆಣ್ವ ಲೋಕೆಲ್ಲಾ 
ಏಡ ಒರ್‌ ಬರಿಲ್‌ 
ನಾ ಪೂರ್‌ತಿತುಳ್ಳಿಯ, 
ಎಂದೆಣ್ಣಿ ಪರೆಂದತ್‌ Kk ೪೨ 

ಕೇಳೊ ಕೇಳೊ ಚಂಜಾದಿ 
ವಿಭೂತಿ ಜೋಗತ್‌ನ 
ಇಕ್ಕ ಪಾಡಿ ಬೆಕ್ಕನ; 


ಈ ಪಾಡುವ ಬೆಚ್ಚಿತ್‌ 


ಕುಟ್ಟಪ್ಪ ದೇವೈಯ್ಯಂಡ 
ಎಲ್ಲಾ ರೂಪ ಪಾಡನ. 


ಭಗವಂತಂಡ ಪಾಟ್‌ 


ಕೊಂಬ್‌ - ೧೧ 


ಬಾಳೆನ್ನಡ ಚಂಜಣದಿ, ಅನ್ನನುಳ್ಳ ರೂಪೆಲ್ಲಾ 
“ಅರ್ಜುನ ಬಯಿಂಬನ್‌ ನೋಟುವ ಕೊದಿಪಿನೊ. ೩ 
ಕುಟ್ಟೆಯ್ಯನ ನೋಟಿತ್‌ ನ್‌ಃಡ ಬೋಜಿ ರೂಪೆಲ್ಲಾ 
ಈ ಬಾಕ್‌ ಪರ್‌ಂದತ್‌ :- ಏಡ ದೇಡ್‌ ಕಣ್ಣ್‌ಲ್‌ 
“ಎನ್ನ ನೀ ಕೊದಿಚಿತ್‌ ನೋಟುವಕ್‌ ಆಪೇಂಗಿ 
ನ್‌ಡಾತ್ಮತ್‌ ಗುಟ್ಟ್‌ನ ಆ ರೂಪೊಮ್ಮ ಕಾಟಂಡು' 
ನೀನೆಣ್ಣತ್‌ ತಂದಿಯ; ಎಂದೆಣ್ಣಿ ಪರೆಯಣೆ, ಲ 
ನೀ ಪರೆಂದದೆಲ್ಲಾನೊ ಅಚ್ಛೆಯ್ಯ ಭಗವಂತ 
ಕೇಟರಿಂಜಿ ಕೊಂಡಲ್ಲಿ ವಿಶ್ವ ರೂಪ ಕಾಟಿತ್‌ 
ಬುದ್ದಿರ ಕೆಳಪೆಲ್ಲಾ ಈ ಬಾಕ್‌ ಪರೆಂದತ್‌ :- 
ದೂರ ನೀಂಗಿ ಪೋಚಿಲ. ೧ "ಏಡ ಬೋಜಿ ರೂಪೆಲ್ಲಾ 
ಎಲ್ಲಾ ಜೀವ ಜಂತುಡ ನೂರಾರ್‌ ತರತ್‌ಲೂ 
ಪುಟ್ಟುವದೂ ಚಾವದೂ ಎಚ್ಚಕೋ ತರತ್‌ಲೂ 
ನಾಶವಾತೆ ಇಪ್ಪದೂ ಬೋರೆ ಬೋರೆ ರಂಗ್‌ಲೂ 
ನಿನ್ನಂಗುಂಡರಿಂಜನೊ ೨ ಬೋರೆ ಬೋರೆ ರೂಪತೂ 
ಕೇಳೆನ್ನಡ ಸ್ವಾಮಿಯೆ, ಉಳ್ಳ ಬೋಜಿ ರೂಪೆಲ್ಲಾ 
ನೇಡ ಆತ್ಮ ಸ್ವರೂಪ ಕಣ್ಣೊಡನೆ ನೋಟೊಮ್ಮ ೫ 
ನೀನೆನ್ನನೆ ಎಣ್ಣುವಿಯೊ ಪನ್ನೆರಂಡ್‌ ಸೂರ್ಕಂಗ, 


ಎಲ್ಲೆಲ್ಲಿಯೂ ಪಬ್‌ ನ ಎಟ್ಟಾಳುಳ್ಳ ವಸುವ, 


೭.೦ / ಭಗವಂತಂಡ ಪಾಟ್‌ 


ಪನ್ನಂದುಳ್ಳ ರುದ್ರಂಗ, 


ನ್ನ 
ಅಶ್ವಿನೀ ದೇವತೆಯ 
ಮರುತ ಗಣತ್‌ಮೊ 


ಮಿಂಇ ನೋಟಿತಿಲ್ಲತ 


ಆದಿಯಾನಾನ ನೋಟೊಮ್ಮ 
ಎಲ್ಲಾ ಜೀವ ಜಂತುವೂ 


ಎಲ್ಲಾ ಮರ ಮಂಡಿಯೂ 
ಕೂಡಿತುಳ್ಳ ಭೂಮಿನ 
ಏಡ ಬೋಜಿ ಮೇಲ್‌ಲ್‌ 
ಒರೇ ಬರಿಲುಳ್ಳದೂ 
ನೋಟುವ ಕೊದಿಯುಳ್ಳ 
ಏದೇದ್‌ ಮೊದವುಂಡೋ 


ಎಲ್ಲಾನೊ ನೀ ನೋಟಿಯ. 


ಮಾಲವಡ ಕಣ್ಣ್‌ಲ್‌ 
ಎನ್ನ ನೋಟಿ ಕಯ್ಯುಲ; 
ಆನಂಗುಂಡ್‌ ನೀಕಿಕ್ಯ 
ಬೋಜಿ ನೋಟ ತಪ್ಪಿನೊ 
ಮಾದೇವಂಡ ಸಮೃಂಧ 
ಏಡ ಜೋಗ ಸಾಮರ್ಥ್ಯ. 
ನೀನ್‌ ಇಕ್ಕ ನೋಟೊಮ್ಮ 
ಎಂದೆಣ್ಣಿ ಪರೆಂದಿತ್‌ 
ಎಲ್ಲಾ ರೂಪ ಕಾಟ್‌ಚಿ.” 
ಅದ್‌ ಕಂಡ ಸಂಜಯ 
ಧೃತರಾಷ್ಟ್ರ ನೋಟಿತ್‌ 
ಈ ಬಾಕ್‌ ಪರೆಂದತ್‌ :;- 
“ಕೇಳೊ ಕೇಳೊ ರಾಜನೇ, 
ಜೋಗೇಶ್ವರನಾನಂಥ 


ಎಕೆ 


fs 


ಕುಟ್ಟೆಯ್ಯ ಭಗವಂತ 
ಮಾದೇವಂಡ ಸಮಂಧ 
ಬೋಜಿ ರೂಪ ಕಾಟಿತ್‌ 
ಅರ್ಜುನನ ನೋಟಿತ್‌ 

ಈ ಬಾಕ್‌ ಪರ್‌ಂದತ್‌ :- ೯ 
ಪೆರ್ತ್‌ ಉಳ್ಳ ಮೂಡ್‌ನೊ 
"ಪೆರ್ತ್‌ ಉಳ್ಳ ಕಣ್ಣ್‌ನೊ 
ಎಚ್ಚಕೋ ಆದಿಯಾನ 
ನೋಟ ಎಲ್ಲಾ ನೋಟೊಮ್ಮ ; 
ಏದೆಲ್ಲಾ ದೇಬುವಡ 

ಪಾವು ಪದೀಚೆಲ್ಲಾನೊ 
ಏದೇದೆಲ್ಲೋ ಆಯುಧೊ 


'ಕೈಕೊಂಡದ್‌ ನೋಟೊಮ್ಮ ೧೦ 


ಬೋಜಿ ಮಾಲೆ ಚೂಡಿತ್‌ 
ಬೋಜಿ ಚಾಂದ್‌ ಕುರಿಯೂ 
ನೆತಿಕ್‌ಟ್ಸ್‌ ಕೊಂಡಿತ್‌ 
ಆದಿಯಾಯಿತ್‌ ಉಳ್ಳಂಥ 
ಅನಂತನ್‌ ಆಯಿತ್‌ 
ಪೆರ್ತ್‌ ಮೂಡ್‌ ಉಳ್ಳಂಥ 
ದೇವನ ನೀ ನೋಟೊಮ್ಮ 
ಎಂದೆಣ್ಣಿತೇ ಕಾಟ್‌ ಚಿ. ಗೃ 
ಆಯಿರಾರ್‌ ಸೂರ್ಯಂಗ 
ಒಮಕ್ರೇ ಉದಿಚಿತ್‌ 
ಆವಿಜತ್‌ ಬಂದಕ 
ಇಪ್ಪ ಬೊಳಿ ಕಾಂಬೋಲೆ 
ಮಹಾತೃಂಡ ಮೇಲೆಲ್ಲಾ 
ಎಲಂಗಿಯಂಡ್‌ ಇಂಜತ್‌. ೧೨ 


ಎಚ್ಚಕೋ ತರತ್‌ಲ್‌ 

ಬೋರೆ ಬೋರೆ ಇಪ್ಪಳ 

ಲೋಕಂದೆಣ್ಣ ಲೋಕೆಲ್ಲಾ 

ಆ ದೇವಡ ಮೇಲ್‌ಲ್‌ 

ಒರೇ ಬರಿಲುಳ್ಳದ್‌ 

ಅರ್ಜುನನ್‌ ಕಂಡತ್‌. ೧೩ 
ಅದ್‌ ಕಂಡ ಅರ್ಜುನ 

ಬೊತ್ತಿತ್‌ ಬೊರ್‌ಂಡಿತ್‌ 

ಕುಳ್‌ರ್‌ ಪೊರಿ ಪೊಟ್ಟಿತ್‌ 

ಕುಟ್ಟಪ್ಪ ದೇವೈಯ್ಯಂಗ್‌ 


ಬಾಕ್‌ ಪರ್‌ಂದತ್‌ :- ೧೪ 

“ದೇವ ದೇವ ದೇವೈಯ್ಯ 

ದೇಬುವಳ ಎಲ್ಲಾರೊ, 

ಎಲ್ಲಾ ಭೂತ ಕೂಟ್‌ನೊ, 

ಕೆಂದಾವರೆ ಮೀದಲ್‌ 

ನಾಲ್‌ ಮಂಡೆ ಬ್ರಹ್ಮನೊ, 

ರುದ್ರನೊ, ಖಷಿಳೊ, 

ಬೋದತುಳ್ಳ ಪಾಂಬ್‌ನೊ, 

ವಡ ಬೋಜಿ ಮೇಲ್‌ಲ್‌ 

ಇಕ್ಕ ನಾನ್‌ ಕಂಡೆನೊ. ೧೫ 
ಎಲ್ಲೆಲ್ಲಿಯೂ ಉಳ್ಳಂಥ 

ವಿಶ್ವ ರೂಪಕಾರನೇ, 

ಎಚ್ಚಕೋ ಕೈಯಾಯಿತೂ 

ಕೆಲ ಬಾಯಿ ಕಣ್ಣಾಯಿ 

ಎಲ್ಲಾ ಕಡೆಲಿಂಜಂಡ್‌ 


ಭಗವಂತಂಡ ಪಾಟ್‌ / ೭೧ 


ಆನಂತ ರೂಪಾಯಿತ್‌ 

ನಿನ್ನ ನಾನ್‌ ಕಾಂಬಿನೊ; 

ನೇಡ ಆದಿ ನಡುವೂ 

ತುದಿಯೊಂದೂ ಕಾಂಬ್‌ಲೆ. ೧೬ 
ಚಕ್ರ ವದೆ ಕಿರೀಟ 

ಎಲ್ಲಾ ಕೂಡಿತುಳ್ಳಂತೆ, 

ಎಲ್ಲೆಲ್ಲಿ ಎಲಂಗುವ, 

ಸುತ್ತ ಮುತ್ತ ಕುತುವ, 

ನೋಟುವಕ್‌ ಕಯ್ಯತೆ, 

ತಿತ್‌ ಸೂರ್ಯ ದಂಡಾಳೂ 

ಕತ್ತುವೋಲೆ ಕತ್ತುವ 

ನಿನ್ನಳಂದ್‌ ನೋಟ್ವಕ್‌ 

ಕಯ್ಯತೋಲೆ ಕಾಂಬಳ. ೧೭ 
ಎಕ್ಕಲೆಕ್ಕಲುಳ್ಳಂವೊ 

ಅರಿಯಂಡಿಯ ಮೋಡತ್‌ 

ಪೆರ್ತ್‌ ಪೆರ್ತ್‌ ನಲ್ಲಂವೊ; 

ನೀನ್‌ ಲೊಕಕೆಲ್ಲಾಂಗೂ 

ಮೊಳಿಯಾಯಿತುಳ್ಳಂವೊ; 

ಆದ್‌ಲ್‌ ಬದ್‌ಲ್‌ ಆತಂವೊ; 

ಎಕ್ಕಲೂ ಇರಂಡಿಯ 

ಧರ್ಮ ಬಾವುಚುವಂವೊ; 

ಪಂಡೇ ಪಂಡೇ ಉಳ್ಳಂವೊ 

ಎಂದ್‌ ನಾನ್‌ ಕಾಂಬಿನೊ. ೧೮ 
ಆದಿ ನಡು ತುದಿಯೂ 

ಇಲ್ಲತ ಸಾಮರ್ಥನ್‌, 

ಎಚ್ಚಕೋ ಕೈ ಉಳ್ಳಂವೊ 

ಸೂರ್ಯ ಚಂದ್ರ ದಂಡಾಳ್‌ 


೭.೨ / ಭಗವಂತಂಡ ಪಾಟ್‌ 


ಕಣ್ಣಾಯಿತ್‌ ಉಳ್ಳವೊ, 
ಕತ್ತುವಳ ಆಗ್‌ನಿ 
ಮೂಡಾಯಿತ್‌ ಉಳ್ಳಂವೊ, 
ನೀನೇ ನೇಡ ತಿತ್‌ಲ್‌ 
ಎಲ್ಲಾನೊ ಚುಡುವಂವೊ, 
ನಿನ್ನ ನಾಕ್‌ ಅನ್ನನೆ 
ಕಾಂಬ ಸ್ಥಾಮಿ, ಅಚ್ಚಪ್ಪ 
ಬಾಣ ಭೂಮಿ ನಡುವೂ 
ಎಲ್ಲಾ ದಿಕ್ಕೂ ಪಬ್ಬಿಯ; 
ಆದಿಯಾಯಿತೂ ಉಗ್ರತೂ 
ಉಳ್ಳ ರೂಪ ಕಾಂಬಕ 
ಮೂಂದ್‌ ಲೋಕ ಸುತ್ತುವ 
ದೇಬುವಂಗ ಎಲ್ಲಾರೂ 
ನ್‌ೇಡೊಒಳ್‌ಕ್‌ ನುಗ್ಗುವ; 
ಚೆನ್ನಂಗಾಳ್‌ ಬೊತ್ತಿತ್‌ 
ಕ್ಫ ಮಲಂಗಿ ತೊತ್ತಂಡ್‌ 
ತುದಿಚಂಡ್‌ ನದಿಂದಿತ್‌; 
ಯಷಿಯಳೂ, ಸಿದ್ದರೂ 
ಪುಂಡ್‌ ಪುಂಡ್‌ ನಿಂದಂಡ್‌ 
ಬಾಳ್‌ ಬಾಳ್‌ಂದೆಣ್ಣಿತ್‌ 
ನಲ್ಲ ನಲ್ಲ ಪಾಟ್‌ಲ್‌ 
ಕೊಂಡಾಡಿಯಂಡುಂಡ್‌ಲ! 
ರುದ್ರಂಗಳೂ, ಸೂರ್ಯನೂ, 
ವಸುವಳೂ, ಸಾಧ್ಯರೂ, 
ಎಲ್ಲಾ ದೇವತೆಯಳೂ, 
ನಾಪತ್ತವೊಯಿಂಬದ್‌ 
ಮರುತ್ತಂಗೊ, ಗಂಧರ್ವೊ, 


೧೯ 


ಎಂ 


೨೧ 


ಪಿತ್ಛ ದೇವೊ, ಯಕ್ಷರೂ 
ರಾಕ್ರಾಸ್ಕಳೂ, ಸಿದ್ದರೂ 
ಇದೆನ್ನೊಂದಿಂದೆಣ್ಣಿ 
ನಿನ್ನ ನೋಟಿ ನಿಂದಿತ್‌. ೨.೨ 
ಕಣ್ಣೂ ಮೂಡೂ ಎಚ್ಚಕೊ, 
ಕೈೆಯ್ಯೂ ತೊಡೆ ಎಚ್ಚಕೊ, 
ಕಾಲೂ ಕೆಲೋ ಎಚ್ಚಕೊ - 
ಕಾಂಬಕೆ ಪೋಡಿಯಾಪ; 
ಕೋರೆ ಪಲ್ಸ್‌ ಕಾಂಬಕ 
ನಾಲೂ ಲೋಕ ಜನವೂ 
ಬೊತ್ತಿತ್‌ ಬೊರ್‌ಂಡತ್‌. 
ಎಲ್ಲೆಲ್ಲಿಯೂ ಒಬ್ಬ್‌ನ 
ಬಾಣತ್‌ನ ಮುಟ್ಟ್‌ನ 
ತಿತ್ತ್‌ ಪೋಲೆ ಕತ್ತುವ; 
ಪೆರ್ತ್‌ ತರ ರಂಗಾನ 
ಬಾಯಿನ ತೊರಂದಂಥ 
ಕತ್ತುವಳ ಕಣ್ಣುಳ್ಳ 
ನಿನ್ನ ನಾನ್‌ ನೋಟಿತ್‌ 
ಮೇಲೆಲ್ಲಾ ಗ್‌ಡ್‌ಪಳ; 
ಧೈರ್ಯ ಶಾಂತಿಡಿಲ್ಲೆಲ. 
ಕೋರೆ ಪಲ್ಲೆ ಕಾಂಬಳ 
ಪೋಡಿ ಪೋಡಿಯಾಪಳ 
ಪ್ರಳಯತಾಪ ತಿತ್ರೋಲೆ 
ನೇಡ ಮೂಡ್‌ ಕಾಂಬಕ 
ಕಣ್ಣ್‌ ಮಂಗಿ ಪೋಜಿಲ; 
ಈ ನಂಗುಂಡ್‌ ನಾಕೇದೂ 
ಚಂದೋಳೊಂದೂ ಕಾಂಬ್‌ಲೆ; 


೨೩ 


೨೪ 


ಆನಂಗುಂಡ್‌, ದೇವೈಯ್ಯ, 

ತಪ್ಪ್‌ಕೊಪ್ಸ್‌ ಮಾಡಿಯ, ೨೫ 
ಇಲ್ಲಿ ಉಳ್ಳ ರಾಜಂಗೊ, 

ದುರ್ಕೋಧನ ಎಲ್ಲಾರೂ, 

ಭೀಷ್ಮಾಚಾರ್ಯ್ಕ, ದ್ರೋಣನೂ, 

ಸೂತ ಪುತ್ರ ಕರ್ಣನೂ, 

ಎಂಗಡೆಲ್ಲಾ ಬೆಂದುವೂ, 

ಪಡೆಯಾಳಿಯ ಎಲ್ಲಾರೂ ೨೬ 

ಕೋರೆ ಪಲ್ಸ್‌ ಉಳ್ಳಂಥ 

ಪೋಡಿಯಾಪ ಬಾಯಿಕ್‌ 

ಓಡಿ ಬಂದ್‌ ನುಗ್ಗುವ; 

ಚೆನ್ನಂಗಾಳ್‌ ಅಲ್ಲಿಂಜೂ 

ನ್‌ಡಪಲ್ಲ್‌ ಸಿರೆಲ್‌ 

ಕೆಣಿಂಜಿ ಪೋಯಿ ಕೊಂಡಿತ್‌ 

ಮಂಡೆ ಚೂರ್‌ ಆಯಿತ್‌ 

ಕಾಂಬ ನಾಕ್‌, -ಸ್ವಾಮಿಯೇ ೨೭ 
ದುಂಬ್‌ನ ಪೊಳೆಯೆಲ್ಲಾ 

ಕಡಕತ್ತ್‌ ಮೂಡಾಯಿ 

ಉಕ್ಕಿ ಉಕ್ಕಿ ಪೋಪೋಲೆ 

ಶೂರಂಗಾನ ರಾಜಂಗ 

ತಿತ್ತಾಯಿತ್‌ ಕತ್ತುವ 

ಬಾಯಿಕನ್ನೆ ನುಗ್ಗುವ. ೨೮ 
ಕತ್ತುವಳ ತಿತ್‌ಕ್‌ 

ಕೇಡ್‌ಗಾಲ ಸುತ್‌ನ 

ನೆಪಾತೆಯ ಬೂವೋಲೆ 

ಕೇಡ್‌ಗಾಲ ಸುತ್ತ್‌ನ 

ಈ ಮಾರಿ ಜನವೆಲ್ಲಾ 


ಭಗವಂತಂಡ ಪಾಟ್‌ / ೭೩ 


ನೇಡ ಬಾಯಿರೊಳ್‌ಕೇ 

ಬೆರ್ಕ ಬೆರ್ಕ ಬೂವಲ. ೨೯ 
ಸುತ್ತ ಮುತ್ತ ಕತ್ತುವ 

ಅಗ್ಗಿ ತಿತ್ತ್‌ ಬಾಯಿಲ್‌ 

ಲೋಕವೆಲ್ಲಾ ನುಗಿತ್‌ 

ಚಪ್ಪುವಿಯ ನಾವುನ; 

ಎಲ್ಲೆಲ್ಕುಳ್ಳ ಸ್ವಾಮಿಯೇ, 

ಮಾರ್‌ಟ್ಟಿತ್‌ ಕತ್ತುವ 

ನೇಡ ತಿತ್ತ್‌ ಬೊಳಿಯೂ 

ಲೋಕವೆಲ್ಲಾ ಸುತಿತ್‌ 

ಭೂಲೋಕೆಲ್ಲೆಲಂಗುವ. ೩೦ 
ದೇಬುವಡ ದೇವೈಯ್ಯ 

ಪಾದಕಡ್ಡ ಬುದ್ಧವಿ, 

ತಪ್ಪ್‌ಕೊಪ್ಸ್‌ ಮಾಡಿಯ; 

ಪೋಡಿಯಾಪ ರೂಪತ್‌ 

ಉಳ್ಳ ನೀನ್‌ ದಾರೆಣ್‌ ತ 


`' ಎಂಥವಂದ್‌ ಎಣ್ಣೊಮ್ಮ ಕ 


ಆದಿ ದೇವನಾನಂಥ 
ನಿನ್ನರಿಂಜಿ ಕೊವ್ವಕ್‌ 
ನಾನಿಕ್ಕ ಕೊದಿಪಿನೊ. 
ಈ ರೂಪನ ನೋಟಿತ್‌. 
ನಾಕೊಂದೂ ಅರಿಯುಲೆ 
ಎಂದೆಣ್ಣಿ ಪರ್‌ಂದತ್‌. ೩೧ 
ಅದ್‌ ಕೇಟ ಕುಟ್ಟಪ್ಪ 
ಈ ಬಾಕ್‌ ಫರೆಂದತ್‌ :- 
"ಲೋಕೆಲ್ಲಾ ಮುಡಿಪಳ 
ಕಾಲ ರೂಪ ನಾನನ್ನೆ! 

ಷಿ. 


೭೪ / ಭಗವಂತಂಡ ಪಾಟ್‌ 


ಮಾಲವಳ ಕೊಲ್ವಕ್‌ ' 

ಇಕ್ಕ ನಾನ್‌ ಬಂದಿಯೆ!! 

ನೀನ್‌ ಕೊಂದ್‌ಲೇಂಗಿಯೂ 

ದಂಡ್‌ ಕಡೆ ಸೇನೆಲ್‌ 

ಕೂಡಿತುಳ್ಳ ಶೂರಂಗ 

ದಾರೊಬ್ಬೊ ಬದುಕುಲೆ 1!!! ೩.೨ 
ಆನಂಗುಂಡ್‌, ಅರ್ಜುನ 

ಎದ್‌ ನಿಲ್ಲ್‌ ನೀನಿಕ್ಕ; 

ಕೇಳಿ ನೇಡ ಕೇಕಡ್‌; 

ಶತ್ತುರುನ ಗೆದ್ದಿತ್‌ 

ಸಂಪತ್‌ಲ್‌ ದುಂಬ್‌ನ 

ರಾಜ್ಯತ್‌ನ ಬಾವಂಡು; 

ಈ ಜನಳ ಮಿಂಇಲೇ 

ನಾನ್‌ ಕೊಂದಿತ್‌ಟ್ಟಿಯೆ - 

ನೆವನಕ್‌. ನೀನಿಂದೋಳೊ. ೩೩ 
ನನ್ನಂಗುಂಡ್‌ ಚತ್ತಂಥ 

ದ್ರೋಣ, ಭೀಷ್ಮ ಸ್ಫಂಧವ, 

ಕರ್ಣ, ಬೋರೆ ಉಳ್ಳಂಥ 

ಶೂರಂಗಳೊ ಎಲ್ಲಾರೊ 

ಕೂಲ್‌; ದುಃಖ ಮಾಡತೆ 

ಕತ್ತ್‌ ಕೈಯ್‌ ಗೆಲ್ಲುವಿಯ 

ಎಂದೆಣ್ಣ ಪರೆಂದತ್‌ 

ಕುಟ್ಟಪ್ಪಂಡ ತಕ್ಕ್‌ನ ಎ೪ 

ಅರ್ಜುನನ್‌ ಕೇಟಿತ್‌ 

ಕ್ಸ ಮಲಂಗಿ ತೊತ್ತಂಡ್‌ 

ಬೊತ್ತಿತ್‌ ಬೊರ್‌ಂದಂಡ್‌ 

ಕೋಳಿ. ಕೊರ ತಗ್ಗಿತ್‌ 


ಪೊನ್ನರಿಕೆ ಮಾಡ್‌ಚಿ: 

"ಕೇಳೆನ್ನಡ ಸ್ವಾಮಿಯೇ, 

ನೇಡ ಕೇಳಿ ಕೇಟಿತ್‌ 

ಭೂಲೋಕ ಜನವೆಲ್ಲಾ 
ಚಂದೋಳತೂ ಭಕ್ತಿಲೂ 
ಉಳ್ಳದೆನ್ನೊ ನೇರೆನ್ನ; 

ರಾಕ್ರಾಸಿಯ ಬೊತ್ತಿತ್‌ 
ತಾರಾಮಾರ ಓಡುವ; 

ಸಿದ್ದಂಗೆಲ್ಲ ಪೂಜುವ. ೩೫-೩೬ 

ಕೇಳೊ ಕೇಳೊ, ಮಹಾತ್ಮ' 


ನಾಲ್‌ ಮಂಡೆ ಬ್ರಹ್ಮಂಗೂ 


ಮೂಲವಾಯಿತುಳ್ಳಂಥ 
ಬಲ್ಲಿಯ ಪದಂಗುಂಡ್‌ 
ಪೂಜ್ಯನಾಯಿತಿಪ್ಪಕ 

ನಿನ್ನ ತೊಕ್ಕತಿಪ್ಪದ್‌ 
ಎನ್ನನೆಂದರಿಯುಲೆ. 
ದೇಬುವಡ ದೇವೈಯ್ಯ 
ಲೋಕಕೆಲ್ಲಾ ತಾಮನೆ 
ಆಯಿತುಳ್ಳ ದೇವೈಯ್ಯ 
ಕಣ್ಣ್‌ಕೆಲ್ಲಾ ಕಾಂಬಾಂಗೂ 
ಕಣ್ಣ್‌ಕ್‌ ಕಾಣತಾಂಗೂ 
ಮಮ್ಮಾಯತ್‌ ಲೋಕಕೂ 
ಬಲ್ಲಿಯ ಅವತಾರ, 
ಈನಂಗುಂಡ್‌ ಪೋರಾಂದ್‌ 
ನಾಶ ಇಲ್ಲತವನ್‌ ೩೭ 
ನೀನೇ ಆದಿ ದೇವಯ್ಯ 
ಪುರಾಣ ಪುರುಷನೂ 


ಭಗವಂತಂಡ ಪಾಟ್‌ / ೭೫ 


ಅನಂತ ರೂಪ ನೀನೆ; ನೇಡ ಮಾಯರಿಯತೆ 

ಭೂಲೋಕಕ್‌ ಎಲ್ಲಾಂಗೂ ಗೇನ ಬುದ್ದಿಯಿಲ್ಲತೆ 

ನೀನೇ ಬಲ್ಕ ಭಂಡಾರ; ಕೊದಿಂಗುಂಡ್‌ ಆಯೋಡ್‌ ೪೧ 

ನೀನೇ ಎಲ್ಲರಿಂಜಂವೊ; ಒಬ್ಬನಿಪ್ಪ ಕಾಲತೂ 

ನೇರಾಯಿತರಿಯಂಡ್ಕ ಜನಡೆಲ್ಲಾ ಮಿಂಣಾಲೂ 

ಮೊದಲೆಲ್ಲಾ ನೀವನ್ನೆ; ಕಳಿಪಲ್ಲಿ ತೆಳಿಪಲ್ಲಿ 

ಇರ್‌ಟ್‌ಕ್‌ ಬೊಳಿ ನೀನೆ; ೩೮ ಬುದ್ಧವಲ್ಲಿ ಅಳೆಪಲ್ಲಿ 

ನೀನೇ ವಾಯು, .ಅಗ್ನಿಯೂ, ಉಂಬಲ್ಲಿ ಕುಡಿಪಲ್ಲಿ 

ನೀನೇ :ಯಮ, ವರುಣನೂ, ನೀಕ್‌ ನಾತ್‌ ಮಾಡ್‌ನ 

ನೀನೇ ಚಂದ್ರ, ಬ್ರಹ್ಮನೂ, ಮಾನಕೇಡ್‌ನೆಲ್ಲಾನೊ, 

ಬ್ರಹೃಂಡಪ್ಪ ನೀನನ್ನೆ; ಆದಿ ತುದಿ ನಾಶವೂ 

ಅಂಥ ನೀಕ್‌ ತೊಪ್ಪಿನೊ; ಇಲ್ಲತಂಥ ದೇವೈಯ್ಯ, 

ಆಯಿರ ಕುರಿ ತೊಪ್ಪಿ; ತಪ್ಪ್‌ಕೊಪ್ಪ್‌ ಮಾಡಿಯ 

ಪಿಂಇಗೊ ತೊಪ್ಪಿನೊ. ೩೯ ಎಂದ್‌ ನಾನ್‌ ಬೋಡುಲ. ೪೨ 
ಪೆರ್ತ್‌ ಸಾಮರ್ಥ್ಯವುಳ್ಳ ಜೀವ ಜಂತುಕೆಲ್ಲಾಂಗೂ, 

ನೀಕ್‌ ನಾನ್‌ ಸ್ವಾಮಿಯೇ, ಮರ ಮಂಡಿಕೆಲ್ಲಾಂಗೂ, 

ಮಿಂಇಾಗೊ ಬಯ್ಕೊ ಬರೀಲೂ ಈ ಲೋಕತ್‌ ಎಲ್ಲಾಂಗೂ, 

ಎಲ್ಲಾ ದಿಕ್ಕೂ ತೊಪ್ಪಿನೊ; ನೀನೇ ಅಪ್ಪ ಪೂಜ್ಯನೂ; 

ನೀನ್‌ ಬಲ್ಕ ಶೂರನ್‌, `ನೀನೇ ಬಲ್ಕ ಗುರುವೂ; 

ಲೋಕವೆಲ್ಲಾ ಪಬ್ಬಿಯ, ಮೂಂದ್‌ ಲೋಕತೆಲ್ಲಿಯೂ 

ಅನಂಗುಂಡ್‌ ಉಂಡ್‌ಂದ್‌ ವೀಕ್‌ ಸಮ ದಾರಿಲ್ಲೆ; 

ಎಣ್ಣ್‌ ಚಿಟ್ಸ್‌ ಕೊವ್ವಿಯ. - ೪೦ ನೀಕ್‌ ಮೂತ್‌ ದಾರುಂಡ್‌? 
ಕೇಳೆನ್ನಡ ಅಜ್ಛೆಯ್ಯ, ಏದ್‌ ಲೋಕ ನೋಟಿನೊ 

ಚಂಜನದಿಂದ್‌ ಗೇನತ್‌ ನೀಕೊತ್ತ ದೇವನಿಲ್ಲೆ. ೪೩ 

ಕುಟ್ಟಂದೆಣ್ಣಿ ಕಾಕ್‌ನ, ಆನಂಗುಂಡ್‌ ದೇವೈಯ್ಯ, 

ಯಾದವಂದ್‌ ಎಣ್ಣ್‌ನ, ತಪ್ಪ್‌ಕೊಪ್ಪ್‌ ಮಾಡ್‌ಂದ್‌ 


ಚಂಜಾದಿಂದ್‌ ಎಣ್ಣ್‌ನ, ಅಡ್ಡ ಬದ್ದ್‌ ಬೋಡುವಿ:; 


೭.೬ / ಭಗವಂತಂಡ ಪಾಟ್‌ 


ಎಲ್ಲಾರೂ ತುದಿಪಳ 

ನೇಡ ಮೂಡ್‌ ಕಾಟೊಮ್ಮ 

ಮಕ್ಕಕಪ್ಪನನ್ನಕೆ 

ಚಂಜಾದಿಕ್‌ ಚಂಜುದಿ 

ಪ್ರೀತಿಯುಳ್ಳ ಜನಕ್‌ 

ಪ್ರೀತಿ ಕಾಟಿ ಕೊಂಡಿತ್‌ 

ತಪ್ಪ್‌ಕೊಪ್ಸ್‌ ಮಾಡಪ್ಪ. ಅಭ 
ಒಮ್ಮಲೂ ನಾ ನೋಟತ 

ನೇಡ ರೂಪ ನೋಟಿತ್‌ 

ಚಂದೋಳ ಪೆರ್‌ತಾಚಿ; 

ಆನಕ್ಕೇಡ ಮನಸ್‌ 

ಬೊತ್ತಿತ್‌ ಬೊರೆಪಳ; 

ಆನಂಗುಂಡ್‌ ದೇವೈಯ್ಯ, 

ದೇವಂಗಡ ದೇವೆಯ್ಯ, 

ಕುಟ್ಟಪ್ಪಂಡ ರೂಪನ್ನೆ 

ಕಾಟ್‌ ನೀನ್‌ ನಾಕಿಕ್ಕ. ೪೫ 
ಚಕ್ರ ಗದೆ ಕಿರೀಟ 

ಉಳ್ಳ ನಡ ರೂಪನ 

ನೋಟುವ: ಕೊದಿಪಿನೊ 

ಆಯಿರ ಕೈಯ್ಯುಳ್ಳಂಥ 

ವಿಶ್ವ ಮೂರ್ತಿ ಸ್ವಾಮಿಯೇ, 

ನಾಲ್‌ ಕೈಯ್ಕ್‌ ಉಳ್ಳಂಥ 

ರೂಪತ್‌ಲ್‌ ನಿಂದೋಳೊ' 

ಎಂದೆಣ್ಣತ್‌ ಬೋಡ್‌ ಚಿ. ೪೬ 

. ಅದ್‌ ಕೇಟ ಕುಟ್ಟಪ್ಪ, 

ತಾನೆನ್ನ ಪರ್‌ಂದತೆ :- 

ಕೇಳೊ ಕೇಳೊ, ಅರ್ಜುನ 


ಇಕ್ಕ ನೀಕ್‌ ಕಾಟ್‌ನ 

ಎಲಂಗಿಯಂಡ್‌ ಕತುವ 

ಎಲ್ಲೆಲ್ಲಿಯೂ ಇಪ್ಪಳ 

ಎಲ್ಲಾಂಗೂ ಮೂಲವಾನ 

ಏಡ ವಿಶೇಷ ರೂಪೆಲ್ಲಾ 

ಏಡ ಪಾಮರ್ಥ್ಯತ್‌ಲೆ 

ನೀಕ್‌ ನಾನ್‌ ಕಾಟ್‌ನ; 

ಆರೂ ಈ ಂಗ್‌ ಮಿಂಇಲ್‌ 

ಈನ ಕಂಡಿತಿಂಜಿಲೆ! ಅಲ್ಲಿ 
ವೇದತ್‌ಲೂ ಯಜ್ಞಃ 

ಓದಿತೂ ಎಳ್‌ದಿತೂ 

ದಾನತ್‌ಲೂ ಕ್ರಿಯೆಲೂ 

ಉಗ್ರ ತಪ ಮಾಡಿತೂ 

ಈ ರೂಪನ ನೋಟ್ಟಕ್‌ 

ನೀಕಲ್ಲತೆ ಲೋಕತ್‌ 

ದಾಕೊಬ್ಬಕೂ ಕಯ್ಯಲೆ. , ೪೮ 
ಪೋಡಿಯಾಪ ಈ ರೂಪ 

ನೋಟಿ ದುಃಖ ಮಾಡಂಡ; 

ಬುದ್ದಿಕ್‌ ಕೆಳಪಾಂಡ; 

ಬೊತ್ತಂಡ ಬೊರ್‌ಡಂಡ; 

ಚಂದೋಳತೆ ಬಾಯೋಡೆ 

ಮಿಂಇ” ಇಂಜ ರೂಪನ್ನೆ 

ಇಕ್ಕ' ನೋಟ್‌ ಅರ್ಜುನ' ೪೯ 

ಎಂದೆಣ್ಣಿ ಪರೆಂದಾನ 

ಸಂಜಯನ್‌ ಕೇಟಿತ್‌ 

ಧೃತರಾಷ್ಟ್ರರಾಯಂಗ್‌ 

ಈ ಬಾಕ್‌ ಪರೆಂದತ್‌ ;- 


"ಕೇಳೊ ಧೃತರಾಷ್ಟನೇ, 

ಈ ತರತ್‌ ಬೋಡ್‌ನ 
ಅರ್ಜುನನ ನೋಟಿತ್‌ 

ಅನ್ನನೆಯೆ ಆಡ್‌ಂದ್‌ 

ಸಾಧು ರೂಪೆಡ್‌ತತ್‌, 

ಕುಟ್ಟಪ್ಪ ಮಹಾತನ್‌ 

ತಾಂಡ ರೂಪೆಡ್‌ತಿತ್‌ 
ಬೊತ್ತಿತಿಂಜ ಪಾರ್ಥಂಡ 

ಪೋಡಿನ ಬುಡ್‌ತ್‌ಜಿ. ೫೦ 
ಅದ್‌ ಕಂಡ ಅರ್ಜುನ 
ತಾನೆನ್ನ ಪರೆಂದತ್‌ :- 
"ದುಷ್ಪಂಗಕ್‌ ' ಅಂಬಾಯಿ 

ಉಳ್ಳ ಬಲ್ಯ ದೇವೈಯ್ಯ 

ಮಾಲವ ಮನ್‌ಸುಂಡ 

ಸಾಧು ರೂಪ ನೋಟಿತ್‌ 

ಏಡ ಸೋಯ ಬಾತ್‌ಲ; 
ಮಿಂಇ”ತ ನೆಲೆ ಇಕ್ಕ 

ನಾಕ್‌ ಬಾತ್‌ ದೇವೈಯ್ಯ' 
ಎಂದೆಣ್ಣಿ ಪರೆಯಣೆ ೫೧ 
ಕುಟ್ಟಪ್ಪ ಭಗವಂತ. 

ಈ ಬಾಕ್‌ ಪರೆಂದತ್‌ :- 
"ನೋಟುವಕ್‌ ಕಯ್ಯತ 

ಏದ್‌ ರೂಪ ನೋಟಿಯೊ 

ಆ ರೂಪ ನೋಟುವಕ್‌ 
ದೇಬುವಳು ಎಲ್ಲಾರೂ 

ಎಕ್ಕಲೂ ಕೊದಿಪಳ. ೫೨ 


ಭಗವಂತಂಡ ಪಾಟ್‌ / ೭೭ 


ಎನ್ನ ನೀನ್‌ ನೋಟ್‌ನ 


. ರೂಪತ್‌ಲ್‌ ನೋಟ್ಟಕ್‌ 


ವೇದತ್‌ಲೂ ಯಜ್ಞತೂ 

ದಾನತ್‌ಲೂ ತಪತೂ 

ನೋಟುವಕ್‌ ಕಯ್ಕುಲೆ. ೫೩ 
ಆನಕಲೂ ಇನ್ನನೆ 

ಉಳ್ಳ ಎನ್ನರಿಂಜಿತ್‌ 

ಬೋರೆಲ್ಲಾರ ಬುಟ್ಟಿತ್‌ 

ಏಡ ಮೀದ ಭಕ್ತಿಲ್‌. 

ನೇರಾಯಿತೂ ಉಂಡೇಂಗಿ 

ಕಾಂಗಲು, ಅರಿಯಲು, 

ಎನ್ನ ಬಂದ್‌ ಸೇರಲು. ೫೪ 
ನಾಕ್‌ ಕೊದಿಯಾಪಳ 

ಪಣಿ ದಾರ್‌ ಕೆಯ್ಕುವೋ 

ನಲ್ಲವನ್‌ ನಾನ್‌ಂದ್‌ 

ದಾರರಿಂಜಿ ಕೊಂಬುವೋ 

ನಾಡ ಮೀದ ಭಕ್ತಿಲ್‌ 

ವಿಷಯತಾಸೆ ಬುಟ್ಟಿತ್‌ 

ಜೀವ ಜಂತು ಮೀದಲ್‌ 

ಚೊಡಿ ಮಾಡತಿಪ್ಪನೋ 

ಅವನ್‌ ಎನ್ನ ಸೇರುವ' 

ಎಂದೆಣ್ಣಿ ಪರ್‌ಂದತ್‌' ೫೫ 
ಕೇಳೊ ಕೇಳೊ ಚಂಜಣದಿ, 

ವಿಶ್ವ ರೂಪ ಪಾಡ್‌ಚಿ; 

ಈ ಪಾಡುವ ಬೆಚ್ಚಿತ್‌ 

ಭಕ್ತಿ ಜೋಗ ಪಾಡನ. 


೮೦ / ಭಗವಂತಂಡ ಪಾಟ್‌ 


ಜೋಗ ಮಾಡಿ ಕೊಂಡಿತ್‌ 
ಎಲ್ಲಾ ವಿಷಯತ್‌ಂ೦ಂಜೂ 
ಮನಸ್‌ ಬಲಚಿತ್‌ 
ನಲ್ಲ ಪಣ ಕೆಯ್ಯಂಡು; 
ಫಲಕ್ಕಾಸ ಬುಡಂಡು. 
ನೇಮಕ್‌ಂಜಿ ಗ್ಯಾನವೂ 
ಗ್ಯಾನಕ್‌ಂ೦ಜಿ ಗೇನವೂ 
ಗೇನಕ್‌ಂ೦ಜಿ ಅರ್ಜುನ, 
ಫಲಕ್‌ ಕೊದಿಕತೆ 
ಪಣಿ ಕೆಯ್ದ ನಲ್ಲದ್‌; 
ಆಸೆ ಬುಟ್ಟ್‌ ಕೊಂಡಕ 
ನೈಪಿಲ್ಲತೆ ಶಾಂತಿನ 
ಕ್‌ಟ್ರುವಂದರಿಂಜೋಳೋ 
ಆರ್‌ ಏದೂ ಪ್ರಾಣಿಲ್‌ 
ಚೊಡಿ ಮಾಡ್ದದಿಲ್ಲೆಯೊ 
ಎಲ್ಲಾ ಜೀವ ಜಂತುಕ್‌ 
ಮಿತ್ರನಾಯಿತಿಪ್ಪನೊ 
ದಯಾಳುವಾಯಿತಿಪ್ರೊ, 
ನಾನ್‌ ನಾಡಂದೆಣ್ಣತೆ 
ಸುಖ ದುಃಖ ದಂಡಾಲೂ 
ಒರೇ ಪೋಲೆ ಇಪ್ಪನೊ, 
ಅನ್ನತ ಮನ್‌ಸನೋ, 
ಇಂಇಗೂ ಕೇಳ್‌ ಅರ್ಜುನ, 
ತಪ್ಪ್‌ಕೊಪ್ಸ್‌ ಮಾಡುವ 
ಮನತಿಪ್ಪ ಮಾಲವ, 
ಮದಿಂದೆಕ್ಕಲಿಂಜಿತ್‌ 
ಗಟ್ಟಿ ಮನ ಉಳ್ಳಂವೊ, 


೧೧ 


೧೨ 


೧೩ 


ಮನತ್‌ನ ಗೆದ್ದಂವೊ 
ಗೇನೊರಪ್‌ ಉಳ್ಳಂವೊ, 
ಮನಸ್‌ನೊ ಬುದ್ದಿನೊ 
ನಾಕರ್‌ಪಿ ಕೊಂಡಿತ್‌ 
ನಾಡ ಭಕ್ತನಾನಕ. 
ಅವನ ನಾ ಕೊದಿಪಿನೊ. 
ಆರ ನೋಟಿ ಕೊಂಡಕ 
ಜನಬೊತ್ತಿ ಕೊವ್ಪಲ್ಕೊ, 
ಆರ್‌ ದಾರೊ ನೋಟಿತ್‌ 
ಬೊತ್ತುವದ್‌ ಇಲ್ಲೆಯೊ, 
ಕೊದಿ ಪೋಡಿ ಚೊಡಿಯೂ 
ದಾರ್‌ ಇಲ್ಲತಿಪ್ಪನೊ 
ಅವನ ನಾ ಕೊದಿಪಿನೊ 
ಆಸೆಯೊಂದೂ ಇಲ್ಲತೆ 
ಅದ್ಧ ಶುದ್ಧ ಇಂಜಿತ್‌ 
ಬೇಜಾರೊಂದೂ ಇಲ್ಲತೆ 
ಪಕ್ಷಪಾತ ಮಾಡತೆ 
ದುಃಖ ಮಾಡಿ ಕೊವ್ರತೆ 
ಫಲಕ್ಕಾಸ ಬುಟ್ಟಿತ್‌ 
ತಾಂಡ ಪಣಿ ಕೆಜ್ಜಂಡ್‌ 
ಏಡ ಭಕ್ತನಾಯಿನೊ 
ಅವನೇ ನಾ ಕೊದಿಪಿನೊ. 
ಚಂದೋಳತ್‌ ಹಿಗತೆ 
ಚೊಡಿಯೊಂದೂ ಮಾಡತೆ 
ದುಃಖ ಮಾಡಿ ಕೊವ್ಪತೆ 
ಆಸೆನೆಲ್ಲಾ ಬುಟ್ಟಿತ್‌ 
ನಲ್ಲ ಫಲೊ ಕೆಟ್ಟದೂ 


೧೪ 


೧೫ 


೧೬ 


ಭಗವಂತಂಡ ಪಾಟ್‌ / ೮೧ 


ದಂಡ್‌ ಗೇನೊ ಬುಟ್ಟಿತ್‌ ನಾಡ ಭಕ್ತನಾನಕ 
ಭಕ್ತಿಲುಳ್ಳ ಮಾಲೋನ ನಾಕ್‌ ಕೊದಿಯಾಪಳ. ೧೯ 
ನಾಕ್‌ ಕೊದಿಯಾಪಳ. ೧೭ ನನ್ನೇ ಕೊದಿ ಮಾಡಿತ್‌ 
ಶತ್ರು ಮಿತ್ರಡಲ್ಲಿಯೂ ಲೋಕಂದೆಣ್ಣ ಲೋಕತ್‌ 
ಮಾನ ಮಾನಕೇಡ್‌ಲೂ ನಾನೇ ದೇವಂದೆಣ್ಣತ್‌ 
ಉಟ್ಟಣೊ ಕುಳ್‌ರ್‌ಲೂ ಆಮೃತಕ್‌ ಮೇಲಾನ 
ಸುಖತ್‌ಲೂ ದುಃಖತೂ ' ನಾನೆಣ್ಣ್‌ನ ಧರ್ಮತ್‌ 
ಒರೇ ಪೋಲೆ ಇಂಜಿತ್‌ ಬಟ್ಟೆಕಾಲೆ ಪೋಯಿತ್‌ 
ಎಲ್ಲಾ ಆಸೆ ಬುಟ್ಟಿತ್‌ ೧೮ ದಾರ್‌ ಎನ್ನ ಪೂಜುವೊ 
ಪಳಿಂಜಕೋ ತುದಿಚಕೋ ಅಂಥ ಭಕ್ತರೆಲ್ಲರೊ ' 
ಒರೇ ಪೋಲೆ ಕಂಡಿತ್‌ ನಾನ್‌ ಕೊದಿ ಮಾಡುವಿ. 
ಮುಂಡತಿಂಜಿ ಕೊಂಡಿತ್‌, ಎಂದೆಣ್ಣಿ ಪರೆಂದತ್‌” ೨೦ 
ಕೈಕ್‌ಟ್ಟ್‌ನ ಬರುನ ಕೇಳೊ ಕೇಳೊ ಚಂಜಣದಿ, 
ಮದಿಂದೆಣ್ಣಿ ಕೊಂಡಿತ್‌, ಭಕ್ತಿ ಜೋಗ ಪಾಡ್‌ಚಿ 
ಮನೆ ಮಾರ್‌ಂದೆಣ್ಣುವ ಈ ಪಾಡುವ ಬೆಚ್ಚಿತ್‌ 
ಆಸೆನೆಲ್ಲಾ ಬುಟ್ಟಿತ್‌ ಪ್ರಕೃತಿ ಜೋಗತ್‌ನ 


ಬುದ್ಧಿ ಸ್ಥಿರ ಇಂಜಂಡ್‌ ಕ್ಸ ಕೆಡ್‌ತ್‌ ಕೊವ್ಹನ. 


ಭಗವಂತಂಡ ಪಾಟ್‌ 


ಬಾಳೆನ್ನಡ ಚಂಜಾದಿ, 
ಚಂಜನಾದಿ ಮನವೇಂಗಿ, 
“ಬುದ್ದಿಕಾರ ಅರ್ಜುನ 
ಕುಟ್ಟಪ್ಪನ ನೋಟಿತ್‌ 
ಈ ಬಾಕ್‌ ಪರೆಂದತ್‌ :- 


"ಕೇಳೊ ಕೇಳೊ ಸ್ಹಾಮಿಯೆ, 


ಇಂಇಗೂ ಚೆನ್ನ ಮೊದಲ್‌ 
ಅರಿಯುವ ಕೊದಿಪಿನೊ, 
ಅದೆನ್ನತಂದೆಣ್ಣಕ, 

೧ 


ಜ್ಲೇಯಂದೆಣ್ಣಕೆನ್ನ ತ?' 


೧ಣ ಇ 


ಎಂದೆಣ್ಣತ್‌ ಕೇಕಣೆ 
ಅಚ್ಚಪ್ಪ ಭಗವಂತ 


ಕೊಂಬ್‌ - ೧೩ 


ತಾನೆನ್ನ ಪರೆಂದತ್‌ ":- 
"ಕುಂತಿ ದೇವಿ ಮೋವನೇ, 
ಬೋಜಿ ಮೇಲಾ ಕ್ರೇತ್ರಾಪ; 
ಅದರಿಂಜಿ ಕೊಂಡೋಂಗ್‌ 
ಕ್ಷೇತ್ರಜ್ಞನ್‌ಂದೆಣ್ಣುವ. . 
ನಾನೇ ಎಲ್ಲಾ ಕ್ಷೇತ್ರಕ್ಕೂ 


ಇ A 
ಅರಿಂಜವದೆ ಗ್ಯಾನಂದ್‌ 


ನಾನರಿಂಜಿ ಕೊಂಡಿಯ. 
ಕ್ಷೇತ್ರ ಎನ್ನನುಳ್ಳದ್‌, 
ಆಂಡ ರೂಪ ಎನ್ನನೆ, 
ಆದೆನ್ನನೆ ಪುಟ್ಟುವ, 
ಅದೆನ್ನಂದರಿವದೂ, 
ಕ್ಷೇತ್ರಜ್ಞನ್‌ -ದಾರಾಪ, 
ಆಂಗೆನ್ನ್‌ ಮಹಿಮೆಯೊ 
ಅದೂ ಚೆನ್ನ ಎಣ್ಣುವಿ. 


8೨ 


ಇದ್‌ನ ಯಷಿಯಳೂ 
ಎಚ್ಚಕೋ ತರವುಳ್ಳ 
ವೇದ ವಾಕ್ಕೆಡ್‌ತಿತ್‌ 
ಬೋರೆ ಬೋರೆ ಆಯಿತ್‌ 
ನ್ಯಾಯ ಆಯಿತುಳ್ಳಂಥ 
ಪಂಡೇ ಗೊತ್ತ್‌ ಉಳ್ಳಂಥ' 
ಬ್ರಹ್ಮಸೂತ್ರ ಪಾಟ್‌ಲ್‌ 
ಪೆರ್ತ್‌ ತರ ಪಾಡುವ. % 
ಅಂಜಿ ಮಹ ಭೂತವೂ 
ನಾನ್‌ಂದೆಣ್ಣುವದೇದ್‌ 
ಎಂದರಿಂಜಿ ಕೊಂಬದೂ, 
ನಲ್ಲ ಬುದ್ದಿಲಿಪ್ಪದೂ, 
ಕಣ್ಣ್‌ ಕಾಣತಂಥದ್‌ 
ಎನ್ನತಂದರಿವದೂ 
ಪನ್ನಂದುಳ್ಳ ಇಂದ್ರಿಯೊ, 
ಇಂದ್ರಿಯ ವಿಷಯತ್‌ 
ಉಳ್ಳ ಅಂಜಿ ಬಾಕ್‌ನೊ, ೬ 
ಇಚ್ಚೆ, ಚೊಡಿ, ಸುಖವೂ, 
ದುಃಖ, ಸೋಯ, ಧೈರ್ಯವೂ 
ಇದ್‌ಂಡೆಲ್ಲಾ ಕೂಟವೂ 
ಕ್ಷೇತ್ರಂದೆಣ್ಣಿ ಕೊಂಬುವ. 
ಗರ್ವ ಇಲ್ಲತಿಪ್ಪದೂ, 
ಬಲ್ಲಿಲ್ಲತೆ ಇಪ್ಪದೂ, 
ಕೇಡ್‌ ಮಾಡತಿಪ್ರದೂ, 
ತಪ್ಪ್‌ ಕೊಪ್ಪ್‌ ಮಾಡ್ದದೂ 
ತಕ್ಕ್‌ ಲೂ ಮನಸ್‌ಲೂ 
ಕೈಯೂ ಕಾಲೂ ಮೇಲ್‌ಲೂ 


[3 


ಭಗವಂತಂಡ ಪಾಟ್‌ / ೮೩ 
ಒರೇ ಪೋಲೆ ಇಪ್ರದೂ 
ಗುರುಡ ಪಣಿ ಕೆಜ್ಜಿ 
"ಅದ್ದ ಶುದ್ಧಶಿಂಜಂಡ್‌ 
ಗಟ್ಟಿ ಮನತಿಂಜಂಡ್‌ 
ಮನಸ್‌ನ ಗೆದ್ದಿತ್‌ ೮ 
ಇಂದ್ರಿಯ ವಿಷಯತ್‌ 
ಆಸೆ ಬುಟ್ಸ್‌ ಕೊಂಡಿತ್‌ 
ನಾನ್‌ ನಾಡಂದೆಣ್ಣತೆ 
ಚಾವಾನೊ ಪರಪಾನೊ 
ಬಯತೂ ನೊಂಬಲಾಪಾನೊ 
ಕಣ್ಣೊಡನೆ ಕಂಡಕೋ ೯ 
ಮಕ್ಕ ಮನೆ ಪೊಣ್ಣ್‌ಂದ್‌ 
ಮೋಹಿಚಂಡ್‌ ಇಲ್ಲತೆ 
ಕೊದಿ ಮಾಡಿ ಕೊವ್ರತೆ: 
ಅಯಂಡ ಸುಖ ದುಃಖತ್‌ 
ಗೇನ ಬೆಯ್ಯತಿಂಜಂಡ್‌ 
ಇಚ್ಛಿ ಉಳ್ಳದಾಚೇಂಗ್ಕೂ 
ಅನಿಷ್ಟಾಯಿ ಬಾತೇಂಗ್ಯೂ 
ಅತ್ತಲಾಟ ಇಲ್ಲತೆ 
ಮನಬೆಚ್ಚಿ ಕೊಂಡಿತ್‌ 
ನಾಡ ಮೀದ ಭಕ್ತಿಲ್‌ 
ಒರೇ ಮನಸಾಯಿತ್‌ 
ಇಂಇೂ ಒಬ್ಬಡ ಮೀದಲ್‌ 
ಭಕ್ತಿ ಬೆಚ್ಚಿ ಕೊವ್ಹತೆ 
ಏಡ ಮೀದ ಭಕ್ತಿಲ್‌' 
ಆರೂ ಇಲ್ಲತಿಪ್ಪಲ್ಲಿ 
ಇರ್‌ಟೊಳಿಂಜಿ ಕೊಂಡಿತ್‌ 


೧೦ 


೮೪ / ಭಗವಂತಂಡ ಪಾಟ್‌ 


ಕೂಡುವಳ ಕೂಟತ್‌ 

ಆಸು ಬೆಚ್ಚಂಡಿಲ್ಲತೆ ೧೧ 

ಪರಮಾತಂಡ ಗ್ಯಾನತ್‌ 

ಎಕ್ಕಲಾಸೆ ಬೆಚ್ಚಂಡ್‌ 

ನಲ್ಲ ಗ್ಯಾನ ಬೆಚ್ಚಿತ್‌ 

ಎಲ್ಲಾನೂ ಅರಿವದ್‌ 

ಗ್ಯಾನಂದೆಣ್ಣ ಕೊಂಬುವ. 

ಇದಲ್ಲತೆ ಬೋರೆಲ್ಲಾ 

ಅಗ್ಕಾನಂದ್‌ ಎಣ್ಣುವ. ೧೨ 
ಜ್ಞೇಯಂದೆಣ್ಣ ಕೊವ್ಹದ್‌ 

ಏದ್‌ ೦ದೆಣ್ಣಿ ತಪ್ಪಿನೊ; 

ಅದರಿಂಜಿ ಕೊಂಡಕ 

ನಲ್ಲ ನೆಲೆ ಕ್‌ಟ್ಟುವ; 

ಆದಿ ಮೂಲ ಇಲ್ಲತ 

ಪರ ಬ್ರಹ್ಮ ಜ್ವೇಯನ್‌, 

ಸತ್‌ಂ೦ದಾನ ಎಣ್ಣುಲೆ; 

ಅಸತ್‌ಂದೂ ಎಣ್ಣುಲೆ. ೧೩ 
ಆಂಗ್‌ ಕೈಯೂ ಕಾಲುಂಡ್‌; 

ಕಣ್ಣೂ ಮಂಡೆ ಬಾಯುಂಡ್‌; 

ಅದ್‌ಂಗ್‌ ಕೆಮಿಯುಂಡ್‌; 

ಲೋಕತುಳ್ಳ ಎಲ್ಲಾನೊ 

ಅದ್‌ ಸುತ್ತಿ ಕೊಂಡಿತ್‌. ೧೪ 
ಇಂದ್ರಿಯ ಗುಣವೆಲ್ಲಾ 

ಜ್ಞೇಯತ್‌ ಮೊಳಿಂಗೊಂಡ್‌ 

ಎಲಂಗಿಯಂಡ್‌ ಕತ್ತುವ; 

ಜ್ಲೇಯಕಿಲ್ಲೆ ಇಂದ್ರಿಯ; 

ಆಂಗ್‌ ಸಮಂಧೇದಿಲ್ಲೆ; 


ಎಲ್ಲಾನೊ ಪೊರ್‌ತವ; 

ಆಂಗ್‌ ಗುಣ ಇಲ್ಲೆಲ್ಲ; 

ಅದ್‌ ಗುಣಕೆಲ್ಲಾಂಗೂ 

ತಾಮನೆಂದರಿಂಜೋಳೊ. ೧೫ 
ಭೂತತ್‌ಡ ಎಲ್ಲಾಂಡೊ 

ಒಳ್‌ಲೂ ಪೊರ್‌ಮೆಯೂ 

ಎಕ್ಕಲೆ ಕೃಲಿಪುಂವೊ; 


. ಜೀವ ಜಂತು ಅವನೆ; 
ಕಣ್ಣ್‌ ಕಾಣತುಳ್ಳಾಂಗ್‌ 


ಚಾಯೋಡೆ ಅರಿವಕ್‌ 

ದಾಕೊಬ್ಬಕೂ ಕಯ್ಯುಲೆ; 

ದೂರತ್‌ಲೂ ಪಕ್ಕಲೂ 

ಎಲ್ಲೆಲ್ಲಿಯೂ ಇಪುಳ. ೧೬ 
ತುಂಡ್‌ ಆಗತುಳ್ಳಂವೊ 

ತುಂಡ್‌ತುಂಡ್‌ ಆನೋಲೆ 

ಜೀವ ಜಂತುಲುಳ್ಳಂವೊ 

ಪ್ರಾಣಿಯಳ ಚಾಕುವ; 

ಪ್ರಾಣಯಳ ಮುಗ್ಗುವ; 

ಪ್ರಾಣಯಳ ಮಾಡುವ. ೧೭ 
ಅವನೇ-ಬಲ್ಕ ಬೊಳಿಯು 

ಇರ್‌ಟ್‌ನ ಕಡಂದಂವೊ 

ಅವನೇ ಗ್ಯಾನಿ ಜ್ಞೇಯವೂ; 

ಒಂದಾಲ್‌ಂಜಿ ಒಂದಾಂಗ್‌ 

ಕಡಪ ಬಟ್ರೆ ಆಲೆನ್ನೆ; 

ಎಲ್ಲಾ ಜೀವ ಜಂತುಡ 

ಚೂಟ್‌ ಚಾಣ್‌ ನೆಂಇ"ಲ್‌ 

ಎಕ್ಕಲೆಕ್ಕಲಿಪುಂವೊ. ೧೮ 


ಚೆನ್ನಂಗ್‌ ಚುರಿಕಿತ್‌ 
ಕ್ಷೇತ್ರೊ, ಗ್ಯಾನೊ, ಜ್ಞೇಯನೊ 
ನೀಕರಿವು ತಂದನೊ; 
ನಾಡ ಭಕ್ತನಿದ್‌ನ 
ನಲ್ಲರಿಂಜಿ ಕೊಂಡಕ 
ಎನ್ನ ಬಂದ್‌ ಸೇರುವ. 
ಪ್ರಕೃತಿಯೂ ಪುರುಷನೂ 
ಆದಿ ಇಲ್ಲತಂಥವು; 
ಅದ್‌ಲ್‌ ಬದ್‌ಲ್‌ ಆಪದೂ 
ಗುಣಂದೆಣ್ಣ ಗುಣವೂ 
ಪ್ರಕೃತಿಲ್‌ ಪುಟ್ಟುವ. ೨೦ 
ಆಪಂಥಾಂಗೂ ಪೋಪಾಂಗೂ 
ಪುಟ್ಟ್‌ಗುಣೇ ಮೊಳಿಂದೂ 
ಅನ್ನತಾಲ್‌ ಬಪ್ಪಳ 
ಸುಖ ದುಃಖಕೆಲ್ಲಾಂಗೂ 
ಪುರುಷನೇ ಮೊಳೀಂದೂ 
ಎಣ್ಣುವಳ, ಅರ್ಜುನ. 
ಪುರುಷ ಪುಟ್ಟ್‌ಗುಣತ್‌ 
ಕೂಡಿಯಂಡ್‌ ಇಂಜಿತ್‌ 
ಪುಟ್ಟ್‌ ಗುಣತಾವಳ 
ಗುಣತ್‌ನೆಡ್‌ ತವ; 
ಗುಣತ್‌ನೆಡ್‌ತಂಡ್‌ 
ಆದದ್‌ ಗುಣಕೊತ್ತ 
ನಲ್ಲವಂಡ ಕೆಲತೂ 
ಕೆಟ್ಟವಂಡ ಕೆಲತೂ 
ಜನ್ಮತ್‌ನೆಡ್‌ ತವ. 
ಈ ಕಾಯತ್‌ ಉಳ್ಳಂಥ 


೧೯ 


ವಿ೧ 


ವಿವಿ 


ಭಗವಂತಂಡ ಪಾಟ್‌ / ೮೫ 


ಆ ನಲ್ಲ ಪುರುಷಂಗ್‌ - 
ಪಕ್ಕಲ್‌ ` ನೋಟುವಂವೊ, 
ಕೆಯ್ಕ್‌ ಕೆಯ್ಕ್‌ಂದೆಣ್ಣಂವೊ, 
ಒತ್ತಾಸೆತ್‌ ನಿಪ್ಪಂವೊ, 
ಎಲ್ಲಾ ಜೋಗೆಡ್‌ಪಂವೊ - 
ಮಾದೇವ ಪರಮಾತ್ಮ 
ಎಂದೆಣ್ಣಿ ಪರೆಯುವ. 
ಅರಿಂಥ ಪುರುಷನೊ 
ಗುಣತ್‌ಲ್‌ ಕೂಡ್‌ನ 
ಪ್ರಕೃತಿನರಿಯುವೊ, 
ಅನ್ನತ ಮನ್‌ಸನ್‌ 
ಎನ್ನನೆಲ್ಲಾ ಇಂಜಕೂ 
ಚತ್ತಲ್ಲಿ ಪರಪ್‌ಲೆ. 

ಚೆನ್ನ ಜನ ಗೇನತ್‌ 
ಪೆರ್ತ್‌ ನೈಚಿ ಕೊಂಡಿತ್‌ 
ಅಯಂಡಲ್ಲಿಯೇ ಆತ್ಮನ 
ಕಣ್ಣೊಡನೆ ಕಂಡವ, 
ಬೋರೆ ಚೆನ್ನ ಮಾಲವ 
ಸಾಂಖ್ಯ ಜೋಗ ಮಾಡಿತೂ, 
ಬೋರೆ ಚೆನ್ನ ಮಾಲವ 
ಪಣಿ ಜೋಗ ಮಾಡಿತೂ, 
ಅದ್‌ನ ಅರಿಂಜವ. 

ಈ ತರತರಿಯತೆ 
ಬೋರೆ ಚೆನ್ನ ಮಾಲವ 
ಅರಿಂಜವನ ಕೇಟಿತ್‌ 
ತಾನರಿಂಜಿ ಕೊಂಡವ; 
ಅನ್ನತ ಜನಳೆಲ್ಲಾ 


೦೩ 


ಖಳ 


೨೫ 


೮೬ / ಭಗವಂತಂಡ ಪಾಟ್‌ 


ಪುಣ್ಕತ್‌ ಪಡಿಮೆಲ್ಲಾ 
ಕೇಟ್‌ಂಗುಂಡರಿಂಜಿತ್‌ 
ಚಾವಳ 'ಪರಪಳ 
ಸಂಸಾರ ಕಡತ್‌ನ 
ಚವುಟೆತ್‌' ಕಂಡಂದವ. 

ಏದ್‌ ಏದ್‌ ಜಂತುವೂ 
ಮರ ಮಂಡಿಯೆಲ್ಲವೂ 
ಭೂಲೋಕತ್‌ ಪುಟ್ಟುವೊ 
ಅನ್ನತ ಮೂದಲೆಲ್ಲಾ 

ಎಲ್ಲಾ ಭೂತಕೆಕ್ಕಲೂ 
ಒರೇ ಪೋಲೆ ಉಳ್ಳಂಥ 
ನಾಶುಳ್ಳ ಮೊದತೆಲ್ಲಾ 
ನಾಶ ಇಲ್ಲತನ್ನತ 
ಮಾದೇವಪ್ಪ ಸ್ಥಾಮಿನ 
ಕಾಂಬವನೇ ಗ್ಯಾನಿಯೊ. 

ಎಲ್ಲೆಲ್ಲಿಯೂ ಉಳ್ಳಂಥ 
ಮಾದೇವನ ಕಾಂಬಂಥ 
ಮಾಲವ ಮನ್‌ಸನ್‌ 
ತನ್ನ ತಾನ್‌ ಕೊಲ್ಲಲ; 
ಅಂಥ ಗ್ಯಾನಕಾರಂಗ್‌ 
ನಲ್ಲ ನೆಲೆ ಕ್‌ಟ್ರುವ. 

ಕೆಯ್ಯುವ ಪಣಿಯೆಲ್ಲಾ 
ಪುಟ್ಟ್‌ಗುಣ ಮೂಲತೆ - 
ಆತ್ಮ ಒಂದೂ ಮಾಡುಲೆ - 


ಹವ 


೨೯ 


ಎಂದರಂಜಿ ಕೊಂಡಂವೊ 
ಎಲ್ಲಾ ಭೂತತುಳ್ಳಂಥ 
ಬೋರೆ ಬೋರೆ ನೆಲೆನ 
ಮಾದೇವಂಡ ನೆಲೆಲ್‌ 
ಒಂದ್‌ಂದ್‌ ಆರಿಂಜಂಥ 
ಗ್ಯಾನಕಾರ ಮಾಲವ 
ಬ್ರಹ್ಮ ಲೋಕ ಸೇರುವ. 
ಆದಿ ಮೂಲ ಇಲ್ಲತೆ 
ಗುಣ ಏದೂ ಇಲ್ಲತೆ 
ಅದ್‌ಲ್‌ ಬದ್‌ಲ್‌ ಆಗತೆ 
ಕಾಯತ್‌ಲ್‌ ಉಂಡೇಂಗ್ಳೂ 
ಪಣಯೆಂದೂ ಕೆಯ್ಯತೆ 
ಕೆಯ್ಯತ ಕೆಟ್ಟಿಲ್ಲತೆ - . 
ಕಣ್ಣ್‌ಕಾಂಬ ಎಲ್ಲಾನೊ 
ಕಣ್ಣ್‌ ಕಾಣತನ್ನತ 
ಬಾಣ ಸುತ್ತಿತುಂಡೇಂಗ್ಕೂ 
ಏಂಡೋ ಸಮಂಧಿಪ್ಸ್‌ಲೆ - 
ಅನ್ನನೆಯೇ ಕಾಯತ್‌ 
ಆತ್ಮನುಂಡ್‌ಂದಾಚೇಂಗ್ಕೂ 
ಕೆಯ್ಯುವ ಪಣರೇದೂ 
ಕೆಟ್ಟ್‌ಲ್‌ ಕುಡುಂಗುಲೆ. 
ಲೋಕಕೊಬ್ಬ ಸೂರಿಯ 
ಇರ್‌ಟ್‌ಕ್‌ ಬೊಳಿಯೋಲೆ 
ಕ್ಷೇತ್ರಜ್ಞನ ಕ್ಷೇತ್ರಕ್‌ 
ಬೊಳಿ ಕೊಡ್‌ಪಳ. 
ಏದೊರ್‌ ಮನ್‌ಸನ್‌ 


೩೦ 


೩.೨ 


೩೪ 


ಕ ಕಣ್‌ಲ್‌ 
ತ್ರ ಜೀತ್ರಜೃಂಗೂ 
ಳ್ಳ ಭೇ ದರಿಂಜಿ 
ಭೂತತ್‌ಡ ಎಲ್ಲಾಂಡೊ 
ಪುಟ್ಟ್‌ಗುಣ ಕೆಟ್ಟಿಂಜಿ 
ತಪ್ಪವಳ ಬಟ್ಟೆನ 
ಕಂಡರಿಂಜಿ ಕೊಂಡಕ 

ಭಗವಂತಂಡ ಪಾಟ್‌ / ೮೭ 


ಬ್ರಹ್ಮ ಲೋಕ ಸೇರುವ' ೩೫ 
ಎಂದೆಣಿ ಸ ಪರೆಂದತ್‌. > 

ಕೇಳೊ ಕೇಳೊ ಚಂಜುದಿ 
ಪ್ರಕೃತಿ ಜೋಗತ್‌ನ 
ಎಂಗ ಪಾಡಿ ಬೆಕ್ಕನ; 
ಮೂಂದ್‌ ಗುಣ ಜೋಗೆಲ್ಲಾ 
ಕೈಕೆಡ್‌ತ್‌ ಕೂವ್ಹನ. 


ಭಗವಂತಂಡ ಪಾಟ್‌ 


ಕೊಂಬ್‌ - ೧೪ 


ಬಾಳೆನ್ನಡ ಚಂಜಾದಿ, 
“ಕುಟ್ಟಪ್ಪ ಭಗವಂತ 
ಅರ್ಜುನನ ನೋಟಿತ್‌ 
ಈ ಬಾಕ್‌ ಪರೆಂದತ್‌ :- 
'ಗ್ಯಾನಂದೆಣ್ಣ ಗ್ಯಾನತ್‌ 
ಬಲ್ಯ ಗ್ಯಾನ ಎಣ್ಣುವಿ; 
ಅಂಥ ಗ್ಯಾನ ಕ್‌ಟ್ಸ್‌ನ 
ಗ್ಯಾನಕಾರ ಮುನಿಯ 
ಸ್ವರ್ಗ ಲೋಕ ಸೇರಿತ್‌. 
ಇಂಥ ಗ್ಯಾನರಿಂಜವು 
ಅದ್‌ಂಡ ಬಲಂಗುಂಡ್‌ 
ಏಡ ಪಕ್ಕ ಬಂದಿತ್‌ 
ನಲ್ಲ ನೆಲೆ ಕ್‌ಟ್ರಿತ್‌; 
ಪಿಂ ಸೃಷ್ಟಿ ಕಾಲತ್‌ 
ಭೂಮಿಲ್‌ ಪರಪ್‌ಲೆ; 
ಲೋಕ ಮುಡಿಕಾಲತ್‌ 
ಆಯಂಗ್‌ ದುಃಖ ಇಪ್‌ಲೆ.' 
ಕೇಳೊ ಕೇಳೊ, ಅರ್ಜುನ, 
ಮಹದ್ಭಹಂದೆಣ್ವದೇ 


ವಿ 


ಉಂಡಾಕುವ ಅಪ್ಪನ್‌ 

ನಾನೇಂದೂ ಅರಿಂಜೋಳೊ. 
ಸತ್ವ ರಜಸ್‌ ತಮಸ್‌ 

ಈ ಮೂಂದ್‌ ಗುಣವೆಲ್ಲಾ 

ಪ್ರಕೃತಿಂಜೇ ಪುಟ್ಟಿಯ; 

ಚಾವತ ಪರೆಯತ 

ಜೀವಾತವ್‌ ಕಾಯತ್‌ 

ಆ ಗುಣವೇ ಕೆಟ್ಟುವ 
ಮೂಂದುಳ್ಳ ಗುಣತ್‌ಲ್‌ 

ಶುದ್ಧವಾನ ಸತ್ತವೇ 

ಉಳ್ಳಲ್ಲಿ ಎಲಂಗುವ; 


ಕೇಡೇದೊಂದೂ ಮಾಡುಲೆ. 

ಆನಕಲೂ, ಅರ್ಜುನ 

ಚಂದೋಳಕೂ, ಗ್ಯಾನಕೂ 

ಸೆ ಮಾಡಿ ಕೊವ್ಹಾಂಗ್‌ 

ಸಂಸಾರತ್‌ ಕೇರ್‌ಲ್‌ 

ಕಟ್ಟುವ ಮೊಳಿಯಾಪ. ೬ 
ರಜೋ ಗುಣಂದೆಣ್ಣದ್‌ 

ಮದ ರೂಪ ಉಳ್ಳದ್‌; 

ಬಾವಳ ಕೊದಿಯೆಲ್ಲಾ 

ಇದ-ಲ್‌ಂ.ತೇ ಪುಷ್ಟುವ. 

ಆನಂಗುಂಡ್‌ ಈ ಗುಣ 

ಜೀವತ್‌ನ ಎಂಗಡ 

ಕೆಯ್ಕುವಳ ಪಣಿಕ್‌ 

ಕೆಟ್ಟಿತ್‌ ಮುರುಕುವ. ಫಿ 
ತಮಸ್‌ ಗುಣ ಕೇಳ್‌ 

ಎಲ್ಲಾ ಗ್ಯಾನ ಮುಚ್ಚಿತ್‌ 
ಲ್ಲಾಜೀವ ಜ ls 

ಮರ್‌ಲ್‌ ಮಾಡಿಕೊಂಡಿತ್‌ 

ಮೈಮರಂದಿತಿಂಜಿತ್‌ 

ಬೇಜಾರತೊರಕ್‌ ಲೂ 

ಜೀವಾತನ ಕಟ್ಟುವ. ಲ 
ಸತ್ವ ಗುಣ ಜನಕ್‌ 

ಪಣಿಕಾಸೆ ಮಾಡುವ; 

ತಪೋ ಗುಣ ಜನ 

ಗ್ಯಾನತ್‌ನ ಮುಚ್ಚಿತ್‌ 

ಬಟ್ಟೆ ತಪ್ಪಿ ಪೋಪೋಲೆ 

ಬುದ್ಧಿನ ಕೆಡ್‌ತುವ. ೯ 


ಭಗವಂತಂಡ ಪಾಟ್‌ / ೮೯ 


ಒರೂ:ರ ಕಾಲತ್‌ಲ್‌ " 
ಜಸ್‌ ತಮಸ್‌ನೊ 
ಸತ್ತ ಗುಣಡಕಿತ್‌ 
ಎದ್ದೆಲಂಗಿ ಕತ್ತುವ; 
ಅದೇ ಪೋಲೆ ರಜಸು 
ಸತ್ತೊ ತಮಡಕಿತ್‌ 
ತಾನೆಲಂಗಿ ಕತ್ತುವ; 
ಅನ್ನನೆಯೇ ತಮಸು 
ಸತ್ತ ರಜಡಕ್ಕಿತ್‌ 
ತಾನ್‌ ಒಂದೇ ಕತ್ತುವ. ಚೆ 
ಏದ್‌ ಕಾಲ ನೇರತ್‌ 
ಮಾಲವಡ ಕಾಯತ್‌ 
ಇಂದ್ರಿಯತ್‌ ಎಲ್ಲಾಂಡೊ 
ಬಟ್ಟೆಲ್‌ ಬೊಳಿ ಕಾಂಬೂ 
ಅಕ್ಕ ಸತ್ವ ಗುಣವೇ 
ಕತ್ತುವಂದಂರಿಂಜೋಳೊ. 
ಕೆಟ್ಟುಗೆಲ್‌ ಪಣಿಕ್‌ 
ಕೈಯ್‌ಟ್ಟಿತ್‌ ಕೆಯ್ವಕ 
ಶಾಂತಿ ಇಲ್ಲತಿಪ್ಪಕ 
ಅನ್ನತ ಪಣಿಲೆಲ್ಲಾ 
ಆಸೆ ಆಯಂಡಿಪ್ರಕ 
ರಜೋ ಗುಣ ಕತ್ತುವ. 
ತಮೋ ಗುಣ ಕತಕ 
ಇರ್‌ಟ್‌ -ಕವಿಂಜಿ ಕೊಂಡೋಲೆ 
ಬುದ್ಧಿಕೆ ಕೆಳಪಾಯಿ 
ಏದೊರೂ ಕೆಲಸತ್‌ 
ಬುದ್ಧಿ ಓಟ ಇಲ್ಲತೆ 


೧೧ 


೧೨ 


೯೦ / ಭಗವಂತಂಡ ಪಾಟ್‌ 


ಬೇಜಾರತ್‌ ಇಪ್ತಳ; 
ಅರ್ಲೊ ಮರ್ಲೋ ತೋಂದುವ. ೧೩ 
ಸತ್ವ ಗುಣ ಕತ್ವಕ 
ಗ್ಯಾನಕಾರ ಪೋಪಳ 
ಅದ್ರ ಶುದ್ಧ ಉಳ್ಳಂಥ 
ಲೋಕತ್‌ನ ಸೇರುವ. 
ರಜೋ ಗುಣ ಕತ್ತಕ 
ದಾರೊಬ್ಬನ್‌ ಚತ್ತಕ 
ಪಣಿಕ್‌ ಕೊದಿಪಳ 
ಮಾಲವಂಗ್‌ ಪುಟ್ಟುವ. 
ತಮೋ ಗುಣ: ಕತ್ವಕ 
ದಾರೊಬ್ಬನ್‌ ಚತ್ತಕ 
ಬಾಯಿಲ್ಲತ ಜಂತುಹ 
ಕೆಲತ್‌ಲ್‌ ಪುಟ್ಟುವ. 
ಸತ್ತ ಗುಣ ಇಂಜಿತ್‌ 
ಮಾಡುವಳ ಪುಣ್ಯಕ್‌ 
ನಲ್ಲ ಶುದ್ಧವಾನಂಥ 
ಎಲಂಗುವ ಫಲವುಂಡ್‌; 
ರಜೋ ಗುಣ ಇಂಜಿತ್‌ 
ಕೆಯ್ಯುವಳ ಪಣಿಕ್‌ 
ದುಃಖ ಫಲ ಕ್‌ಟ್ಟುವ; 
ತಮೋ ಗುಣ ಇಂಜಿತ್‌ 
ಕೆಯ್ಯುವಳ ಪಣಕ್‌ 
ಕೇಡ್‌ ಬುದ್ದಿ ಫಲವೆ. 
ಸತ್ತತ್‌ಂಜಿ ಗ್ಯಾನವೂ, 
ರಜಸ್‌ಂ೦ಜಿ ಲೋಭವೂ, 


೧೪ 


೧೬ 


೧೫. 


ತಮಸ್‌ಂಜಿ ಮೋಹವೂ 
ಅಗ್ಯಾನವೂ ಪುಟ್ಟುವ. 
ಸತ್ತ ಗುಣ ಉಂಡೇಂಗಿ 
ನಲ್ಲ ನೆಲೆ ಕ್‌ಟ್ಟುವ; 
ರಜಸ್‌ ಗುಣತ್‌ಲ್‌ 
ನಡು ಮಧ್ಯಶಿಪ್ಪಳ; 
ತಮಸ್‌ ಗುಣತ್‌ಲ್‌ 
ಪಾತಾಳಕೇ ಪೋಪಲ. 
ಗುಣಲ್ಲತೆ ಏದೊಂದೂ 
ಪಣಕ್‌ ಮೊಳಿಯಿಲ್ಲೆ 
ಎಂದೆಣ್ಣಿತ್‌ ಬುದಿಲ್‌ 
ದಾರರಿಂಜಿ ಕೊಂಬನೊ, 
ಗುಣಕ್‌ಂಜಿ ನಾನನ್ನೆ 
ನಲ್ಲಂವಂದರಿವನೊ 
ಅವನ್‌ ನನ್ನ ಸೇರುವ. 
ಕಾಯೆಡ್‌ತ ಜೀವಾತ್ಮ 
ಕಾಯತ್‌ಂಜಿ ಪುಟ್ಟ್‌ನ 
ಈ ಮೂಂದೂ ಗುಣತ್‌ನ 
ಉತ್ತಿ ತಪ್ಪಿ ಜಾಟಿನೊ 
ಚಾವದೂ, ಪರ್‌ಪದೂ, 
ಆಳ್‌ ಕಾಳೆ ಪರ್‌ಪದೂ, 
ಆಳ್‌ ಕಾಳೆ ತೇವದೂ, 
ದುಃಖತ್‌ಲ್‌ ಇಪ್ಪದೂ, 
ತಪ್ಪಿತ್‌ ಕಡ್‌ಂದಿತ್‌ 
ಸ್ಪರ್ಗ ಲೋಕ ಸೇರುವ' 
ಎಂದೆಣ್ಣ ಪರೆಯಣೆ 
 ಬುದ್ದಿಕಾರ ಅರ್ಜುನ 


೧೯ 


ವಂ 


ತಾನೆನ್ನ ಪರ್‌ಂದತ್‌ :- 
"ಕೇಳೊ ಸ್ವಾಮಿ ಕುಟ್ಟೆಯ್ಯ 
ಈ ಮೂಂದ್‌ ಗುಣತ್‌ನ 
ಮಾಲವನ್‌ ತಪ್ಪಿತ್‌ 
ಪೋಪಳ ಕೊಯಲೆನ್ಸ್ನ್‌? 
ತಪ್ಪಿ ಜಾಟಿ ಪೋಯಿನೊ 
ಅನ್ನತ ಮನ್‌ಸನ 
ಎನ್ನನೆ ಅರಿಯುವ? 
ಅವಂಡಾಚಾರ ಎನ್ನನೆ? 
ಈ ಮೂಂದ್‌ ಗುಣತ್‌ಂಜಿ 
ಅವನೆನ್ನನೆ ಜಾಟ್‌ನ?' 
ಎಂದೆಣ್ಣಿತ್‌ ಕೇಕಣೆ 
ಅಚ್ಚಪ್ಪ ಭಗವಂತ 
ಈ ಬಾಕ್‌ ಪರೆಂದತ್‌ :- 
"ಕೇಳೊ ಕೇಳೊ, ಅರ್ಜುನ, 
ಎದ್ದೆಲಂಗಿ ಕತ್ತಕೊ 
ಪಣಿ ಜ್ಜಂಡಿಪ್ಪಕೊ 
ಮೋಹ ಪುಟ್ಟಿ ಕೊವ್ಪಕೊ 
ಆಕ್‌ ಚಜೊಡಿಯಿಲ್ಲೆಯೊ, 
ಕೈ ತಪ್ಪಿತ್‌ ಪೋನಾನ 
ಪಿಂಇ. ಆಸೆ ಮಾಡುಲ್ಕೋ, 
ಬೊಂಡತನನ್ನಿಂಜಿತ್‌ 
ಸತ್ವ ಗುಣ ಇಪ್ಪಕ 
ಆಲ್ಲಾಡತೆ ಇಪ್ಪನೊ, 
ಗುಣತ್‌ರ ಮಾಯಾಂದ್‌ 
ದಾರ್‌ ಮುಂಡತಿಪ್ಪನೊ 


೨೧ 


ವಿವಿ 


ಭಗವಂತಂಡ ಪಾಟ್‌ / ೯೧ 


ಎಚ್ಚಕೆಚ್ಚ ಕಾಯಿನೊ 
ಅಲ್ಲಾಡತೆ ಇಪ್ಪನೋ, 
ದಾರ್‌ ಸುಖ ದುಃಖತೂ 
ಒರೇ ಪೋಲೆ ಇಪ್ಪನೋ,: 
ಪುಟ್ಟ್‌ನ ಗುಣತ್‌ಲ್‌ 
ಗಟ್ಟಿಯಾಯಿತಿಪ್ಪನೋ, 
ಪೊನ್ನ್‌ ಪಣ ಕಂಡಕ 
ಕಲ್ಲ್‌ ಪೋಲೆ ಕಾಂಬನೋ 
ನಂದೂ ಕೇಡ್‌ ಒಂದಾಯಿ 
ದಾರ್‌ ದಾರ್‌ ಕಾಂಬನೋ, 
ತುದಿಚಕೋ ಪಳಿಂಜಕೋ, 
ಒರೇ ಪೋಲೆ ಇಪ್ಪನೋ, 
ಮಾನ ಮಾನಕೇಡ್‌ಲೂ 
ಭೇದ ಕಾಣತಿಪ್ಪಾನೋ, 
ಶತ್ರು ಮಿತ್ರಂದೆಣ್ವಕ 
ಒರೇ ಪೋಲೆ ಕಾಂಬನೊ 
ಕೆಯ್ಕುವಳ ಪೆಣಿಕ್‌ 
ಫಲಕಾಸೆ ಇಲ್ಲತೆ 
ದಾರ್‌ ದಾರ್‌ ಇಪ್ಪನೊ 
ಈ ಮೂಂದ್‌ ಗುಣತ್‌ಂಜಿ 
ಅವನೇ ಜಾಟಿ ಕೊಂಡಂವೊ ೨೫ 
ನನ್ನ ದಾರ್‌ ನೇಮತೆ 
ಭಕ್ತಿ ಜೋಗ ಮಾಡುವೋ 
ಅನ್ನತ ಮಾಲವನ್‌ 
ಮೂಂದ್‌ ಗುಣೊ ಜಾಟಿತ್‌ 
ಬ್ರಹ್ಮ ಲೋಕ ಸೇರಲು. 


೨೪ 


೨೬ 


೨ / ಭಗವಂತಂಡ ಪಾಟ್‌ 


ಚಾವತ ಪರೆಯತ 
ಆದ್‌ಲ್‌ ಬದ್‌ಲ್‌ ಆಗತ 
ನಾಲ್‌ ಮಂಡೆ ಬ್ರಹಂಗೂ 
ನಾನೇ ಮೂಲರಿಂಜೋಳೊ; 
ಎಕ್ಕಲುಳ್ಳ ಧರ್ಮಕ್ಕೂ 


ಬ ಇತ್ತಿ! ಇದಾನೆ 
ನಯಿಜಬೆತ್‌ ಪಡಯುವ 


ಸುಖಕ್ಕೂ ನೆಲೆ ನಾನೆ.' 

ಎಂದೆಣ್ಣಿ ಪರೆಂದತ್‌” ೨೭ 
ಕೇಳೊ ಕೇಳೊ ಚಂಜುದಿ 

ಮೂಂದ್‌ ಗುಣ ಪಾಡ್‌ಚಿ; 

ಈ ಪಾಡುವ ಬೆಚ್ಚಿತ್‌ 

ಪುರುಷೋತ್ತಮ ಜೋಗನ 

ಕೈಕೆಡ್‌ತ್‌ ಕೊವ್ಪನ. . 


ಬೆಗವಂತಂಡ ಪಾಟ್‌ 


ಕೊಂಬ್‌ - ೧೫ 


ಬಾಳೆನ್ನಡ ಚಂಜಾದಿ, 
“ಕುಟ್ಟಪ್ಪ ಭಗವಂತ 
ಅರ್ಜುನನ ನೋಟಿತ್‌ 
ಈ ಬಾಕ್‌ ಪರೆಂದತ್‌ :- 
ಇಂಇಗೂ ಕೇಳ್‌, ಅರ್ಜುನ, 
ಭೂಮಿಂದೆಣ್ದರೆಯಾಲ್‌ 
ಬೇರ್‌ ಕೊಡಿಕಾಯಿತೂ 
ಕೊಂಬಡಿಕ್‌ ಆಯಿತೂ 
ಎಕ್ಕಲೆಕ್ಕಲಿಪ್ಪಳ; 
ಆಲ್‌ ಮರ ಚಪ್ಪಲೆ 
ವೇದತ್‌ರ ಮಂತ್ರಾಪ; 
ಇದರಿಂಜಿ ಕೊಂಡಂವೊ 
ವೇದರಿಂಜಿ ಕೊಂಡಂವೊ 

ಆಲ್‌ ಮರ ಕೊಂಬೆಲ್ಲಾ 
ಕೇದಕೂ ಕೊಡಿಕಾಯಿ 
ಗುಣತೂ ವಿಷಯತೂ 
ಕೊಂಬೆಲ್ಲಾ ತೆವ್‌ಪಳ; 
ಬೋರೆ ಚೆನ್ನ ಬೇರೆಲ್ಲಾ 


ಕೇದಕ್‌ ಇಳಿಂಜಿತ್‌ 

ಭೂಮಿಲ್‌ ಒರ್‌ ಪಾಯಿ 

ಮಾಲವ ಮನ್‌ಸಳ 

ಕೆಯ್ಕುವಳ ಪಣಿಕ್‌ 

ಕೇರಾಯಿತ್‌ ಕಟ್ಟುವ. ಸ 
ಆಂಡ ರೂಪ ಕಾಂಬ್‌ಲೆ 

ಆಂಡ ಅಡಿಕೊಡಿಯೂ 

ತಾಯಿ ಬೇರೂ ಕಾಂಬ್‌ಲೆ; 

ಆಂಡ ಬೇರ್‌ ಭೂಮಿಲ್‌ 

ಪೆರ್ತ್‌ ಆಳ ಪೋಯಿತ್‌; 

ಆಸೆನೆಲ್ಲಾ ಬುಟ್ಟಿತ್‌ 

ಮನತ್‌ಲೊರಪಾಯಿ 

ಒಡಿಕತ್ತಿ ಕೊಂಡಿತ್‌ 

ಆ' ಆಲ್‌ನ ಕೆತ್ರಂಡು. ೩ 
ಎದ್‌ ನೆಲೆ ಕ್‌ಟ್ರಿನೋ 

ಚಾವುಲೆ ಪರಪ್‌ಲೆ 

ಎಂದರಿಂಜಿ ಕೊಂಡಿತ್‌, 

ಆಂಡ ಬಟ್ಟೆ ತೇಡಂಡು. 


೯೪ / ಭಗವಂತಂಡ ಪಾಟ್‌ 


ಆರಂಗುಂಡ್‌ ಪಂಡ್‌ಂಜೇ 

ಸಂಸಾರೆಲ್ಲಾ ಆಯಿತೊ: 

ಆ ಮೂಲ ಪುರುಷಂಡ 

ನಾನೂ ಮರೆ ಬೂವಿನೊ. ಛ 
ಆಸೆ ಮೋಹ ಬುಟ್ಟಿತ್‌ 

ಸಂಗ ದೋಷ ಬುಟ್ಟಿತ್‌ 

ದೇವಳ ನೆನತಂಡ್‌ 

ಎಲ್ಲಾ ಕೊದಿ ಬುಟ್ಟಿತ್‌ 

ಸುಖ ದುಃಖ ದಂಡಾಂಡೊ 

ದೂರ ನೀಂಗಿ ನಿಂದಂಥ 

ಗ್ಯಾನಕಾರ ಮಹಾತ್ಮ 

ಶಾಶ್ವೀತಾಯಿತುಳ್ಳಂಥ 

ಆ ಜಾಗಕೇ ಪೋಪಳ. 9೪ 
ಬೊದ್‌ ಎಲ್ಲಿ ಕಾಯುಲೆ, 

ನೆಲಚಿ ಎಲ್ಕುದಿಪ್‌ಲೆ. 

ತಿತ್ತ್‌ ಎಲ್ಲಿ ಕತ್ತುಲೆ, 

ಮಾಲವ ಮನ್‌ಸನ್‌ 

ಏದ್‌ ನೆಲೆ ಸೇರಿತ್‌ 

ಸಂಸಾರಕ್‌ ಪೋಪ್‌ಲೆ 

ಆ ಜಾಗವೇ ನಾಡದ್‌. ೬ 
ಏಡೋರಂಶ ಲೋಕತ್‌ 

ಜೀವಾಯಿ ಪರೆಂದಿತ್‌ 

ಪ್ರಕೃತಿಲಡಂಗ್‌ನ 

ಪಂಚೇಂದ್ರಿಯ ಅಲ್ಲತೆ 

ಆರಾನ ಮನಸ್‌ನ 


ತಾನ್‌ ಬಲಿಚಿ ಕೊಂಬುವ. ವ್ನಿ 


ಜೀವಾತ್ಮನ್‌ ಕಾಯತ್‌ 


ಒಮ್ಮ ಬಂದ್‌ ಕೂಡಿತ್‌ 

ಎಕ್ಕ ಬುಟ್ಟ್‌ ಪೋಪನೋ 

ಅಂಥ ಕಾಲ ನೇರತ್‌ 

ಪೂವ್‌ಡ ಮಣಿಯೆಲ್ಲ 

ಕಾತೆಡ್‌ತ್‌ ಪೋಪೋಲೆ 

ಬುಟ್ಟ್‌ ಪೋಪ ಜೀವಾತ್ಮ 

ಇಂದ್ರಿಯಳ ಎಲ್ಲಾನೊ 

ಕೂಡೆಡ್‌ತ್‌ ಪೋಷಪಳ. ಲ 
ಕಾಯತುಳ್ಳ ಜೀವಾತ್ಮ 

ಕೆಮಿ ಕಣ್ಣ್‌ ಮೂಕ್‌ ಲೂ 

ನಾವು ಮೇಲ್‌ ಮನತೂ 

ವಿಷಯತ್‌ನರಿಂಜಂವೊ. ೯ 
ಜೀವಾತನ್‌ ಪೋಪದೂ 

ಜೀವಾತನ್‌ ಇಪ್ಪದೂ 

ಗುಣಕ್‌ ಮೊಳಿಯಾನ 

ಇಂದ್ರಿಯ ವಿಷಯೆಲ್ಲಾ 

ತಾನರಿಂಜಿ ಕೊಂಬದೂ 

ಪೊಟ್ಟಂಗೊಂದೂ ಕಾಂಬ್‌ಲೆ; 

ಗ್ಯಾನ ಕಾರ ಕಾಂಬಳ. ೧೦ 
ಕಷ್ಟ ಪಟ್ಟ್‌ ಜೋಯಿಯ 

ಕಾಯತ್‌ಲ್‌ ಉಳ್ಳಾನ 

ಕಣ್ಣ್‌ಲನ್ನೆ ಕಂಡವ; 

ನಲ್ಲರಿವು ಇಲ್ಲತೆ 

ಸ್ಥಿರ ಬುದ್ದಿ ಇಲ್ಲತೆ 


ಎನ್ನನೆ ನಯಿಚಿನೊ . 


ಜೀವಾತ್ಮ ಕಾಂಬ್‌ಲೆ॥ ೧೧ 


ಎಲ್ಲೆಲ್ಲಿ ಎಲಂಗುವ 


ಸೂರ್ಕ ಚಂದ್ರ ಅಗ್ನಿಕ್‌ 
ಉಳ್ಳ ಬೊಳಿ ಎಲ್ಲವೂ 
ನಾಡ ಬೊಳಿ, ಅರ್ಜುನ. ೧೨ 
ಜೀವ ಜಂತು ಎಲ್ಲಾನೊ 
ಮಂಡೆಲ್‌ ಪೊರ್‌ತವಿ; 
ಮರ ಮಂಡಿಲೆಲ್ಲಾಲೂ 
ಸೋಮ ರಸಂದೆಣ್ಣಿತ್‌ 
ಕರಯಾಯಿತಿಪಂಜಿ 
ಮದ್‌ ಮರ ಚಾಕುವಿ. ೧೩ 
ಒಂದ್‌ ಕೇಳ್‌, ಅರ್ಜುನ, 
ಅಗ್ಲಿ ಬಾಯಿ ತಿತ್ತಾಯಿ 
ಎಲ್ಲಾ ಜೀವ ಜಂತುಡ 
ಕಾಯತ್‌ಲ್‌ ಇಂಜಿತ್‌, 
ಜೀವತ್‌ಡ ಕಾತ್‌ಲ್‌ 
ನಾಲ್‌ ತರ ಕೂಳ್‌ ನ 
ತಿಂದಿತ್‌ ಕರಕುವಿ. ೧೪ 
ಆಳಣ್ಣ ಎದೆಯಿಲ್‌ 
ಒಪ್ಪಾರತೆಳತಿಯ; 
ಏಡಲ್ಲಿಂಜೇ ಗೇನವೂ, 
ಗ್ಯಾನವೂ, ತರ್‌ಕವೂ, 
ಎಲ್ಲವೂ ಪೊರಡುವ; 
"ದೆಲ್ಲಾ ಪಡಿಪದ್‌ 
ಎನ್ನರಿವಕಾಯಿತೆ; 
ವೇದಾಂತೆಲ್ಲಾ ನಾನನ್ನೆ; 
ವೇದರಿಂಜ್ಯ ನಾನನ್ನೆ ೧೭ 


ಭಗವಂತಂಡ ಪಾಟ್‌ / ೯೫ 


ಈ ಭೂಮಿಡ ಮೀದಲ್‌ 
ನಾಸ ಉಳ್ಳ ಪುರುಷ 


ಲತ ಪುರುಷ 


ಗಿ 


`ನುಂಡ್‌ ದಂಡಾಳ್‌; 

ಎಲ್ಲಾ ಭೂತ ನಾಶಾಪ; 

ಬಾಣ ಪೋಲೆ ನಾಕಾತೆ 

ಇಪ್ರದಿಇಗೊಂದುಂಡ್‌ಲ. ೧೬ 
ಈ ದಂಡಾಂಗೂ ಮೂಲಾನ 

ಪುರುಷನೇ ಪರಮಾತ್ಮ - 

ಅದ್‌ಲ್‌ ಬದ್‌ಲ್‌ ಆಗತೆ 

ಎಲ್ಲೆಲ್ಲಿಯೂ ಇಪುಳ. 

ಶಂಭು ಶಿವ ಮಾದೇವ 

ಮೂಂದ್‌ ಲೋಕ ನುಗಿತ್‌ 

ಪೊರ್‌ತವ - ಪೊಲತುವ. ೧೭ 

ನಾಶಾತ ಪುರುಷನೊ 

ಮೂತಿತ್‌ ನಾನುಳ್ಳಾಂಗ್‌ 

ಲೋಕತ್‌ಲೂ ವೇದ 

ಪುರುಷೋತ್ತಮಂದೆಣ್ಣಿತ್‌ 

ನಾನ್‌ ಕೇಳಿ ಫಪೋಯನೊ. ೧೮ 
ಆಗ್ಯಾನೊಂದೂ ಮಾಡತೆ 

ಪುರುಷೋತ್ತಮ ನಾನ್‌ಂದ್‌ 

ಆರರಿಂಜಿ ಕೊಂಡಿತೋ 

ಅವನ್‌ ಎಲ್ಲರಿಂಜಂವೊ. ೧೯ 
ಇಂಥ ಗುಟ್ಟ್‌ ಶಾಸ್ತೆಲ್ಲಾ 

ಈ ತರತ್‌ ನೀಕಾಯಿ 


ಡೆ 
ಸ್ರ 


ಒಬ 


ಆ 


ಬ್ರ 


5೬ / ಭಗವಂತಂಡ ಪಾಟ್‌ 


ತ 


ನೆಣ್ಣಿತ್‌ ತಂದನೊ; 
ಇದರಿಂಜ ಮಾಲವ 

2ರಿವು ಕೊಂಡಿತ್‌ 

ಲೋಕತ್‌ ಪಣಿಯೆಲ್ಲಾ 
ತ್‌ೇಂದತ್‌ಂದೊರಕಲ್ಲು' 
ಎಂದೆಣ್ಣಿ ಪರೆಂದತ್‌.” ೨೦ 


4} 


೪1 
et 
Ne 


ಕೇಳೆನ್ನ 
ಪುರುಷೋತ್ತಮ ಜೆ 
ಎಂಗ ಪಾಡಿ ಬೆಕ್ಕನ; 
ಈ ಪಾಡುವ ಬೆಚ್ಚಿತ್‌ 
ದೇವಡೊ ರಾಕ್ರಸ್ಯಡೊ 
ಜೋಗ ಭೇದ ಪಾಡಂಗ. 


ಚಂಜಾ 
ಗೆಲ್ಲಾ 


ಭೆಗವಂತಂಡ ಪಾಟ್‌ 


ಬಾಳೆನ್ನಡ ಚಂಯಾದಿ, 
“ಕುಟ್ಟೆಯ್ಯ ಭಗವಂತ 
ಅರ್ಜುನನ ನೋಟಿತ್‌ 
ಈ ಜಾಕ್‌ ಪರೆಂದತ್‌ :- 
"ಕೇಳೊ ಕುಂತಿ ಪುತ್ರನೇ, 
ಧ್ರರ್ಯೊ, ಶುದ್ಧ ಮನಸೂ, 
ಗ್ರಾನಕ್‌ ನಯಿಪದೂ, 
ದಾನ ಮಾಡಿ ಕೊವ್ಪದೂ, 
ಇಂದ್ರಿಯೆಲ್ಲಾ ಗೆಲ್ವದೂ, 
ಯಜ್ಞತ್‌ನ ಮಾಡ್ದದೂ, 
ವೇದತ್‌ನರಿವದೂ, 
ಜಪ ತಪ ಮಾಡ್ತದೂ, 
ಮನ ಬಾಕ್‌ ಮೇಲ್‌ಲೂ 
ಓರೇ ಪೋಲೆ ಇಪ್ಪದೂ 

ಕೇಡ್‌ ಮಾಡತಿಪ್ಪದೂ, 
ಸತ್ಯ ತಪ್ಪತಿಪ್ಪದೂ, 
ಚೊಡಿ ಇಲ್ಲತಿಪ್ಪದೂ, 
ತೌಂದಾರಿಯಾಯಿಪ್ಪದೂ, 


ಕೊಂಬ್‌ - ೧೬ 


ಮನಸ್‌ಲ್‌ ಕಾಂತಿಯೂ, 
ಚಾಡಿ ಎಣ್ಣತಿಪ್ಪದೂ, 
ಪ್ರಾಣಿಯಕ್‌ ದಯವಾ, 
ವಿಷಯತಾಸ ಇಲ್ಲತೆ 
ಸಾಧುವಾಯಿತಿಪ್ರದೂ, 
ಮಾನತೋಡೆ ಇಪ್ರದೂ, 
ಗಟ್ಟಿ ಮನತಿಪ್ಪದೂ 
ಗಟ್ಟಿಗನ್‌ ಆಯಿತ್‌ 
ತಪ್ಪ್‌ಕೊಪ್ಪ್‌ ಮಾಡ್ದದೂ, 
ಪಣಿಲ್‌ ಪುರ್‌ಡಾಯಿ 
ನಾಟಾಚಾರತಿಪ್ರದೂ, 
ದೋಶ ಗರ್ವ ಮಾಡತೆ 
ಇನ್ನನಿಪ್ಪ ಗುಣೆಲ್ಲಾ 
ದೇವಡ ಸ್ನಭಾವತ್‌ 
ಪುಟ್ಟ್‌ನಯಂಗಿಪ್ಪದ್‌. 
ಬಲ್ಕರಿಕೆ ಬಡಾಯಿ, 
ಗರ್ವ ಆಸೆ, ಚೊಡಿಯೂ, 
ಕೆಟ್ಟ ತಕ್ಕ್‌, ದುರ್ಗುಣ, 

೯೮ / ಭಗವಂತಂಡ ಪಾಟ್‌ 


ಬುದ್ಧಿ ಇಲ್ಲತಿಪದೂ, 


ಲ 


ರಾಕ್ರಾಸಿ ಸ್ಪ್ವಭಾವತ್‌ 


ಗ್ಯಾನಕಾರರಿಂಜಿತ್‌. 
ಆನಂಗುಂಡ್‌ ಅರ್ಜುನ, 
ನೀನ್‌ ದುಃಖ ಮಾಡಂಡ; 
ದೇವ ಸ್ವಭಾವತ್‌ಲೇ 


ನೀನ್‌ ಪುಟ್ಟಿತುಳ್ಳಿಯ. ೫ 


ಈ ಭೂಮಿರ ಮೀದಲ್‌ 
ದೇಬುವಡ ಸಭಾವಾಂದೂ 


ಕ್ಸ ಇಡಂಡು ಬೋಂಡಾಂದ್‌ 
ಎಣ್ಣುವದೇ ಗೊತ್ತಿಲ್ಲ; 
ಣಿ ಎಧಿ 
ಅದ ಶುದ ಇಪ್‌ಲೆ; 
ಇ GQ ಲ 
ಆಚಾರ ನೆಲೆಯಿಲ್ಲೆ; 


ಸತ್ತಿಯ ಪರೆಯುಲೆ. 
ಅನ್ನತವು ಎಣ್ಣುವ 
ಎನ್ನತಂದರಿವಿಯ?- 
ಮಾದೇವಂದ್‌ ಲೋಕತ್‌ 
ಆರೊಬ್ಬರೂ ಇಲ್ಲೆಲ್ಲ; 
ವೇದತೆಣ್ಣ ತಕ್ಕೆಲ್ಲಾ 
ಪೊಟ್ಟಲ್ಲತೆ ನೇರಲ್ಲ; 
ಧರ್ಮಕೂ, ಅಧರ್ಮಕೂ 
ಏದೊರೊ ಭೇದವಿಲ್ಲೆ; 
ಬೋರೆ ಬೋರೆ ಗುಣತೆ 
ಭೂಲೋಕೆಲ್ಲಾ ಉಂಡಾಯೆ; 
ಆಣ್‌ ಪೊಣ್ಣ್‌ಡಾಸೆನ 
ತ್‌ೇಪಕ್‌ಂ೦ದೇ ಬಂದಿಯ- 
ಎಂದೆಣ್ಣಿ ಪರೆಯುವ. 
ಭೂಲೋಕ ಮುಡಿಪಕ್‌ 
ಆರಾರಲ್ಲಾ ಪುಟ್ಟಿತೊ 
ಅಯಂಡೆಲ್ಲಾಡ ಆಚಾರ 
ಈ ತರತ್‌ ಇಪ್ಪಳ; 
ಅಯಂಡ ಮನ ಕೆಟ್ಟಿತ್‌ 
ಬುದ್ದಿ ಕಮ್ಮಿ ಆಯಿತ್‌ 
ಕೆಟ್ಟ ಪಣ ಕೆಯ್ಯುವ. 
ತ್‌ೇರತಂಥ ಆಸಕ್‌ 
ಮನಸ್‌ನ ಬುಟ್ಟತ್‌ 
ಬಲ್ಭ್‌ಡ ಗರುವತ್‌ 
ನಾ ಬಲ್ಯಂವಂದೆಣ್ಣತ್‌ 
ಕಟ್ಟಾನ ಮೋಹಿಚಿತ್‌ 
ಕೆಟ್ಟ ಕೆಟ್ಟ ಕಾರ್ಯತ್‌ 


[3 


6 


ಇಷ್ಟ ಪಟ್ಟ್‌ ಕೊಂಡಿತ್‌ 
ಕೆಟ್ಟ ವ್ರತ ಮಾಡುವ. 
ಚಾವಣೆಕ್‌ ಏದೇದೊ 
ಗೇನ ಬೆಚ್ಚಿ ಕೊಂಡಿತ್‌ 
ಆಸೆ ಮದಿ ಮಾಡ್ತದೇ 
ಎಲ್ಲಾಂಗಿಂಜೂ ಬಲ್ಯದ್‌ 
ಎಂದೆಣ್ಣಿ ನೆನಪಳ. 
ಎಂಥಾನೊ ನಿರೀಚಂಡ್‌ 
ಆಸೆಂದೆಣ್ಣ ಕೇರ್‌ಲ್‌ 
ಕೆಟ್ಟ್‌ ಚಿಟ್ಟ್‌ ಕೊಂಡಿತ್‌ 
ಕೊದಿ ಚೊಡಿ ಮಾಡ್ಕಂಡ್‌ 
ಆಸೆ ತೇಪಕಾಯಿತ್‌ 
ಪಣ ಗುಡ್ಡೆ ಕೂಟುವ. 
ಇದ್‌ ಇಕ್ಕ.ಕ್‌ಟ್ಸ್‌ಚಿ; 
ನಾಡ ಮನತಾಸುನ 
ನಾಳೆ ನಾನ್‌ ತ್‌ಪಿನೊ, 
ಬೋಂಡಿಯ ಪಣವುಂಡ್‌ 
ನಾಳೆಯೂ ಪಣ ಬಪ್ಪ; 

ಆ ಶತ್ರುನ ಕೊಂದಿಯ; 
ಇಂಣ್‌'ಲ್ದಾರೊ ಕೊಲ್ಬುವಿ; 
ಮಾದೇವನ್‌ ನಾನನ್ನೆ; 
ಎಲ್ಲಾ ಸುಖ ಚಂದೋಳ 
ನಾನಿಲ್ಲಿ ಪಡೆವಿನೊ; 
ಪುಟ್ಟ್‌ನಾಂಗ್‌ ಗೆದ್ದನೊ; 
ನಾನೇ ಸುಖಿ, ಬಲಿಷ್ಟ; 

ಪಣಗಾರ ನಾನನ್ನೆ; 
ಮನಸ್ಥಾನಿ ನಾನನ್ನೆ; 


೧೦ 


೧೧ 


೧೩ 


೧೪ 


ಭಗವಂತಂಡ ಪಾಟ್‌ / ೯೯ 


ವಾಕೆದ್‌ರ್‌ ದಾರುಂಡ್‌? 
ಯಾಗ ಯಜ್ಞ ಮಾಡುವಿ; 
ದಾನ ಧರ್ಮ ಮಾಡುವಿ; 
ಚಂದೋಳತ್‌ ಇಷಪ್ಪಿನೊ, 
ಎಂದೆಣ್ಣತ್‌ ಪೊಟ್ಟಂಗ 
ಆಗ್ಕಾನತ್‌ ಇಪ್ಪಳ. 
ದುರಾಸಂದ್‌ ಎಣ್ಣುವ 
ಪಿರಾಂದ್‌ ಪುಡಿಚಿತ್‌ 
ಮೋಹುಂದೆಣ್ಣ ಬಲೆಲ್‌ 
ಕೆಣ್‌೦ಜಿತ್‌ ಕುಡ್‌ಂಗಿತ್‌ 
ಭೋಗಕ್‌ ಕೊದಿಚಿತ್‌ 
ರಾಕ್ರಾಸಿ ಸ್ತಭಾವತ್‌ 
ಮಾಲವ ಮನ್‌ಸನ್‌ 
ಹೇಸಿಗೆ ನರಕಕ್‌ 
ಬೂವ ಕೇಳ್‌, ಅರ್ಜುನ, 
ತನ್ನ ತಾನ್‌ ತುದಿಚವ; 
ಗರ್ವತ್‌ಲ್‌ ಕಂಬೋಲೆ 
ಮೈಮರಂದಿತಿಪ್ಪಳ. 
ಪಣತೂ ಗರ್‌ವತೂ 
ಮದಿಚಂಡ್‌ ಕಳಿಪಳ; 
ಶಾಸ್ತ್ರತ್‌ನರಿಯತೆ 
ಬಲೈರಿಕೆಕಾಯಿತ್‌ 
ಯಾಗ ಯಜ್ಞ ಮಾಡುವ. 
ಬಡಾಯಿಲೂ ಬಲ್ಬ್‌ಲೂ 
ಮದಿಚಿತೂ ಕೊದಿಚಿತೂ 
ಆಸೆಲೂ ಜೊಡಿಯಿಲೂ 
ಮೈಮರಂದ್‌ ಕೊಂಡಿತ್‌ 


೧೫ 


೧೬ 


೧೭ 


೧೦೦ / ಭಗವಂತಂಡ ಪಾಟ್‌ 


ತಾಂಡ ತಾಂಡ ಕಾಯತೂ 
ಉಳ್ಳಯಂಡ ಕಾಯತೂ 
ನಾಡ ಮೇಲೆ ಚೊಡಿನ 
ತಪ್ಪ್‌ನಲ್ಲಾ ತೇಡಿತ್‌ 
ನಾಡ ಮೇಲೆ ಇಡುವ; 
ದಾರ್‌ ದಾರ್‌ ತಪ್ಪ್‌ನ 
ನಾಡ ಮೀದ್‌ಡುವನೊ 
ಅನ್ನತ ಜನಳೆಲ್ಲೊ 
ಚೊಡಿಕಾರ, ಕ್ರೂರಿನೊ, 
ಗೊಜೆಯಾನ ಜನಳೂ 


ಜ 


೧೮ 


ಏಳೇಳ್‌ ಜನ್‌ಮತೂ 
ನ್ನ ಬಂದ್‌ ಸೇರತ 
ನೆಲೆ ಕ್‌ಟ್ರುವ. ಶ್ರ 
ಪಾತಾಳಕ್‌ ಪೋಪಕ್‌ 
ದುರಾಸೆಂದೂ ಚೊಡಿಂದೂ 
ನಾಸ್‌ಲತನಂದೆಣ್ಣಿ 
ಆತಶ್‌ನ ಕೊಲ್ಲುವ. 
ಮೂಂದ್‌ ಬಟ್ಟೆ ಉಂಡ್‌ಲ. 
ಬುದ್ಧಿಕಾರ ಮಾಲವ 
ಆ ಮೂಂದುಳ್ಳ ಬಟ್ಟೆನೊ 
ಬುಟ್ಟಿತೆ ನಡ್‌ಕಂಡು. 
ಬುದ್ದಿಕಾರ ಮಾಲವ 


ತ 
cl 


ಲ 
ಈ್‌ 
pt 


ವಿ೧ 


ತಮಸ್‌ ಗುಣತ್‌ರ 
ಬಟ್ಟೆ ಮೂಂದೂ ಬುಟ್ಟಿತ್‌ 
ನಲ್ಲದಾಂಡುಂದೆಣ್ಣೀತ್‌ 


ಎಎ 


೨೩ 


ಸತ್ರಿಯಂದರಿಯಂಡು. 
ಶಾಸ್ತ್ರತ್‌ಲ್‌ ಎಣ್ಣುವ 
ಬಟ್ಟೆನೆಲ್ಲರಿಂಜಂಡ್‌ 
ನೇಡ ಪಣಿ ನೀ ಕೆಯ್ಕ್‌' 
ಎಂದೆಣ್ಣಿ ಪರೆಂದತ್‌! ೨೪ 
ಕೇಳೊ ಕೇಳೊ ಚಂಜುದಿ, 
ರಾಕ್ರಾಸ್ಯಡೊ ದೇವಡೊ 
ಜೋಗ ಭೇದ ಪಾಡ್‌ಚಿ 
ಈ ಪಾಡುವ ಬೆಪ್ಪಂಜಿ 
ಪುರ್‌ಡ್‌ಡ ಗುಣತ್‌ಡ 
ಜೋಗ ಪಾಡಿ ಕೊವ್ಹಂಗ. 


ಭಗವಂತಂಡ ಪಾಟ್‌ 


ಕೊಂಬ್‌ - ೧೭ 


ಬಾಳೆನ್ನಡ ಚಂಜುಇದಿ, 
ಜೀಲ ನಲ್ಲ ಅರ್ಜುನ, 
ಕುಟ್ಟಪ್ಪನ ನೋಟಿತ್‌ 
ಈ ಬಾಕ್‌ ಪರೆಂದತ್‌ ;- 
"ಕೇಳೊ ಕೇಳೊ ಕುಟ್ಟೆಯ್ಯ 
ಶಾಸರ್ತ್‌ಲ್‌ ಎಣುವ 

ಇ? ಣಿ 
ಬಟ್ಟೆನೆಲ್ಲಾ ಬುಟ್ಟಿತ್‌ 
ಪೆರ್ತ್‌ ನಲ್ಲ ಪುರ್‌ಡ್‌ಲ್‌ 
ಯಾಗ ಯಜ್ಞ ಮಾಡುವ 
ಮಾಲೋಡ ಗುಣವೇದ್‌? - 
ಸಾತ್ವಿಕವೋ ರಜಸೋ? 
ಅಲ್ಲ ಅದ್‌ ತಮಸೊ?' 
ಎಂದೆಣ್ಣಿತ್‌ ಕೇಕಣೆ 
ಅಚ್ಚಪ್ಪ ಭಗವಂತ 
ಈ ಬಾಕ್‌ ಪರೆಂದತ್‌ :;- 
“ಮಾಲವ ಮನ್‌ಸಕ್‌ 
ಸ್ವಭಾವತ್‌ ಪುಟ್ಟುವ 
ಸತ್ವ ರಜಸ್‌ ತಮಸ್‌ 





ಎಂದೆಣ್ಣಿ ಪೆದವುಳ್ಳ 
ಮೂಂದುಳ್ಳ ಪುರ್‌ಡುಂಡ್‌. 
ಸ್ತಭಾವಕ್‌ ಒತ್ತಿತೆ 
ಎಲ್ಲಾಡೊ ಪುರ್‌ಡಿಪೊ; 
ಜೀವಾತನ್‌ ಇಕ್ಕಣೆ 
ಪುರ್‌ಡ್‌ ಇಂಜೀತೇ ಇಪ್ಪಳ; 
ಸ್ವಭಾವ ಗುಣವೇದೋ 
ಆಗುಣಕ್‌ ಬೇಲಾಯಿ 
ಎಲ್ಲಾಕೂ ಪುರ್‌ಡಿಪ್ಪ. 
ಸಾತ್ವಿಕ ಪುರ್‌ಡ್‌ಲ್‌ 
ದೇಬುವಳ ಪೂಜುವ; 
ಜಸ ಪುರ್‌ಡ್‌ಲ್‌ 
ರಾಕ್ರಾಸ್ಥಳೊ ಯಕ್ಷರೂ 
ಪೂಜೆ ಮಾಡಿ ಕೊಂಬುವ; 
ತಮಸ್‌ ಪುರ್‌ಡ್‌ಲ್‌ 
ಕೂಳಿ ಮಾರಿ ಪೂಜುವ. 
ಏದೇದ್‌ ಮಾಲವನ್‌ 
ಬಡಾಯಿಲೂ ಬಲ್‌ಲೂ 


lo 


೧೦೨ / ಭಗವಂತಂಡ ಪಾಟ್‌ 


ಆಸಲೂ ಮೋಹತ್‌ಲೂ 

ಶಾಸ್ತ್ರತ್‌ ಲ್‌ ಎಣ್ಣತ 

ಉಗ್ರತಪ ಕೆಯ್ಕುವೋ, ೫ 

ಬುದಿಕೆಟ್ಟ ಮಾಲವ 

ಕಾಯತೋಡೆ ಉಳ್ಳೆನ್ನ 

ನೊಂಬಲ ಪಡತುವೋ, 

ಈನಂಗುಂಡ್‌ ಪೋರಾಂದ್‌ 

ಇಂದ್ರಿಯತ್‌ನೆಲ್ಲಾನೊ 

ನೊಂಬಲ ಪಡತುವೋ, 

ಅನ್ನತ ಜನವೆಲ್ಲಾ 

ರಾಕ್ರಾಸಿಯಕೊಪ್ಪಳ 

ನೇಮತ್‌ಲ್‌ ಇಪ್ಪವು. ೬ 
ಊಣ್‌, ಯಜ್ಞ, ತಪಸ್‌, 

ದಾನ, ಧರ್ಮಯೆಲ್ಲವೂ 

ಮೂಂದ್‌ ಮೂಂದ್‌ ತರಾಯಿ 

ಏದೇದ್‌ ಮನ್‌ಸಂಗ್‌ 

ಏದೇದ್‌ ಪುರ್‌ಡುಂಡೊ, 

ಅದದ್‌ ಮವನ್‌ಸುಂಗ್‌ : 

ಅದದ್‌ ಯದವಾಪ; 

ಈಂಡ ಭೇದ ಕೇಳೊಮ್ಮ ೭ 
ಆಯುಷ್ಯವೂ, ಚೋರೆಯೂ, 

ಬಲಾರೋಗ್ಯ, ಸುಖವೂ, 

ಪ್ರೀತಿಯೆಲ್ಲದಿಯಾಪ, 

ಬಾಯಿಕ್‌ ಚೋದುಳ್ಳಂಥ 

ಎಣ್ಣೆ ನೆಯ್ಕ್‌ ಕೂಡ್‌ನ 

ನಲ್ಲದನ್ನೆ ಮಾಡುವ 

ಮನಕ್‌ ಕೊದಿಯಾಪ, 


ಊಣಸ್‌ ಉಂಡೆ ಸಾತ್ತಿಕ. ಲ 
ದುಃಖೊ, ನೊಂಬಲಾಪಾನೊ, 


ರಾಜಸಂಗ ತಿಂಬಳ. ೯ 
ತಣಿಂಜಿತೂ, ಚಳಿಚೆತೂ, 
ಚೋದ್‌ ಇಲ್ಲತಿಪ್ಲಾನೊ, 
ಯೆಂಜಿ ಮಾಡಿ ಬೆಚ್ಚಾನೊ, 
ಗೊಜ್ಜೆ ಆಯಿತುಳ್ಳಾನೊ 
ತಾಮಸಂಗ ತಿಂಬಳ. 
ಫಲಕ್ಕಾಸ ಇಲ್ಲತೆ 
ಶಾಸ್ತ್ರ ಪೋಲೆ ಉಳ್ಳದ್‌ 
ನೇರಾಯಿತೂ ಮಾಡಂಡು 
ಎಂದೆಣ್ಣ ನೆವತಿತ್‌ 
ಮಾಡ್‌ನಂಥ ಯಜ್ಞೆಲ್ಲಾ 
ಸಾತ್ವಿಕಡ ಯಜ್ಞಾಪ. 
ಫಲಕ್ಕಾಸ ಮಾಡಿತ್‌ 
ಬಡಾಯಿಲೂ ಬಲ್‌ಲೂ 
ಮಾಡುವಳ ಯಜ್ನೆಲ್ಲಾ 
ರಾಜಸಡ ಯಜ್ಞಾಪ. 
ಶಾಸ್ತ್ರಕ್‌ ಬಿದಿ ಇಲ್ಲತೆ 
ಅನ್ನ ದಾನ ಮಾಡತ 
ದಕ್ಷಿಣೆ ಕೊಡ್‌ಕತೆ 
ತಂತ್ರ ಮಂತ್ರ ಇಲ್ಲತೆ 
ಪುರ್‌ಡ್‌ ಒಂದೂ ಬೆಯ್ಯತೆ 


೧೦ 


೧೧ 


೧೨ 


ಮಾಡುವಳ ಯಜ್ಞವು 

ತಾಮಸಡ ಯಜ್ಞಾಪ. ೧೩ 
ದೇಬುವಳೋ, ಪಟ್ಟರೋ, 

ಗ್ಯಾನಿನೋ, ಗುರುವಳೋ 

ಪೂಜೆ ಮಾಡಿ ಕೊವ್ವದೂ, 

ಮೇಲ್‌ನೊ, ಮನಸ್‌ನೊ 

ಶುದ್ಧವಾಯಿ ಬೆಪ್ಪದೂ, 

ನಲ್ದಾಚಾರತಿಪ್ರದೂ, 

ಬ್ರಹ್ಮಚಾರಿಯಾಪದೂ, 

ಕೇಡ್‌ ಮಾಡತಿಪ್ಪದೂ 

ಕಾಯತ್‌ರ ಸಮೃಂ 

ತಪಸ್‌ಂದ್‌ ಎಣ್ಣುವ. ೧೪ 
ಮನಸ್‌ಲ್‌ ಚಂದೋಳೂ, 

ಸಮಾಧಾನತಿಪ್ರದೂ, 

ತಕ್ಕ್‌ ಬಾಕ್‌ ಇಲ್ಲತೆ 

ಮನಸ್‌ನ ಗೆದ್ದಿತ್‌ 

ಕೈಲಡಕಿ ಕೊವ್ಪದೂ, 

ಕೆಟ್ಟ ಗೇನ ಮಾಡತೆ 

ಇಪ್ಪದ ಮನಸ್‌ಡ 

ತಪಸ್‌ಂ೦ಂದರಿಂಜೋಳೊ. ೧೬ 
ಫಲಕ್ಕಾಸ ಮಾಡತೆ, 

ಅದಿಯಾನ ಪುರ್‌ಡ್‌ಲ್‌ 

ಕಾಯ ಬಾಕ್‌ ಮನತ್‌ 

ಮಾಡುವಳ ತಪಸ್‌ 

ಸಾತ್ತಿಕ ತಪಸಾಪ. ಇ ಬಕ 
ಬೋರೆ ಜನ ಎಲ್ಲರೂ 

ತನ್ನೇ ತುದಿಚವಂಡು, 


ಭಗವಂತಂಡ ಪಾಟ್‌ / ೧೦೩ 


ಮರ್ಯ್ಕಾದೆಲ್ಲಾ ತಾಂಗಾಂಡು 

ಬೋರೆ ಜನ ಎಲ್ಲಾರೂ 

ತನ್ನ ಪೂಜೆ ಮಾಡಂಡು 

ಎಂದೆಣ್ಣ ನೆನತಂಡ್‌ 

ಬಡಾಯಿಲೂ ಬಲ್ಬ್‌ಲೂ 

ಅಲ್ಲಾಡುವ ಮನತೂ 

ರಾಜಸ ತಪಸಾಪ. ೧೮ 
ಬುದ್ದಿಲ್ಲತ ಮಾಲವ 

ಬೋರೆ ಜನ ಪಾಳಾಂಡು 

ಎಂದೆಣ್ಣ ನೆನತಿತ್‌ 

ಕೆಟ್ಟ ವ್ರತ ಮಾಡಿತ್‌ 

ಎಚ್ಚಕೋ ನಯಿಚಿತ್‌ 

ಮಡುವಳ ತಪಸ್‌ 

ತಾಮಸ ತಪಸಾಪ. ೧೯ 
ಕಾಲ ನೇರ ನೋಟಿತ್‌ 

ದೇಶ ಪಾತ್ರ ನೋಟಿತ್‌ 

ದಾನ ಮಾಡತವಂಗ್‌ 

ದಾನ ಮಾಡಿ ಕೊಂಬದ್‌ 

ಧರ್ಮಂದ್‌ ನೆನತಿತ್‌ 

ದಾನ ಮಾಡಿ ಕೊವ್ಪದ್‌ 

ಸಾತ್ರಿಕಡ ದಾನಾಪ. ೨೦ 
ನಲ್ಲದಾಂಡೂಂದೆಣ್ಣಿತೂ 

ಫಲಕ್ಕಾಸ ಬೆಚ್ಚಿತೂ 


ರಾಜಸಂಡ ದಾನಾಪ. ೨೧ 


೧೦೪ / ಭಗವಂತಂಡ ಪಾಟ್‌ 


ದೇಶ ಪಾತ್ರ ನೋಟತೆ 
ಮರ್ಕಾದಿಲ್‌ ಮಾಡತೆ 
ಮಾನ ಕೇಡ್‌ ಮಾಡಿತ್‌ 
ದಾನ ಮಾಡಿ ಕೊವ್ಪದ್‌ 
ತಾಮಸಂಡ ದಾನಾಪ. 
ಓಂ ತತ್‌ ಸತ್‌ಂದ್‌ 
ಮೂಂದ್‌ ತಕ್ಕ್‌ ಬ್ರಹ್ಮನ 
ಅರಿಯಿಚಿರುವ ತಕ್ಕಾಪ; 
ನಾ] ಮೂಂದುಳ್ಳ ತಕ್ಕ್‌ಂಜಿ 
ಪಂಡ್‌ ಪಂಡ್‌ ಕಾಲತ್‌ 
ವೇದತ್‌ನೊ ಪಟ್ಟನೊ 
ಜ್ಲತ್‌ನೊ ಮಾಡಿಯ. 
ಆನಂಗುಂಡ್‌ ಅರ್ಜುನ 
ವೇದರಿಂಜ ಗ್ಯಾನಿಯ 
ವೇದತ್‌ನ ಎಣ್ಣಕೊ, 
ಯಜ್ಞ ದಾನ ತಪತೂ 
ಎಕ್ಕಲೂ ಓಂ ದೆಣ್ಣಂಜಿ 
ಮಾಡುವದ್‌ ಕಾಂಬಳ. 
ಫಲಕ್ಕಾಸ ಇಲ್ಲತೆ 
ತತ್‌ಂದೆಣ್ಣ ತಕ್ಕ್‌ನ 
ದೇವಳ ನೆನತಿತ್‌ 
ಯಜ್ಞತ್‌ಲೂ ದಾನತೂ 
ಸ್ಪರ್ಗಕ್‌ ಕೊದಿಚಿತ್‌ 


ಅ 


೨೩ 


೨೪ 


ಬುದ್ದಿಕಾರ ಎಣ್ಣುವ 
ನೇರಾನಾಂಗೂ ನಲ್ಲಾಂಗೂ 
ನಲ್ಲ ಪಣಕೆಲ್ಲಾಂಗೂ 
ಸತ್‌ಂದೆಣ್ವ, ಅರ್ಜುನ; ೨೬ 
ಯಜ್ಞ ತಪ ದಾನತ್‌ 
ಗಟ್ಟಿ ಮನತಿಪ್ಪಾಂಗೂ 
ಸತ್‌ಂದೆಕ್ಕಲೆಣ್ಣುವ; 
ಗ್ಯಾನತ್‌ರ ಸಮಂಧ 
ಕೆಜ್ಜ ಪಣಿಕೆಲ್ಲಾಂಗೂ 
ಸತ್‌ ೦ದೆಣ್ಣಿ ಕೊಂಬುವ. ವಿಪ 
. ಪುರ್‌ಡಿಲ್ಲತೆ ಮಾಡ್‌ನ 
ಹೋಮ ದಾನ ತಪಸೂ 
ಎಲ್ಲಾ ಕೆಜ್ಜ ಪಣಿಯೂ 
ಅಸತ್‌ಂ೦ದ್‌ ಎಣ್ಣುವ; 
ಅನ್ನತ ಪಣಿಯೆಲ್ಲಾ 
ಈ ಲೋಕಕೂ ಆಪ್‌ಲೆ; 
ಸ್ವರ್ಗಕಂತೂ ಪೋಪ್‌ಲೆ ಎ 
ಎಂದೆಣ್ಣಿ ಪರ್‌ಂದತ್‌ 
ಕೇಳೆನ್ನಡ ಚಂಜಣದಿ, 
ಪುರ್‌ಡ್‌ಡ ಗುಣತ್‌ಡ 
ಜೋಗ ಪಾಡಿ ಕೊಂಡತ್‌; 
ಈ ಪಾಡುವ ಬೆಚ್ಚಿತ್‌ 
ಮೋಕ್ಷ ಜೋಗೆಡ್‌ಕನ. 


ಎಜೆ 


ಭಗವಂತಂಡ ಪಾಟ್‌ 


ಬಾಳೆನ್ನಡ ಚಂಜಣದಿ, 


ಬುದ್ಧಿ ನಲ್ಲ ಅರ್ಜುನ 
ಕುಟ್ಟೆಯ್ಯನ ನೋಟಿತ್‌ 


ಈ ಬಾಕ್‌ ಪರೆಂದತ್‌ :- 


'ಕೇಳೆನ್ನಡ, ಸ್ವಾಮಿಯೇ, 
ಸನ್ಮಾಸತ್‌ ನೇರ್‌ನೊ 
ತ್ಕಾಗತ್‌ರ ನೇರ್‌ನೊ . 
ಎಣ್ಣಿತಾರೊ, ದೇವೈಯ್ಯ, 
ಕೇಪಕ್‌ ಕೊದಿಚಿಯೆ.' 
ಎಂದೆಣ್ಣಿ ಪರೆಯಣೆ 
ಕುಟ್ಟಪ್ಪ ಭಗವಂತ 
ತಾನೆನ್ನ ಪರೆಂದತ್‌ :- 
ಆಸೆ ತಪ್ಪ ಪಣಿನ 
ಕೆಯ್ಯತೆ ಬುಡುವದೆ 
ಸನ್ಯಾಸಂದ್‌ ಎಣ್ಣಿತ್‌ 
ಗ್ಯಾನಕಾರ ಎಣ್ಣುವ; 
ಕೆಜ್ಜ ಪಣಿಲೇದ್‌ಲೂ 
ಫಲಕ್ಕಾಸ ಮಾಡತೆ 


ಕೊಂಬ್‌ - ೧೮ 


ಕೆಯ್ಕುವದ್‌ ತ್ಕಾಗಂದ್‌ 
ಪಂಡಿತಂಗ ಎಣ್ಣುವ. 
ಕೆಯ್ಕುವ ಪಣಲೆಲ್ಲಾ 


ದೋಷ ಇಪ್ಪೇ ಇಪ್ಪಾಂದ್‌ 


ಚೆನ್ನಂಗಾಳ್‌ ಪಂಡಿತ 
ಏದೊಂದಾನೊ ಕೆಯ್ಯತೆ 
ಮುಂಡತಿರ್‌ಂದೆಣ್ಣುವ; 
ಬೋರೆ ಚೆನ್ನ ಪಂಡಿತ 
ಯಜ್ಞ ದಾನ ತಪಸ್‌ 
ಈ ತರ ಪಣಿಯೆಲ್ಲಾ 
ಬುಡಂಡಾಂದ್‌ ಎಣ್ಣುವ. 


ಕೇಳೊ ಕೇಳೊ, ಅರ್ಜುನ, 


ನಾನರಿವದೆಣ್ಣುವಿ; 


ಮೂಂದ್‌ ತರ ತ್ಯಾಗುಂಡ್‌ 


ದಾನ ಯಜ್ಞ ತಪಸ್‌ 
ಕೆಯ್ಕಂಡಿಯ ಪಣಿಯೆ; 
ಬುಡಂಡಿಯದಲ್ಲಲ್ಲ;. 
ಎನ್ನ್‌ಂಗ್‌ಂದ್‌ ಏಣ್ಣಿನೊ 


೩ 


ಲೃ 


೧೦೬ / ಭಗವಂತಂಡ ಪಾಟ್‌ 


ದಾನ ಯಜ್ಲ ಪಸ್‌ 
ನಲ್ಲ ಗ್ಯಾನಕಾರಳೊ 
ಶುದ್ದ ಮಾಡಿ ಕೊಂಬುವ. 2 
ಜ್ಜ ಫಣ ಫಲಕ್‌ 
ಆಸ ಮಾಡಿ ಕೊವ್ರತೆ 
ಕೆಯ್ಯುವದ್‌ ನಂದ್‌ಂದ್‌ 
ಏಡ ಬಲ ನಂಬಿಕೆ. 
ಎನ್ನ್‌ಂಗ್‌ಂದ್‌ ಎಣನೊ 
ಎಂಗಕ್‌ ಬಿದಿಚಂಥ 
ಪಣಯೊಂದೂ ಕೆಯ್ಯತೆ 
ಸನ್ಕಾಸತ್‌ ಇಪ್ಪದ್‌ 
ನ್ಯಾಯವಾನ ಧರ್ಮಲ್ಲ 
ಮಾಯಕ್‌ ಮರ್‌ಲಾಯಿ 
ತಾಂಡ ಪಣಿ ಬುಟ್ಟಿನೊ 
ತಾಮಸಂಡ ತ್ಕಾಗಾಪ. 
ಘೂ ಪಣಿನ ಕೆಜ್ಜಿನೊ 
ದುಃಖ ಏರ ಆಪಾಂದೂ, 
ಮೇಲ್‌ಕಲೆ ಆಪಾಂದೂ, 
ತ್ಯಾಗ ಮಾಡಿ ಕೊಂಡಿನೊ 
ತ್ಕಾಗ ಫಲ ಕ್‌ಟ್ಟಿತ್‌ 
ರಾಜಸಂಡ ತ್ಕಾಗಾಪ. 
ಕೆಯ್ಕಂಡೂಂದರಿಂಜಿತ್‌ 
ನ್ಯಾಯವಾನ ಪಣನ 
ಕೊದಿ ಮಾಡಿ ಕೊವ್ರತೆ 
ಫಲಕ್ಕಾಸ ಇಲ್ಲತೆ 
ಪಣ ಮಾತ್ರ ಕೆಜ್ಜಕ 
ಬುಟ್ಟ ಆಸೆ ಕೊದಿಯೂ 


(೮ 


[: 


(ಸ್ಥಿ 


ಸಾತ್ತಿಕಂಡ ತ್ಕಾಗಾಂದ್‌ 

ಗಾನಿಯೆಲಾ ಒಪ್ಪುವ. ೯ 
ದಿ 6 R 
ಸತ್ತ ಗುಣ ಉಳ್ಳಂಥ 


ಗ್ಯಾನಕಾರ ತ್ಕಾಗಿಯ 


ತಾಂಗೀಪಣ ಚಾಯಿಲ್ಲೆ 

ಎಂದೆಣ್ಣಿತ್‌ ಬುಡುಲೆ; 

ನ್ಕಾಯವಾನ ಪಣನ 

ಸಂಶಯೊಂದೂ ಮಾಡತೆ 

ಚಾಯೋಡತ ಕೆಯ್ಯುವ. ೧೦ 
ಕಾಯತ್‌ಲ್‌ ಇಕ್ಕಣೆ 

ಎಲ್ಲಾ ಪಣಿ ಬುಟ್ಟಿತ್‌ 

ಇಪ್ಪಕೆಂದೂ ಆಪ್‌ಲೆ; 

ಪಲಕ್‌ 

ಆಸೆ ಇಲ್ಲತವನೇ 

ತ್ಕಾಗಿಂದೆಣ್ಣ ಕೊಂಬುವ. ೧೧ 

ಇಷ್ಟವೂ, ಅನಿಷ್ಟವೂ, 

ದಂಡೂ ಕೂಡಿತಿಪ್ರದೂ, 

ಅಂಥ ಮೂಂದ್‌ ಫಲವು 

ಸನ್ಕಾಸಿಕ್‌ ಕ್‌ಟ್ಟುಲೆ. 

ತ್ಯಾಗಿ ಅಲ್ಲತಯಂಗ್‌ 


ಗೀ 


Pew ಇ 
Ww Cad 
ಗ್‌ 


ಜವ ಜನತೆಲ್ಲಾಲೂ 


ಲ್ರ 
ಲೋಕತ್‌ಲ್‌ ಕ್‌ಟ್ಟುವ. ೧೨ 


ಕೇಳೊ ಕೇಳೊ ಅರ್ಜುನ, 
ಈ ರಸಗುಂಡ್‌ ಮೊಳಿ ಅಂಜಿ; 
'ಜ್ವದ್‌ ಕೇತ್ರಾಪದ್‌ 
"ಎನ್ನನೆಂದರಿವಕ್‌ 


ಸಾಂಖ್ಯ ಸಿದಾಂತೆಣುವ. ೧೩ 
ನ (ಎ ಣ 


ಕಾಯವೂ, ಕರ್‌ತವೂ, 

ಕಣ್ಣ್‌ ಕೆಮಿ ಎಲ್ಲಾತೂ 

ಕೆಯ್ಯುವಳ ಪಣಿಯೂ 

ಜೀವತ್‌ಡ ಕಾತ್‌ಲ್‌ 

ಆಪ ಎಲ್ಲಾ ಪಣಿಯೂ, 

ಕಾಯತುಳ್ಳ ದೇವೈಯ್ಯ, 

ಅನ್ನನುಂಡ್‌ ಅಂಜಾಳ್‌. ` ೧೪ 
ಅನ್ಕಾಯಾಡ್‌ .ನ್ಕಾಯಾಡ್‌ 

ಮೇಲ್‌ ಮನ ಬಾಕ್‌ಲ್‌ 

ಏದ್‌ ಪಣ ಕೆಜ್ಜತೋ 

ಅನ್ನತ ಪಣಕೆಲ್ಲಾ 

ಈ ಅಂಜೂ ಮೊಳಿಯುಂಡ್‌. ೧೫ 
ಇನ್ನದಿಪ್ಪ ಕಾಲತ್‌ 

ಎಣ್ಣತೂ ಪಡಿಯತೆ 

ತಾನಾಯಿತರಿಯತೆ 

ತಾನೇ ಎಲ್ಲಾ ಮಾಡುವ 

ಎಂದೆಣ್ಣ ನೆನಪಳ 

ಬುದಿಲ್ಲತ ಮಾಲವ 

ಈಂಡ ಗುಟ್ಟ್‌ ಕಾಣಲ. ೧೬ 
ಆರೊಬ್ಬ ಮನಸ್‌ಲ್‌ 

ನಾನೇ ವಾನ್‌ಂದೆಣ್ಣುವ 

ಬಲ್ಕರಿಕೆ ಇಲ್ಲತೆ 

ಆಸೆ ಬುದ್ಧಿ ಇಲ್ಲತೆ 

ಉಳ್ಳಂಥ ಮನ್‌ಸನ್‌ 

ಲೋಕತ್‌ ಜನಳೆಲ್ಲಾ 

ಕೊಂದ್‌ ಚೂರೆ ಇಟ್ಟಿನೊ 

ಕೊಂದನ್ನಕೆ ಆಪ್‌ಲೆ; 


ಭಗವಂತಂಡ ಪಾಟ್‌ / ೧೦೭ 


ಅನ್ನತ ಮನ್‌ಸನ 

ಕೆಜ್ಜ ಪಣ ಕೆಟ್ಟುಲೆ. ೧೭ 
ಗ್ಯಾನಂದೆಣ್ಣಿತುಳ್ಳದೂ, 

ಗ್ಯಾನ ಬೆಕ್ಕಂಡಿಯದೂ, 

ಗ್ಯಾನಕಾರಂದೆಣ್ಣಿತೂ, 

ಕೆಯ್ಯುವಳ ಪಣಕ್‌ 

ಮೂಂದ್‌ ಬಿದಿ ಉಂಡ್‌ಲ:; 

ಈನಂಗುಂಡ್‌ ಪೋರಾಂದ್‌ 

ಮಾಲವಡ ಕಾಯಂದೂ, 

ಕೆಯ್ಯುವಳ ಪಣಿಂದೂ, 

ಪಣ ಕೆಯ್ಯುವಂವಂದೂ 

ಕೆಯ್ಯುವಳ ಪಣಿಕ್‌ 

ಮೂಂದ್‌ ರೂಪ ಉಂಡ್‌ಲ. ೧೮ 
ಗ್ಯಾನಂದೆಣ್ಣತುಳ್ಳದೂ 

ಪಣಂದೆಣ್ಣತುಳ್ಳದೂ 

ಪಣ ಕೆಯ್ಯುವಂವಂದೂ 

ಆಂಡಾಂಡ ಗುಣ ಪೋಲೆ 

ಮೂಂದ್‌ ಮೂಂದ್‌ ತರಂದ್‌ 


ಸಾಂಖ್ಯ ಶಾಸ್ತ ಎಣ್ಣುವ; 
ಈ ಣಿ 


ಕೇಳ್‌ ನೀ ಮನವೇಂಗಿ 

ಉದ್ದಂಗಟ್ಟಿ ಪಾಡುವಿ. . ೧೯ 
ಏದ್‌ ಗ್ಯಾನ ಇಂಜಿತ್‌ 

ಎಲ್ಲಾ ಜೀವ ಜಂತುಲೂ 

ಆದ್‌ಲ್‌ ಬದ್‌ಲ್‌ ಆಗತ 

ಒರೇ ಮೊದ ಕಾಂಬನೊ 

ಬೋರೆ ಬೋರೆ ಉಳ್ಳಾಲೂ 

ಒರೇ ಮೊದ ಕಾಂಬನೊ 


೧೦೮ / ಭಗವಂತಂಡ ಪಾಟ್‌ 


ಆ ಗ್ಯಾನಕ್‌ ಸಾತ್ತಿಕ 

ಗ್ಯಾನಂದೆಣ್ಣ ಕೊಂಬುವ. ೨೦ 
ಏದ್‌ ಗ್ಯಾನ ಇಂಜಿತ್‌ 

ಎಲ್ಲಾ ಜೀವ ಜಂತುಲೂ 

ಬೋರೆ ಬೋರೆ ಆಯಿತ್‌ 

ಉಳ್ಳಂಥ ಮೊದಲ್‌ನ 

ಬೋರೆ ಬೋರೆ ಕಾಂಬನೊ 

ಆ ಗ್ಯಾನ ರಾಜಸಾಪ. 1] 
ಏದ್‌ ಗ್ಯಾನ ಇಂಜಿತ್‌ 

ಒರೇ ಮೊದತುಂಡ್‌ಂ೦ಂದೂ 

ಆಲೇ ದೇವ ಇಪ್ಪಂದೂ 

ತಪ್ಪಾಯಿತ್‌ ನಂಬುವ 

ಅಲ್ಪ ಗ್ಯಾನ ಪೊಟ್ಟಾಪ; 

ಈ ಗ್ಯಾನ ತಾಮಸಾಪ. ಹು 
ಎಕ್ಕಲೂ ಕೆಯ್ಕಂಡಿಯ 

ಆಸಯೆಂದೂ ಬೆಕ್ಕತೆ 

ಕೊದಿ ಚೊಡಿ ಇಲ್ಲತೆ 

ಘಲಕ್ಕಾಸ ಇಲ್ಲತೆ 

ಕೆಯ್ಯುವ ಪಣಯೆಲ್ಲಾ 

ಸಾತ್ತಿಕ ಪಣಿಯಾಪ ೨೩ 

ಏದ್‌ ಪಣ ಕೆಯ್ತಕ. 

ಮಾಡ್‌ನಾಸೆ - ಬೋಡಿತೋ. 

ಬಡಾಯಿಲೋ, ನೈಪ್‌ಲೋ, 

ಪಣಿಯೆಲ್ಲಾ ಕೆಯ್ಯುವೋ 

ಆ ಪಣ ರಾಜಸಾಪ. ೨೪ 
ಏದ್‌ ಪಣಿ ಕೆಯ್ದಕ 

ಮಿಂಇಕೆನ್ನೆಲ್ಲಾಪದೋ, 


೨ 


ತಾಂಡ ಕೈಲ್‌ ಆಪದೋ, 

ಎಂದರಿಂಜಿ ಕೊವ್ಹತೆ 

ಆಲ್‌ ಆಪ ಕೇಡ್‌ನೊ 

ತಾನರಿಂಜಿ ಕೊವ್ರತೆ 

ಮಾಯಕ್‌ ಮರ್‌ಲಾಯಿ 

ಕೆಯ್ಯುವ ಪಣಿಯೆಲ್ಲಾ 

ತಾಮಸ ಪಣಿಯಾಪ. ೨೫ 
ಆಸನೆಲ್ಲಾ ಬುಟ್ಟಿತ್‌ 

ನಾನೇ ನಾನ್‌ಂದೆಣ್ಣತೆ 

ಧೈರ್ಯತೂ ಪುರ್‌ಡ್‌ ಲೂ 


ಪೋ ಪೋಪೋಂದೆಣ್ಣುವ 


ಬೇಜಾರೊಂದೂ ಮಾಡತೆ 


ಪಣಿ ಕೆಯ್ಯುವವನ್‌ 
ಸಾತ್ರಿಕ ಕರ್ತನಾಪ. ೨೬ 


ಮದಿಚೆತೂ ಕೊದಿಚಿತೂ 
ಕೆಜ್ಜ ಪಣಿ ಫಲಕ್‌ 
ಆಸೆ ಮಾಡಿ ಕೊಂಡಿತ್‌ 
ನಾಸ್‌ಲನ್‌ ಆಯಿತ್‌ 
ಕೇಡ್‌ ಮಾಡಿ ಕೊಂಡಂಡ್‌ 
ಗೊಜ್ಜೆಯಾನ ಮಾಲವ 
ಚಂದೋಳತೂ ದುಃಖತೂ 
ಎಕ್ಕಲೂ ಮುಳಿಯಂಡ್‌ 
ಪಣಿ ಕೆಯ್ದ ಕರ್ತಾವು 

ಜಸ ಕರ್ತನಾಪ. ೨೭ 

ಕೆಯ್ಯುವಳ ಪಣಿಲ್‌ 
ಮನಸೊಂದೂ ಇಡತೆ 
ಕಾರ್ಯಾತ್‌ನ ಸ್ವಭಾವ 
ತಾನರಿಂಜಿ ಕೊವ್ರತೆ 


ಗರುವತ್‌ಲ್‌ ಇಂಜಂಡ್‌ 
ಚದಿಪಳ ಆಸೆಲ್‌ 
ಬೋರೆ ಎಲ್ಲಾ ಜನಕೂ 
ಮಾನಕೇಡ್‌ ಮಾಡ್ಕಂಡ್‌ 
ಮಂದ ಬುದ್ದಿ ಆಯಂಡ್‌ 
ಮನ ಧೈರ್ಯ ಇಲ್ಲತೆ 
ಇಂದ್‌ ನಾಳೆಂದೆಣ್ಣಿತ್‌ 
ಕಾಲೊ, ನೇರೊ ತಪ್ಪಿತ್‌ 
ಪಣಿಕ್‌ ಕೈಯ್‌ಡ್‌ವ 


ತಾಮಸ ಕರ್ತನಾಪ. ೨೮ 


ಬುದ್ಧಿ ಧೈರ್ಯಂದೆಣ್ಣುವ 
ಈ ದಂಡುಳ್ಳ ಗುಣವೂ 
ಸತ್ತ ರಜಸ್‌ ತಮಸ್‌ 
ಮೊಳಿನ ಪುಡ್‌ಚಿತ್‌ 
ಮೂಂದ್‌ ಮೂಂದ್‌ ಭಾಗಾಪ. 
ಬೋರೆ ಬೋರೆ ಆಯಿತ್‌ 
ಆದ್‌ ತೀರ ಎಣ್ಣುವಿ, 
ಕೇಳ್‌ ನೀ ಮನವೇಂಗಿ. 
ಧರ್ಮ ಮಾಡಿ ಕೊವ್ವದೂ 
ಅಧರ್ಮ ಬುಡುವದೂ 
ಏ ಪಣಿನ ಕೆಯ್ಯುವ 
ಏ ಪಣಿನ ಬುಡುವ 
ಏದ್‌ ಪೋಡಿ ಆಪದ್‌ 
ಏದೇ ಪೋಡಿ ಆತದ್‌ 
ಏದ್‌ ಕೆಟ್ಟಿತ್‌ಡುವ 
ಏದ್‌ ಸ್ವರ್ಗ ತಪ್ಪಂದ್‌ 
ಬುದಿಂಗುಂಡರಿಪದೇ 
ಸಾತ್ತಿಕಂಡ ಬುದ್ಧಿಯೋ. 


೨೯ 


೩೦ 


ಭಗವಂತಂಡ ಪಾಟ್‌ / ೧೦೯ 


ಧರ್ಮತ್‌ ಪಣಿಯೇದ್‌ 
ಅಧರ್ಮ ಪಣಿಯೇದ್‌ 
ಏದ್‌ ಪಣಿ ನಲ್ಲದ್‌ 
ಏದ್‌ ಪಣ ಕೆಟ್ಟದ್‌ 
ಎಂದರಿಂಜಿ ಕೊವ್ಚಾತ್‌ 
ತಪ್ಪಾಯಿತರಿವದೇ 
ರಾಜಸಂಡ ಬುದ್ಧಿಯೊ. 
ತಮೋಗುಣತಿಪ್ಪಕ 
ಬುದ್ದಿಕ್‌ ಕೆಳಪಾಯಿ 
ಅಧರ್ಮತ್‌ನೆಲ್ಲಾನೊ 
ಧರ್ಮಂದ್‌ ನೆನಪದೂ 
ಅದ್‌ ಪೋಲೆ ಎಲ್ಲಾನೊ 
ಒಂದಾಂಗೊಂದದಿಯಾಯಿ 
ಗೇನ ಮಾಡ್ತ ಬುದ್ಧಿಯೇ 
ತಾಮಸಂಡ ಬುದ್ಧಿಯೊ. 
ಏದೊರಪ್‌ ಇಂಜಕ 
ಒಂದಾಲೆ ಮನ ನಿಪ್ರೊ, 
ಜೋಗತ್‌ಡ ಬಲತ್‌ 
ಪ್ರಾಣ ಮನ ಇಂದ್ರಿಯ 
ಕೈಲಡಂಗಿ ನಿಪ್ಪದೊ, : 
ಆ ಧೈರ್ಯ ಮನಸ್‌ 
ಸಾತ್ವಿಕಡ ಧೈರ್ಯಾಪ 
ಏದೊರಪ್‌ಲಿಂಜಕ 
ನಡಪ್‌ಕೂ ಸವುಖ್ಯಕೂ 
ಆಸ್ತಿ ಪಾಸ್ತಿಯೆಲ್ಲಾಂಗೂ 
ಮನಸ್‌ನ ಇಟ್ಟಿತ್‌ 
ಜ್ಞ ಪಣ ಫಲಕ್‌ 
ಆಸೆ ಮಾಡಿ ಕೊವೃದೋ 


೩೧ 


೩.೨ 


೩೩ 


೧೧೦ / ಭಗವಂತಂಡ ಪಾಟ್‌ 


ಆ ಧೈರ್ಯತ್‌ ಮನಸ್‌ 


ಪಾಜಸಂಡ ಧೈರ್ಯಾಪ ಲ 
ಏದೊರಿಪ್‌ಲಿಂಜಕ 
ಕೆಟ್ಟ ಬುದಿಕಾರನ್‌ 
ಆ 


ಪೋಡಿ ಶೋಕ ಬೋಜಾರ 
ಒರಕ್‌ ಮಂದಂದೆಣ್ಣುವ 
ಈ ಕೆಟ್ಟ ಗುಣತ್‌ನ 
ಬುಡತೆಯೇ ಇಪ್ಪನೊ, 
ಅನ್ನತ ಧೈರ್ಯವೇ 
ತಾಮಸಡ ಧೈರ್ಯಾಪ. ೭೩ 
ಮೂಂದ್‌ ತರ ಸುಖುಂಡ್‌ 
ಏ ಸುಖ ಕೊದಿಚಿತ್‌ 
ನೇಮ ಮಾಡಿ ಕೊಂಡಲ್ಲಿ 
ಚಂದೋಳ ಪೆರ್‌ಪಂದೋ 
ದುಃಖವಲ್ಲಾ ನೀಂಗುವೋ. 
ಆದಿಲ್‌ ವಿಷ ಪೋಲೆ 
ಪಿಂ ಪಿಂ ಪಾಪೋಲೆ 
ತಾಂಡ ನಲ್ಲ ಬುದಿಲಿ 
ಏದ್‌ ಸುಖರಿವೊದೊ 
ಅದೇ ಸುಖ ಸಾತ್ತಿಕ. ೩೭ 
ವಿಷಯತೂ ಇಂದ್ರಿಯತೂ 
ಸಮಂಧ ಮೊಳಿಂಗುಂಡ್‌ 
ಆದಿಲ್‌ ಪಾಲಾಯಿತ್‌ 
ಪಿಂಇ ನಂಜಿ ಆಯಿತ್‌ 
ಆಪ ಸುಖ ರಾಜಸ. 
ಆಂದಿಂಜಿ ತಲೆಯೊಳ 
ಮಂಡೆ ತಿರಿ ಕೊಂಡಿತ್‌ 
ಸುಖವಾಯಿ ಕಾಂಬದೂ 


೩೬ 


ಒರಕ್‌ಲೂ ಆಲಸ್ತತೂ 
ನೋಟ್‌ ದೃಷ್ಟಿ ಇಲ್ಲತೆ 
ಕ್‌ಟ್ಟುವ ಸುಖವೆಲಾ 

ಣಿ ಗಿ್‌ಿ 
ಕ್ರಾಹಸಸುಖಹದಾಕ. 


ಭೂಮಿ ಬಾಣತಾಯೋಡ್‌ 


೩೯ 


ದೆ 
ಪುಟ್‌ ಗುಣಂದೆಣುವ 
ಈ ಮೂಂದ್‌ ಗುಣತ್‌ಂಜಿ 
ಇಕ್‌ ಪಾಮ್‌? 
ತಪ್‌ ನಂವೊನಿಲ್ಲೆಲ. ೪೧೦ 
ಆನಂಗುಂಡ್‌ ಅರ್ಜುನ 
ಪುಟ್ಟ್‌ಗುಣರಿಂಜಿತ್‌ 
ಲ್ಲ £ ೨ 
ಪಟ್ಟಂಗೂ ಕ್ಷತ್ರಿಯಂಗೂ 
ವೈಶ್ಯಂಗೂ ಶೂದ್‌ರಂಗೂ 
ಕೆಯ್ಯಂಡಿಯ ಪಣನ 
ಬೋರೆ ಬೋರೆ ಮಾಡಿತ್‌ 
ಕೆಟಹಕಿ ಬೆಚೆಯೆ. 
ನು ಚ 
ಇಂದ್ರಿಯೆಲ್ಲಾ ಗೆದ್ದಿತ್‌ 


ಕೆಯ್ಕಂಡಿಯ ಪಣಯೆ. ಛಂ 
ಶೂರವಾಯಿತಿಂಜಂಡ್‌, 

ಬೈಂಬ ಕೇಳಿ ಕೇಟಿತ್‌, 

ಬುದ್ದ ಓಟ ಇಂಜಿತ್‌, 

ಪೊಪಕ್‌ ಪೊರ್‌ಟಲ್ಲಿ 


ಕತ್ತಿ ಕೈಯ್‌ ಗೆಲ್ಲತೆ 

ಬೈಮೊಟ್ಟಿತ್‌ ಬರತೆ, 

ತೌಂದಾರಿಯಾಯತಿಂಜಿ, 

ನಾಡಡಕಿ ಕೊವ್ಪದ್‌ 

ಸ್ವಭಾವತ್‌ ಕ್ಷತ್ರಿಯ 

ಕೆಯ್ಯಂಡಿಯ ಪಣಿಯೆ. ೪೩ 
ಉಪ್ಪದೂ ಕಳ್‌ಪದೂ 

ಅತ್ತಳ ಚಾಕುವದೂ - 

ವ್ಯಾಪಾರ ಮಾಡುವದೂ 

ಸ್ವಭಾವತ್‌ ವೈಶ್ಯನ್‌ 

ಕೆಯ್ಕಂಡಿಯ ಪಣಿಯೆ 
ಆಳಾಯಿತ್‌ ಇಪುದ್‌ 

ಸ್ವಭಾವತ್‌ ಶೂದ್ರನ್‌ 

ಕೆಯ್ಕಂಡಿಯ ಪಣಿಯೆ ಅಲ 
ತನ್ನಡ ಸ್ವಭಾವಕ್‌ 


ಎನವನೀಂದ್‌ ಎಣುವ. ಅಲಾ 


ಎಲಾಭೂತ ಆಯಿತೋ, 
ಏ ದೇವ ದಯಂಗುಂಡ್‌ 
ಭೂಲೋಕ ನಡ್‌ಪದೋ, 
ಅಂಥ ಪರಮಾತ್ಮನ, 
ತಾಂಡ ಪಣಿ ಕೆಜ್ಜಂಡ್‌ 
ಪೂಜಿಯಂಡ್‌ ಉಂಡೇಂಗಿ 


ಭಗವಂತಂಡ ಪಾಟ್‌ / ೧೧೧ 


ನಲ್ಲ ನೆಲೆ ಕ್‌ಟ್ಟುವ. ೪೬ 
ಚಾಯೋಡೆ ನಡತುವ 

ಬೋರೆ ಬೋರೆ ಜಾತಿಡ 

ಆಚಾರ ನೆಲೆಕಿಂಜೂ 

ಚಾಯಿಲ್ಲತೆ ಮಾಡುವ 

ತಾಂಡ ಜಾತಿ ಆಚಾರ 

ತಾನ್‌ ಮಾಡಿ ಕೊಂಡಿನೊ 


. ನಲ್ಲ ನೆಲೆ ಕ್‌ಟ್ರುವ. 


ಪುಟ್ಟ್‌ ಗುಣಕೊತ್ತಿತೆ 
ಕೆಟ್ಟಡಕ ಮಾಡ್‌ನ 
ಆಚಾರೂ ನಡ್‌ಪೆಲ್ಲಾ 


ಚೆನ್ನ ತಾಃ ಉಂಡೇಂಗ್ಳೂ 
ಆನ ಬುಟ್ಟಕಾಗಲ. 
ಆಗ್ಲಿ ಬಾಯಿ ತಿತ್ತ್‌ನ 
ಪೊಗೆ ಮುಚ್ಚಿಕೊಂಡೋಲೆ 
ಕೆಯ್ಯುವ ಪಣಿಲೆಲ್ಲಾ 
ಚೆನ್ನ ಚೆನ್ನ ದೋಷಿಪ್ಪ. ೪೮ 
ಏದೊಂದಾಲ್‌ ಬುದ್ಧಿಯೊ 
ಆಸೆಕ್‌ ಮರ್‌ಳಾತೆ 
ಮನಸ್‌ನ ಗೆದ್ದಿತ್‌ 
ಕೊದಿನೆಲ್ಲಾ ಬುಟ್ಟಿತ್‌ 
ಈ ತರತ್‌ ಸನ್ಮಾಸ 
ಮಾಡಿಯಂಡ್‌ ಉಂಡೇಂಗಿ 


೧೧೨ 1! ಭಗವಂತಂಡ ಪಾಟ್‌ 


ಪಣಿ ಕೆಯೃತನ್ನತ 

ಸನ್ಕಾಸವೇ ಕೇತ್ರಾಪ. ೪೯ 
ಗ್ಯಾನ ಕೇತ್ರ ಆನಕ 

ಬ್ರಹ್ಮ ಲೋಕ ಸೇರುವ 

ಪಾಟ್‌ನ ಚುರಿಕಿತ್‌ 

ನೀಕ್‌ ಪಾಡಿ ತಪ್ಪಿನೊ. 

ಗ್ಯಾನಕ್‌ ಫಲವಾಯಿ 

ಬ್ರಹ್ಮ ಲೋಕ ಕ್‌ಟ್ಟುವ. ೫೦ 
ನಲ್ಲ ಬುದ್ಧಿ ಇಂಜಿತ್‌ 

ಮನೊರಪ್‌ಚಿಟ್ಟಿತ್‌ 

ಮನಸ್‌ನ ಗೆದ್ದಿತ್‌, 

ತ್‌ಂಡ್‌ನಕೊ ತೊಟ್ಟಕೊ 

ಸದ್‌ ಮಾಡಿ ಕೊಂಡಕೊ 

ಅತ್ತ್‌ ಮನ ಕೊಡತೆ 

ಮದಿಚಿತ್‌ ಕಳಿಯತೆ 

ಚೊಡಿನೆಲ್ಲಾ ಬುಟ್ಟಿತ್‌, ೫೧ 

ದಾರಿಲ್ಲತ ಕಾಡ್‌ಲ್‌ 

ಅದ್ಭ ಶುದ್ಧ ಜಾಗತ್‌ 

ಇರ್‌ಟೊಳಿಂಜಿ ಕೊಂಡಂಡ್‌ 

ಚೆನ್ನ ಚೆನ್ನ ತಿಂದಂಡ್‌ 

ಬಾಕ್‌ ಮನ ಕಾಯತೂ 

ನಲ್ಲ ನೇಮತಿಂಜಂಡ್‌ 

ಒಂದಾನೊ ಕೊದಿಕತೆ 

ಜೋಗ ನೇಮತಿಂಜಂಡ್‌ ೫೨ 

ಕೊದಿಚಿತೂ ಮದಿಚಿತೂ 

ನಾನೇ ನಾನ್‌ಂದೆಣ್ಣುವ 

ಬಲೈರಿಕೆಲಿರತೆ 

ಬಲತ್‌ನೊ ಚೊಡಿನೊ 


ದೂರ ನೀಕಿ ಕೊಂಡಿತ್‌ 
ಏದೊರ್‌ ಮೊದತ್‌ಲೂ 
ಕೆಟ್ಟಾಸೆನ ಬುಟ್ಟತ್‌ 
ಕೊದಿನ ಕಳ್‌ಂದಿತ್‌ 
ಶಾಂತಿಯುಳ್ಳ ಮಾಲವ 
ಬ್ರಹ್ಮ ಲೋಕ ಸೇರುವ. 
ಬ್ರಹ್ಮ ಲೋಕ ಸೇರಿನೊ 

ಶೋಕ ಆಸೆ ಮಾಡುಲೆ; 
ಎಲ್ಲಾ ಜೀವ ಜಂತುನ : 


ಒರೇ ಪೋಲೆ ಕಾಂಬೆನ್ನ 


ಭಕ್ತಿಲ್‌ ಪಡೆಯುವ. 

ಭಕ್ತಿ ಮಾಡಿ ಕೊಂಡಿತ್‌ 
ಸಾನಾರ್‌ ನಾನೆಂಥಂವೊ 
ಎಂದೆಣ್ಣಿ ನೆನತಿತ್‌ 
ನೇರಾಯಿತರಿಂಜಂವೊ. 
ನಲ್ಲರಿಂಜಿ ಕೊಂಡಿತ್‌ 
ಕಾಲೋ ನೇರೋ ಮೀರತೆ 
ಎನ್ನ ಬಂದ್‌ ಸೇರುವ. 

ನಾಡಾದನೆಲಿಂಜಂಡ್‌ 
ಎಲ್ಲಾ ಪಣಿ ಕೆಜ್ನಂಡ್‌ 
ಎನ್ನಡ ದಯಂಗುಂಡ್‌ 
-ಎಕ್ಕಲೆಕ್ಕಲುಳ್ಳಂಥ 
ಮುದಿಕಾಲ ಇಲ್ಲತ 
ಸೆಲೆ ಬಂದ್‌ ಸೇರುವ. 

ಆನಂಗುಂಡ್‌ ನೀನೆನ್ನ 
ನಲ್ಲಂಪಂದರಿಂಜಂಡ್‌ 
ಕೆಯ್ಯುವ ಪಣಿಯೆಲ್ಲಾ 
ನಾಕೊಪ್ಪ್‌ಚಿ ಕೆಜ್ಜತ್‌ 

ಲ್ಲಿ. 
ಬ 


ಬುದ್ಧಿನ ಒರಪ್‌ಚೆ 

ಮನಸ್‌ನ ಬೆಚ್ಚೋಳೊ. ೫೭ 
ನಾಡಲ್ಲಿ ಮನ ಬೆಚ್ಚಿ 

ಎನ್ನಡ ದಯಂಗುಂಡ್‌ 

ಕಷ್ಟ ಜಾಟಿ ಕೊಂಬಿಯ; 

ಅದಲ್ಲತೆ ಬಲ್‌ಲ್‌ 

ಆ ಬಟ್ಟೆನ ಬುಟ್ಟಿತ್‌ 

ನಾನೇ ನಾನ್‌ಂದೆಣ್ಣಿತ್‌ 

ಏಡ ತಕ್ಕ್‌ ಕೇಳತೆ 

ಬೋರೆ ಬಟ್ಟೆ ಪೋಯಿನೊ 

ನೀನ್‌ ಕೆಟ್ಟ್‌ ಪೋಪಿಯ ೫೮ 
ನಾನೇ ನಾನ್‌ಂದೆಣ್ಣುವ 

ಬಲೈರಿಕೆಲಿಂಜಂಡ್‌ 

ಪೊಪ್ಪ ಕಯ್ಯಂದೆಣ್ಣತ್‌ 

ನೀ -ಮಾಡುವ ಗೇನತ್‌ 

ಏದೊರೂ ಫಲವಿಲ್ಲೆ; 

ನೇಡ ಪುಟ್ಟ್‌ಗಣವೇ 

ನಿನ್ನ ಪೊಪ್ಪ್‌ಚಿರುವ. ೫೯ 

ನೇಡ ಪುಟ್ಟ್‌ಗುಣವೇ 

ನೇಡ ಜಾತಿ ಪಣಿಕ್‌ 

ನ್ನ ಶೆಟ್ಟಿತ್‌ಟ್ರಿತ್‌ 

ಮಾಯಕ್‌ ಮರ್‌ಳಾಯಿ 

ಕೆಯ್ಕುಲೆಂದ್‌ ಎಣ್ಣಿನೊ 

ಬೋರೆಯೋರ್‌ ಆದನ್‌ 

ನಿನ್ನಂಗುಂಡ್‌ ಆ ಪಣಿ 

ಕೆಯಿಚಿಟ್ಟಿತೇ ತ್‌ೇರುವ. ೬೦ 
ಎಲ್ಲಾ ಜೀವ ಜಂತುಡ 

ನೆಂಇಲುಳ್ಳ ಮಾದೇವ 


ಭಗವಂತಂಡ ಪಾಟ್‌ / ೧೧೩ 


ಚಕಕ್‌ಟ, ಮೊದಲ್‌ 


ಆ. ಲ 
ಸುತ್ತಿ ಸುತ್ತಿ ಪೋಪೋಲೆ 
ತಾಂಡ ಮಾಯ ಶಕ್ತಿಲ್‌ 
ಎಲ್ಲಾನೊ ತಿರ್‌ಕುವ. ೬೧ 
ಆನಂಗುಂಡ್‌ ಅರ್ಜುನ 
ಆ ದೇವ ಮರೆ ಬುದ್ದ್‌ 
ಆ ದೇವ ದಯಂಗುಂಡ್‌ 
ನಲ್ಲ ಶಾಂತಿ ಗುಣವೂ 


'ನಲ್ಲ ನೆಲೆ ಪಡೆಯೊ. ೬೨ 


ಗುಟ್ಟ್‌ಕ್‌ಂ೦ಜಿ ಗುಟ್ಟುಳ್ಳ 
ಗ್ಯಾನತ್‌ರ ಬಟ್ಟೆನ 
ನೀಕ್‌ ನಾನ್‌ ಎಣ್ಣ್‌ನ; 
ಇದೆಲ್ಲಾ ನರಿಂಜಿತ್‌ 
ಇಚ್ಚೆ ಪೋಲೆ ಮಾಡಿಯ ಒಮ್ಮ 
ಪೆರ್ತ್‌ ಗುಟ್ಟಾಯಿತುಳ್ಳ 
ಇಂಣಾ' ಓರ್‌ ತಕ್ಕುಂಡ್‌; 


. ನಿನ್ನ ನಾಕ್‌ ಪೇರ್‌ತ 


ಕೊದಿಯುಳ್ಳಾನಂಗುಂಡ್‌ 

ಈ ನಲ್ಲೋರ್‌ ತಕ್ಕ್‌ನ 

ಎಣ್ಣುವ ಕೊದಿಪಿನೊ. ಓಲ 
ನಾಡಲ್ಲಿ ಮನ ಬೆಯ್ಕ್‌; 

ನಾಡ ಭಕ್ತನಾಯೋಳೊ; 

ನನ್ನ ಪೂಜೆ ಮಾಡಿಯ; 

ನನ್ನ ನೀನ್‌ ತೊತ್ತೋಳೊ; 

ನನ್ನೇ ನೀಕ್‌ ಕ್‌ಟ್ಟುವ; 

ಸತ್ತಿಯ ಪರೆಯುವಿ. 

ಬೋಂಡಿಯಂವೊ ನೀನಾಕ್‌ ೬೫ 
ನಾ ಪರ್‌ಂದ ತಕ್ಕ್‌ಕ್‌ 


೧೧೪ / ಭಗವಂತಂಡ ಪಾಟ್‌ 


ಮೂತಿತುಳ್ಳ ಎಲ್ಲಾನೊ 

ನೀನ್‌ ಬುಟ್ಟ್‌ ಕೊಂಡಿತ್‌ 

ನಾಡ ಮರೆ ಬುದ್ದೋಳೂ; 

ಪಾಪತ್‌ಡ ಬಟ್ಟಂಜಿ 

ನಿನ್ನ ನಾ ಬುಡ್‌ತುವಿ 

ದುಃಖ ಮಾಡಿ ಕೂವ್ತಂಡ. ೬೬ 
ತಪ ಮಾಡತವಂಗೂ 

ಬಕೆ ಇಲತವಂಗೂ 

ಕೇಪ ಮನ ಇಲ್ಲೇಂಗ್ಳೂ 

ಏಡ ಮೇಲೆ ಕಟ್ಟದ್‌ 

ಗೇನ ಮಾಡಿಕೊವ್ದೇಂಗ್ಯೂ 

ಈ ಗುಟ್ಟ್‌ನ ಎಣ್ಣಂಡ. 
ಈ ಬಲ್ಲಿಯ ಗುಟ್ಟುಳ್ಳ 

ನಲ್ಲದಾನ ಪಾಟ್‌ನ 

ಏಡ ಭಕ್ತಕೆಣ್ಣಿನೊ 

ಇಂಇಚ್ಚಕೂ ಭಕ್ಕಿಲ್‌ 

ಅವನ್‌ ಎನ್ನ ಸೇರುವ. ೬೮ 
ಅವಗಿಂಜೂ ನಾಕಿಣಾರೂ 

ನಲ್ಲ ಪಣ ಕೆಯ್ಯುವ 

ಮಾಲವನ್‌: ಬೋರಿಲ್ಲೆ; 

ಅವಂಗ್‌ಂಜಿ ಬೋರ್ಕೋಬ್ಬನೊ 

ನಾಕ್‌ ಕೊದಿ ಇಲ್ಲಲ; 

ಇಂಇ” ಮಿಂಣ ಕಿಪ್ಟ್‌ಲೆ. ೬೯ 
ಧರ್ಮಕ್‌ ಮೊಳಿಯಾನ 

ಎಂಗಡಿಬ್ಬಡೀ ಪಾಟ್‌ 

ದಾರೊಬ್ಬನ್‌ ಓದುವೋ 

ಅವನ್‌ ಗ್ಯಾನ ಯಜ್ಞತ್‌ 

ನಾಕ್‌ ಯಜ್ಞ ಮಾಡ್‌ಚೆ 


( 0 
[> 


ಎಂದ್‌ ನಾನರಿಂಜವಿ. ೭೦ 
ನಂಬಿಗೆಯೊ ಬೆಚ್ಚಿತ್‌ 

ಪುರ್‌ಡ್‌ ನಲ್ಲದಿಂಜಿತ್‌ 

ಕೆಟ್ಟದ್‌ ನೆನಕತೆ 

ಮಚ್ಚರೊಂದೂ ಮಾಡತೆ 

ಈನ ದಾರ್‌ ಕೇಪನೊ 

ದೂರ ನೀಂಗಿ ನಿಪುಲ; 

ಪುಣ್ಮ ಮಾಡಿ ಕೊಂಡವು 


` ಪೋಪ ಪುಣ್ಯ ಲೋಕಕ್‌ 


ಅನ್ನತವು ಪೋಪಳ. ೭೧ 
ಒಬ್ಬುದ್ದಿ ಒರ್‌ ಮನ 

ಬೆಚ್ಚಂಡೀನ ಕೇಟಿಯ? 

ಅಗ್ಯಾನತ್‌ ಪುಟ್ಟ್‌ನ 

ಮಾಯತ್‌ ಮರ್‌ಳಲ್ಲಾ 

ದೂರ ನೀಂಗಿ: ನಿಂದತಾ?' 

ಎಂದೆಣ್ಣತ್‌ ಕೇಟತ್‌. ಈ 
ಅದ್‌ ಕೇಟ ಅರ್ಜುನ 

ಈ ಬಾಕ್‌ ಪರೆಂದತ್‌ :- 

"ಕೇಳೆನ್ನಡ ಅಚ್ಚೆಯ್ಯ, 

ನಿನ್ನಡ ದಯಂಗುಂಡ್‌ 

ಅಗ್ಕಾನತ್‌ ಪುಟ್ಟ್‌ನ 

ಪಿರಾಂದಲ್ಲಾ ಬುಟ್ಟತ್‌; 

ಗ್ಯಾನ ನಾಕ್‌ ಪುಟ್ಟ್‌ಚಿ; 

ಸಂಶಯೆಲ್ಲಾ ತೀಂದತ್‌; 

ನೀನೆಣ್ಣ್‌; ನ ತಕ್ಕ್‌ನ 

ಕೇಟಿತೆ ನಡ್‌ಪಿಮೊ.” 
ಕೇಳೊ ಕೇಳೊ ಚಂಜಾದಿ 


ಅರ್ಜುನ ಬಯಿಂಬಂಹೊ 

ಎಚ್ಚಕೋ ಆದಿಯಾನ 

ಪಾಟ್‌ನೆಲ್ಲಾ ಕೇಟಿತ್‌ 

ಏಡ ಕಾಲ್‌ ಮೇಲೆಲ್ಲಾ 

ಕುಳ್‌ರ್‌ ಪೊರಿ ಪೊಟ್ಟಿತ್‌. ೭೪ 
ವೇದ ವ್ಯಾಸ ದಯತ್‌ 

ಈ ಗುಟ್ಟಾನ ಜೋಗಲ್ಲಾ 

ಜೋಗಕಾರ ಕುಟ್ಟೆಯ್ಯ 

ನನ್ನೆ ಪರೆಂದದ್‌ 

ನಾನ್‌ ಕೇಟ್‌ ಕೊಂಡನೊ. 
ಕೇಳೊ ಕೇಳೊ ಮಾದೊರೆ 

ಇನ್ನತ ಅದಿಯಾನ 

ಪುಣ್ಯ ತಪ್ಪ ಪಾಟ್‌ನ 

ಆಚ್ಚಪ್ಪನೂ ಅರ್ಜುನ 

ಭಗವಂತಂಡ ಪಾಟ್‌ / ೧೧೫ 


ನೆನತಿತ್‌ ನೆನತಿತ್‌ 
ಪಿಂ ಲೂ ನಲಿವಿನೊ. ಹ 
ತ | ಎ 
ಕೇಳೊ ಧೃತರಾಷ್ಟ್ರನೇ 
ನಾಕ್‌ ತೋಂದುವಂಥಾನ 
ನೇರಾಯಿತ್‌ ಎಣ್ಣುವಿ; 
ಕುಟ್ಟೆಯ್ಯ ಭಗವಂತ 
ಎಲ್ಲಿ ಇಪ್ರೋ ಅಲ್ಲಿಯೇ 
ಬಿಲ್‌ಕಾರ ಪಾರ್ಥನೂ 
ಅಲ್ಲಿ ರಾಜ್ಯ ಲಕ್ಷ್ಮಿಯೂ 
ಅಲ್ಲಿ ಜಯ ಲಕ್ಷ್ಮಿಯೂ 
ಅಲ್ಲಿ ನೀಲಕೊಡಿಯೂ 
ಅಲ್ಲ ನ್ಯಾಯ ನೀತಿಯೂ 
ಇಪದ್‌ ಒರಪನೆ” 


ಜ್ರ ಫೆ 
ಎಂದೆಣ್ಣಿ ಪರ್‌ಂದತ್‌. 
ಬಾಳನಡ ಚಂಜಾದಿ 
ಕುಟ್ಟಪ್ಪ ಭಗವಂತ 
ಅರ್ಜುನ ಬಯಿಂಬಂಗ್‌ 
ಪಾಡ್‌ನಂಥ ಪಾಟೆಲ್ಲಾ 
ಎಂಗರಿವ ಪಾಡ್‌ಚೆ; 
ತಪ್ಪಿ ಪೋಯಿತುಂಡೇಂಗಿ 
ತಪ್ಪ್‌ಕೊಪ್ಪ ಮಾಡಿರೊ. 
ಈ ಪಾಡುವ ಬೆಕ್ಕನ 
ಬೆಪ್ಪಕೊಮ್ಮಡ್‌ಪಕ 
ಪಾಡುವ ಮೊರಡಾಪ 
ಆದಿ ಮೂಲ ಲೆಲ್ಲೇಲೊ. 

- ಓಂ ತತ್‌ ಸತ್‌ - 


"ಭಗವಂತಂಡ ಪಾಟ್‌" ಎಣ್ಣುವ ಶ್ರೀಮದ್‌ ಭಗವದ್ಗೀತೆನ ಸೆರಿಕ್‌ ಓದು 
ವಾನಗುಂಡ್‌, ಸುಮಾರೆಲ್ಲ ದುಃಖ ಪರಿಹಾರ ಆಪಾಂದೂ; ಸುಮಾರ್‌ಕ್‌ ನೆಮ್ಮದಿ 
ಕೆಟ್ಟ್‌ವಾಂದೂ ಅರಿಂಜವು ಎಣ್ಣುವಾನ ಕೇಟಿತ್‌ ನಾಕೂ ಅದ್‌ನ ಓದುವ ಆಸೆ 
ಪುಟ್‌ಚಿ. ಇನ್ನನಾಯಿತ್‌, ನಾಗರಸಕವಿ, ಭಾಮಿನೀ ಷಟ್ಟದಿಲ್‌ ಎಳ್‌ದಿತ್‌, ಮ. 
ಶ್ರೀನಿವಾಸ್‌ರಾವ್‌ ಅಯಿಂಗ ಅಚ್ಚ್‌ ಮಾಡಿಚಿಟ್ಟ ಗೀತೆನ ನಾನ್‌' ಓದ್‌ನ. 
ಇದ್‌ನ ಓದ್‌ನ ಪಿಂಇ ಪುನಾದಿಯ ಓಂದಂಡೂಂದಾನದು, ಶೆ. ಸುಬ್ಬರಾವ್‌, 
ಕೊರವಂಡ ಅಪ್ಪಯ್ಯ, ಡಾಕ್ಟರ್‌ ಅನ್ನಿಬೆಸೆಂಟ್‌, ಎಫ್‌.ಡಿ. ಬ್ರೂಕ್ಸ್‌.... ಇನ್ನತ 
ಅನುಭವಸ್ತಂಗ ಕನ್ನಡತೂ, ಇಂಗ್ಲಿಷ್‌ಲೂ ಎಳ್‌ದ್‌ನ ಗೀತೆನ ಓದಿತ್‌ ಅರ್ಥ 
ಮಾಡಿಯಂಡೆ. ಅಲ್ಲಿಂಜಿ ಅದ್‌ನ ಕನ್ನಡ ಲಿಪಿ ಬಳಸಿತ್‌ ಕೊಡವ ತಕ್ಕ್‌ಲ್‌ 
ನಾನ್‌ ಎಳ್‌ದ್‌ನೆ. 


ಇದ್‌ನರಿಂಜ ಶ್ರೀ ದೇಶಿಕಾನಂದ ಸ್ವಾಮಿ (ಪಟ್ಟಡ ಪೂವಯೃ) ನಾನೆಳ್‌ದ್‌ನಾನ : 
ಓದಿ ನೋಟಿತ್‌ ಈ ತರತ್‌ ಮೆಚ್ಚಿಗೆ ಕಾಟ್‌ಚಿ - 
''] read the manuscript with great pleasure and interest. 


You have surely brought out the profound and sublime 
thoughts of the great Geetha in a most splendid and 


intelligent manner". 


ಏರ ಎಳ್‌ ಇಲ್ಲತ ನಾಡ ಪೊಣ್ಣ್‌, ನಾನೆಳ್‌ದ್‌ನ ಪಾಟ್‌ನ ಓದಿತ್‌ ಪೂರ್ತಿ 
ಅರ್ಥ ಆಪಾಂದ್‌ ಎಣ್ಣ್‌ಚಿ. ಆಯಾಯ ಭಾಷೆಕಾರಕ್‌ ಅಯಿಂಡಯಿಂಡದೇ 
ಭಾಷೆಲ್‌ ಸುಲಭತ್‌ ಅರ್ಥ ಅಪನೆಕೆ ಇಂಜಕ ಎಲ್ಲಾಂಗೂ ನಲ್ಲದ್‌ ಎಣ್ಣುವ 
ಅಭಿಪ್ರಾಯತ್‌ ನಾನ್‌ ಎಳ್‌ದ್‌ನ್‌ ಪುಸ್ತಕತ್‌ನ "ಭಗವಂತಂಡ ಪಾಟ್‌" ಎಣ್ಣುವ 
ಪೆದತ್‌ ಅಚ್ಚ್‌ ಮಾಡ್‌ಚಿಡುವಕ್‌ ಆಸೆಪಟ್ಟ. ಪೊಮ್ಮಕ್ಕ ಈ ಪಾಟ್‌ನ ಪಾಡುವ 
ಕಾಪಕ, ತಾಳ ಪೊಜ್ಜಂಡ್‌ "ಲೆಲ್ಲೊ € ಲೆಲ್ಲೋ ಪಾಡಿತ್‌" ಎಣ್ಣಿ ತ್‌ ಪಾಡುವ 
ರಾಗತ್‌ ಪಾಡಂಡೂಂದ್‌ ಕೇಟವಿ. 


HOLES ಚಿಣ್ಣಪ್ಪ 








